
MULȚUMIRI 


Îi mulțumesc din inimă lui Jean Callanan pentru spri- 
jin, dăruire şi curaj. Prima dată când am întâlnit-o, îngerii 
mi-au spus că ea va juca un rol esenţial în a mă ajuta să 
scriu şi să public această carte. Nu ştia cât timp, efort şi 
muncă grea vor fi necesare. Îi mulțumesc pentru firea 
ei optimistă, pentru entuziasm, răbdare, generozitate şi 
prietenie. Le mulțumesc îngerilor pentru că mi-au adus pe 
cineva cu multă experienţă în afaceri, lucru care s-a dovedit 
a fi de neprețuit. 

Am avut parte de cel mai bun editor din Marea Britanie, 
Mark Booth. Încrederea lui și credința în această carte au 
reprezentat o diferență enormă. Munca lui a depăşit gra- 
niţele stabilite de orice alt editor. Îi mulțumesc din inimă 
acestui om minunat și special care mi-a devenit un bun 
prieten, și le mulțumesc îngerilor pentru că mi l-au trimis. 

Pentru ediția din Statele Unite ale Americii, am fost 
binecuvântată cu existența unui alt editor excepțional, 
Jason Kaufman. Să ai un editor strălucit este un privilegiu; 
să ai doi este o dovadă a modului în care îngerii au făcut 

minuni în legătură cu această carte. Profunzimea spirituală 
a primei mele conversații cu Jason încă mă uimește. 

Mulţumesc echipei Doubleday, în mod special lui Trace 
Murphy, care a fost pasionat de această carte încă de la 
inceput (fără pasiunea lui, Doubleday nu mi-ar fi publicat 
cartea), şi lui Robert Bloom, care a fost de mare ajutor. Fără 
îndoială, până când vor fi citite aceste mulțumiri, voi face o 
nouă listă cu angajaţi ai editurii Doubleday cărora mi-aş fi 
dorit să le mulțumesc. Permiteţi-mi să le mulțumesc acum. 

Teri Tobias de la Sanford J. Greenburger Associates 
mi-a acordat un ajutor semnificativ. Mulțumită muncii 
ei, această carte este pe cale să devină un bestseller inter- 
național. Apreciez mult contribuţia şi susținerea ei. 

La această carte m-au ajutat şi mulți oameni pe care 
mă bucur să-i numesc prieteni. Îi mulțumesc lui Stepher 
Mallaghan pentru generozitatea, entuziasmul şi bunătatea 
lui... şi pentru faptul că-mi este un prieten atât de bun; 
lui Daniel O'Donnell pentru încurajările lui şi pentru că 
mi-a deschis primele uși; lui Jim Corr pentru sprijinul, 
generozitatea și curiozitatea lui; lui Eoin MacHale pentru 
că a creat o minunată pagină web şi Patriciei Scanlan pen- 
tru că m-a încurajat. 

Le mulțumesc prietenilor mei Catherine și John 
Kerrigan, care mi-au asigurat un sprijin enorm atât în 
vremurile bune, cât şi în cele rele; îi mulțumesc lui Sally 
White pentru că m-a făcut să râd; lui John Carty pentru 
că a fost alături de mine; lui Brian Kelly pentru susținerea 
și generozitatea lui; familiei Quigley pentru ajutorul în 
problemele practice pe care toate mamele trebuie să le 
rezolve. 

În încheiere, le mulțumesc copiilor mei, care s-au 
îngrijit să fiu întotdeauna cu picioarele pe pământ! Le mul- 
țumesc mult pentru că mi-au fost alături - în special celui 
MIC, a cărui viaţă a fost dată peste cap de această carte. 

Privind cu alți ochi 


Când aveam doi ani, doctorul i-a pn mainei că eram 
„retardată“. 

Când eram copil, mama mea a observat că păream 
să fiu mereu în lumea mea. Chiar i îmi amintesc faptul că 
stăteam culcată în pătuţ - un coş măre - -şi că o vedeam pe 
mama aplecându-se asupra mea. În. jurul mamei vedeam 
ființe minunate de lumină, care străluceau în toate culorile 
curcubeului; erau mai mari decât mine, dar mai mici 
decât ea - cam de mărimea unui copil de trei ani. Aceste 
fiinţe pluteau în aer precum penele; şi îmi amintesc 
cum întindeam mâna pentru a le atinge, dar nu am 
reușit niciodată. Eram fascinată de ele și de luminile lor 
frumoase. Pe atunci nu înţelegeam că vedeam ceva diferit 
față de ceilalți oameni; mult mai târziu aceste ființe mi-au 
spus că erau îngeri. 

Odată cu trecerea lunilor, mama mea a observat că 
mereu priveam sau mă uitam fix la altceva, indiferent de 


11 


LORNA BYRNE 


felul în care încerca să îmi atragă atenţia. Adevărul este că 
mă aflam în altă parte: eram departe, cu îngerii, urmărind 
ce făceau, vorbind și jucându-mă cu ei. Eram captivată. 

Am început să vorbesc târziu, dar am purtat conversații 
cu îngerii de la o vârstă fragedă. Uneori foloseam cuvinte 
pe care le înțelegem toți, dar câteodată acestea nu erau 
necesare - ne citeam gândurile. Credeam că toată lumea 
poate vedea ceea ce vedeam eu, dar apoi îngerii mi-au dat 
de înţeles să nu mai spun nimic nimănui despre ei, că ar 
trebui să fie secretul nostru. De fapt, timp de mulţi ani 
i-am ascultat pe îngeri şi nu am spus oamenilor nimic 
din ceea ce vedeam. Doar acum, scriind această carte, 
povestesc, pentru prima dată, o mare parte a lucrurilor pe 
care le-am văzut. 


Observaţia pe care a făcut-o doctorul când aveam doar 
doi ani avea să-mi afecteze profund viața: mi-am dat seama 
că oamenii pot fi foarte cruzi. În momentul în care m-am 
născut, în 1955, părinţii mei locuiau în Old Kilmainham, în 
apropiere de centrul orașului Dublin. Tatăl meu închiriase 
un mic atelier de reparat biciclete, care avea anexată o 
căsuţă. Dacă treceai prin atelier şi făceai stânga, ajungeai 
la o căsuță dărăpănată. Aceasta făcea parte dintr-un şir de 
case și magazine vechi, însă multe dintre ele erau goale sau 
abandonate din cauza stării în care se aflau. În majoritatea 
timpului trăiam într-o singură cămăruţă de la parter: aici 
găteam, mâncam, vorbeam, ne jucam şi chiar ne spălam 
într-un bazin metalic mare, care stătea în fața focului. Casa 
nu avea baie, iar afară, în capătul unei alei din grădină, era 
un şopron cu toaletă. La etaj erau două mici dormitoare: 

la început am împărţit camera şi un pat cu sora mea mai 
mare Emer. 

Nu vedeam doar îngeri (şi îi vedeam constant - din 
momentul în care mă trezeam până când mergeam la 
culcare), ci și spiritele oamenilor care muriseră. Fratele 
meu, Christopher, s-a născut cu un an înaintea mea, dar a 
murit când avea cam zece săptămâni. Deşi nu l-am văzut 
cât a fost în viață, vedeam cum arăta - avea părul brunet, 
în timp ce eu şi sora mea aveam părul blond - şi, de 
asemenea, mă jucam cu spiritul lui. | 

Pe atunci nu mi se părea că era ceva ciudat; îl simţeam 
ca și cum ar fi fost un alt copil, deși avea o înfățișare mai 
strălucitoare. Totuşi, unul dintre lucrurile care m-au făcut 
să-mi dau seama că era diferit a fost faptul că îşi putea 
schimba vârsta. Câteodată apărea ca un copil, dar alteori 
părea de aceeaşi vârstă cu mine, mergând șovăitor pe 
podea. Nu apărea mereu, ci tot venea și pleca. 

Într-o după-amiază târzie şi rece de iarnă, pe când se 
întuneca, eram singură în mica sufragerie a casei din Old 
Kilmainham. Focul era aprins în şemineu, care de altfel era 
şi singura lumină din cameră. Lumina flăcărilor pâlpâia pe 
podeaua unde stăteam, jucându-mă cu nişte cuburi mici 
din lemn, făcute de tatăl meu. Christopher a venit să se 
joace cu mine. Stătea mai aproape de foc — spunea că este 
mult prea cald pentru mine în acel loc, dar că era în regulă 
pentru el, din moment ce nu simţea căldura. Am construit 
impreună un turn. Puneam un cub jos, iar el punca altul 
deasupra lui. Turnul devenea foarte înalt şi, deodată, 
mâinile noastre s-au atins. Eram uimită -~ îl simţeam atât de 
diferit față de alți oameni pe care îi atinsesem. A scânteiat 
când l-am atins; de parcă din el ar fi zburat steluțe. În acel 
moment am intrat în el (sau poate că el a intrat în mine); 

parcă am fi fuzionat şi am fi devenit o singură ființă. în 
stare mea de şoc, am dat peste turnul făcut din cuburi! 

Am izbucnit în râs, apoi l-am atins din nou. Cred că a 
fost pentru prima dată când am înţeles pe deplin că el nu 
era făcut din carne şi oase. 

Niciodată nu l-am confundat pe Christopher cu un 
înger; îngerii pe care îi vedeam aveau uneori înfățișare 
umană, dar chiar și atunci cei mai mulți aveau aripi şi 
picioarele lor nu atingeau pământul, iar în ei strălucea o 
lumină. Câteodată, îngerii pe care îi vedeam nu semănau 
deloc cu oamenii, ci îmi apăreau sub forma unei lumini 
foarte strălucitoare. 

Christopher apărea des în preajma mamei. Uneori 
mama stătea pe scaunul de lângă foc unde adormea și il 
vedeam cum se așeza în brațele ei. Nu știam dacă mama era 
conştientă de prezența lui Christopher. 

- Să-i spun mamei că eşti aici? l-am întrebat eu. 

- Nu, nu poți să-i spui, a răspuns el. Nu ar înţelege. Dar 
uneori mă simte. 

Într-o dimineaţă de iarnă, la răsăritul soarelui, îngerii au 
venit lângă patul meu. Eram ghemuită sub pături; sora mea 
Emer, cu care împărțeam patul, nu era acolo şi Christopher 
s-a ghemuit lângă mine, în locul ei. M-a gâdilat. 

- Uite, uite, Lorna — acolo la fereastră, mi-a zis el. 

Aşa cum am spus, îngerii pot îmbrăca forme şi mărimi 
diferite; în acea dimineaţă arătau precum fulgii de zăpadă! 
Sticla ferestrei părea să fie făcută din aburi şi fiecare fulg de 
zăpadă sc transforma într-un înger de mărimea unui copil. 
Îngerii erau apoi purtaţi de o rază de soare prin fereastră şi 
fiecare părea acoperit cu fulgi de zăpadă albi şi strălucitori. 
Când îngerii mă atingeau, fulgii de zăpadă cădeau pe mine; 
mă gâdilau în timp ce mă atingeau şi, în mod surprinzător, 
îi simţeam calzi, nu reci. 

- Nu ar fi minunat, a spus Christopher, dacă toți ar şti 
că şi-ar putea umple buzunarele cu îngeri; că ar încăpea mii 
de îngeri într-un buzunar, la fel ca fulgii de zăpadă, că i-ar 
putea purta cu ei şi că nu ar fi niciodată singuri? 

- Dar dacă s-ar topi în buzunarele lor? l-am întrebat eu, 
întorcându-mă spre el. 

- Nu! Îngerii nu se topesc niciodată! a chicotit Christopher. 

- Christopher, mi-aş dori să poți încăpea în buzunarul 
mamei ca un fulg de zăpadă şi să-i fii alături mereu, i-am 
răspuns destul de trist. 

S-a întors şi m-a privit, aşa cum eram ghemuiţi în pat. 

- Ştii că sunt deja acolo, mi-a zis el. 

Când am crescut, mama mi-a spus că a avut un fiu 
numit Christopher, care s-a născut cu un an înaintea mea, 
dar care a trăit doar zece săptămâni. I-am zâmbit și atât. 
Îmi aduc aminte că am întrebat-o unde a fost îngropat 
Christopher și ea mi-a spus că se afla într-un mormânt 
nemarcat (aşa cum era obiceiul atunci), într-un cimitir 
pentru copii din Dublin. 

Este trist că nu există un mormânt cu numele lui unde 
să-l pot vizita, dar nu l-am uitat. Câteodată, chiar şi acum, 
după atâţia ani, simt mâna lui Christopher în buzunarul 
meu, prefăcându-se că face fulgi de zăpadă, amintindu-mi 
că nu sunt niciodată singură. 

Am aflat mai multe despre Christopher şi mama mea 
într-o zi, când aveam patru sau cinci ani. Stăteam la 
masă legănându-mi picioarele şi luam micul dejun, când 
l-am zărit pe Christopher arătând ca şi cum ar fi avut 
doisprezece ani, alergând prin cameră spre uşa atelierului, 
chiar în momentul în care mama a intrat cu niște pâine 
prăjită. Avea un zâmbet mare pe faţă. 

- Lorna, este o surpriză pentru tine în camera din spate 
a atelierului, sub masa de lucru a tatălui tău! mi-a spus ea. 

Am sărit entuziasmată de la masă și l-am urmat pe 
Christopher. A trecut direct prin magazin în atelierul 
întunecat; a trebuit să mă opresc la uşă deoarece nu era 
lumină înăuntru şi ochii trebuiau să mi se obișnuiască 
cu întunericul. Totuși, Christopher era ca o lumină, ca 
o strălucire blândă care îmi lumina calea prin atelierul 
aglomerat. 

- A fătat pisica! a exclamat el. 

Şi acolo, mulțumită luminii lui Christopher, am văzut 
patru pisoi - trei erau negri și unul alb cu negru. Erau atât 
de frumoși și aveau o blăniţă atât de moale şi de lucioasă. 
Pisica mamă, Blackie, a ieșit din cutie, s-a întins, apoi a 
sărit pe mica fereastră în grădină. Am alergat după ea și 
i-am strigat lui Christopher să vină și el, dar el nu a venit 
în grădină. Da 

Am intrat înăuntru și l-am întrebat pe Christopher: 

- De ce nu ieși afară? 

Mi-a luat mâna, ca şi cum m-ar fi mângâiat - îmi plăcea 
atingerea mâinii lui —, și mâinile noastre s-au contopit 
din nou. M-am simţit fermecată; mă făcea să mă simt în 
siguranță și fericită. 

- Lorna, atunci când copiii mor, spiritul lor rămâne cu 
mamele lor atât timp cât este nevoie, aşadar eu stau aici cu 
mama. Dacă merg afară, ar fi ca şi cum aş distruge acele 
amintiri — şi n-am să fac asta. 

Chiar și la acea vârstă, ştiam ce vrea să spună. Mama 
revărsase atât de multă dragoste asupra lui: toate amintirile 
pe care le-a avut cât a fost însărcinată și l-a purtat în 
pântece, naşterea, bucuria şi fericirea pe care a avut-o când 
l-a ţinut în brațe şi când l-a adus acasă - chiar şi atunci 
când a simțit că ceva nu este în regulă, în ciuda celor spuse 
de medici. Acasă, mama a avut parte de câteva săptămânii 

16 


Ingeri în părul meu 


preţioase împreună cu Christopher înainte ca el să moară, 
şi acum, el revărsa acea dragoste asupra ci. 

Aşa că fratele meu spirit a rămas în casă și nu a ieșit 
niciodată afară, până în ziua în care mama a părut că se 
simte suficient de puternică şi de pregătită să meargă mai 
departe și să-l lase pe fratele meu să plece. Acea zi a fost 
cea în care a trebuit să părăsim pentru totdeauna micul 
magazin din Old Kilmainham. 

Atunci când văd un înger vreau să mă opresc şi să îl 
fixez cu privirea; mă simt ca şi cum mă aflu în prezența 
unei puteri extraordinare. Când eram mai tânără, îngerii 
luau, în general, formă umană - pentru a-mi fi mai ușor să-i 
accept -, dar acum nu mai este necesar acest lucru. Îngerii 
pe care îi văd nu au întotdeauna aripi, dar atunci când au, 
sunt câteodată uimită de forma lor; din când în când sunt 
ca flăcările focului şi totuşi au formă şi consistenţă. Unele 
aripi de înger au pene; un înger avea aripi atât de suple, 
de înalte şi de ascuţite, încât mi-a fost greu să cred că sunt 
aripi. Am vrut să-i cer îngerului să le întindă. 

Când îngerii au înfăţişare umană - cu sau fără aripi -, 
una dintre cele mai fascinante trăsături sunt ochii. Ochii 
îngerilor diferă de cei umani; sunt atât de vii, atât de plini 
de viaţă, de lumină și de dragoste, ca şi cum ar conţine 
însăşi esenţa vieţii - strălucirea lor te umple pe deplin: 

Nu am văzut niciodată picioarele unui înger atingând 
pământul; când un înger se îndreaptă spre mine, văd 
ceva ca o pernă de energie între pământ și picioarele lor. 
Câteodată arată ca un fir subțire, dar altădată această 

pernă se măreşte între pământ şi înger și chiar se afundă 
în pământ, 

De tânără, un anume înger obișnuia să mi sc înfăţişeze 
des. Prima dată când l-am văzut era în colțul dormitorului 
şi a spus doar: 

- Lorna, 

În unele privinţe, arăta la fel cu alți îngeri, însă avea şi 
ceva diferit; strălucea mai puternic decât ceilalți și avea o 
prezenţă impunătoare, o puternică forță masculină. Încă de 
atunci am simțit că întotdeauna era pregătit să mă protejeze 
ca un scut şi, începând din acel moment, a continuat 
să apară şi, treptat, am devenit prieteni Mi-a spus că se 
numea Mihail. 


Pentru mine şcoala a fost dificilă; cei mai mulţi profesori 
mă tratau de parcă aş fi fost înapoiată mintal. Prima mea 
Sfântă Împărtășanie a avut loc la şcoală când aveam șase 
ani și a fost o experienţă îngrozitoare. Ar fi trebuit să fie 
o zi specială - aşa cum este pentru majoritatea copiilor 
irlandezi. Când ne pregăteam, în clasă, pentru prima 
Sfântă Împărtășanie, profesorii le puneau întrebări copiilor, 
verificând dacă au învățat catehismul, dar ei nu se deranjau 
cu mine. | 

- Nu are rost să te întrebăm pe tine! îmi spuneau ei. 

ar când toţi copiii trebuiau să stea la rând și să spună 
câte ceva despre Împărtășanie, stăteam și eu, dar eram dată 


afară, spunându-mi-se să stau jos. Pentru un copil, acest 
lucru este foarte dureros. ` 

- Ei nu ştiu că şi eu ştiu catehismul? Nu-mi dau nici 
măcar o şansă. i-am întrebat eu pe îngeri în timp ce stăteam 
în spatele clasei sau pe una dintre băncile din colț. 

Apoi, în biserică, în ziua primei mele Împărtășanii, 
când în sfârşit am reuşit să ajung la altar, am fost prinsă de 
mână şi scoasă din rând tot din cauza profesorilor, care au 
decis că fetele mai bune ar trebui să meargă înaintea mea. 

Au existat totuşi şi oameni buni; când aveam aproximativ 
patru ani, era o călugăriță numită Moderini (așa cred). Ei 
i s-a spus că sunt înceată şi „retardată“, dar am simțit că ea 
nu credea asta. Când luam parte la ora ei, venea la mine 
şi îmi punea întrebări uşoare, la care ştiam întotdeauna 
răspunsul, iar ea zâmbea şi mă mângâia pe cap.. 

Însă, în ciuda acestor manifestări ocazionale de bunătate 
din partea câtorva oameni, am crescut izolată. Oamenii își 
dădeau seama că eram diferită şi pur şi simplu nu reuşeau 
să înţeleagă acest lucru. Acest aspect mi-a îngreunat viața 
foarte, foarte mult — şi încă o mai face. Oamenii îmi spun că 
sunt prea încrezătoare, că sunt prea sinceră pentru această 
lume, dar eu nu pot fi altfel! Ciudat este că a fi sincer în 
toate privinţele - în felul în care gândeşti şi vorbeşti — şi a 
fi sincer cu cei din jurul tău este greu și tinde să creeze o 
barieră între tine şi ceilalți. 

Felul în care oamenii mă privesc său gândesc despre 
mine mă afectează mult până şi acum. Chiar dacă ei nu mă 
cunosc sau nu ştiu cu ce mă ocup, îşi dau seama că sunt 
diferită cumva. Dacă ies cu prietenii și întâlnesc o persoană 
nouă care nu știe nimic despre mine, aceasta le va spune 
adesea prietenilor mei că eu îi par neobişnuită, dar că nu 
ştie să explice de ce. Să trăieşti așa poate fi dificil. 

Un înger numit Hosus mi-a făcut viaţa de elevă mult 
mai suportabilă. Într-o dimineaţă alergam spre şcoală, 
încercând să ţin pasul cu fetele mai mari care erau cu mine, 

când deodată am văzut un înger frumos care se ascundea 
în spatele stâlpului de iluminat. S-a strâmbat la mine şi, din 
acea zi, Hosus a apărut în majoritatea dimineţilor în care 
mă îndreptam spre şcoală. Îl văd în mod regulat şi azi. 

Hosus arăta — şi arată - ca un profesor de modă ve- 
che. Poartă o mantie fâlfâitoare, care este albastră de cele 
mai multe ori (dar care îşi poate schimba culoarea), o 
pălărie nostimă, iar în mână ţine un papirus. Ochii lui 
sunt strălucitori și scânteiază ca stelele şi arată ca un tânăr 
profesor: un bărbat plin de energie şi cu o mare autoritate și 
înțelepciune. Hosus apare întotdeauna la fel, spre deosebire 
de alţi îngeri din jurul meu. Mihail, de exemplu, adoptă o 
înfăţişare umană în majoritatea timpului - eu l-am rugat 
să facă acest lucru, deoarece îmi : este mai ușor -, dar îşi 
schimbă adesea înfăţişarea, în funcție de locul î în care ne 
aflăm şi de mesajul pe care vrea să mi- -l transmită. 

Pentru mine, Hosus reprezintă; cunoaşterea. Arată 
şi poate fi serios, dar se pricepe: de ininune să mă şi 
inveselească atunci când sunt demoralizată: Hosus era cel 
care mă consola şi îmi spunea să îi ignor pe: ceilalți copii 
atunci când mă simţeam ridiculizată la şcoală sau când 
vedeam adulții şușotind și apoi uitându- -sé la mine: Hosus 
îmi spunea: „Ei nu știu nimic“. | 

La început nu i-am ştiut numele şi nici nu mi-a vorbit. 
Hosus apărea în clasa mea fie imitându-l pe profesor sau pe 
vreun alt copil, fie jucându-se sau făcând altceva pentru a 
mă determina să zâmbesc. Câteodată, în drumul spre casă, 
mă aștepta la poarta şcolii sau pe partea cealaltă a străzii. 
Îmi amintesc de prima dată când am vorbit cu el: nu aveam 
cu cine să merg acasă în acea zi deoarece sora mea plecase 
mai devreme la cursurile de dans, aşadar nu mă grăbeam 
să ies din școală şi mergeam încet pe terenul de joacă. Am 
ajuns în dreptul porţilor mari de la intrarea în şcoală, în 

speranţa că îl voi vedea pe Hosus şi că voi putea vorbi cu 
el, şi am fost încântată să îl văd uitându-se pe furiș printre 
stâlpii porţii. 

- Trebuie să ajungi acasă înainte să înceapă să plouă, 
mi-a strigat el, îndemnându-mă să mă grăbesc. 

M-am oprit la poartă şi m-am uitat împrejur. Nu era 
nimeni în apropiere, așadar l-am întrebat cum se numeşte. 

- Hosus, a spus el. 

Am chicotit. Am ţopăit amândoi spre casă şi tot ce-mi 
amintesc este că am râs o mare parte din drum. 


21 


CAPITOLUL 2 


Paznicii porţilor 


Tata nu câștiga prea mulţi bani din repararea biciclete- 
lor - de fapt, nimeni nu prea avea bani de cheltuit pe așa 
ceva, astfel încât îi cereau mereu ajutorul, promițând că vor 
plăti „data viitoare“. Tata era un om bun la suflet, așa că de 
cele mai multe ori eram flămânzi. Mesele pe care le luam 
erau adesea compuse din margarină pe pâine sau pâine 
cu gem, dar nu m-am plâns niciodată de dureri de burtă, 
deoarece știam că mama și tata erau şi așa destul de stresaţi. 
În cele din urmă totuși, au început să îmi apară iritații 
dureroase pe piele, astfel încât am fost dusă la doctor. Acesta 
le-a spus părinţilor mei că aveam carență de vitamine și că 
trebuia să mănânc zilnic fructe şi legume proaspete, însă, 
din cauza constrângerile financiare, în afară de cele câteva 
pe care ni le dădea vecinul — care avea o grădină mare, nu 
am primit altele. Cât despre haine, depindeam de coletele 
trimise de rudele din Statele Unite, şi ori de câte ori ajungea 
un colet, ne gândeam că era minunat. Am trăit vremuri 
grele, la fel ca mulți alţii. 

Prăvălia tatei era un loc mic şi întunecat, în spatele 
căruia era o anexă cu acoperiş de tablă, atelierul lui de 
reparaţii. Era plin de bancuri de lucru şi de unelte - tot felul 
de lucruri - şi mirosea a ulei şi vaselină. Câteodată, înainte 
ca tata să intre în casă pentru a-și bea ceaiul, mă chema în 
atelierul lui şi mă punea să-l ajut să țină cutia cu vaselină 
pe care o folosea pentru a-şi curăța mâinile. Era neagră și 
lipicioasă şi mirosea groaznic, dar își făcea treaba. După 
ce se dădea cu vaselină pe mâini pentru câteva minute, se 
ştergea cu o cârpă veche şi murdară, frecându-le puternic. 
Apoi intra în bucătărie şi se spăla pe mâini cu apă rece 
(singurul mod în care puteam avea apă caldă era să o 
fierbem într-un ibric); după toate acestea, mâinile lui erau 
curate din nou. Îmi plăcea să-l ajut pe tata - chiar dacă nu 
făceam nimic în afară de a-i ţine cutia — și câteodată îmi 
spunea să stau în atelier cât timp bea ceaiul cu mama, în 
caz că intra cineva. 


La şcoală, când profesorul nu era la catedră, Hosus 
stătea uneori în locul lui. În prima zi în care l-am văzut pe 
Hosus în clasă, aproape că mi-au ieşit ochii din orbite. 

- Ce cauţi aici? l-am întrebat eu cu voce tare. 

Profesorul a auzit ceva, s-a întors şi s-a uitat în direcţia 
mea. A trebuit să-mi pun mâna la gură pentru a mă opri 
din râs. 

Motivul pentru care am fost surprinsă a fost că, deşi în 
clasă erau întotdeauna îngeri păzitori, Hosus era altfel. El 
nu era înger păzitor. Îngerii păzitori ai copiilor sunt foarte 
luminoşi. Hosus arăta complet diferit, mult mai uman: 

mantia lui atingea banca. Hosus mi-a arătat diferența 
dintre îngerii păzitori şi îngerii speciali care mi-au fost daţi 
pentru a face parte din viaţa mea. Copil fiind, a trebuit să 
învăţ să fac diferenţa între diversele tipuri de îngeri. 

Îngerii sunt de mai multe feluri şi au abilități diferite, 
Aşa cum fiecare copil învaţă să facă diferenţa între un 
profesor şi un doctor, eu a trebuit să învăţ să recunosc o 
varietate de îngeri, astfel încât să îmi fac o idee despre cum 
m-ar putea ajuta pe mine şi pe ceilalți. 

Deseori Hosus mă făcea să râd şi odată l-am întrebat: 

— Crezi că ei mă consideră proastă sau, cum am auzit eu 
că mă numesc ei, „retardată“ din cauză că mă văd zâmbind 
şi râzând atât de mult fără să vadă de ce râd? Ce crezi că 
ar gândi dacă ar şti că stăteai la catedră îmbrăcat ca un 
profesor? 

Hosus a râs. 

- Ar fugi strigând în gura mare că locul este bântuit. 

- Nu ar şti că eşti un înger? 

- Nu. Ei nu ne văd aşa cum ne vezi tu. 

Așa cum am mai spus, întotdeauna am crezut că şi 
ceilalți copii văd îngeri şi discută cu ei aşa cum o fac eu; 
aveam în jur de şase ani când am început să-mi dau seama 
că nu era mereu aşa. 

- Hosus, eu ştiu că unii copii pot să vadă îngeri. 

El mi-a răspuns: 

- Da, bineînţeles că pot, dar numai atunci când 
sunt foarte mici, apoi ei cresc. Când ajung de vârsta ta, 
majoritatea copiilor nu ne mai văd; unii încetează să ne mai 
vadă încă de la trei ani. 

De fapt, toţi bebeluşii văd îngeri şi spirite, dar când încep 
să vorbească, li se spune ce este real şi ce nu, și astfel, dacă 
lucrurile nu sunt solide ca jucăriile lor, li $e spune că nu 
există cu adevărat. Copiii mici sunt condiţionaţi și își pierd 
astfel abilitatea de a vedea şi de a avea experienţe spirituale. 

Pertu că în zilele noastre educaţia incepe devreme, tot 
mai puține persoane vorbesc cu ingerii, şi acesta este unul 
dintre motivele pe care ingerii mi l-au dat atunci când 
mi-au spus că trebuie să scriu această carte. Îmi este frică să 
fac acest lucru deoarece nu vreau să Ñu ridiculizată, dar ştiu 
că trebuie; in cele din urmă. intotdeauna fac ce vor ingerii... 

Există milioane de îngeri — sunt imposibil de numărat, 
ca și fulgii de zăpadă —, dar mulți sunt „şomeri . Ei fac tot ce 
pot pentru a ajuta, dar nu reuşesc intotdeauna. Imaginea- 
zâ-ți milioane de îngeri „şomeri plutind în preajmă! Ei nu 
au ce face, deoarece mulți oameni lucrează din greu pentru 
a trece prin viaţă și nu sunt conștienți că aceşti îngeri sunt 
acolo pentru a-i ajuta şi că ei sunt peste tot. 

Dumnezeu vrea să fim fericiţi şi să ne bucurăm de viață 
și de aceea trimite îngerii să ne ajute. Avem atât de mult 
ajutor spiritual la dispoziţie, şi în timp ce unii dintre noi 
cerem ajutor, majoritatea nu o fac. Îngerii merg pe lângă 
noi și ne spun că sunt acolo, dar noi nu îi ascultăm: nu 
vrem să-i ascultăm. Credem că putem face totul singuri. 
Uitâm câ avem un suflet şi credem că suntem doar carne 
și oase. Credem că nu mai există altceva — nici viață după 
moarte, nici Dumnezeu, nici îngeri. Nu este de mirare că 
am devenit materialişti şi obsedaţi de propria persoană. 
Fiinţele umane sunt mai mult decât carne și oase, şi atunci 
când devii conştient de asta și începi să crezi că ai un suflet, 
legâtura ta cu îngerii înfloreşte. 

În timp ce stai şi citeşti aceste rânduri — fie că tu crezi 
sau nu — un înger se află lângă tine: este îngerul tău păzitor, 
care nu te părăsește niciodată. Fiecăruia dintre noi i s-a 
dăruit un scut făcut din energia luminii. Este una dintre 
atribuţiile îngerului păzitor să pună acest scut împrejurul 
nostru. În faţa lui Dumnezeu și a îngerilor suntem toți egali; 
toți merităm să fim protejaţi, îngrijiţi şi iubiţi, indiferent de 
ce cred ceilalţi despre noi — fie că este vorba despre lucruri 

bune sau rele. Când mă uit la cineva, văd acest scut fizic 
împrejurul lui; este ca şi cum ar fi viu. 

Îngerul păzitor este gardianul corpului și sufletului tău. 
El ţi-a fost dat cu mult înainte de a fi conceput; în timp 
ce erai în pântecele mamei, el era acolo cu tine în orice 
moment, protejându-te. După naştere şi în perioada de 
creștere, îngerul tău păzitor nu te părăseşte nicio clipă; este 
cu tine când dormi, când eşti la baie, tot timpul — niciodată 
nu eşti singur. Apoi, când mori, îngerul păzitor este lângă 
tine, ajutându-te să treci dincolo. De asemenea, el permite 
altor îngeri să intre în viaţa ta pentru a te ajuta cu diferite 
lucruri; ei vin și pleacă. Eu îi numesc pe aceștia îngeri 
profesori. 

Poate că îţi vine greu să crezi toate acestea; dacă nu 
crezi; ar trebui să te întrebi de ce eşti sceptic. Dacă eşti 
cinic, întreabă-te de ce eşti aşa. Ce ai de pierdut dacă te 
deschizi în faţa posibilității existenţei îngerilor, dacă te 
deschizi din punct de vedere spiritual şi dacă înveţi despre 
sufletul tău? Cere îngerilor să înceapă acum să te ajute. 
Îngerii sunt profesori minunaţi. 

Când eram copil, îngerii erau alături de mine foarte 
mult timp; mă învățau şi îmi arătau lucruri, iar eu eram 
foarte fericită să stau singură ore în şir. Unul dintre locurile 
mele favorite era micul dormitor confortabil pe care îl 
împărțeam cu sora mea, Emer. Tavanul era înclinat şi nu 
foarte înalt, iar fereastra era joasă, aşa că puteam să stau în 
genunchi sau pe vine şi să urmăresc oamenii de pe stradă. 

Mă uitam cum vecinii treceau pe stradă şi câteodată 
vedeam lângă ei ceea ce acum ştiu că era îngerul păzi- 
tor - erau însoțiți de o persoană frumoasă şi luminoasă. 
Câteodată îngerul păzitor părea că pluteşte, iar alteori că 
păşeşte. Uneori părea că făcea parte din acea persoană sau 
se afla în spatele acesteia cu aripile înfăşurate în jurul ei, ca 
într-o îmbrăţişare protectoare. 

Îngerii aceştia erau de toate mărimile; câteodată 
apăreau ca o scânteie care mai apoi creştea şi se deschidea 
la maximum; alteori erau masivi, mult mai mari decât 
persoana pe care o protejau. Îngerii păzitori străluceau și 
erau adesea îmbrăcaţi în auriu, argintiu sau albastru ori în 
haine multicolore. 

În alte dăți vedeam un spirit - așa cum îl vedeam 
pe fratele meu, Christopher. O vecină care avea casa pe 
vârful dealului obişnuia să treacă uneori pe lângă fereastra 
noastră împreună cu copiii care se ţineau de ea - un 
bebeluş, un copil mic într-un căruţ vechi şi doi copii puţin 
mai mari — iar eu vedeam un bătrân mergând pe lângă ei. 
Într-o zi, această vecină era împreună cu mama în atelier 
şi am auzit-o spunând că îi este dor de tatăl ei, care murise 
de curând. Atunci am ştiut că bătrânul pe care îl văzusem 
era tatăl ei și bunicul copiilor. Am zâmbit, deoarece, chiar 
dacă îi era dor de tatăl ei, el era încă acolo, cu ea - doar că 
ea nu putea să-l vadă. A iubit-o atât de mult, încât spiritul 
lui a rămas cu ea pentru a o consola și ajuta, şi urma să stea 
cu ea până când ea avea să fie pregătită să-l lase să plece. 

La început, era uşor să fac confuzii între înfățișarea 
acestor spirite şi cea a oamenilor — așa am făcut şi în cazul 
lui Christopher -, dar cu timpul îngerii m-au învăţat cum 
să-mi dau seama cine este spirit şi cine este o persoană 
reală. Este cam dificil de explicat. Un spirit arată exact ca 
unul dintre noi, dar este mai luminos — ca şi cum ar avea o 
lumină înăuntrul lor. Ei pot intensifica sau diminua această 
lumină; cu cât lumina este mai intensă, cu atât ei sunt mai 
transparenţi. Dacă spiritele îşi sting această lumină (lucru 
pe care îl fac din când în când pentru a atrage mai puţin 
atenţia), e uşor să-i confunzi cu nişte oameni în carne şi 
oase. Mai simplu spus, este ca și cum ai saluta când treci 
pe lângă un vecin aflat pe cealaltă parte a drumului şi apoi, 
după câteva minute, îți dai seama că l-ai salutat pe Johnny, 

care este mort de şase luni. Îţi dai seama de acest lucru 
doar atunci când realizezi că Johnny era mai luminos decât 
ceilalți oameni. 

Un alt lucru care îmi plăcea atunci când priveam pe 
fereastră era să văd energia care pluteşte în jurul oamenilor. 
Odată am văzut cum dintr-o prietenă de-a mamei ieșeau 
raze de lumină care se roteau - erau strălucitoare, de un 
mov scânteietor, purpuriu, roşu, verde sau turcoaz - și 
proveneau dintr-un punct central, ca dintr-un vârtej. Era o 
energie diferită de energia ei şi mă fascina. Mai târziu, am 
auzit-o pe mama spunând că acea femeie urma să aibă un 
copil şi am zâmbit. 

În același fel vedeam dacă oamenii erau bolnavi, chiar 
dacă nu înţelegeam ce mi se arăta. O umbră întunecată care 
se mișca în jurul persoanei îmi indica faptul că era ceva 
în neregulă cu sângele acesteia. Uneori un os strălucea și 
vedeam fie că era deteriorat, fie că nu era format corect. 
Ştiam instinctiv dacă persoana suferea de ceva anume, 
chiar dacă nu puteam explica în cuvinte. 


Într-o zi stăteam ghemuită la fereastră şi am văzut 
un om pe o bicicletă mare şi neagră, împreună cu fiica 
lui, care stătea în spate, Îngerii mi-au spus să-i privesc în 
continuare trecând pe lângă fereastră. Nu i-am întrebat 
de ce; copil fiind, făceam ceea ce-mi spuneau îngerii, fără 
să pun întrebări. Știam că mi se ceruse să-i ajut pe tată și 
pe fiica lui, așadar, când au trecut pe lângă fereastra mea, 
m-am rugat pentru ei. Nu știam ce urma să se întâmple, dar 
m-am rugat să nu fie ceva prea rău. 

Când bărbatul de pe bicicletă și fiica lui au trecut prin 
faţa casei, totul a părut să încetinească, ca într-un film. Un 

autobuz mare cu etaj a intrat în depăşire şi, în momentul 
următor, fetița a ţipat și bărbatul a căzut. Totuşi, cumva, 
copilul a rămas pe bicicletă. Avea piciorul prins între spiţe. 
L-am urmărit pe tată cum a scos cu grijă piciorul fetei 
dintre spiţele roții îndoite, cu mâinile tremurânde. A luat în 
braţe copilul care plângea - ea mai degrabă suspina uşor, nu 
plângea în hohote - şi s-a îndreptat spre trotuarul de sub 
fereastra de unde îi priveam. Adulții au alergat pentru a-i 
ajuta, inclusiv mama mea. Am coborât scările şi am ieşit 
afară, să văd dacă era în regulă. Ca de obicei, nimeni nu 
m-a luat în seamă. Pantoful fetiţei îi ieşise din piciorul care 
era rănit şi sângera; spiţele îi juliseră pielea de pe talpă, 
dar nu avea nicio fractură. I-am rugat pe Dumnezeu și pe 
îngeri să o ajute. 

Chiar şi atunci, la cinci sau șase ani, am simţit că aveam 
un rol de jucat în a-i ajuta pe oameni. Aveam convingerea 
că nu se petrecuse ceva mai rău tocmai pentru că îi privisem 
și mă rugasem pentru ei în timp ce tatăl şi fiica treceau prin 
faţa casei. Fetiţa ar fi putut să ajungă sub autobuz sau să 
cadă pe spate şi să se lovească la cap, dar în final s-a rănit 
doar la picior şi, mulțumită lui Dumnezeu, era bine. De 
atunci, au existat multe ocazii în care am simţit că am fost 
acolo pentru a ajuta, pentru a preveni să se întâmple ceva 
sau pentru a îmbunătăţi situaţia. Aceasta a fost o parte 
din instructajul pe care mi l-au oferit îngerii; poate că am 
avut probleme cu învățatul la școală, dar nu am avut nicio 
problemă în a învăța de la îngeri. 

Într-o zi, am putut folosi acest dar pentru a-l ajuta pe 
tatăl unei prietene. Josie era cea mai bună prietenă a mea. 
Locuia pe aceeaşi stradă cu mine, puţin mai sus şi îmi plăcea 
de ea deoarece şi ea era diferită — era bâlbâită. Se bâlbâia 
foarte rău, dar atunci când ne jucam, problema ei practic 
dispărea, și reapărea dacă ni se alătura cineva. Avea părul 
lung, drept și roșcat şi ochi verzi, era mai înaltă decât mine 

şi foarte slabă. Tatăl ci avea un garaj în josul străzii - nu era 
ca o benzinărie sau un atelier de reparaţii auto ca acelea din 
ziua de azi; era o curte imensă plină de automobile avariate 
şi piese auto. Tatăl ei ne spunea întotdeauna să nu ne jucâm 
acolo, dar era un pic de loc în dreapta porţii şi în cele din 
urmă ne dădea voie să ne jucăm acolo, cu condiţia să nu 
mergem în altă parte a curţii. 

Într-o duminică însorită şi minunată, eram îmbrăcate 
cu hainele curate și ne străduiam să nu le murdărim 
prea mult. Ne jucam cu păpușile în colţul acela de curte, 
glumeam şi râdeam. Îmi aduc aminte că i-am simţit pe 
îngeri vorbindu-mi tot timpul şi spunându-mi să ascult. 
Am crezut că se refereau la faptul că trebuia să-i ascult 
pe ei, dar era vorba, de fapt, despre altceva. Până la urmă 
m-au atins pentru a-mi atrage atenţia. Mi-aduc aminte 
cum m-am oprit din joacă şi am ascultat. Am crezut că aud 
ceva, dar nu eram sigură. Când am întrebat-o pe Josie, mi-a 
spus că nu aude nimic. Așadar am continuat să ne jucăm, 
iar îngerii au spus din nou: „Ascultă!“ Am ascultat din nou 
şi am avut un sentiment ciudat - nu îl pot descrie; era ca și 
cum aş fi pătruns în alt timp şi spaţiu. M-am dezorientat. 
În timp ce ascultam, îl auzeam foarte slab pe tatăl lui Josie 
cerând ajutor, în depărtare. Josie nu auzea nimic. 

Ne temeam de regulă să mergem printre maşinile 
avariate, care erau stivuite, deoarece ştiam că ne era strict 
interzis, dar am decis totuşi să mă duc şi Josie m-a urmat. 
Mergând în spatele îngerului printre mașinile avariate, îmi 
amintesc că spuneam în mod repetat: „Ie rog, Doamne, vă 
rog, îngerilor, faceţi ca tatăl ei să fie bine!“ 

L-am găsit pe tatăl lui Josie; o maşină căzuse peste el 
şi era sânge peste tot, dar era în viaţă. Îmi amintesc că 
am fugit după ajutor şi cred că Josie a rămas acolo. Nu 
sunt sigură dacă am fugit spre casa ei sau spre a mea. 
Toată lumea a venit alergând. Ne-au alungat deoarece nu 

aveam voie să fim acolo când ridicau maşina de pe el, dar 
îmi amintesc sosirea ambulanţei. Spitalul St. James era în 
apropiere. După aceea şi-a revenit. S-a făcut bine. I-am 
mulțumit lui Dumnezeu şi îngerilor că era bine. Din nou, 
îngerii mei m-au ajutat să ajut pe cineva. 

Aşa cum am mai spus, îngerii tăi sunt acolo pentru a te 
ajuta şi pe măsură ce începi să îți dai seama de existența lor, 
vei începe să le simți atingerea în viaţa ta. Îngerii te-au atins 
tot timpul, dorind ca tu să-ţi dai seama că ei sunt acolo. 
Ei vor să afli că viața are mai multe de oferit decât pare. 
Noi nu ne trăim viața pe cont propriu; poate că.ne aflăm 
într-un corp omenesc, dar fiecare dintre noi are un suflet 
care se află în legătură cu Dumnezeu. Și îngerii au legături 
cu Dumnezeu; de îndată ce rostim numele Domnului, îi 
imputernicim pe îngeri. 

Cu alte cuvinte, le dăm putere lor pentru ca ei să ne 
întărească pe noi. Dumnezeu ne-a dat liberul arbitru, iar 
îngerii nu îl pot încălca. Dacă le spunem să plece, dacă 
spunem că nu vrem ajutor, atunci Dumnezeu şi îngerii lui 
se vor da la o parte, însă nu vor pleca de tot, ci vor aştepta 
în apropiere. 

Ți s-a întâmplat vreodată să porneşti spre o destinaţie 
și să alegi drumul din dreapta și nu pe cel din stânga? În 
sinea ta ai știut că ar fi trebuit să mergi spre stânga și mai 
târziu ai regretat că nu ai făcut-o. Acel sentiment, acel 
instinct a fost îngerul care ţi-a şoptit la ureche, spunân- 
du-ți că ar trebui să alegi drumul din stânga. Îngerii sunt 
peste tot în jurul nostru, nevăzuţi şi așteptând să ne ajute. 
Dar trebuie să le cerem ajutorul, şi făcând acest lucru, le 

permitem să ne ajute şi totodată întărim legătura dintre noi 
şi îngerul nostru. 

Acum, după toţi aceşti ani, îmi dau seama că sunt un 
interpret între îngeri şi oameni şi, ca atare, adesea suni 
chemată pentru a interveni. Chiar dacă rolul meu e acestă, 
toată lumea are puterea de a cere ajutorul îngerilor în orice 
clipă. 

Deseori i-am rugat pe îngeri să-mi ajute familia. Lucru- 
rile nu au fost uşoare cât am fost copil; până să împlin 
şase ani, mama a mai născut de trei ori - două fete, Helen 
şi Aoife, şi un băiat, Barry - aşadar eram cinci copii. În 
plus, mama se îmbolnăvea des și trebuia să stea în spital, 
iar în aceste perioade familia era despărțită și copiii trimiși 
la rude. 

Aveam patru ani când eu și sora mea mai mare, Emer, 
am stat pentru prima dată cu mătuşa Mary. Ea locwa 
împreună cu soțul şi cei trei copii ai săi, nu foarte departe 
de noi. Cu toate că nu stătea la prea mulţi kilometri distanţă 
de noi, pentru mine era o lume complet diferită. Când am 
văzut pentru prima dată casa lor, am crezut că era un palat; 
părea imensă în comparaţie cu locuinţa noastră. Totul era 
atât de somptuos şi frumos şi era cald, în timp ce acasă 
simțeam mereu umezeala și frigul; aici puteam să alerg în 
picioarele goale pe covoarele moi. Mesele erau incredi- 
bile - multă mâncare era servită pe o masă frumoasă, pe 
care erau așezate farfurii și cești identice, care păreau atât 
de delicate încât îmi era frică să nu le sparg. Fiecare masă 
era un festin - puteai să alegi din multe feluri de mâncare. 
Într-o zi am fost întrebată dacă mi-ar plăcea să mănânc 
ceva prăjit la micul dejun, şi nu mi-a venit să cred ce mi s-a 
oferit: cârnaţi, ouă prăjite, pâine prăjită, sângerete și roșii - 
toate pentru mine! Nu trebuia să împart nimic cu nimeni; 
aşa cum făceam acasă. Cel mai fantastic lucru era baia. 

Făceam baie într-o cadă plină cu apă caldă: mă simţeam ca 
o prinţesă. 

Această vizită m-a făcut să-mi dau scama, pentru prima 
dată, de cât de săraci eram. 

Cât am stat la mătuşa Mary, bunicii din partea mamei 
au venit să ne viziteze şi, pentru această ocazie, mi s-a 
spus să mă imbrac cu rochia mea bună - una de culoare 
albastră cu pliuri gri în partea din faţă. Întotdeauna mi-a 
plăcut să port rochii, și aceasta era una dintre preferatele 
mele, aşadar am fost bucuroasă să o îmbrac. Nu-mi 
intâlnisem bunicii de prea multe ori înainte şi mă sfiam de 
ei. Amândoi erau înalți și mi se păreau niște uriaşi. Bunica 
era şi grasă şi mergea cu ajutorul unui baston din cauza 
unui atac cerebral suferit în urmă cu câţiva ani. 

Câteodată, când mama se simţea bine şi dacă vremea era 
bună, ne duceam la picnic în parcul Phoenix - un imens 
spaţiu deschis la marginea Dublinului, cu căprioare și alte 
lucruri minunate, aflat la aproape trei kilometri depărtare 
de casă, aşadar puteam merge pe jos până acolo fără prea 
multe probleme. Într-o duminică, când aveam şapte ani, 
ne-am dus cu toții. Tata mergea alături de bicicleta cu 
lucrurile pentru picnic puse în coșul din spate şi mama 
impingea căruţul mare şi demodat în care se afla fratele 
meu mai mic, Barry. Emer şi cu mine mergeam pe jos, iar 
cele două surori mai mici, Helen şi Aoife, când mergeau pe 
jos, când stăteau pe căruţ, cu picioarele atârnând. 

Am făcut un picnic minunat cu roşii, sendvişuri cu 
gem și mere din grădina vecinului, iar tata a pus la fiert o 
oală și a făcut un ceai dulce şi fierbinte pentru toţi. După 
masă, am jucat fotbal împreună cu surorile mele şi apoi 

am hoinărit singură printre copacii bătrâni. Îmi plăcea 
să mă joc printre acei copaci; energia unora - nu a tutu- 
ror — mă atrăgea spre ei. Se simţea minunat, o furnicătură, 
un sentiment magic care mă atrăgea spre un copac ca un 
magnet. Obişnuiam să mă joc printre copaci, alergând 
până când energia unui anumit copac mă apuca, iar apoi 
eu scăpam din „strânsoarea“ ei. Puteam să mă joc astfel ore 
întregi. În acea după-amiază, surorile mele au venit şi m-au 
întrebat ce făceam, le-am spus doar că mă jucam; nu m-am 
deranjat să le explic — nu ar fi înțeles. 

La sfârşitul după-amiezii, eram extenuaţi de atâta 
alergat şi abia aşteptam să ajungem acasă pentru a lua cina. 
Chiar înainte de a coti spre Old Kilmainham, unde era casa 
noastră, am știut că ceva nu era în regulă. Doi îngeri foarte 
mari veneau spre mine și, după felul în care se apropiau, 
știam că se întâmplase ceva grav. Când au ajuns în dreptul 
meu, m-au luat de umeri amândoi și, în mers, mi-au spus 
că acoperișul casei noastre se prăbușise. Eram în stare de 
Şoc. | | 

Când am ajuns acasă, ceea ce am văzut m-a îngrozit: 
o mare parte din acoperiş se prăbușise, într-adevăr. Tata a 
încercat să deschidă uşa, dar nu a reuşit, şi când a forţat-o 
cu umărul, un nor de praf a ieșit afară. Înăuntru nimic 
nu era de recunoscut - era doar moloz. Când acoperișul 
se prăbuşise, trăsese după sine şi tavanul, dărâmându-l. 
În ochii mei de copil, casa era complet distrusă. Îmi aduc 
aminte că m-am gândit: „Unde vom dormi acum?“ Am 
intrat cățărându-ne pe moloz, şi pentru picioarele mele de 
copil, fiecare bucată de beton şi piatră păreau enorme. Era 
praf peste tot și totul era complet distrus - toată mobila, 
toate jucăriile noastre, toate lucrurile de valoare ale mamei. 
Am văzut-o plângând în timp ce ridica lucrurile de pe jos şi 
eram în stare de şoc, doar urmărindu-i pe mama și pe tata 
cum încercau să recupereze din lucruri. Îmi amintesc cum 

mama a ridicat un urcior de lapte, de culoare maro-închis 
cu o dungă crem, spunând: „Acesta e singurul lucru râmas 
întreg“. 

Acel urcior cra tot ce mai rămăsese din cadourile de 
nuntă - avea atât de puţine şi acum pierduse tot. Încă 
imi amintesc lacrimile din ochii ei. M-a făcut şi pe mine 
să plâng; de fapt, toţi am plâns, cu excepţia tatălui meu. 
Ne-a spus să nu plângem, pentru că va îndrepta lucrurile. 
Cumva, mama şi tata au făcut puţin curat şi tata a proptit 
acoperişul pentru a putea dormi acolo în acea noapte, dar 
a fost foarte periculos. Am dormit gândindu-mă că s-ar 
putea dărâma casa şi m-am întrebat: „Ce vom face acum? 
Unde vom merge?“ 

Acum nu mai aveam adăpost, iar tata îşi pierduse toată 


agoniseala. 

Drumul spre Rai 


Din fericire, verișoara mea Nettie ne-a sărit în ajutor. 
Ea trăia de una singură într-o casă mare, chiar dacă abia 
depăşise pragul copilăriei. În urmă cu un an sau doi, 
când avea şaisprezece ani, moştenise casa familiei după 
moartea ambilor părinți. Nu știu 'care a fost înţelegerea, 
nici dacă plăteam chirie, dar ne-am dus să locuim în casa 
ei din Ballymun, în suburbia din partea de nord a orașului 
Dublin - la kilometri depărtare de Old Kilmainham. 

La început, această mutare: m-a întristat — îmi plăcea 
Old Kilmainham -, dar când am ajuns la Ballymun și am 
văzut grădina mare și camerele mari, am fost fericită. Cel 
mai important lucru era că această casă era solidă şi ştiam 
că nu se va dărâma. Avea trei dormitoare la etaj și o toaletă 
cu adevărat luxoasă și o baie în casă. La parter, în spate, se 
afla o bucătărie drăguță și lungă, cu vedere spre grădină, o 
sufragerie şi dormitorul lui Nettie, care probabil la început 
fusese o sufragerie. | 

Casa avea o grădină magică; nicio grădină nu mi s-a 
mai părut la fel de mare de atunci. Am avut parte de 
multe aventuri acolo. Exista chiar şi o şură pentru fân, şi 
când se organiza câte o petrecere aniversară, dulciurile 


36 


Ingeri în părul meu 


erau ascunse acolo. Când avea timp, tata cultiva legume - 
rânduri întregi de răsaduri - cam toate legumele la care te 
puteai gândi, printre care şi păstăi, pe care ne plăcea să le 
desfacem şi, în plus, construia răzoare pentru căpşuni. 

La acea vreme, în familia noastră erau cinci copii: fratele 
meu, Barry, care era doar un bebeluș, cele două surori 
mijlocii, Helen şi Aoife, şi, desigur, sora mea mai mare, 
Emer. Nu mă jucam prea des cu fratele şi surorile mele, ci 
doar atunci când serbam vreo zi de naştere. Presupun că 
mă preocupau alte lucruri. Eu vedeam lumea cu alţi ochi. 

La începutul acestei noi vieţi, am fost cam singuratică, 
dar curând mi-am făcut prieteni noi. Am cunoscut o fetiță, 
Rosaleen, care locuia de cealaltă parte a zidului din spatele 
tuturor celorlalte grădini. Era un zid mare și minunat, care 
se întindea de-a lungul drumului; tata ne construise o scară 
ca să ne putem căţăra pe zid fără să ne rupem încălțările. 
Acest zid era numai bun să mergi pe el — lat şi solid, ca să 
poţi merge în siguranţă — și așa ajungeam de la o casă la alta 
sau la câmpurile din vale. lubeam acel zid şi tot ce vedeam 
când stăteam pe el, în picioare. 

Rosaleen a devenit prietena mea. Locuia într-o casă 
mare și scumpă de cealaltă parte a zidului, la vreo șase case 
distanță, şi de cele mai multe ori ne vizitam peste zid, în 
loc să-l ocolim. Şi ea provenea dintr-o familie numeroasă, 
dar câţiva dintre fraţi ei erau deja mari şi plecaseră din casa 
părintească. Îi cunoşteam pe sora ei Caroline și pe fratele 
ei Michael, care era cu opt ani mai mare decât ea. Rosaleen 
era înaltă și slabă, cu părul lung, drept şi brunet, era veselă 
și râdea mult. Îmi plăcea să-mi petrec timpul cu ea şi cu 
familia ei şi, de fapt, petreceam mai mult timp cu ei decât 
cu propria familie. 

Cred că tatăl ei era neamţ şi era un bărbat mare și 
puternic, cu păr brunet, care începea să încărunţească. Era 
plecat cu afaceri în majoritatea timpului, dar când stătea 

acasă, era foarte bun cu Rosaleen, cu fratele şi sora ei - și 
cu mine. Duminica, el cumpăra o punguţă cu dulciuri 
pentru fiecare copil şi eram foarte mulţumită şi mândră câ 
mă includea și pe mine - mă includea în toate. Chiar dacă 
erau doar şase sau opt dulciuri în pungă, erau minunate și 
încercam să le păstrez cât mai mult timp posibil. 

Mai exista şi un alt ritual de duminică la Rosalecn 
acasă care îmi plăcea mult: mama ei ne citea o poveste. 
Mergeam toţi în dormitorul ei și stăteam pe pat, câteodată 
eram doar eu, Rosaleen, Caroline, iar uneori mai veneau 
şi Michael sau una dintre surori. Mama lui Rosaleen se 
pricepea de minune să citească poveşti, stăteam toți şi 
ascultam extaziaţi cam patru ore înainte de a ne trimite la 
culcare. Câteodată, cartea era foarte mare şi îi lua câteva 
săptămâni să o termine de citit. Una dintre preferatele mele 
era Grădina secretă de Frances Hodgson Burnett. 

În grădina noastră se afla un leagăn mare din lemn, pe 
care tata l-a reparat, aşa că ajungea foarte. sus. Mă jucam 
în acel leagăn ore în şir,'şi cât stăteam în el, îngerii mă 
învățau o mulţime de lecţii simple despre viaţă şi despre 
modul de a o trăi. De fapt, de multe ori mă aflam în altă 
lume, unde îngerii îmi arătau nişte lucruri minunate și 
magice, chiar dacă fizic eram încă în leagăn. 

Câteodată, când eram singură în leagăn, unul dintre 
îngeri îmi spunea: „Lorna, întinde mâna. Avem ceva să-ți 
arătăm. Apoi, îngerul îmi punea ceva mic în mână şi o 
lumină începea să se materializeze în palma mea. Uneori 
această lumină arăta ca o mică stea sau ca o marparetă, 
apoi începea să crească, ca şi cum ar fi prins viaţă. Cu 
cât creştea mai mult, cu atât începea să strălucească și 
din ea ieşea o lumină de un galben scânteietor. Lumina 
se ridica din mâna mea şi urca, devenind tot mai mare și 
mai strălucitoare, până când acoperea parțial soarele. Apoi 
vedeam cum se reflecta o privelişte minunată, ca şi când 

ar fi fost în oglindă - o figură frumoasă, ca un chip uman, 
îmi zâmbea. 

Prima dată când s-a întâmplat acest lucru, îngerii 
mi-au spus că era Regina Îngerilor. Le făcea plăcere să 
folosească termeni care aveau sens pentru mine când eram 
copil; îmi aminteau de basmele pe care le cunoşteam și 
că Regina era ca o mamă, exact ca mama mea, care era 
regina familiei. Îngerii mi-au explicat că această persoană 
era Regina Îngerilor, mama universului, mama creatoare, 
mama tuturor îngerilor. Din senin, globul galben în care 
am văzut acel chip a explodat în milioane de bucățele, care 
au căzut ca nişte panglici aurii, venite din soare. 

De-a lungul anilor, îngerii mi-au oferit adesea acest dar, 
chiar și după ce am crescut, în special atunci când aveam 
nevoie de încurajare. 

Odată cu mutarea în Ballymun, a trebuit să merg la o 
şcoală nouă. Împreună cu cele trei surori ale mele învățam 
la o mică şcoală națională pentru băieţi şi fete, la mai 
mult de jumătate de oră de mers pe jos faţă de casa în 
care locuiam. Surorile mele mergeau cu autobuzul, dar eu 
preferam să merg pe jos de cele mai multe ori. În drum 
spre şcoală trebuia să merg repede şi să mă grăbesc mereu, 
altfel întârziam şi aveam probleme, însă la întoarcere nu 
mă grăbeam. 

Pe acelaşi teren se aflau şcoala, apoi biserica era în 
centru, iar sala parohială de cealaltă parte. Existau doar 
trei clase, ceea ce era insuficient, aşadar sala parohială de 
alături ţinea locul a două clase. În primul meu an acolo, 
clasa mea era în sala parohială; cele două clase se ţineau 
într-un capăt sau altul al sălii, fără perete despărțitor între 

ele. Domnul Jones era profesorul meu și mă trata foarte 
rău; din punctul lui de vedere, eu eram doar o proastă şi îl 
deranja că trebuia să aibă un copil ca mine în clasa lui. 

Într-o dimineaţă, îngerii mi-au spus că la şcoală urma 
să se întâmple ceva care mă va face fericită. Ca întotdeauna, 
au avut dreptate; ceea ce s-a întâmplat m-a făcut fericită 
atunci şi încă mă face şi acum când mă gândesc la acest 
lucru! Studiam limba irlandeză şi domnul Jones a anunțat 
un test cu o singură întrebare, oferind ca premiu o jumătate 
de coroană pentru copilul care ar fi răspuns corect la 
întrebare. Dorea să ştie ce înseamnă cuvântul „crann“ în 
engleză. A întrebat fiecare copil la rând, începând din 
dreapta - pe mine m-a aşezat de una singură, în partea 
stângă. A trecut prin toată clasa, pe la fiecare în parte și 
niciun copil nu a ştiut răspunsul. Ca de obicei, pe mine nu 
m-a întrebat. Stând în bancă de una singură, ştiam că am 
răspunsul. Eram emoţionată. Mă agitam pe scaun. Voiam 
să sar în picioare și să-i strig răspunsul. Îngerilor le-a fost 
greu să mă liniştească. 

- Îngerilor, spuneţi-i să se uite spre mine, vă rog. 
Spuneţi-i să mă întrebe pe mine. Aproape plângeam de 
emoție. 

- Nu te îngrijora, Lorna, mi-au spus ei, te va întreba. 

Domnul Jones era șocat de întreaga clasă și tot spunea: 
„Haideţi! Ce se întâmplă cu voi? Este o întrebare uşoară!“ 
Am râs când mi-am amintit expresia feţei lui - ochii lui se 
măreau, fața i se înroşea. Era uluit. A întrebat şi pe ultimul 
copil, în afară de mine, și apoi a spus: „Ei bine! Se pare că 
nimeni nu câștigă jumătatea de coroană“. 

Hosus a stat tot timpul lângă domnul Jones, arătând în 
direcţia mea, dar bineînţeles că profesorul nu-l vedea. Am 
vrut să-i strig lui Hosus să îl apuce de mână pe profesor şi 
să-l aducă la mine. Toată clasa era tăcută, nimeni nu scotea 
niciun sunet. În ciuda asigurărilor îngerilor, părea totuşi că 

domnul Jones nu mă va întreba. S-a îndreptat spre catedră. 
În sală încă era liniște totală. Dintr-odată, Hosus și îngerul 
păzitor al domnului Jones l-au luat uşor de braț, l-au întors 
şi l-au condus în direcţia mea, în tot acest timp şoptindu-i 
la ureche. 

- Ştiu că nu are niciun rost, a spus domnul Jones, dar 
voi întreba oricum! | 

Aşadar, m-a întrebat. 

- Înseamnă copac, am răspuns eu cu o voce fericită şi 
sigură. 

A fost surprins. Era răspunsul corect. Întreaga clasă a 
râs și a aplaudat; au fost încântați. A trebuit să-mi dea acea 
jumătate de coroană şi mi-l voi aminti mereu cum mi-a 
dat-o în mână, în timp ce eu i-am mulțumit. 

Nu avusesem niciodată o sumă atât de mare -.0 
jumătate de coroană. 


După terminarea orelor, majoritatea copiilor s-au grăbit 
acasă, dar eu am preferat să merg încet şi să-mi petrec 
timpul jucându-mă cu îngerii. Drumul de la școală spre 
casă putea să dureze câteva ore; mergeam pe lângă banca 
mare de pe marginea străzii, astfel încât puteam să privesc 
peste gardul viu până în depărtare, la terenul pe care 
se afla o clădire uriaşă. Câteodată ţopăiam pe lângă 
bancă împreună cu îngerii, râdeam şi glumeam cu ei. 
Uneori îmi arătau unele lucruri. Odată au dat deoparte. 
buruienile şi mi-au arătat o gaură din peretele băncii, în 
care era un cuib de viespi, şi pentru că îngerii au fost cei 
care le-au descoperit, au putut să îndepărteze „camuflajul“ 
fără să deranjeze viespile. Puteam să stau acolo o veșnicie 
urmărind viespile, fără să mă tem că m-ar putea înţepa. 

Îmi aduc aminte că m-am întors mai târziu să caut cuibul 
de viespi, doar pentru a descoperi că adulţii îl găsiseră și 
otrăviseră viespile, ceea ce m-a întristat. 

Îngerii obişnuiau deseori să îmi arate vacile de pe 
câmpul din spatele băncii. M-au învățat să urmăresc 
lucrurile în mod diferit de ceilalţi. Eu nu mă uitam la vacă 
pur și simplu; o priveam cu atenție pentru a vedea toate 
detaliile: fiecare linie, fiecare mică umflătură. Îngerii făceau 
ca fiecare detaliu să strălucească sau să iasă în evidență, 
astfel încât să îl pot observa. De asemenea, îmi permiteau 
să privesc în ochii animalului; chiar dacă era foarte departe, 
tot puteam să mă uit adânc în ochii lui. Mi s-a permis să văd 
lucruri pe care cei mai mulți oameni nu le văd niciodată. 
Eram fascinată. Vedeam toată lumina, energia și toate 
lucrurile care se întâmplă înăuntrul şi în jurul animalului. 
Câteodată arătau ca și cum globuri de lumină dansau în 
jurul animalelor; altădată, energia strălucea intermitent. 
Vedeam un vițel în pântecele vacii; alteori abia puteam să-l 
disting și îngerii îmi spuneau să mă uit mai atent pentru 
a-l vedea. Să fiu sinceră, câteodată viţelul arăta ca o masă 
cleioasă şi în mişcare - semăna puţin cu gemul pe care îl 
făcea mama. | 

Eram atât de fascinată de tot ce îmi arătau îngerii în 
afara școlii, încât nu e de mirare că nu aveam timp pentru 
ce se întâmpla în clasă. Când îngerii îmi explicau ceva, mi 
se părea că înțelegeam pe deplin răspunsul, dar când am 
mai crescut, am început să-mi dau seama de sensurile mai 
profunde ale învățăturii lor. 

Una dintre prietenele mele de la şcoală era Marian, 
deşi nu am întâlnit-o niciodată în afara şcolii. De câte 
ori ieşeam din sală pentru a merge în clădirea şcolii sau 
la biserică, ea insista să meargă alături de mine. Chiar 
dacă profesorii o aşezau lângă o altă fată, ea găsea o cale 
să meargă împreună cu mine şi întotdeauna dorea să-mi 

pună întrebări. Se mira de unde ştiam atât de multe, dar 
nu puteam să-i spun despre învățătorii mei angelici. Într-o 
zi, în timp ce mergeam pe terenul de joacă, înspre biserică, 
mi-a cerut să-i spun despre Dumnezeu. Am fost atât de 
surprinsă, încât abia puteam respira. Mă uitam la ea şi nu 
știam ce să-i spun. În cele din urmă, i-am zis: 

- Profesorii şi preoţii ne spun despre Dumnezeu, deci 
de ce mă întrebi pe mine? Încercam să evit să-i dau un 
răspuns, dar ea a insistat. 

- Vreau să-mi spui tu. 

Așadar, am început să-i spun despre Dumnezeu. 

- Vezi cinteza aceea frumoasă cu toate acele culori 
de auriu, galben şi albastru? Acea pasăre este precum 
Dumnezeu. Uită-te cu atenţie la acea pasăre şi observă-i 
frumuseţea și perfecțiunea. Eşti precum pasărea; eşti 
frumoasă, deoarece ești asemenea lui Dumnezeu. Dacă acea 
pasăre cade şi se lovește, nu va simţi toată durerea căzăturii, 
deoarece Dumnezeu va simţi 99% din ea. Dumnezeu simte 
tot ce se întâmplă cu fiecare pasăre în parte şi este la fel 
şi cu noi — când se întâmplă ceva care ne răneşte, simţim 
doar o fracțiune din durere. Dumnezeu simte restul şi o 
îndepărtează. 

Ştiu că aceste cuvinte nu erau ale mele - eram prea 
tânără pentru asemenea cuvinte înțelepte —, erau cuvinte 
date de Dumnezeu sau de îngeri. 

Îmi plăcea biserica de pe terenul şcolii; uneori întârziam 
la şcoală deoarece intram în biserică înainte de a merge 
în clasă. Îmi plac bisericile - sunt pline de îngeri. Chiar 
dacă sunt doar câţiva oameni în biserică, întotdeauna 
există o mare aglomeraţie şi agitaţie între îngerii de acolo. 
Oamenii nu își dau seama de cât de mulţi îngeri sunt într-o 
biserică; îngerii sunt acolo slăvindu-L pe Dumnezeu şi 
așteptându-i pe credincioşi să li se alăture, dar deseori 
nimeni nu o face. Duminica, la slujbă, locul este arhiplin; 

sunt prezenți îngerii păzitori ai fiecărei persoane, îngeri 
care stau împrejurul preotului la altar şi mulţi alţi îngeri 
pe care îi trimite Dumnezeu. Bisericile sunt locuri foarte 
puternice; când văd pe cineva la biserică înconjurat de 
îngeri şi lumină, mă rog pentru acea persoană. „Permite 
ca această persoană să-și audă astăzi îngerul păzitor și să 
găsească o cale să comunice cu el şi prin el, cu Dumnezeu.“ 

Îngerii nu există doar în bisericile creştine; ei sunt și 
în sinagogi, în moschei și în toate locurile sfinte. Religia 
ta nu contează pentru îngeri; ei mi-au spus că toate 
bisericile ar trebui să fie sub acelaşi acoperiş. Musulmani, 
evrei, protestanți, hinduși, catolici și toate celelalte religii 
ar trebui să fie împreună sub o singură umbrelă. Arătăm 
diferit, avem credințe diferite, dar toți avem suflete. Nu 
există nicio diferenţă între sufletul unui musulman și 
sufletul unui creştin. Dacă ne-am putea vedea sufletul 
unul altuia, nu ne-am omori între noi din cauza înţelegerii 
diferite a învăţăturii lui Dumnezeu. 

Într-o zi mă plimbam cu mătuşa mea Nellie în apropiere 
de casa ei şi am trecut pe lângă o biserică. În ușa bisericii 
stăteau doi îngeri frumoși. 

- Nu te uita la acea biserică, mi-a spus mătuşa mea, 
întocându-se spre mine. 

M-am uitat la ea uimită. 

- Aceea este o biserică protestantă, a continuat ea. Îți 
este interzis să intri vreodată pe poartă sau pe uşa oricărei 
biserici protestante! 

Am aruncat o privire înapoi la oamenii care intrau în 
biserică; arătau la fel ca noi. Când am trecut data următoare 
pe lângă acea biserică, le-am zâmbit îngerilor de la uşă. Nu 


imi era permis să intru acolo, dar ştiam că biserica era plină 

Vecina noastră, doamna Murtagh, era o femeie fru- 
moasă, cu o siluetă fantastică — însă întotdeauna striga la 
mine şi la prietena mea pentru că mergeam de-a lungul 
zidului. Într-o după-amiază, când aveam cam opt ani, m-a 
rugat să am grijă de copii cât se ducea ea în vizită la mama 
mea să bea un ceai. Chiar în momentul în care am intrat în 
casa ei, un înger mi-a apărut în faţă. 

- Să ai mare grijă cât eşti acolo, mi-a spus el. 

M-am speriat imediat, şi am intrat cu o strângere de 
inimă în bucătăria ei. 

Doamna Murtagh se pregătea să plece şi avea pe aragaz 
o oală care fierbea. 

- Lăsaţi focul aprins? am întrebat eu. 

- Da, o să iasă tare bun, mi-a răspuns ea. 

- Nu ar fi mai bine să-l stingeţi? 

Nu m-a ascultat, mai ales că era genul de femeie care 
se supăra foarte tare pe tine dacă nu făceai exact cum 
spunea ea. În bucătărie erau doi copii - un bebeluş şi un 
copil într-un cărucior mare. Imediat după ce a plecat, am 
început să mă uit în jur. Uşa din spate era încuiată, iar 
cheia nu era în broască. 

Dintr-odată, cu un şuierat, aragazul a explodat. Nu știu 
ce s-a întâmplat, dar erau fum şi flăcări peste tot. Am luat 
bebeluşul, apoi căruciorul şi am încercat să-l manevrez 
pentru a ieși pe hol. Aragazul și masa erau între cărucior şi 
uşa dinspre hol, aşa că a trebuit să trec de aragazul în flăcări 
pentru a ieşi. Căruţul era foarte greu şi nu era uşor de urnit. 
Am luat copilul şi l-am scos afară în grădina din față şi i-am 
strigat unui vecin care trecea pe acolo că ardea casa. 

Am alergat înapoi înăuntru; casa era plină de fum negru 
și eram îngrozită că bebelușul se va sufoca înainte de a-l 
putea scoate afară. Vecinul m-a urmat şi, mulțumită lui 
Dumnezeu, a reușit să scoată căruţul afară. 


45 


—— o d -——— 


LORNA BYRNE 


Copiii erau în siguranţă. Am alergat plângând și 
tremurând acasă. Mama şi doamna Murtagh erau în 
bucătărie şi beau ceai - nu auziseră nimic. Plângând, le-am 
spus că locuinţa era în flăcări, iar ele au fugit în grădina 
de alături. Îmi aduc aminte că doamna Murtagh și-a 
îmbrăţişat copiii tremurând şi plângând. S-a uitat la mine 
şi mi-a mulțumit. Tot parterul casei era negru, dar focul 
fusese stins; vecinul reuşise să-l stingă. 


Din punct de vedere economic, în anii cincizeci și 
șaizeci, Irlanda a traversat o perioadă grea; şomajul era 
mare şi mulți oameni au fost nevoiţi să emigreze. Pentru 
familia mea, situaţia a fost dificilă, deoarece mama se 
îmbolnăvea deseori şi trebuia internată în spital. Când era 
plecată, grădina se umplea de buruieni, deoarece tata nu 
avea timp să o îngrijească, fiind ocupat cu munca şi cu noi. 
Chiar și cu ajutorul nostru, avea încă o mulţime de lucruri 
de făcut, ceea ce mă îngrijora. Vorbeam cu îngerii în drum 
spre școală despre ce se întâmpla acasă. Ei îmi spuneau să 
nu-mi fac griji, pentru că mama se va face bine. 

Tata ne trezea dimineața devreme şi ne pregătea 
pentru şcoală; noi ajutam la pregătirea micului dejun şi 
a sendvişurilor pentru prânz. Sora mea şi cu mine aveam 
grijă de fratele şi surorile mai mici, făceam curat în casă şi 
pregăteam masa pentru cină. Aveam foarte puţini bani şi 
tata cheltuia în plus cu mersul cu autobuzul spre şi dinspre 
spital, aşadar, de multe ori când mama era bolnavă, nu 
luam cina - supravieţuiam cu biscuiţi şi brânză. 

În timpul celor cinci ani petrecuţi în Ballymun, mama 
a mai născut doi copii, ambii băieţi, pe nume Cormac şi 
Dillon. Acum eram şapte copii - toţi sub doisprezece ani. 

Situaţia era dificilă. La un moment dat, tata a plecat să 
lucreze în Anglia și mi s-a părut că a fost plecat luni de zile. 
Așa că iar nu se mai cultivau legume și grădina s-a umplut 
de buruieni. Obişnuiam să le vorbesc îngerilor despre cât 
de mult îmi era dor de tata şi cât de trist era că a trebuit să 
plece. 

Nu am uitat niciodată ziua în care tata s-a întors acasă 
pe neaşteptate. Îngerii mi-au spus să mă uit pe fereastră şi 
l-am văzut venind spre casă, purtând un pardesiu, o pălărie 
şi cărând un geamantan. Am băgat de seamă cât de frumos 
arăta tata; eu mă aşteptam să arate bătrân, mult mai bătrân 
decât atunci când plecase, dar, de fapt, arăta cu mult mai 
tânăr - şi chiar era; avea puţin peste treizeci de ani. Eram 
atât de fericită; am alergat pe scări cât de repede am putut 
şi i-am spus mamei. Când a deschis uşa pentru a-l primi în 
casă, m-am ascuns în spatele ei. În acea zi am fost cu toții 
foarte fericiţi. 

Tata a fost nevoit să îşi caute un nou loc de muncă, însă a 
și început să lucreze în grădină, ajutat de noi toți. Întotdeauna 
mi-a plăcut să-l ajut pe tata şi să cultiv legume; pliveam 
buruienile din jurul lor şi îi rugam pe îngeri să le ajute să 
crească. Îmi doream cu disperare să ajut mai mult, dar când 
eşti atât de mic, cât de multe poţi face de unul singur? Se 
întâmpla adesea să plâng de frustrare că nu puteam face mai 
multe, dar încercam să mă asigur că nu mă vedea nimeni 
mergând în spatele şopronului din grădină. 


AA 

Obişnuiam să mă joc adesea cu familia de pe cealaltă 
parte a străzii, din fundătură; era o familie numeroasă, ca 
a noastră şi mă înțelegeam bine cu Alice, care era cam de 
aceeaşi vârstă cu mine. Tatăl lor era plecat multă vreme la 

lucru în Anglia, iar mama lor muncea din greu, atât în casă, 
cât și afară. Tatăl lor venea acasă odată la câteva luni, dar 
într-o zi îngerii mi-au spus că următoarea lui întoarcere 
acasă avea să fie şi ultima, deoarece urma să ajungă în Rai. 

M-am întristat. Lucrurile s-au schimbat; nu mai voiam 
să merg la prietena mea ca să ne jucăm în grădină. M-am 
distanțat de ei, dar am făcut tot ce am putut pentru a mă 
asigura că nimeni nu va observa, în special Alice. 

Apoi, în altă zi îngerii m-au avertizat: 

- În câteva zile îți vom spune să te duci acasă la Alice și 
va trebui să te duci. 

Trei zile mai târziu, îngerii mi-au spus să mă duc acasă 
la Alice. Am inspirat adânc şi am ieșit pe uşa holului, am 
traversat strada prin dreptul porţii laterale a casei ei, am 
ocolit și am bătut la ușa bucătăriei. Mama ei mi-a deschis 
ușa. M-am uitat direct în bucătărie; părea mai întunecată 
ca de obicei. Alice și unul dintre fraţii ei erau acolo; 
prietena mea s-a întors şi mi-a zâmbit. Am făcut câțiva pași 
înăuntru; nu am vrut să merg mai departe. Alice mi-a spus 
entuziasmată că tatăl ei venea acasă și că nu va mai pleca, 
pentru că își găsise în sfârşit un loc de muncă în Irlanda. 

Era foarte entuziasmată. Eram atât de confuză - 
bucuroasă pentru ea, și totuşi inima îmi plângea. Ştiam 
că mama şi tatăl ei sperau de mult timp că el îşi va găsi un 
serviciu în Irlanda, astfel încât să poată veni acasă. Acum 
avea unul, dar nu avea să trăiască pentru a se bucura de el. 
Am rugat-o pe Alice să vină și să ne jucăm la mine acasă, 
pentru că nu voiam să stau acolo. 

Îmi aduc aminte că mai târziu în acea zi ne-am dus 
la biserică şi eu am stat în faţa altarului vorbind cu 
Dumnezeu, întrebându-L dacă exista vreo cale să îl lase pe 
tatăl lui Alice să vină și să rămână acasă. 

În ziua în care tatăl ei a venit din Anglia, toţi din casă 
au fost entuziasmați — și m-am bucurat pentru familie. Cu 

toate astea, câteva zile mai târziu, în timp ce stăteam în 
leagănul din grădina lor din spate, cât ceilalți copii se jucau 
în faţă, cerul s-a schimbat brusc şi un înger a spus: 

- Întoarce-te şi deschide ochii. 

Când m-am întors şi am privit spre casă, am văzut o rază 
de lumină incredibil de strălucitoare coborând din cer - o 
rază de lumină plină de îngeri. Am numit această lumină 
frumoasă „Drumul spre Rai“. Această frumoasă privelişte 
şi minunatele cântece şi muzica care o acompaniau mi-au 
tăiat respiraţia. Am vrut să merg spre ea, dar am rămas în 
leagăn, mişcându-mă încet înainte şi înapoi. 

Lumina care a trecut direct prin acoperiş a părut să 
cuprindă întreaga casă. Apoi, a fost ca şi când pereţii 
exteriori ai casei au dispărut şi l-am văzut pe tatăl lui Alice 
întins pe pat. Soţia lui încerca să-l trezească. Corpul lui 
era acolo, dar spiritul era în altă parte — stătea la capătul 
patului, însoţit de altele două. Spiritul lui părea să le 
cunoască pe celelalte; nu le-am recunoscut, dar semănau cu 
el, aşa că am presupus că erau rude care veniseră să-l ajute 
în călătoria sa. Erau şi îngeri de faţă. Tatăl lui Alice a intrat 
în lumină împreună cu spiritele şi îngerii, care îl ţineau cu 
o grijă delicată. I-am văzut urcând printre toţi îngerii care 
erau de-a lungul acelei raze frumoase de lumină, în timp 
ce cântecele şi muzica divină continuau să se audă. Pentru 
moment, a părut că tatăl ei şi cele două spirite s-au oprit, 
apoi el a privit înapoi în jos. 

Pentru mine, timpul a încremenit; deodată, casa a 
revenit în câmpul vizual, din care raza dispăruse. Mama 
lui Alice stătea în uşă, chemându-şi copiii. Ei se jucau în 
grădina din față şi eu eram singură în spate, în leagăn. S-a 
uitat prin mine ca şi cum nu m-ar fi văzut. Apoi s-a întors şi 
a ieşit pe poarta laterală în grădina din faţă. Stăteam acolo 
ştiind ce veşti rele îi aşteptau pe Alice, pe fraţii şi surorile 

ei. M-am simţit atât de singură și tristă şi i-am întrebat pe 
îngerii care erau cu mine: 

- Va putea el să se întoarcă pentru a le alina suferința - 
măcar pentru o vreme? În mod special pentru Alice, care 
l-a iubit atât de mult şi care i-a simţit lipsa atât de mult cât 
a fost plecat. 

- Da, se va întoarce curând, au răspuns îngerii. Va fi cu 
ei pentru puţin timp. 

Acest lucru m-a făcut să mă simt puţin mai bine şi am 
inspirat adânc şi m-am dat jos din leagăn. 

- Cred că voi pleca acasă acum, le-am spus îngerilor. 

În timp ce mă îndepărtam, auzeam plânsetele care 
veneau pe fereastră dinspre casa lui Alice. Am ieșit pe 
poarta laterală, aflată vizavi de casa mea; acasă nu era 
nimeni - mama era deja pe partea cealaltă a străzii, con- 
solând-o pe mama lui Alice. 

Aceea a fost una dintre cele mai triste zile din viața mea 
de copil; întotdeauna am crezut că mamele şi taţii vor trăi 
veșnic. 

De ce te ascunzi de mine? 


Într-o zi, tata a venit acasă cu o mașină roșie frumoasă 
şi strălucitoare. Părea enormă, dar probabil pentru că eram 
eu atât de mică. O împrumutase de la un prieten pentru 
că trebuia să mergem în vacanță - prima din viața mea! 
Mașina era ticsită cu bagaje, iar eu am urcat alături de 
părinţi și de cei șase fraţi ai mei. Ne-am îndreptat spre casa 
bunicii din Mountshannon, County Clare; era la țară, la o 
distanţă de o sută nouăzeci și trei de kilometri. Călătoria a 
părut să dureze toată ziua, dar mi-a plăcut f fiecare minut; 
îmi plăcea să privesc pe. fereastră. Din când î în când tata 
oprea maşina şi ieşeam toți pentru o mică pauză, $ şi odată 
am fost destul de norocoși încât să primim înghețată. 

A fost pentru prima dată când i-am întâlnit pe părinții 
tatei. Ei locuiau într-un cămin studențesc, iar bunica lucra 
acolo ca îngrijitoare. Îmi aduc aminte cum am ajuns în acea 
primă zi. Tata a intrat cu mașina pe o poartă mare, într-o 
curte, pe sub o boltă veche, apoi pe sub o altă boltă mai 
mică, într-o altă curte. Acolo, în faţa noastră, era o imensă 
casă veche, înconjurată de magazii mari de piatră care erau 
ele însele ca niște case - bunica mi-a spus mai târziu că 

acestea erau adăposturile pentru diligenţă, unde erau ţinuţi 
caii şi trăsura în vremurile de demult. 

Tata a oprit maşina și am ieşit toţi afară. Am privit 
mirată casa. Am intrat și am fost prezentată bunicilor. 
Bunicul avea un picior de lemn; mi s-a spus întotdeauna 
că îl pierduse de tânăr, luptând pentru libertatea Irlandei. 
Bunicii mei aveau foarte puţini bani, dar bunicul avea o 
minunată maşină de modă veche, care fusese concepută 
special pentru nevoile lui. În prima seară, mi-a arătat un 
pui de rândunică care căzuse din cuib; îl hrănea cu o pipetă 
şi îl ţinea într-o cutie de pantofi. Găsise, de asemenea, 
și ouăle păsării, pe care încerca să le ţină la căldură, în 
speranța că vor ieşi pui. Bunicul era foarte slab și gârbovit 
şi, în acea primă seară, am mai observat că lumina din jurul 
lui era mai slabă decât în cazul altor persoane; era foarte 
slabă, aproape invizibilă, dar atunci nu m-am gândit prea 
mult la acest lucru. 

Bunica era o femeie minionă, frumoasă şi elegantă, cu 
părul scurt şi cărunt. Lucra din greu pentru a se asigura 
că era curăţenie în cămin. Era de asemenea o bună 
bucătăreasă şi petrecea ore întregi în bucătărie pentru a 
coace pâine neagră, tarte cu mere şi tot felul de lucruri 
delicioase. De fapt, bunica și bunicul îşi petreceau cea 
mai mare parte a timpului în bucătărie, în care mirosea 
întotdeauna ca la brutărie. Îmi plăcea să stau acolo, la masă 
cu ei, bucurându-mă de o ceașcă de ceai şi de o felie caldă 
de pâine neagră. 

Casa cea mare era minunată. Dincolo de bucătărie se 
afla un coridor foarte lung, cu multe ghivece de flori. Vara, 
când eram acolo, acest coridor era întotdeauna plin cu flori 
de toate culorile. La capătul lui era o cameră din sticlă în 
care nu se aflau multe lucruri, cu excepţia florilor bunicii; 
îmi plăcea acel loc. Obişnuiam să-mi petrec mult timp 
acolo vorbind cu îngerii. 

Şi grădina era fantastică: curţile cu adăposturile pentru 
diligență unde rândunelele îşi făceau cuib, şi dincolo de 
acestea, o mică poartă peste care întotdeauna săream în loc 
să o deschid. Această poartă dădea într-o grădină cu arbori 
mari şi flori frumoase, care miroseau întotdeauna minunat. 
Acolo erau iepuri şi păsări, și uneori, dacă stăteam sub unul 
dintre copacii mari cu crengi înclinate, puteam să mă uit în 
cuibul unei mierle și să-i văd puii. Dincolo de grădină erau 
câmpuri deschise. Acolo mă simțeam în siguranță. 

Încă din prima zi petrecută în Mountshannon puteam 
să mă plimb singură, și fie nimeni nu băga de seamă, fie 
nimeni nu era interesat unde mă duceam. Mă pricepeam 
să trec neobservată. De cele mai multe ori, pentru adulți 
parcă nici nu existam. Uneori simțeam că poate ar fi fost 
mai fericiți dacă nu aş fi existat cu adevărat; niciodată nu 
am fost sigură dacă ceea ce simţeam se datora lucrurilor 
pe care le auzisem zicându-se despre. mine de-a lungul 
timpului. Odată, când eram mică, am auzit-o pe vecina 
mea spunându-i mamei că eram. norocoasă că n-am fost 
închisă şi uitată undeva. lar mama nu i-a răspuns şi nu 
mi-a luat apărarea. 


Mergeam kilometri întregi - prin bălți, prin pădure, 
prin fâneaţă, de-a lungul malurilor râului Shannon -, dar 
nu mă simțeam niciodată singură. Întotdeauna vorbeam cu 
îngerii care erau cu mine, urmăream și ascultam păsările şi 
animalele. Din când în când, îngerii îmi spuneau:. 

- Mergi în linişte acum, cu paşi foarte lini. 

Apoi, în faţă, vedeam ceva. Îmi aduc aminte.că am fost 
fermecată atunci când mi s-a arătat o familie de iepuraşi 
care se jucau. Nu au fugit, aşadar am stat foarte aproape de 

ei şi i-am urmărit ore în şir. Cred că în unele zile mergeam 
kilometri întregi, dar niciodată nu m-am rătăcit şi nici 
nu am suferit vreun accident. Când mă gândesc acum 
la lucrurile pe care le-am făcut - la cum am traversat 
străzile, râurile, bălțile şi câmpurile pline de vite -, mă 
mir că niciodată nu mi s-a întâmplat nimic. Dar răspunsul 
mi-a fost clar: Dumnezeu şi îngerii au avut grijă de mine. 
Îngerii mă făceau să râd şi să plâng; mi-au fost cei mai buni 
prieteni pe care aș fi putut să-i am; însemnau totul pentru 
mine. 

Într-o zi, după ce m-am strecurat afară prin acea mică 
poartă, unul dintre î îngeri mi- a apărut din senin şi m-a 
prins de mână. 

- Hai, Lorna, avem ceva să- i arătăm, ceva ce știm că îți 
va plăcea să vezi. | 

În timp ce îraversam câmpul, m-am întors spre ei şi 
le-am spus râzând: 

- Pun pariu că pot să vă intreci : 

Așa că am alergat cât am putut de tare şi am căzut. 
M-am lovit la genunchi şi am plâns. 

— Nu doare atât de tare, este doar o zgârietură, au spus 
îngerii. 

- Hmmm, am răspuns, este doar o zgârietură mică 
pentru voi, dar e o zgârietură mare pentru mine. Simt că 
mă ustură. Chiar ustură, să ştiţi! 

Ei au râs: 

- Haide, ridică-te şi lasă-ne să-ţi arătăm ceva, m-au 
îndemnat ei. 

Aşa că m-am ridicat şi, desigur, am uitat repede de 
durere. În timp ce mergeam pe câmp, spre pădure, mi-au 
spus să ascult. Am ascultat şi am auzit o mulţime de 
animale în depărtare. 

- Ce trebuie să aud? am întrebat. 

- Ascultă un singur animal. Separă toate sunetele, până 
când auzi doar unul singur, au spus îngerii. În felul acesta, 
te putem învăţa să ne auzi mai clar atunci când vei mai 
creşte. 

Aşadar, am separat toate sunetele pe care le auzeam 
in timp ce mergeam prin pădure şi, cu fiecare pas pe care 
il făceam, auzeam cum pământul trosnea sub picioarele 
mele. După puţin timp, puteam să disting toată varietatea 
de păsări, diferitele melodii ale vrabiei, pitulicii, mierlei şi 
ale multor alte păsări. Puteam să identific ce păsări erau 
şi unde anume se aflau, la fel cum puteam face cu toate 
animalele din jur. Se părea că învăţam foarte repede atunci 
când mă instruiau îngerii. 

Apoi m-am oprit şi am spus: 

- Aud un plânset - acesta este sunetul pe care vreţi să-l 
aud, nu-i aşa? Este ca şi cum ar plânge cineva. 

Am mers prin pădure; copacii păreau să fie mai înalți şi 
era mai întuneric. 

- O, îngerilor, este prea întuneric aici. Nu puteţi să faceţi 
lumină pentru mine? am întrebat eu. 

- Nu-ţi fie teamă, au spus ei. Urmăreşte plânsetul; 
urmăreşte sunetul pe care îl auzi. 

Aşa am și făcut şi plânsetul m-a adus într-o poiană. 
Am stat acolo ascultând și l-am auzit din nou. Ştiam că 
era foarte aproape. Era la dreapta mea, aşadar m-am 
întors în pădure spre dreapta, unde erau tufişuri țepoase. 
M-am zgâriat pe picioare şi pe mâini. Acum nu se mai 
auzea plânsetul, aşa că mi-a fost foarte greu să găsesc sursa 
sunetului. Lumina era în spatele meu, iar printre mărăcini 
și tufișuri era întuneric. 

- Îngerilor, nu văd nimic, am spus eu. 

Zicând acestea, o lumină a apărut la trunchiul unui 
copac. 

- Uită-te la lumina de lângă acel copac, mi-a spus unul 
dintre îngeri, la tufa cu flori galbene. Acolo îl vei găsi. 

Acolo am văzut o pasăre, şi nu una obişnuită, ci una de 
pradă. Mai târziu am aflat că era un uliu. Arăta îngrozitor 
şi sfrijit, dar pentru mine era frumos. L-am ridicat și am 
privit în sus la copacul înalt din care părea să fi căzut; nu 
puteam sub nicio formă să urc atât de sus şi să-l pun înapoi 
în cuib. În timp ce se mișca în mâna mea, am observat că 
era rănit — picioarele lui erau deformate şi strâmbe şi avea o 
zgârietură la gât, probabil din cauza căzăturii. Îngerii mi-au 
spus că părinţii lui nu l-au dorit şi că l-au aruncat din cuib. 

- Este un dar de la Dumnezeu pentru tine, au spus 
îngerii, pentru a avea grijă de el în această vacanţă de vară 
şi în vara următoare, însă după aceea, nu te va însoţi acasă. 

Uneori îngerii îmi spuneau lucruri pe care nu le 
înțelegeam; eu consideram întotdeauna adevărate spusele 
lor. Prin urmare, am luat pasărea şi m-am întors acasă prin 
pădure şi pe câmp, şi am găsit o pălărie veche, pe care am 
pus-o într-o cutie pentru a-i face păsării un adăpost. 

Pasărea mea îşi revenea încet, dar încă nu putea să 
meargă corect, aşadar o duceam eu peste tot. De asemenea, 
nici nu zbura bine, din cauză că nu putea ateriza pe 
picioare. Împreună cu tata, am învăţat-o să-și desfacă 
aripile şi să zboare o distanţă scurtă, când o aruncam de la 
unul la celălalt. | 

Şi hrănirea ei era o problemă, deoarece avea nevoie de 
carne crudă, dar nu aveam de gând să merg şi să omor ceva 
pentru a o hrăni. Ştiam că avea nevoie de carne proaspătă, 
şi ceea ce făcea situaţia şi mai dificilă era că pasărea mânca 
doar foarte puţin odată. Părinţii nu puteau să-mi dea un 
penny sau o jumătate de penny pentru a-i cumpăra puţină 
carne crudă păsării, aşadar le-am spus îngerilor: 

- Voi chiar complicaţi lucrurile. 

Îmi aduc aminte că ne-am dus la Killaloe, la câțiva 
kilometri distanță, împreună cu familia. Am intrat într-o 
măcelărie cu pasărea şi i-am spus măcelarului că aveam 
nevoic de carne crudă pentru ea, dar că nu aveam niciun 
ban. Îmi displăcea să cerșesc, dar el a fost foarte amabil 
şi mi-a spus să vin oricând în timpul vacanței şi îmi va 
da carne crudă. Părea simplu, dar nu era - părinții mei 
nu aveau bani de benzină pentru a se tot plimba între 
Mountshannon şi Killaloe. 

Nu am înţeles nici până în ziua de astăzi de ce părinții 
mei nu au făcut mai multe pentru mica pasăre. Oamenii 
care nu mă cunoşteau mă ajutau să o hrănesc, dar părinții 
mei nu. Ştiu că aș fi putut să caut o bucăţică de carne 
crudă - cât o lingură - când gătea mama, dar nu m-ar fi 
lăsat. Eram dispusă să renunţ la porția mea pentru a o da 
păsării, dar ea nu îmi dădea voie, așa că am fost nevoită să 
cerşesc. Întotdeauna am simţit că dacă unul dintre fraţii sau 
surorile mele ar fi găsit pasărea, i-ar fi asigurat hrana. A fost 
foarte greu. Dar, până la urmă, într-un fel sau altul, pasărea 
a primit mâncare și s-a înzdrăvenit. 

- Ştim că ai câteodată inima grea şi că tu eşti atât de 
mică, mi-a spus Hosus într-o zi când eram tristă, dar 
trebuie să-ți aminteşti că Dumnezeu te-a făcut diferită şi 
că viaţa ta va fi mereu așa. Vei avea de îndeplinit o misiune 
specială. 

- Dar nu vreau. De ce nu a putut Dumnezeu să aleagă 
pe altcineva? am răspuns eu. 

Hosus a râs şi a spus: 

- Într-o zi vei afla singură de ce. 

- Mi-e frică! am zis eu. Mă face să plâng. 

- Va trebui să plângi, a spus Hosus, deoarece sufletele 
au nevoie de lacrimile tale pentru a fi eliberate. 

În acel moment nu am înţeles la ce se referea. 

Bunica mea, ca şi mulți alții, credea că am cine ştie ce 
fel de deficiență mintalä, aşadar vorbea rar cu mine. Dar, 
într-o zi când a făcut-o, am aflat multe despre ea și despre 
familia mea. M-a rugat să o ajut să șteargă praful din 
dormitorul ei - nu-mi mai ceruse asta niciodată. Intrasem 
acolo doar o dată sau de două ori, și chiar. și atunci doar ca 
să privesc şi fără să ating nimic. De data aceasta mă chema 
să ajut la șters praful! 

Bunica mi-a dat o cârpă și mi-a cerut să şterg praful 
de pe o masă, în timp ce ea curăța o vitrină, ridicând cu 
multă grijă toate lucrurile de valoare şi ştergându-le de 
praf. Am privit cum a ridicat o fotografie pusă într-o ramă 
ovală şi am simţit o mare tristeţe înăuntrul ei. Cred că 
şi-a dat seama că o priveam, deoarece s-a întors şi a adus 
fotografia mai aproape de mine, s-a aşezat pe patul mare, 
vechi şi înalt și mi-a făcut semn să vin lângă ea. M-am 
cățărat pe pat şi am stat aşezată cu picioarele atârnând. 
Mi-a arătat o fotografie frumoasă şi veche a unei fetiţe cam 
de aceeaşi vârstă cu mine, îmbrăcată cu o rochie zdrenţuită, 
cu picioarele goale și cu părul neîngrijit. Lângă ea, era un 
băieţel care stătea pe vine şi care se juca cu un băț în noroi. 

- Aceştia sunt cei doi copii ai mei, pe care Dumnezeu 
i-a luat şi care acum sunt în Rai cu El. Zicându- -mi asta, 
ochii i s-au umplut de lacrimi. 

- Ştii că îi vei vedea din nou; nu-i aşa, bunico? i-am 
spus eu. 

- Da, Lorna, a răspuns ea, sper să-i văd din nou curând. 

Mi-a spus că familia ei fusese extrem de săracă și că 
băieţelul ei - Tommy era numele lui - se îmbolnăvise, 
probabil din cauză că nu primea destulă mâncare bună. 

Când mi-a povestit aceste lucruri, am simţit o mare tristeţe, 
o mare greutate. Fetiţa ei, Marie, avusese o tumoră la gât. 
Bunicul obişnuia să o ducă pe bicicletă kilometri întregi - 
din locul în care trăiau, în Wicklow, la spitalul din Dublin. 
Cu toate acestea, efortul lui nu a fost suficient; ea a murit 
inainte ca doctorul să o poată opera. Bunica mi-a spus că 
atunci când se uita la tata, care era brunet şi arăta bine, se 
intreba cum ar fi arătat Tommy dacă ar fi crescut. Mi-a 
spus că ne privea pe mine şi pe sora mea şi se întreabă cum 
ar fi arătat fiica ei, Marie. 

- Ştiu că într-o zi îi voi strânge din nou în braţe şi abia 
aştept acea zi, a spus ea. 

Simţeam durerea imensă pe care o avea în suflet. 

- Ştii, Lorna, nu te teme, mi-a zis ea apoi din senin. 
Spiritele nu îţi pot face rău în niciun fel. Chiar şi când ţi-e 
teamă, trebuie doar să spui o mică rugăciune, spune doar: 
„lisus şi Maria, vă iubesc. Salvează sufletele“. 

Mi-a zâmbit şi nu a mai deschis niciodată acest subiect. 
Mi-ar fi plăcut să-i spun tot ce am văzut, să-i împărtășesc 
durerea şi bucuria pe care le-am simțit, să o întreb despre 
ce a văzut şi ce simţit ea, dar îngerii mi-au spus că nu 
aveam voie. Întotdeauna am simțit că bunica a înţeles că 
vedeam mai multe decât ceilalți - dar nu a mai amintit 
niciodată nimic despre acest lucru. S-a ridicat de pe pat şi 
am continuat să ştergem praful, apoi, când am terminat, a 
ieșit din cameră. Am urmat-o şi am închis ușa. 

Bunica s-a întors la bucătărie și eu m-am dus în baie şi 
m-am rugat. 

- Mulţumesc lui Dumnezeu şi îngerilor. Ajutaţi-o, vă 
rog, pe bunica - este tristă şi suferă. 

Mai târziu în acea vară, am aflat mai multe lucruri în 
legătură cu micuța Marie. Era o după-amiază însorită şi 
bunicul își lustruia maşina într-una dintre magazii. Când 
am ajuns lângă el, m-a rugat să îi aduc o ceaşcă de ceai. 

Când m-am întors, mi-a spus mă așez lângă el, în curte, 
Am stat acolo şi am privit rândunelele zburând la cuib cu 
mâncare pentru puii lor. 

Nu eram obişnuită să stau lângă bunicul meu în acest 
fel. De când îl ajutasem să hrănească puii de rândunică, 
nu mai vorbisem cu el, însă, de data aceasta situaţia era 
diferită. 

- Ce se întâmplă? i-am întrebat pe îngeri. 

- Ascultă, mi-au spus îngerii. Simte nevoia să îţi poves- 
tească despre cum a dus-o pe Marie la spital. 

Bunicul mi-a descris ce s-a întâmplat în acea zi. 

- Era o zi răcoroasă, dar însorită; bunica ta a pregătit-o 
pe Marie pentru călătorie. Nu se simţea bine şi noi ştiam 
că trebuia dusă de urgenţă la spital. Tremuram în timp 
ce pregăteam bicicleta, ştiind că nu va rezista întreaga 
călătorie, care ar fi durat mai mult de câţiva zeci de 
kilometri, dar nu era alt mod de a ajunge acolo - nu era 
nimeni prin preajmă să ne ajute, nimeni care să aibă un cal 
şi o căruţă, nimeni care să mă însoţească. | 

Spunând acestea, mi-a zâmbit., 

- Lorna, tu eşti singura persoană căreia i-am povestit 
vreodată aceste lucruri. În coşul din spate am pus punga 
cu sendvişuri, un măr şi o canistră cu apă, a continuat el. 
Mi-a fost teamă că Marie va muri în acea călătorie. Am 
îmbrăţișat-o pe bunica ta; plângea pentru că nu putea să 
vină cu mine, deoarece trebuia să aibă grijă de tatăl şi de 
unchiul tău, care erau încă mici. Am luat-o pe Marie din 
braţele ei şi am pus-o pe bicicletă. Am echilibrat-o pe cadrul 
bicicletei şi am ţinut-o la pieptul meu cât am pedalat. Nici 
nu am putut să mă întorc să îmi iau rămas-bun de la 
bunica ta. Mi-a fost greu să pedalez cu Marie în braţe şi cu 
piciorul meu de lemn - mai mult am împins cu picioarele 
decât am pedalat. Am mers mult. M-am oprit de multe 
ori și i-am dat lui Marie nişte apă de pe degetele mele - 

nu putea mânca sau bea normal, deoarece, dacă încerca, 
putea muri, din cauza umflăturii care s-ar fi putut mişca 
şi ar fi blocat traheea. După câteva ore, cred că era în jurul 
prânzului, mi s-a făcut foame și am oprit ca să mănânc 
un sendviș şi să beau puțină apă. Am mai pedalat, dar 
apoi bicicleta a făcut pană, şi acela i-a fost sfârșitul. Am 
abandonat-o acolo şi am mers mai departe pe jos, cărând-o 
pe Marie în braţe. Am ţinut-o strâns la piept; simţeam cum 
ii bate inima, respiraţia slabă. Arn ajuns la spital când s-a 
lăsat seara. Cumva, ei au ştiut că venim; am urcat treptele 
spitalului, extenuat, abia mai putând să fac încă un pas. O 
asistentă a venit spre mine și a luat-o pe Marie din braţele 
mele. Nu am vrut să-i dau drumul. M-am așezat pe un 
scaun și am aşteptat, apoi un doctor a ieşit şi mi-a spus că 
9 va opera în dimineața următoare la prima oră. 

S-a oprit şi m-a privit cu lacrimi î în ochi. 

- Era prea târziu! 

În drum spre sala de brne umflătura din gât s-a 
nişcat şi i-a blocat traheea, sufocând-o. Bunicul s-a întors 
i mi-a spus: | 

- Am fost foarte amărât din cauză că l-am pierdut pe 
ommy și apoi pe Marie. Pur şi simplu nu am mai crezut în 
'umnezeu. I-am făcut viaţa foarte grea bunicii tale. 

În timp ce mă uitam la bunicul care plângea, i-am văzut 
> Marie şi pe Tommy stând în faţa lui, întinzându-şi 

âinile şi atingându-i lacrimile. I-am spus ce am văzut. 

- Bunicule, Marie şi Tommy sunt cu tine chiar acum, 
ı plânge. 

M-a îmbrățișat şi mi-a zis cu o voce sufocată: 

- Ai face bine să nu spui nimănui că am plâns. 

- Nu-ţi face griji, i-am răspuns zâmbind. 

În acelaşi timp, îngerii mi-au şoptit la ureche: 

- Este un secret. 

Nu voi povesti nimănui niciodată, i-am promis 

bunicului. 

Şi nu am făcut-o până acum. 

Cât timp a stat de vorbă cu mine, lumina din jurul luj 
a devenit mai strălucitoare, la fel ca lumina din juruj 
celorlalți oameni. Atunci mi-am dat seama că durerea și 
mânia pierderii celor doi copii îl amărâseră atât de mult, 
încât îi stinseseră pofta de viaţă. Bunicul s-a ridicat și s-a 
întors în magazie ca să lucreze la mașina lui, ca și cum nu ar 
fi vorbit niciodată cu mine. A devenit ca înainte, iar lumina 
din jurul lui s-a diminuat şi nu l-am mai văzut niciodată 
înconjurat de strălucire. 

Eram prea mică pentru această poveste, dar știam că mă 
aflam din nou în slujba îngerilor, de data aceasta ajutându-i 
să-mi ajute bunicul. 


M-am bucurat mult de vara petrecută în Mountshannon 
şi am sperat că anul următor aveam să mergem în vacanță 
tot acolo. Anul a trecut repede şi când zilele deveneau din 
nou mai lungi, abia aşteptam să vină vacanţa pentru a mă 
întoarce la Mountshannon. 

Totuşi, de data aceasta, nu am mai stat în casa bunicii. 
Am trecut cu maşina pe lângă casa ei și prin oraşul 
Mountshannon şi ne-am oprit la periferie, în faţa unei cas? 
mari cu o grădină sălbatică. Casa era aproape goală - cre 
că erau o masă, câteva scaune și un aragaz, însă nu există 
niciun pat sau alte obiecte în celelalte camere. Acest luci! 
nu a contat pentru noi; am crezut că era o mare aventură ŞI 
am dormit în sacii de dormit, pe podea. 

În acea vară, cât timp am stat în casa goală, o minun‘ 
doamnă în vârstă, pe nume Sally, i-a dat tatălui meu 

bucată de teren în apropiere de Mountshannon, care se 
afla sus în munţi; era greu să ajungi acolo, dar mie îmi 
plăcea. Bucata de teren se afla în vecinătatea căsuţei în care 
locuia Sally. Căsuţa avea o uşă tradiţională, a cărei jumătate 
superioară era mereu deschisă. Ne auzea când veneam și 
stătea acolo cu un zâmbet larg; câteodată ţinea o pisică în 
brațe. Ne făcea să ne simţim bine-veniţi, servindu-ne cu 
ceai și cu biscuiţi sau cu tartă cu mere. Se bucura să aibă 
musafiri. Îmi plăcea să stau la masă cu ea, să beau ceai și 
să-i ascult poveştile despre copilăria din County Clare. 
După ore întregi în care o ascultam, în cele din urmă mă 
ridicam și plecam. Îmi spunea să revin a doua zi sau mă 
încuraja să îi aduc şi pe părinţi în vizită la ea. 

Sally locuia singură acolo sus în munţi şi de aceea îi 
dăduse tatei o mică bucată de teren în apropierea casei ei — 
spera că îşi va construi acolo o căsuţă şi că astfel va avea 
companie. Obişnuia să-mi spună că, poate în viitor, voi 
veni să locuiesc acolo împreună cu copiii mei. La opt ani, 
gândul de a avea copii era departe de mine şi chicoteam 
când îmi spunea asta. 

Sally avea foarte multe pisici și pisoi peste tot. Îi ţineau 
companie, spunea ea. Căsuţa, cu toate că era plină de pisici, 
era imaculată. Era ticsită cu mobilier, dar nu era niciodată 
praf și nici nu avea mormane de hârtii și întotdeauna 
mirosea plăcut. | 

Îmi plăcea mult de Sally şi mă bucuram de vizitele pe 
care i le făceam la căsuţa ei în vacanţele de vară; îmi plăceau 
acel munte şi nopţile pe care le petreceam afară, în cort, 
cu focul de tabără şi bufniţele care cântau în apropiere. 
Bineînțeles, şi pasărea mea se bucura foarte mult de aceste 
nopți petrecute la munte. Creştea mare şi puternică, dar era 
ciudat că nu îmi ciupise degetele cu ciocul ei mare şi nici nu 
mă zgâriase cu ghearele lungi. Într-o dimineaţă, am ridicat 
uliul, aşa cum o făceam deseori, şi l-am luat cu mine la o 


63 


LORNA BYRNE 


plimbare. L-am dus aproximativ o milă, la casa bunicii și 
i-am arătat împrejurimile grădinii. 

În timp ce mergeam, Îngerul Mihail a apărut lângă 
mine şi ne-a însoţit în grădină. Am trecut prin bucătăria 
bunicii şi prin sufragerie fără să fiu văzută (câteodată 
îngerii fac în așa fel încât oamenii să nu mă observe) şi am 
intrat pe frumosul coridor luminat, cu minunatele flori și 
cu ferestre mari. 

- Pasărea ta crește mare şi puternică. Nu i-ai dat un 
nume? a întrebat Mihail. 

- Nu, nu are nevoie de un nume, am spus eu. Pasărea 
mea se numește simplu „Iubire“. 

Mihail m-a privit şi mi-a spus: 

- Într-o zi vei înţelege de ce i-ai dat acest nume. 

Ochii lui Mihail erau atât de senini, încât te pierdeai în 
ei, ca şi cum ai fi coborât pe un drum foarte lung, trecând 
parcă prin timp. 

Uliul mă însoțea mereu. Nu cred că l-am uitat vreodată, 
nici măcar pentru un minut. În ultima zi de vacanță mă 
aflam pe munte cu tata. Aveam cortul cu noi și am făcut un 
foc, chiar dacă era o minunată zi însorită. Am privit tristă 
pasărea. Atunci când o găsisem, îngerii îmi spuseseră că nu 
va merge cu mine acasă la sfârșitul vacanței. 

În spatele cortului, ținând pasărea, i-am vorbit blând: 

- Cum voi putea trăi fără tine? Îmi vei lipsi foarte mult. 

- Haide, Lorna, pasărea aceea are nevoie să îşi folosească 
aripile mai mult, m-a chemat tata la el. 

Am ridicat tristă uliul. Era atât de vesel; şi-a fluturat 
aripile şi a scos un țipăt puternic. 

Tata m-a strigat și eu am aruncat pasărea în sus. Tata a 
prins-o şi a dat din mâini în faţa ei, după care a aruncat-o 
prin aer, înapoi spre mine, însă la trei sferturi din distanţa 
până la mine a căzut la pământ. Pasărea mea era pierdută! 
Spiritul ei a zburat; aripile ei păreau enorme, din aur. Şi-a 

întors capul spre mine; ochii îi străluceau atât de puternic, 
încât păreau că-mi zâmbesc. Nu era o pasăre obişnuită; era 
un dar de la Dumnezeu şi de la îngeri. 

Am fost fericită şi tristă în acelaşi timp. M-am bucurat 
pentru uliul meu - acum era perfect și plana ca un vultur - 
dar ştiam că îmi va fi foarte dor de el. 

Tata a venit repede, era atât de supărat. 

- Vai, Lorna, îmi pare rău, ştiu că nu îţi doreai ca 
pasărea să zboare mai departe. Nu ai crezut cu adevărat că 
trebuia să facă asta. 

- Nu face nimic, am spus eu. 

Tata se simţea atât de trist, atât de rănit şi de vinovat şi 
nu am reuşit să-l consolez, deoarece nu am putut să-i spun 
că ceea ce tocmai se întâmplase nu era din vina lui. 

Mihail îmi spusese foarte clar: 

- Nu poţi să-i spui niciodată. Tu eşti diferită, Lorna. El 
vede doar corpul păsării pe pământ. Nu ar înţelege. Nu ştii 
cât de greu îi este omului să Îl înţeleagă pe Dumnezeu aşa 
cum este? 

- Dar tatăl meu este atât de trist, Mihail, l-am implorat 
eu. 

- Nu, nu poţi să-i spui, a zis el. Într-o zi îi vei spune 
unele lucruri pe care le ştii despre Dumnezeu și îngerii Lui, 
dar nu acum. Nu te îngrijora, micuţo. 

Când încerca să mă consoleze, Mihail îmi spunea 
intotdeauna „micuţo'. 

Nu am mai discutat niciodată despre pierderea păsării, 
dar cred că tata s-a simţit vinovat multă vreme. 

Într-o zi însorită mergeam pe stradă, de la casa goală 
spre bunica şi zâmbeam în sinea mea; simțeam o putere 
enormă şi încredere deoarece ştiam că în apropiere se afla 
o persoană specială. Îngerii mei mi-au spus să nu mai merg 
pe stradă, ci pe câmp. Am sărit peste o poartă şi, în timp 

ce mergeam spre pădure, prin iarba înaltă, El mi-a ciufulit 
părul. 

El are o prezenţă extraordinară, prea puternică pentru 
a se manifesta în formă fizică. În schimb, când El este 
prezent, simt ca o forță puternică care se răsuceșşte în jurul 
meu. Are obiceiul de a-mi ciufuli părul, ceea ce mă face să 
simt furnicături în tot corpul. Mă simt atât de specială şi 
atât de bine când El este în apropierea mea. 

Când eram copil, nu ştiam cine sau ce era El; ştiam doar 
că El era o ființă aparte, diferită de toate celelalte. 

- Eşti aici! am râs încântată. 

- Nu te părăsesc niciodată, a spus El. Sunt întotdeauna 
cu tine. Nu ştii acest lucru? Nu mă simți? Îţi ciufulesc des 
părul. De ce te ascunzi de mine? 

Avea dreptate: câteodată mă ascundeam de El — încerc 
din când în când chiar şi în prezent, deoarece EI este atât de 
mare şi puternic. Îmi aduc aminte că m-am întors şi i-am 
simţit forța puternică în stânga mea, mișcându-se alături 
de mine. 

- Deoarece Tu ești cu mult mai mare decât mine, iar eu 
sunt atât de mică, i-am răspuns. 

- Lorna. Nu te mai ascunde, a râs El. Vino să ne 
plimbăm şi te voi face să nu te mai temi de misiunea pe care 
ţi-o dau în această viaţă. 

Am continuat până am ajuns la pădure. Între copaci, 
într-un luminiş cu vedere la lac, era o cabană veche din 
lemn; ne-am așezat acolo, la soare, ca să stăm de vorbă. 

- Ştii, îmi este frică, i-am spus Lui. 

- Nu trebuie să-ţi fie frică, Lorna. Nu voi permite să ţi 
se întâmple nimic rău, a spus El. Oamenii au nevoie de tine, 
tot așa cum am Eu nevoie de ei. 

- De ce eu? am întrebat cu lacrimi în ochi. 

- De ce să nu fii tu? a răspuns El. Poate că eşti doar 
un copil, dar știi mai multe lucruri decât majoritatea 

oamenilor din lume. Tu ești îngerul men uman, aflat 
aici pentru a-i ajuta pe oameni Și suflete e or. Varsă-ţi 
nestingherită lacrimile, micuța mea, pasărea iubirii mele. 

L-am privit. a A 

- De ce îmi spui „pasărea iubirii tale“? am întrebat eu. 

- Deoarece porţi iubirea la fel cum o purta pasărea ta. 
Eşti pură la suflet; tu eşti mica mea pasăre a iubirii și am 
nevoie de tine, la fel ca şi ceilalți. 

- Ştii că nu-mi place să fiu diferită de ceilalți copii, am 
răspuns cu ochii în lacrimi. 

Mi-a şters lacrimile. 

- Lorna, ştii că sunt mereu alături de tine; m-a luat pe 
după umeri, ținându-mă strâns. 

Ne-am întors amândoi prin pădure și am traversat 
câmpul spre casa bunicii. Dintr-odată. El a dispărut. Am 
continuat să merg spre casa bunicii, unde mama o ajuta 
pe bunica să coacă tarte cu. mere și să pregătească cina. 
Le-am ascultat și le-am privit - obișnuiam să fac destul 
de des acest lucru. Întotdeauna i-am lăsat pe ceilalți să 
vorbească, dar am ascultat și am auzit cuvintele nespuse, 
cele pe care doreau să le spună, pe care le păstrau în inima 
lor - bucuria, fericirea şi, de asemenea, durerea lor. 

Am petrecut patru sau cinci veri frumoase în 
Mountshannon, dar, pe când aveam aproximativ unsprezece 
sau doisprezece ani, bunica a suferit un atac de cord şi n-a 
mai putut să lucreze, așa că a părăsit casa şi noi nu ne-am 
mai dus în vacanţă la Mountshannon. 

Nu am mai văzut-o nici pe Sally. După câţiva ani, mi s-a 
spus că a murit singură, acolo sus, în căsuţa de pe munte, 
dar am știut că nu a fost singură; îngerii au fost alături de 
ea, După ce tatăl meu a murit, nu am găsit nicio dovadă că 
era proprietarul terenului, aşadar niciunul dintre noi nu i-a 
implinit tatei visul de a construi o casă acolo. 

De-a lungul vieţii mele am avut multe viziuni. 

Când aveam cam zece ani, mă plimbam pe malul râului 
şi îngerii mi-au spus: 

- Aici îl vom întâlni pe Ilie. . . 

- Cine este Ilie? am întrebat eu. Numele m-a făcut să 
râd; nu îl auzisem niciodată şi mi s-a parut frumos. 

Totuşi îngerii nu au râs. | 

- Lorna, [lie îți va arăta ceva. Trebuie să încerci să ii 
minte, deoarece este o parte din viitorul tău. 

De pe celălalt mal, un înger a venit spre mine traversând 
râul. Îmi este greu să-l descriu; avea o culoare ruginie - un 
ruginiu de culoarea chihlimbarului, dar cu puţin roșu - și 
era foarte frumos. Părea că străluceşte și avea haine lungi 
care îl acopereau, aşa cum mânecile treceau de nivelul 
mâinilor. Totuși, când şi-a ridicat mâinile, mânecile au 
părut să se rostogolească grațios, ca şi cum ar fi fost parte 
din el. Până și chipul lui părea să aibă aceeaşi culoare 
ruginie de chihlimbar. 

M-a fascinat să îl văd pe Ilie mergând pe apa râului; 
venea spre mine, dar picioarele lui nu atingeau apa. 

~ Pot face şi eu acest lucru? am întrebat. 

El a râs, 

Pământul de pe malul râului nu era uniform şi avea 
smocuri de iarbă. Ilie m-a invitat să stau jos lângă el şi a 
zâmbit, 

- Mă bucur să văd că nu ești emoţionată în preajma 
mea, 

- Nu, ei mi-au spus că vii, am răspuns cu. 

Privind în jur, mi-am dat seama că îngerii care erau 
de obicei cu mine dispăruseră, cu excepția îngerului meu 
păzitor. 

- Unde au plecat toți? am întrebat eu. 

- Au plecat de ceva vreme, a spus el. Acum te voi ţine 
de mână, Lorna. Şi-a întins mâna, iar eu am apucat-o. Tot 
ce pot spune este că era ca și cum mâna mea se pierduse în 
a lui, într-un fel de contopire. 

- Nu vreau să-ți fie teamă, a rostit el, pentru că nu ai de 
ce. Acesta este un lucru la care să te aştepţi când vei crește, 
ceva ce ţi se va întâmpla. 

- De ce trebuie să aflu acum? am întrebat eu. 

Nu mi-a răspuns la întrebare, dar în schimb mi-a spus: 

- Vei vedea pe cineva, iar noi îţi vom povesti despre 
această persoană. 

Apoi, ca şi cum s-ar fi ridicat o cortină, m-am trezit 
urmărind acest ecran uriaş, în mijlocul râului din faţa mea. 
Am văzut o alee înconjurată de copaci. Părea că mă aflam 
în capătul îndepărtat al aleii şi vedeam, la distanţă, o siluetă 
care mergea printre copaci, de-a lungul acesteia. 

- Nu văd foarte bine, i-am spus eu lui Ilie uitându-mă 
la el, 

- Urmăreşte în continuare! a răspuns el. 

Când silueta s-a apropiat, am văzut că era un tânăr 
foarte înalt, cu părul roșcat. Din câte mi-am putut da 
seama, era frumos. 

- Acum îl poţi vedea destul de clar, mi-a spus Ilie în 
continuare. 

M-am întors spre îngerul care stătea lângă mine şi am 
dat aprobator din cap. 

- Priveşte mai departe, a spus el. Vrem să-ți aminteşti 
cum arată. Nu ţi-l vom mai arăta, dar trebuie să-ţi spun că 
acesta este tânărul cu care te vei căsători. Îl vei recunoaşte 
din această viziune din prima clipă de când îl vei vedea, 
peste mulți ani. Dar mai întâi trebuie să creşti! 

Ideea că mă voi îndrăgosti sau .mărita m-a făcut să 
zâmbesc şi să chicotesc şi l-am întrebat pe Ilie: 

- El este acum așa de mare? 

- Nu, a răspuns Ilie, este și el doar un băiat, cu câţiva 
ani mai mare decât tine, îmi explică Ilie mai departe. Vei 
fi foarte fericită cu el - vă veţi iubi. Veţi avea suişuri și 
coborâșuri, vremuri bune și vremuri rele. Vei naşte copii 
sănătoși, care la rândul lor vor fi deosebiți, însă tu vei 
ajunge să ai grijă de el și Dumnezeu nu-l va lăsa să fie cu 
tine pentru totdeauna. Nu vei imbătrâni alături de el. 

- Tlie, la ce te referi când spui că voi avea grijă de el? 
l-am întrebat eu, intorcându- -mă să- | privesc. 

- Starea lui de sănătate nu va fi prea bună, a răspuns Ilie. 
Dumnezeu îl va lua într-o zi când va fi încă destul de tânăr. 

- Chiar nu vreau să ştiu acest lucru, am spus eu. 

- Lorna, nu te necăji, a continuat Ilie. Vrem doar să-ţi 
aminteşti. Te pregătim pentru viitor, te pregătim pentru a fi 
puternică. Gândește-te la toată dragostea şi fericirea de care 
vei avea parte, Priveşte numai cât de chipeș este el. Chiar 
tu ai spus-o. 

M-am uitat din nou. 

- Da, este drăguţ, am admis. 

Apoi imaginea a dispărut şi Ilie m-a întrebat: 

- Îţi vei aminti aceste lucruri? 

- Da, am răspuns eu, îmi voi aminti, şi înţeleg faptul că 
nu va sta cu mine pentru totdeauna şi că va trebui să am 
grijă de el. 

M-am întors spre Ilie şi, în ciuda vârstei mele fragede, 
am spus: 

- Voi fi puternică. 

Ilie m-a luat din nou de mână; ne-am ridicat şi am făcut 
câțiva paşi împreună. După puţin timp, s-a oprit şi a spus: 

- Nu te gândi prea mult la aceste lucruri acum. 
Păstrează-le doar în mintea ta. Le vei recunoaște atunci 
când se vor întâmpla. 

Apoi Ilie a dispărut şi, desigur, viziunea s-a împlinit 
câţiva ani mai târziu. Cât timp am scris această carte, le-am 
cerut îngerilor mai multe informaţii despre Ilie și mi s-a 
spus că acel Ilie era profetul din Vechiul Testament - un 
om cu suflet de înger. 


TF: LE 
© 6 


Familia mea se afla pe lista de locuințe a Consiliului din 
Dublin pentru a primi o casă. A fost o adevărată luptă, dar 
in cele din urmă, după cinci ani, ni s-a dat spre închiriere 
o locuință socială în Edenmore. Era o casă frumoasă, 
intr-un cartier nou, cu câteva sute de locuințe. Toate 
casele arătau aproximativ la fel: aveau trei dormitoare, 
semidecomandate, cu două mici grădini în faţa și în spatele 
casei. În vecinătatea noastră se mai afla un teren, dar în 
zonă mai puteau fi construite case, aşadar, în jur mai erau 
câmpuri şi spaţii deschise. Toţi cei de acolo erau nou-veniţi; 
cei mai mulţi locuiau pentru prima dată în propria casă — 
probabil că înainte stătuseră cu părinţii sau în casele vechi 
din centrul oraşului Dublin. Era un loc prietenos, care mi-a 
plăcut din prima clipă. 

Aşadar, aveam în sfârşit o casă - chiar dacă nu eram 
proprietari. Lucrurile se îmbunătăţeau, dar părinţilor mei 
incă le era greu. Tata lucra ca agent de livrări pentru o mare 
companie de combustibili; era o muncă fizică grea şi lucra 
multe ore, iar mama lucra în schimbul de noapte la fabrica 
locală de ciocolată. În fiecare seară, după şcoală, mama ne 
servea cina şi ne lăsa pe mine și pe Elmer să avem grijă de 
cei mici până când venea tata acasă - foarte târziu de cele 
mai multe ori. 

Edenmore era departe de Ballymun, aşadar schimbarea 
a însemnat și o nouă şcoală, și noi prieteni pentru toți. În 
apropiere nu exista nicio școală, prin urmare aveam mult 
de mers pe jos în fiecare dimineaţă - mergeam prin zona 
caselor, coboram în satul vechi, apoi treceam de biserică 
spre drumul principal. Şcoala se afla pe cealaltă parte 
a acestui drum aglomerat. Clasa mea era într-o clădire 
prefabricată, mereu aglomerată, cu băncile lipite unele de 
celelalte. Dimineaţa era greu să te strecori pentru a ajunge 
în banca ta - de fapt, trebuia să te târăşti printre colegii tăi. 

Eram foarte fericită în Edenmore; nu aveam prieteni 
apropiaţi, dar petreceam mult timp cu familia O'Brien, care 
era vecină cu noi. Favoritul meu din familie era minunatul 
câine-lup alsacian Shane. Obișnuiam să îl plimb pe Shane 
de trei ori pe săptămână și într-una dintre aceste plimbări 
am întâlnit un alt înger special. 

Pe acest înger l-am numit „îngerul din copac“, deoarece 
întotdeauna apărea într-un copac. Am văzut-o de multe 
ori de atunci și încă o văd şi acum. Ea are toate nuanțele de 
verde smarald, auriu şi portocaliu pe care ți le poţi imagina 
- culorile sunt splendide. În copac pare că se află într-o 
continuă mișcare, și totuşi o văd atât de clar. Are părul 
ondulat, se mișcă armonios şi ochii îi scânteiază precum 
pulberea de aur. Îşi întinde mâinile spre mine şi le ţine aşa, 
iar în acest timp și copacul se mişcă odată cu ea. Deseori 

am vorbit cu ea şi atunci când îmi răspunde, vocea ei este 

ca un şuierat, ca un foşnet printre frunzele copacului. 
Într-o zi, când îl plimbam pe Shane, am traversat câmpul, 

şi când să ne întoarcem acasă, Shane s-a oprit şi a început 


să latre la un copac mare, aflat pe partea stângă. M-am uitat 
la copac şi nu am văzut nimic. 


- De ce latri? l-am întrebat râzând pe Shane. 

Apoi am văzut-o. Era îngerul copacului - Shane o văzuse 
inaintea mea. Acum râd când mă gândesc la acest lucru. Mă 
uimeşte faptul că animalele văd îngeri cu atâta uşurinţă. 


Uneori, în drumul de la școală spre casă, mă opream să 
mă joc în carieră cu ceilalți copii. Într-o zi, în loc să mă joc cu 
ei, am încercat să deschid ușa mănăstirii din vecinătate. Era 
un loc unde nu aveam voie să intrăm, dar am deschis zăvorul. 
şi am aruncat o privire înăuntru. Am văzut grădini pline 
de legume şi fructe; era un loc atât de paşnic, încât nu mi-a 
fost frică. M-am plimbat pe acolo, uitându-mă la călugării 
îmbrăcați în robe maro, care lucrau în grădini. Nu m-au băgat . 
în seamă; era ca şi cum nu m-ar fi văzut. M-am aşezat pe un 
trunchi vechi de copac şi am privit. 

Cu siguranţă era un loc sfânt, un loc în care se rosteau 
multe rugăciuni. Toţi călugării străluceau atât de puternic 
- erau atât de curaţi şi fizic, şi spiritual. Se rugau în timp 
ce lucrau și am observat îngerii care se rugau împreună cu 
ei. Mă simţeam foarte împăcată acolo; am vrut să rămân, 
dar în cele din urmă îngerii mei m-au scos cu: greu de 
acolo. Îmi tot spuneau să plec acasă, pentru că mama se 
va îngrijora. Am făcut cum mi-au spus. Deşi se întuneca, 
ingerii mi-au luminat calea. Când am ajuns eu acasă, mama 
era deja plecată la lucru, așadar nu am avut probleme. 

În acel an m-am dus în vizită la mănăstire de cel puţin 
douăsprezece ori. Doar o singură dată, la ultima mea 
vizită, un călugăr a vorbit cu mine. Culegea agrișe dintr-o 
tufă şi eu m-am așezat lângă el. Strălucea atât de puternic, 
iar îngerul lui, aflat alături, era îmbrăcat la fel. Și-a ridicat 
privirea spre mine - era foarte tânăr - şi m-a salutat. 

L-am întrebat cum îl cheamă. Mi-a spus că se numea 
Paul. Vorbea cu blândeţe şi m-a întrebat cum mă numesc, 
iar eu i-am răspuns. 

Mi-a oferit nişte agrișe şi m-a întrebat de ce veneam atât 
de des la mănăstire. 

- Doar pentru a privi cum vă rugaţi. Am nevoie de 
rugăciunile voastre. 

- Mă voi ruga întotdeauna pentru tine, Lorna, a răs- 
puns el. | | 

Mi-am luat rămas-bun, știind că nu- voi mai vizita 
niciodată mănăstirea. 


Ceea ce îmi plăcea cel mai mult în dimineaţa de sâmbătă 
era să merg cu mama la cumpărături. Acest lucru presupunea 
să mergem pe strada Moore, o stradă agloimetată din centrul 
orașului, cu tarabe pe ambele părţi ale străzii şi cu femei 
care își lăudau marfa, vorbind cu accent lătăreţ de Dublin. 
Trăgeam căruciorul de cumpărături după mine, iar mama 
alegea cele mai bune fructe și legume. 

Într-o duminică, când am intrat pe strada Moore, un 
înger m-a atins pe umăr şi mi-a șoptit la ureche: 

- Las-o pe mama să meargă în faţa ta - nu va observa. 

Am făcut doi paşi înapoi şi mama și-a văzut de drum, 
uitându-se la fructele și legumele de vânzare. Cât am stat 
şi am privit strada, priveliștea s-a schimbat. Brusc, strada 

Moo.e era ca un'palat de aur: totul avea o culoare aurie, 
chiar şi oamenii. Apoi, culorile s-au schimbat, apărând 
altele - culori mult mai vii şi mai strălucitoare decât în mod 
obişnuit. Aceste culori au început să circule de la fructe, 
legume şi flori, ca nişte unde pline de energie. Apoi, undele 
s-au transformat în sfere de culoare, care săreau peste tot pe 
acea stradă, dintr-un capăt în celălalt, ricoşând din tarabe 
şi chiar din oameni, însă nimeni nu părea să bage de seamă 
acest lucru. | 

Strada nu era doar plină de oameni, ci şi de îngeri — 
mult mai mulţi decât de obicei. Unii îngeri erau îmbrăcaţi 
precum femeia care vindea fructe şi legume şi o ajutau. 
Era amuzant să privesc îngerii care imitau orice mişcare pe 
care o făcea femeia -— îngerii se pricep de minune să imite. 
În plus, mai şi cântau - era ca şi cum fredonau în ritm cu 
viaţa străzii care se manifesta în jurul lor. 

Fusesem de mai multe ori pe strada Moore, dar 
niciodată nu văzusem așa ceva; poate că totul era special 
pentru mine, pentru a mă face să râd sau poate că se 
întâmplă în fiecare zi, însă a fost pentru prima dată când 
mi s-a permis să văd aşa ceva. Toată agitația mi s-a părut 
captivantă. 

Dintr-odată, mama, care se afla la trei tarabe în fața 
mea, a observat că nu eram lângă ea. 

- Lorna, trezeşte-te. Vino aici cu căruţul de cumpărături. 

Am crezut că totul va reveni la normal, dar nu s-a 
întâmplat aşa. Am stat lângă mama și îngerii mi-au şoptit 
la ureche: | 

- Uită-te la doamna care vinde fructe. 

Am făcut cum mi s-a spus şi l-am văzut pe îngerul 
păzitor al doamnei stând lângă ea. Acesta semăna cu ea şi 
era îmbrăcat la fel; era strălucitor, avea un zâmbet minunat 
şi mi-a făcut cu ochiul. Mama i-a cerut femeii nişte mere, 
pere şi banane. În timp ce femeia punea fructele într-o 

pungă maro de hârtie, îngerul ei păzitor, care dădea 
dezaprobator din deget, mi-a atras atenţia. 

Mi-am dat seama că femeia pusese mere stricate printre 
cele pe care le cumpăra mama şi că îngerul îi vorbea, dar 
ea nu asculta. Îngerul a continuat să facă semn cu degetul. 
Nu m-am putut abţine şi am chicotit. Femeia mi-a aruncat 
o privire tăioasă. Am văzut în ochii ei că își dăduse seama 
că o văzusem punând mere stricate în pungă. Dintr-odată 
punga s-a rupt şi fructele s-au rostogolit peste tot. Femeia 
a încercat să le prindă şi a prins un măr - era putrezit! 
Ştiam că nu fusese o întâmplare; îngerul ei şi îngerul meu 
au permis să se întâmple acest lucru, ceea ce m-a făcut să 
râd şi mai mult. 

Mama a observat mărul putred. 

- Sper că nu îmi vinzi fructe stricate, a zis ea. 

Umplând o pungă nouă şi uitându-se vinovată la mine, 
femeia a negat. Mama a plătit şi eu am pus punga cu 
fructe în coş. În timp ce ne îndepărtam, femeia a strigat cu 
accentul ei specific: 

- Hei, doamnă! 

Mama s-a întors şi a văzut-o pe femeie ţinând în mână 
o pungă. 

- Poftiți, doamnă! Nişte fructe pentru copiii dumnea- 
voastră! Îngerul stătea în spatele ei zâmbind - în sfârșit îl 
ascultase. 

De atunci am fost de mai multe ori pe strada Moore, şi 
cât am fost mică, dar şi ca adult, însă nu am mai văzut-o 
niciodată prinzând viaţă ca atunci. Ştiu că doar pentru 
faptul că nu văd eu ceva, nu înseamnă că acel lucru nu 
se întâmplă. Îngerii nu-mi permit mereu să văd tot ce se 
întâmplă; dacă ar fi făcut-o, ar fi fost prea mult pentru mine 
și mi-ar fi făcut viaţa imposibil de trăit - aş fi fost distrasă 
prea mult. 

Îngerii m-au învăţat multe lucruri și despre ideea de 
alegere, şi într-o după-amiază m-au ajutat să înțeleg că nu 
este niciodată prea târziu să ne răzgândim şi să alegem 
opțiunea corectă şi că, de asemenea, îngerii ne pot ajuta să 
facem alegerea corectă - dacă vrem să ascultăm. 

Îmi plăcea să merg în locul mamei la cumpărături 
pentru că puteam să fiu singură şi să vorbesc nestingherit 
cu îngerii. Îmi plăcea să merg cu ei şi să privesc păsările şi 
copacii. Într-o după-amiază, când mai aveam de parcurs 
jumătate din drumul spre magazin, un înger mi-a spus: 

- Opreşte-te, Lorna! Vrem să te uiţi la ceva ce. se 
întâmplă pe stradă, astfel încât să îți putem explica unele 
lucruri. Când ajungi pe strada principală, în loc s-o iei la 
stânga spre magazine şi să traversezi strâda, vrem să mergi 
la dreapta și apoi drept înainte. | 

Aşadar, am procedat întocmai cum mi s-a spus. După 
puțin timp, am văzut multă mobilă pe trotuar, mașina 
poliției şi un grup de oameni. Toată mobila și lucrurile din 
stradă erau ale unui bătrân care ieşea pe uşă, sprijinindu-se 
de un baston. Am fost foarte şocată; această privelişte mi-a 
rămas întipărită în memorie pentru toată viaţa. 

- Îngerilor, am spus eu, ce se întâmplă cu acest sărman 
om? 

Cât am stat acolo, pe trotuar, îngerii au început să-mi 
vorbească. 

- Lorna, bătrânul a locuit în acea casă întreaga viaţă. 
Este casa lui, dar pe măsură ce a îmbătrânit, a devenit 
încăpățânat și a refuzat să-și plătească taxele. 

A avut de ales: ar fi putut să plătească - avea bani - și 
nimic din toate acestea nu s-ar fi întâmplat. Dacă ar mai 
fi ținut legătura cu familia lui, aceasta l-ar fi putut ajuta 
să ia decizia corectă, dar, din cauza încăpățânării lui, nu 
vorbeşte cu niciun membru al familiei. Deocamdată este 
de unul singur. 

I-am întrebat pe îngeri cine era femeia care încerca să 
vorbească cu el ~ dacă era fiica lui şi dacă o va asculta. 

- Lorna, mi-au răspuns ei. Nu vezi că îngerii lui îi 
şoptesc la ureche? Să ştii că îi aude! Vezi, acum plânge. O 
lasă pe fiica lui să îl ia de braţ. Acum începe să ia deciziile 
corecte. Niciodată nu este prea târziu să facem alegerea 
corectă, dacă suntem pregătiţi să ascultăm. 

- Înţeleg, am spus eu. Îngerilor, mă veţi ajuta să iau 
întotdeauna deciziile corecte? 

- Da, Lorna, te vom ajuta, au răspuns ei. 


“3 
= 


Uneori, unele lucruri doar par a fi tragedii. La fel a fost 
şi în cazul accidentului suferit de tatăl meu. 

El lucra pentru o mare companie de carburanți şi livra 
parafină, când s-a petrecut un accident. Compania i-a oferit 
despăgubiri, dar tata a spus că nu voia bani, ci un serviciu 
stabil. În cele din urmă, compania i-a oferit un contract 
pentru postul de administrator la o benzinărie din centrul 
Dublinului. Tatei i se oferise o şansă şi, fără îndoială, îngerii 
l-au ajutat să ia decizia corectă. Acest serviciu stabil le-a 
oferit părinţilor mei o oarecare securitate financiară şi, în 
cele din urmă, şi-au putut permite un credit pentru o casă 
doar a lor. 

Accidentul tatălui meu a fost o binecuvântare ascunsă. 
Câteodată totuși, lucrurile se petrec pentru ca atât oamenii, 
cât şi lucrurile din viaţa lor să se schimbe. Minuni se 
întâmplă tot timpul, doar că oamenii nu reușesc să le 
observe. 

Preluând durerea celorlalți 


x 
ra Li E il 
pi 

ie 


Aveam dificultăţi de învăţare pe care nimeni nu le putea 
înțelege pe deplin, prin urmare părinţii mei au decis că eu 
nu ar trebui să-mi continui studiile când ne vom muta în 
noua casă din Leixlip, chiar dacă aveam doar paisprezece 
ani. Am fost jignită că nu m-au consultat în această 
privință; retragerea de la şcoală a fost un alt exemplu că mă 
tratau diferit față de ceilalți. Nu m-au alungat de acasă, aşa 
cum li se sugerase odată, dar se purtau altfel cu mine. 

Am observat că situaţia financiară era mai bună, însă 
acest lucru nu a schimbat relaţia celorlalți cu mine. Aveam 
telefon. Fraţii şi surorile mele foloseau telefonul tot timpul 
şi niciodată nu li se spunea nimic, dar când eu ceream voie 
să dau un telefon, mi se spunea cât de mult costa şi nu mi 
se permitea să-l folosesc. Când doream să fac o baie, mi se 
spunea: „Nu“ sau „Doar una mică“. Acest lucru se întâmpla 
atât de des, încât îmi era frică să mai întreb dacă pot să 
fac o baie, așadar obișnuiam doar să umplu chiuveta cu 
apă pentru a mă spăla, astfel încât să nu mai fiu nevoită să 
întreb doar pentru a fi refuzată. Niciodată nu am înţeles cu 

adevărat; nici acum nu înțeleg, de parcă aş fi valorat mai 
puţin decât ceilalţi. 

O ajutam pe mama în grădină şi la treburile casnice, 
uitându-mă la fraţii și surorile mele care mergeau la școlile 
cele noi. Într-o seară, în timp ce luam cina cu mama, fraţii 
şi surorile mele, mama a spus că ar vrea să o însoțesc la 
o înmormântare în ziua următoare. Murise o rudă şi nu 
voia să meargă de una singură. Fraţii şi surorile mele erau 
curioşi cine era ruda; fratele meu Dillon dorea să ştie 
numele femeii decedate. Mama a spus „Theresa“ şi ne-a 
arătat o fotografie. 

- Trebuie să mergem mai devreme la autobuz, a spus 
mama, deoarece trebuie să ajungem până în capătul opus 
al orașului şi de acolo să mergem pe jos spre biserică, 
aproximativ zece minute. 

A doua zi era foarte frig. Imediat ce fraţii şi surorile 
mele au plecat la școală, mama mi-a spus să îmi iau haine 
călduroase, și mi-am pus haina, pălăria, eşarfa și mănușile. 
Mama a luat şi o umbrelă, în caz că avea să plouă. Ne-am 
îndreptat spre staţia de autobuz. În autobuz, am stat și 
m-am uitat pe fereastră, gândindu-mă şi întrebându-mă 
cum arată o înmormântare. Era prima înmormântare la 
care aveam să particip. 

Puțin mai târziu, mama s-a întors spre mine și mi-a 
spus: 

- Aproape am ajuns. Ține minte, Lorna, să stai lângă 
mine tot timpul şi să nu pleci. Ai putea să te rătăcești. 

Autobuzul a oprit şi noi am coborât. Era destul de mult 
de mers până la biserică şi înăuntru era aglomerat. Toată 
lumea era foarte tristă. Preotul a ţinut slujba şi eu am 
urmărit totul foarte atentă. 

După slujbă, am mers la cimitir, care era aproape de 
biserică - la doar o mică distanță de mers pe jos. Acolo; 
în cimitir, am fost uimită să văd cât de mulți îngeri 

stăteau îngrămădiţi printre rudele mele - pe cei mai mulți 
nu-i cunoşteam. M-am îndepărtat puţin de mulţimea de 
oameni, pentru a mă uita mai bine. Mama stătea de vorbă 
cu cineva şi nu a observat. Era un înger care stătea în 
dreptul unei tufe de lângă un mormânt, un înger frumos, 
imbrăcat ca un om, dar care avea o culoare albastră ca 
cerul. 

- De ce sunt toţi îngerii aici? am întrebat-o eu. 

Văzusem deseori îngeri în cimitir, dar aici erau foarte 
mulți. 

- Lorna, ştim că mai ai multe de învățat, mi-a zâmbit 
ea. Aici este locul unde sunt chemaţi îngerii, un loc în care 
oamenii sunt îndurerați şi care strigă „O, Doamne, ajută-mă! 
Nu pot face faţă singur situației!“ aşadar aici este un loc în 
care ne adunăm. 

Acest înger albastru frumos m-a luat de mână și m-a 
ghidat prin mulțime. Am mers printre marea de oameni; 
era ca şi cum aceştia ne făceau loc să trecem, și cu toate că 
oamenii au sesizat că mă mișc, nimeni nu a încercat să mă. 
oprească. Am continuat să mergem până când am ajuns 
în cealaltă parte a mulțimii adunate în jurul mormântului. 

Acolo, la capătul grupului, lângă piatra funerară, era 
spiritul Theresei, ruda mea a cărei înmormântare avea loc 
în acea zi - am recunoscut-o din fotografia pe care ne-o 
arătase mama cu o seară în urmă. Theresa era înconjurată 
de aproximativ zece îngeri, poate mai mulţi; era atât de 
frumoasă, mult mai frumoasă decât în fotografie - ca o 
narcisă splendidă, care strălucea datorită luminii pe care o 
emana. Acestui spirit frumos i s-a permis să-şi urmărească 
propria înmormântare. Când m-am alăturat ei, s-a întors 
şi le-a cerut îngerilor care erau cu ea să mai trimită îngeri 
pentru a consola rudele îndurerate. (Spiritul celui care 
tocmai a murit poate cere îngerilor să consoleze şi să-i ajute 
pe cei rămaşi.) 

În momentul în care Theresa a cerut acest lucru, îngerii 
au zburat instantaneu lângă cei care erau în cimitir — prieteni, 
cunoștințe și rude. Fiecare în parte era înconjurat de îngeri. 
Îngerii erau atât de blânzi și buni, punându-și mâinile pe 
umerii oamenilor, șoptindu-le la ureche, mângâindu-i 
cu blândeţe pe cap. Într-un caz, am văzut cum îngerii au 
îmbrățișat o persoană ca și cum ar fi avut mâini umane; mi 
s-a spus că acea persoană pierduse pe cineva în trecut şi că 
suferea în secret şi din această cauză. 

Îmi voi aminti mereu de frumuseţea pe care mi-a 
arătat-o acel înger albastru. Emana atâta compasiune și 
înţelegere; imi vine să râd când mă gândesc la cât de absurd 
este că trebuie ca cineva să moară pentru ca noi să cerem 
ajutor îngerilor. Nu trebuie să așteptăm până când suntem 
disperaţi şi îndureraţi pentru a cere ajutorul; ar trebui să-l 
cerem în fiecare zi sau lună sau măcar o dată pe an: „Vreau 
ca îngerii să-mi fie alături în tot ceea ce fac“. Această simplă 
cerere va împuternici îngerii să ne ajute. 

Din acea zi, de câte ori trec pe lângă un cimitir, arunc 
o privire înăuntru. Întotdeauna văd îngeri acolo. Dacă are 
loc o înmormântare, locul este plin de îngeri, dar chiar și în 
cazul în care în cimitir se află o singură persoană, aceasta 
este înconjurată de îngeri care îi alină durerea. 

La câteva luni după ce ne-am mutat în casa nouă, tata a 
venit de la serviciu cu veşti bune pentru mine. Era toamnă 
și încă era lumină afară; era probabil în jur de ora şapte 
sau poate mai mult, deoarece tata lucra până târziu. Avea o 
rutină proprie, aceea de a merge în sufragerie, de a se aşeza 
pe canapea şi de a deschide televizorul pentru a urmări 
ştirile, pentru a se relaxa după o zi de muncă. Câteodată îl 

urmăream; nu i-am spus niciodată că văd îngerul care era 
cu el sau câmpul de energie din jurul lui. Din când în când 
ii vedeam energia care parcă ofta şi se ofilea — este singurul 
mod în care o pot explica. În timp ce stătea acolo, mama îi 
aducea cina din bucătărie şi o punea pe o masă mică din 
lemn, astfel încât să poată mânca și privi la televizor în 
acelaşi timp. În acea seară, totuşi m-a întrebat: 

- Ţi-ar plăcea să vii să lucrezi cu mine la benzinărie? Vei 
vedea dacă îți place - va fi un început pentru tine. . 

Am fost atât de încântată, încât mi-a venit să-l sărut 
pe tata, dar, ca întotdeauna, m-am abținut. Tata era un 
om foarte bun și mă accepta în multe feluri; întotdeauna 
am simțit că el știa ceva, dar nu putea să-şi dea seama 
exact ce anume era. De mică, îngerii mi-au spus că exista 
posibilitatea de a fi închisă: eram în mod continuu avertizată 
de către părinţi că dacă le dădeam, oricăruia dintre ei, orice 
motiv, aveam să fiu trimisă într-o instituţie de boli mintale. 
Din această cauză, nu eram prea emoţională cu tata şi eram 
foarte atentă la felul în care mă comportam în preajma lui. 

Câteva zile mai târziu am început lucrul. În prima zi 
am luat micul dejun, mi-am luat rămas-bun de la mama, 
am urcat în maşină cu tata şi ne-am îndreptat spre duto- ` 
service — care se numea The Grosvenor. Era în Rathmines, 
o suburbie a Dublinului. Era un loc potrivit pentru un 
service auto: în colţul unei intersecţii aglomerate dintre 
două străzi principale. Garajul era o casă mare şi veche, 
cu o curte întinsă în faţă, avea patru pompe de benzină, 
o pompă pentru motorină, un furtun cu aer comprimat 
şi un robinet pentru apă. Clădirea era pătrunsă de igrasie 
și mirosea urât, era dărăpănată - amintindu-mi de casa 
noastră din Old Kilmainham. O parte din clădire era 
folosită pentru birouri, o parte pentru magazinul în care 
se vindeau pneuri, truse pentru vulcanizare, baterii şi alte 

lucruri esenţiale pentru mașină, și mai exista o cameră 
mare pentru vulcanizare. 

Am tost foarte emoţionată în prima mea zi de muncă, 
dar şi foarte agitată: îmi era teamă să nu-l dezamăgesc pe 
tata, să nu fac vreo prostie. Nu doream să-l dezamăgesc. 
Dar nu trebuia să mă îngrijorez; toată lumea era foarte 
amabilă și mă ajuta şi, de asemenea, eram ajutată și de 
îngeri. Am învăţat să fac tot felul de lucruri diferite: să 
pun benzină, să vând marfa şi, de asemenea, am început 
să învăţ câte ceva din munca de birou. Erau nouă sau zece 
oameni care lucrau acolo - toţi bărbaţi, cu excepţia unei 
doamne drăguţe, pe nume Anne, care m-a luat sub aripa ei. 
protectoare din prima zi. M-am înţeles foarte bine cu ea și 
m-a învăţat foarte multe lucruri. 

Prima mea zi de muncă a fost minunată, iar la sfârşitul 
ei am plecat acasă împreună cu tata, mulțumită de mine 
însămi. În acea zi, ca şi în altele, m-am întrebat cum se 
întâmpla că tata nu observa că nu aveam nicio problemă în 
a pune benzină sau în a da restul corect, el continuând să 
creadă că aveam o deficiență mintală. 

La puţin timp după ce am început să lucrez, s-a hotărât 
ca vechea clădire să fie demolată și construită una nouă. 
Dimineaţa devreme, într-o zi de sâmbătă sau duminică, 
am stat cu tata în mașină şi am urmărit cu fascinaţie cum 
loveau vechea clădire cu o bilă mare pentru demolări până 
când aceasta s-a prăbușit. În cele din urmă, a fost construit 
un service auto nou și modern; avea un magazin nou, 
pompe noi de benzină şi un birou nou, foarte frumos 
și luminos, cu ferestre mari prin care vedeam şi garajul, şi 
curtea din faţă, unde erau pompele de benzină. 

Ca de obicei, îngerii mi-au arătat multe lucruri. Într-o 
zi, mi-au spus să urmăresc un client vechi, un bărbat numit 
John, pe care îl cunoșteam bine. 

- Urmăreşte-l; va fura de la tatăl tău. 

Tata îl considera pe John un om foarte bogat şi un client 
important, aşadar am fost şocată când îngerii mi-au spus 
acest lucru. 

- Plecaţi de aici, nu va fura! am exclamat eu. 

- Va fura, au insistat ei. Poţi să-l urmărești — nu te va 
vedea. 

Tot nu i-am crezut. L-am urmărit pe John cum vorbea 
cu tata şi am auzit cum îl felicita pentru noul magazin și 
pentru toate lucrurile pe care le vindea. Tata l-a invitat să 
se uite prin magazin, apoi a plecat să facă altceva. Eram 
singură cu John în magazin, dar îngerii mi-au spus că nu 
mă poate vedea. 

- Ascultaţi, îngerilor, bineînţeles că mă poate vedea; 
sunt o ființă reală, am protestat eu. 

- Nu, nu te poate vedea! au râs ei. 

Uneori îngerii îmi spun ceva, dar eu nu înţeleg în 
totalitate. Dar, brusc, am înțeles: nu mă putea vedea 
deoarece ei mă făcuseră invizibilă. 

L-am urmărit pe John cum se plimba prin magazin şi 
se uita la toate, inclusiv la noile casete cu muzică aduse de 
tata (casetele erau scumpe atunci). John a luat o casetă şi a 
pus-o în buzunar. Nu mi-a venit să cred. 

- De ce? i-am întrebat pe îngeri. 

- Este ceva ce face tot timpul, au răspuns ei. El fură; 
furatul îl face să se simtă superior. 

Îngerii mi-au explicat că atunci când John vedea pe 
cineva care avea succes sau care o ducea bine, devenea 
invidios şi, ca răspuns, fura un lucru despre care credea că 
este valoros pentru acea persoană. 

- Să îi spun tatei? i-am întrebat pe îngeri. 

Ştii ce răspuns mi-au dat? Poate fi greu de crezut, dar 
mi-au spus: 

- Nu! Într-o zi, conştiinţa acestui om se va răzbuna 
pentru toate lucrurile pe care le-a furat în trecut; dar nu 
acesta este momentul. Nu este timpul potrivit. Lasă-l. 

Am fost atât de tristă; John venea la acest garaj de mulți 
ani. După acest eveniment, de câte ori a intrat în magazin, 
l-am urmărit, pretinzând că făceam curat. 


D=. 


Într-o zi eram în birou, stăteam la masa de scris cu 
Anne și verificam cifrele din registrul contabil. Anne era o 
secretară minunată şi mă învăţa multe lucruri. Câteodată 
eram uimită de cât de ușoară mi se părea munca. Ușa 
magazinului s-a deschis și a intrat un bărbat. Cât l-am 
servit, am observat ce liniștit şi tăcut era. I-am dat ce căuta, 
i-am spus la revedere, după care a ieşit din magazin. 

Era linişte când am intrat în birou şi m-am aşezat la 
masa de scris; Anne nu se mișca. Stăteam în spatele ei, 
spre stânga, uitându-mă pe fereastră, când un înger şi-a 
pus mâna pe umărul meu. Curtea din față părea goală; era 
doar o mașină parcată în spatele unei pompe de benzină. 
Priveam strada. Dintr-odată mi s-a permis să văd ce se 
petrecea după colț: vedeam băieți pe biciclete pedalând 
spre garaj. 

Aceştia erau fericiţi, râdeau și glumeau, își întindeau 
mâinile, atingându-se, se distrau. Îi auzeam vorbind între 
ei, dar nu auzeam clar ce spuneau. Mi-am focalizat atenţia 
asupra lor. O mașină a trecut pe lângă ei; ca şi când totul 
s-ar fi petrecut în reluare, tot ce era împrejur a rămas 
complet nemișcat; parcă mă aflam împreună cu ei pe o 
bicicletă. Apoi am văzut un camion cu remorcă venind 
din spatele lor. Mi-am ţinut respiraţia. În acel moment am 

ştiut ce urma să se întâmple. Maşina dispăruse, camionul şi 
băieţii era singurele lucruri în mișcare. 

Băieţii au continuat să se bucure de plimbarea cu 
bicicleta, întrecându-se, întinzând mâna unul spre celălalt 
și râzând. Din nou, ritmul acțiunii s-a încetinit: când a 
trecut camionul, atât el, cât şi băieții s-au luminat. Au 
trecut unii prin ceilalți ca nişte fantome. Camionul a luat 
curba şi a mers înainte, fără ca şoferul să-şi fi dat seama ce 
se întâmplase. Acţiunea s-a petrecut în mod firesc; totul a 
mers mai departe. Băieţii nu aveau memoria evenimentului 
care tocmai se petrecuse; ca și cum nimic nu s-ar fi 
întâmplat, ca şi cum nu ar fi căzut. Nu observaseră nimic; 
au continuat să pedaleze în spatele camionului. Apoi, în 
timp ce camionul se îndepărta, a apărut un cerc imens de 
lumină - ca şi cum ar fi ieşit din spatele camionului. 

Deodată, strada s-a umplut cu îngeri. Băieţii, cu tot cu 
biciclete, au devenit luminoși și s-au îndreptat spre lumină. 
În timp ce urmăream ce se întâmpla, bicicletele au început 
să se ridice încet de la pământ și drumul a devenit o rază de 
lumină, plină de îngeri. Era o trecere blândă de la o viaţă la 
alta - ei au mers direct în Rai. Apoi, băieţii au dispărut din 
câmpul meu vizual și totul a revenit la normal. 

Dintr-odată, o mașină a oprit la garaj şi un bărbat a 
strigat: 

- Ai văzut în ce direcţie a plecat camionul cu remorcă? 

Bărbatul din pavilion, Steven, a întrebat: 

- Ce s-a întâmplat? 

Bărbatul a spus că avusese loc un accident: cineva 
îi spusese că acel camion dispăruse undeva în partea 
dreaptă. S-a urcat din nou în maşină și a plecat. Chiar 
atunci o altă maşină a trecut pe lângă garaj, cu viteză foarte 
mare. Eu stăteam acolo, oarecum uluită. 

Uşa s-a deschis, iar eu m-am întors. Era tata, care a 
spus că se petrecuse un accident groaznic; m-a rugat să 

fac un ceai. M-am simţit ușurată să pot ieşi din birou şi să 
mă bucur de un spațiu deschis. În timp ce mergeam spre 
cantină pentru a face un ceai, i-am mustrat pe îngeri. 

- De cea trebuit să se întâmple aşa ceva? i-am întrebat. 

- Lorna, aceasta este calea, mi-au răspuns ei. Pentru 
majoritatea oamenilor, moartea este o trecere de la o viață 
la alta, într-o armonie perfectă. Aminteşte-ţi, în momentul 
morţii, băieţii nu au simţit nimic. Același lucru se întâmplă 
şi în cazul în care o persoană este bolnavă și suferă; în 
momentul morţii nu simte nicio durere. 

Îngerii m-au consolat cât timp am făcut ceaiul; am 
continuat să lucrez, dar m-am bucurat când ziua s-a 
terminat și m-am putut întoarce acasă la mama și la 
mâncarea ei bună. Când am ajuns acasă, am îmbrăţișat-o. 
Din acea zi, am devenit conştientă de cât de important era 
să o îmbrăţișez pe mama în fiecare zi. 

Ştiam că va trebui să trec în fiecare zi prin locul în care 
se petrecuse accidentul. Aşadar, într-o dimineaţă, după 
aproximativ o săptămână, mi-am făcut curaj să merg pe jos 
până la garaj. Nu am mers singură, din moment ce Îngerul 
Mihail mă ţinea de mână. 

- Du-te până la magazinul de scule, mi-a șoptit el la 
ureche în timp ce traversam curtea din faţa garajului, te va 
ajuta să te concentrezi; vei avea un punct de reper spre care 
să te îndrepți. 

Apropiindu-mă de locul accidentului, am văzut pete 
de sânge pe stradă. Am fost uimită şi şocată. Accidentul se 
petrecuse cu o săptămână în urmă şi nu m-am gândit că 
voi vedea pete de sânge pe stradă; a fost ca o străfulgerare. 
Era posibil ca petele de sânge să nu fi fost acolo; poate că le 
vedeam doar eu. 

Exact în locul în care s-a petrecut accidentul, am auzit 
plânsetele mamelor, ale fraţilor şi ale familiilor acelor băieţi. 

M-au cuprins emoţiile şi mi-au dat lacrimile; a fost 
copleşitor. 

- Te rog, ajută familiile, L-am rugat cu pe Dumnezeu. 
Lasă-mă pe mine să le iau din durere, cât de mult este 
posibil. Lasă-i cumva pe părinţi să afle că ei sunt cu Tine în 
Rai. Te rog, Doamne. 

Eram absentă, nu mai percepeam ce se întâmpla în jurul 
meu, 

Cumva, îngerii mă poartă prin timp şi spaţiu; câteodată 
mă întreb cum de ajung dintr-un loc în altul. Este un mister. 
Brusc, am constatat că mă aflam în faţa ușii magazinului de 
scule. Am simţit cum îngerii m-au scos din spaţiul spiritual 
şi m-au pus cu picioarele pe pământ. 

- S-a făcut, Lorna, a spus Mihail. Dumnezeu ţi-a auzit 
rugăciunea. 

Am intrat pe ușa magazinului și m-am plimbat înăuntru 
doar pentru a-mi reveni. Apoi m-am întors spre garaj, 
trecând de locul accidentului. Ştiam că preluasem o parte 
din durerea şi suferinţa acelor familii. Nu pot să spun ce 
doare mai mult: durerea fizică sau cea emoţională. Voi face 
mereu ceca ce îmi cer Dumnezeu şi îngerii — şi anume să 
duc din suferinţa şi durerea celorlalţi. Unii oameni ar putea 
să numească această capacitate de a prelua durerea celorlalţi 
Pentru a le alina suferinţa un blestem, și nu un dar. Sunt 
Ca un intermediar care preia durerea şi i-o transmite lui 
Dumnezeu. Din când în când, durerea pe care o simt este 
Copleşitoare şi am impresia că aș putea muri, dar asta nu 
se întâmplă, deoarece Dumnezeu îmi ia durerea. Nu ştiu 
ce face Dumnezeu cu durerea; este un mister pentru mine. 


CAPITOLUL 7 


O creatură fără suflet 


Într-o zi, pe când aveam şaptesprezece ani şi lucram la 
garaj de optsprezece luni, viziunea lui Ilie s-a adeverit. 

Eram în birou împreună cu Anne și cu tatăl meu, și 
din locul în care stăteam, puteam să văd direct afară pe 
fereastră până pe partea cealaltă a drumului, unde erau 
nişte copaci. În depărtare, am văzut un tânăr care mergea 
pe acea parte a drumului şi deodată l-am recunoscut. 

Am ştiut din prima clipă — chiar dacă era la distanţă - 
că acela era tânărul cu care mă voi mărita. Abia mai puteam 
să respir. Ştiam că va traversa strada și că va veni la garaj, 
căutând o slujbă. 

Am simţit că îmi ciufulea cineva părul, m-am întors 
şi mi-am văzut îngerul păzitor. M-am uitat din nou pe 
fereastră, şi cât l-am urmărit pe bărbat trecând prin curtea 
din faţă, i-am văzut vag îngerul păzitor în energia din jurul 
lui. Tânărul cu părul blond-roşcat arăta extrem de atrăgător. 
Era foarte înalt, iar mie îmi plac bărbaţii înalți. Privindu-l, 
m-am emoţionat, căci știam ce urma să se întâmple. 

În ciuda acestui fapt, m-am întors şi i-am spus lui Anne: 

- Uite pe cineva care îşi caută de lucru. Sper să nu 
primească slujba! 

Acum îmi vine să râd de asta. Îmi era teamă de această 
mare schimbare din viaţa mea - şi eram şi foarte sfioasă. 
În sinea mea, totuşi, ştiam că va primi slujba, pentru că așa 
trebuia să se întâmple. 

Tânărul a intrat direct în magazin. Tata și-a ridicat 
privirea de la birou şi i-a făcut semn că vine imediat. Când 
tata a ieșit din birou, eu am rămas unde eram, aproape 
paralizată. Tremuram și nu voiam să mă aflu acolo. Mi-am 
amintit toate vorbele lui Ilie: că acesta era bărbatul cu care 
aveam să mă mărit, că ne vom iubi şi vom fi fericiţi, dar 
că, spre sfârşit, voi fi nevoită să am grijă de el și că nu vom 
imbătrâni împreună. | 

Tata şi tânărul au stat de vorbă în magazin ceva vreme. În 
cele din urmă, am început să adun ceştile murdare, pe care 
le-am dus la cantină pentru a le spăla. Am trecut pe lângă 
el în timp ce vorbea cu tata. L-am privit pe furiș. O, mi-a 
plăcut ce am văzut! Mi-a luat mult timp să spăl ceştile şi să 
fac ceaiul. Când am adus ceaiul, el încă vorbea cu tata. Nu 
ştiam ce să fac. Un client a venit în magazin şi m-am dus 
să-l servesc. Eram agitată şi l-am ignorat pe tânăr. 

Bineînţeles, tata l-a angajat şi în ziua următoare a 
inceput lucrul. Mi-a fost prezentat și am aflat că numele lui 
era Joe. Urmăream de la distanţă cum învăţa de toate, cum 
să pună benzină şi să repare pene de cauciuc. În drum spre 
casă, la sfârşitul primei lui zile de muncă, tata mi-a spus că 
Joe era un tânăr inteligent - învăţa repede. 

Am încercat să-l evit pe Joe, dar nu m-am putut abține 
să nu-l privesc pe furiş, deoarece mă simţeam atât de 
atrasă de el. Mă întrebam dacă mă observase, dacă simţea 
legătura. Îngerii păreau să se asigure că, de fiecare dată 
când mergeam la cantină să fac ceai sau să spăl cești, el 
era acolo. Mi-a zâmbit şi atunci inima mea a ştiut că şi el 

simţise ceva. I-am zâmbit și eu, dar nu am vorbit mult şi 
m-am grăbit să ies din cantină cât de repede am putut. 

Într-o zi, după șase luni de muncă la garaj, Joe mi-a 
invitat în oraș. În timp ce umpleam ibricul și clăteam ceștile 
la cantină, Joe a intrat şi s-a oferit să mă ajute să le spăl. Am 
râs și am spus că nu era nevoie — erau doar trei cești! Când 
tocmai mă pregăteam să plec cu tava pe care erau ceștile și 
ceainicul, Joe mi-a vorbit: 

- Lorna, ce ai zice dacă te-aş invita în oraş? 

I-am zâmbit. 

- Aş accepta, mi-ar plăcea să ies cu tine. 

Joe a sugerat să ieşim în acea seară, dar am refuzat, nu 
puteam să merg; ar fi trebuit să ieşim într-o zi de vineri, 
după terminarea programului. 

- Ar fi minunat, a spus Joe, ţinându-mi ușa deschisă. 

- Vorbim mai târziu despre ce vom face vineri seară, am 
spus eu ieșind pe ușă. 

Eram atât de fericită, încât pluteam. Săptămâna a părut 
să treacă foarte repede, și înainte să-mi dau seama, era 
vineri. Când am intrat în cantină în acea dimineaţă, Joe 
deja era acolo și mă aştepta. Mi-a zâmbit şi m-a întrebat: 

- Lorna, ce ţi-ar plăcea să facem diseară? 

- Mi-ar plăcea să mergem la film, am răspuns eu. Hai să 
ne întâlnim la şase și jumătate pe podul O'Connell. 

Joe a sugerat să aleg eu filmul, dar chiar în acel moment 
a intrat un alt angajat, aşadar nu am mai vorbit în acea zi. 
L-am întrebat pe tata dacă pot termina mai devreme lucrul 
- să plec la ora patru, nu la şase. Tata a spus că da și nu m-a 
intrebat de ce. 

Îngerii mi-au spus că trebuie să păstrez secretă relaţia 
mea cu Joe. 

La ora patru am luat autobuzul spre casă. În timp ce 
mergeam pe stradă, vorbeam cu îngerii mei. 

- Este atât de emoţionant. Nu ştiu ce filme rulează în 
Dublin. A trecut mult timp de când nu am mai fost la 
cinematograf - poate doi ani. Nu îmi pasă ce film vom 
vedea. Vreau doar să fiu cu Joe. 

Îngerii au râs. Vorbind cu ei, mi-am amintit vorbele 
Îngerului Ilie, 

Când am ajuns acasă, i-am spus mamei că mă voi 
intâlni cu un prieten în Dublin și că voi merge la film. 

- Asigură-te că prinzi ultimul autobuz spre casă, mi-a 
spus mama. | | 

Nici ea nu m-a întrebat nimic, așa că am presupus că 
îngerii mă ajutau. 

Pe masa din sufragerie se afla un ziar, pe care l-am. 
deschis direct la secțiunea cu filme. Erau atât de multe 
filme; am ales doar unul dintre ele. Nu ştiam nimic despre 
acel film, dar nici nu-mi păsa, nici îngerii n-au spus nimic, 
aşa că am presupus că totul era în regulă. Acum îmi vine să 
râd când mă gândesc la acest lucru. 

Era o frumoasă seară de vară și podul O'Connell arăta 
minunat în lumina serii, cu stâlpii de iluminat şi ghivecele 
cu flori. Joe a întârziat câteva minute și cât am stat acolo, 
am urmărit ce se întâmpla în jurul meu. O femeie cu un 
copil cerşea de la trecătorii care se grăbeau spre casă după 
o zi de muncă. O femeie vindea trandafiri, dar nimeni nu 
părea să aibă timp să se oprească şi să cumpere. Culoarea 
energiei din jurul oamenilor îmi indica dispoziția pe care 
o aveau: ori erau grăbiţi, ori entuziasmați. Joe a venit 
din direcţia opusă şi m-a atins pe umăr. Am tresărit şi, 
intorcându-mă spre el, am râs. M-am bucurat mult să îl 
văd. M-a luat de mână şi am mers direct la cinematograf. 

Filmul pe care l-am ales se numea Fecioara și țiganul. 
Cinematograful era aglomerat; mulți oameni veniseră 
să vadă acest film, aşadar n-am avut de ales, a trebuit să 
ne aşezăm mai în faţă. La zece minute după ce a început 

filmul, am început să mă agit pe scaun; nu acesta era filmul 
pe care doream să-l văd, cel puţin nu împreună cu Joe, la 
prima noastră întâlnire. Scenele de sex erau foarte explicite. 
Am fost şocată. Acest gen de film nu era ceva obișnuit la 
acea vreme în Irlanda, în anii 1970. Poate că din această 
cauză erau atât de mulţi oameni în sală! 

După câteva minute, i-am spus lui Joe că vreau să plec. 
Am plecat, iar pe Joe nu l-a deranjat acest lucru; cred că se 
simţea la fel de stânjenit ca și mine. 

Ne-am îndepărtat de cinematograf, pe strada O'Connell. 
Era o seară atât de frumoasă, încât m-am bucurat că am 
ieșit din sală. Am hoinărit amândoi ţinându-ne de mână, 
era un mod mai plăcut de a ne petrece timpul la prima 
noastră întâlnire. Cât ne-am plimbat am stat de vorbă. 
Unul dintre primele lucruri pe care le-a spus Joe a fost că 
se bucura că nu a ales el filmul! Am râs amândoi. 

Am ajuns în faţa Oficiului Poştal Central - o clădire 
frumoasă, din piatră cenușie, care mi-a plăcut întotdeauna. 
L-am salutat pe polițistul de afară dând din cap. Am 
observat un cuplu care se săruta și se îmbrăţişa, îngerii lor 
stăteau în picioare foarte aproape de ei, ca și cum îi ajutau 
să se unească. Am zâmbit. Joe şi-a pus mâna în jurul meu; 
mă simţeam bine. Mă simţeam în siguranță alături de el. 

Am traversat strada pe la semafor şi am intrat într-un 
restaurant. Nu mai intrasem într-un restaurant seara până 
atunci; acesta era lung și îngust, cu gresie pe jos şi cu mese 
lăcuite, fixate de podea şi cu bănci înalte din lemn de 
fiecare parte a meselor. Spătarul băncilor măsura cam un 
metru şi douăzeci de centimetri, astfel încât, atunci când 
te așezai, nu vedeai cine era la celelalte mese. După modul 
în care cum mă uitam, probabil că Joe şi-a dat seama că 
nu mai fusesem într-un astfel de restaurant şi mi-a spus 
că mesele se numeau separeuri. Chiar în acel moment 

chelneriţa a venit pentru a lua comanda, iar noi am cerut 
ceai şi sendvişuri. 

Am discutat despre părinţii noştri - tatăl lui murise. 
Am vorbit despre fraţi şi surori — Joe era mezinul familiei, 
iar eu eram a doua ca vârstă. 

- Ce crezi că ar spune tatăl tău dacă ar şti că am ieşit 
impreună în oraş? m-a întrebat Joe. 

- Nu ştiu sigur ce ar spune tata, am răspuns eu, dar sunt 
sigură că mama ar avea ceva de obiectat. 

Aşa că am decis amândoi să ţinem secretă relaţia 
noastră. 

Am părăsit restaurantul și ne-am plimbat o vreme, 
uitându-ne în vitrinele magazinelor; apoi am mers de-a 
lungul debarcaderului, spre stația de autobuz. Joe locuia 
intr-o direcţie diferită de a mea şi trebuia să ia alt 
autobuz; autobuzul meu tocmai parcase, dar pleca peste 
câteva minute, aşadar ne-am bucurat că am mai putut sta 
impreună în autobuz pentru puţin timp. 

- Ar fi mai bine să mergi la autobuzul tău, i-am spus 
lui Joe. 

EI s-a ridicat și a spus că se va întoarce într-un minut. 
A vorbit cu şoferul autobuzului şi apoi a venit și s-a aşezat 
lângă mine. 

- Merg cu tine. Te voi conduce până acasă, mi-a spus el. 

Şoferul îi spusese despre un autobuz neoficial care nu 
era înscris pe traseu; era cunoscut ca „autobuzul fantomă. 
Era un autobuz care ieșea din Dublin şi mergea până 
aproape de casa mea, dar care, la întoarcerea spre garajul 
din centrul Dublinului, nu ar fi trebuit să ia pasageri. Cu 
toate astea, o făcea, şi de atunci, ori de câte ori ieşeam în 
oraş cu Joe, el mă aducea întotdeauna acasă şi apoi lua 
autobuzul fantomă înapoi spre oraş şi mergea pe jos până 
acasă. 

Joe şi cu mine n-am spus nimănui că ne întâlneam. 
Poate că alte fete de vârsta mea ar fi împărtășit acest secret 
unei prietene, dar cu nu aveam prieteni cărora să le spun, 
Oricum, îngerii mi-au spus că era important să păstrăm 
secretul şi, de câte ori îmi spuneau ceva, chiar și mare fiind, 
făceam ce imi spuneau. Nu ştiu dacă Joe a spus cuiva; nu 
l-am întrebat niciodată, dar nu cred că a spus. 

Cât timp am ţinut secretă relaţia noastră, Joe nu s-a 
putut abţine să nu mă tachineze ori de câte ori avea ocazia. 
Obișnuia să-mi spună „Hercule“ când încercam să ridic 
un pneu reparat în portbagajul clientului (sunt mică de 
statură) şi mă tachina că fusta de la uniformă era prea 
scurtă (probabil că avea dreptate!). 


De câte ori puteam, îmi plăcea să merg la pescuit cu 
tata. Era ceva ce făceam uneori când eram copil, un obicei 
pe care l-am continuat şi cât timp am lucrat la garaj și am 
ieşit cu Joe. Nu îmi aduceam întotdeauna undița, dar îmi 
plăcea să stau în linişte pe malul unui râu şi să-mi petrec 
timpul cu tatăl meu. Într-o zi ne-am dus la pescuit în 
munţii Wicklow. Am plecat devreme cu maşina tatei şi, ca 
întotdeauna, am adus ceva și pentru picnic. Aveam şi un 
ibric pentru fiert ceaiul. 

Era o zi răcoroasă; pescuiam de o oră sau două și tata a 
prins un păstrăv, apoi a început să plouă. În apropiere, pe 
malul râului, erau nişte copaci şi o casă dărăpănată. Tata a 
sugerat că ar fi un loc bun să ne adăpostim, să facem un 
foc şi să bem un ceai - pentru a ne încălzi. Tata mergea în 
fața mea și, când m-am apropiat de copaci, am observat că 
nu era nicio lumină sau energie în jurul lor şi că locul era 
foarte monoton. 

Îngerul Mihail m-a atins pe umăr. 

- Acest loc te-ar putea înfricoşa, a spus el. Îţi vom arăta 
ceva rău. Nu te va răni, dar va conştientiza prezenţa ta 
imediat ce vei intra în acea căsuţă. Îţi va răspunde furios, 
dar nu te va atinge. 

Până atunci fusesem protejată, nu văzusem nimic rău. 

- Este o fantomă? am întrebat eu. 

- Nu, Lorna, aceasta este o creatură diferită, a răspuns 
Mihail. 

Tata a strigat să mă grăbesc și mi-am ridicat privirea. 
Era la distanţă în fața mea şi urcase pe malul din fața casei. 
Când m-am întors pentru a vorbi cu Mihail din nou, acesta 
dispăruse. 

Am alergat şi l-am ajuns din urmă pe tata. Am mers 
printre copacii care înconjurau casa. Tot ce era în jurul 
casei părea mort — copacii nu aveau frunze, iar în apropiere 
nu era iarbă și nici nu creșteau flori. Ușa căsuţei era 
întredeschisă, atârnând în balamale, cu bucăţi care lipseau 
din ea. De asemenea, o parte din acoperiş şi câteva ferestre 
lipseau. Tata a intrat; acolo se aflau o masă veche şi ruptă şi 
niște scaune. Înăuntru mi s-a părut a fi extrem de frig, dar 
tata nu a observat; s-a îndreptat direct spre şemineu. 

Stăteam acolo, chiar la intrare. Nu mă puteam mișca. 

- Vai, Doamne, vai, îngerii mei, tot repetam eu. 

Am văzut o creatură în dreapta şemineului. Era complet 
diferită faţă de tot ceea ce văzusem vreodată; arăta ca o 
ceară topită, înaltă de aproximativ un metru şi douăzeci de 
centimetri şi la fel de groasă cât un torace mare de bărbat. 
Era oribil și arăta îngrozitor. Nu-mi dădeam seama dacă 
avea gură sau ochi. 

Ştiam că tata nu vedea şi nu simţea nimic. A adunat 
bucăți de lemn de pe podea, le-a pus în sobă și le-a 
aprins cu un chibrit. Focul a explodat imediat - a fost o 
explozie puternică şi zgomotoasă, care s-a extins în cameră. 

Creatura avea o energie masivă. Emana doar răutate! Erą 
foarte mânioasă; considera locul al ei şi nu ne dorea acolo, 
Noi eram nişte intruși. 

Chiar după ce focul a explodat, unul dintre scaune s-a 
mişcat, a zburat prin aer, a lovit peretele şi s-a rupt. 

Tata a sărit și a alergat spre mine, care mă aflam lângă 
uşă, şi a luat geanta din mers. M-a tras după el şi am alergat 
cât de repede am putut printre copaci, retrăgându-ne de-a 
lungul râului. Amândoi eram speriaţi de moarte și alergam 
mai repede decât o făcuserăm vreodată în viața noastră, 
Tata era mai rapid și mă trăgea după el. În cele din urmă, 
rămânând fără suflu, am încetinit. Ploaia se oprise şi ieșise 
soarele; îi simțeam căldura pe față. 

În tăcere, tata a încercat să aprindă un foc de tabără. Îi 
tremurau mâinile şi îi era greu să-l aprindă. M-am uitat la 
el, aşteptând să spună ceva. Am vorbit cu îngerii în gând 
şi le-am cerut să-l calmeze pe tata. După câteva minute, a 
reuşit să aprindă focul şi când a fiert apa în ibric, a făcut un 
ceai. Am mâncat sendvișurile în linişte. 

- Îmi pare rău că te-am speriat atât de tare, Lorna, mi-a 
spus tata în cele din urmă, cu voce tremurată. M-am speriat 
şi eu. Nu ştiu ce era, dar singurul lucru despre care am 
auzit că ar mișca scaunele este un poltergeist, dar nu ştiu 
nimic despre ceva care să facă focul să explodeze într-un 
asemenea mod. 

Tata ştia multe despre foc și era foarte atent la cum îl 
făcea. Cred că explozia focului l-a speriat mai mult decât 
scaunul care a zburat prin aer. 

N-am spus niciun cuvânt; am continuat să-mi beau 
ceaiul. Nu voiam să ştie cât de speriată eram. Îngrozită 
chiar - deși în sinea mea ştiam că suntem în siguranţă, 
deoarece îngerii aveau grijă de noi. 

Cât am stat lângă foc, Mihail m-a atins pe umăr, deși nu 
a apărut. Mihail mi-a spus că tata avea dreptate. Creatura 

pe care o văzusem era un poltergeist. Mi-a explicat că un 
poltergeist este o creatură fără suflet, care îi aparţine Satanei. 
Câteodată oamenii o invită la ei din întâmplare. Ei pot face 
acest lucru experimentând magia neagră, plăcile Ouija sau 
alte lucruri similare. Poltergeistul, mi-a spus Mihail, este o 
creatură vicleană. Se strecoară în vieţile oamenilor ori de 
cate ori i se oferă ocazia și cauzează distrugeri imense. 

Ne-am terminat prânzul în liniște şi ne-am strâns 
lucrurile. Tata a sugerat să pescuim în altă parte a râului. 
Am fost de acord. Amândoi ne doream să fim mai departe 
de acel loc. Am continuat să pescuim la câţiva kilometri 
distanță, îndepărtându-ne de acea casă, ceea ce ne-a 
calmat. Am prins destul pește pentru cină. 

Ne-am bucurat de peştele adus acasă pentru cină, dar 
nu am amintit nimic din ce se întâmplase în acea zi. Nu am 
mai vorbit niciodată cu tata despre asta. . 

Într-o după-amiază, în timp ce mă spălam pe mâini la 
chiuveta din toaleta garajului, m-am uitat în oglindă şi mi- 
a apărut un înger - la început, numai chipul ei. M-a speri- 

at şi am tresărit. Când.am făcut un pas înapoi, oglinda de 
pe perete parcă a dispărut şi îngerul a apărut în întregime. 
Lumina ei strălucitoare a umplut locul. 

Îngerul a vorbit înainte ca eu să apuc să o fac. 

- Lorna, spune-mi Îngerul Elisha, a zis şi şi-a întins 
mâinile şi le-a cuprins pe ale mele. 

Mâinile ei se simțeau ca penele şi, când m-am uitat la 
ele, chiar semănau cu penele, însă aveau o formă complet 
umană. 

Mă refer la Elisha ca la o femeie pentru ca aşa mi-a 
apărut, dar îngerii nu sunt femei sau bărbaţi; sunt asexuaţi. 
Ei ne apar în formă umană pentru a ne ajuta să-i acceptăm 
şi astfel să ne temem mai puţin de ei. Îşi schimbă înfăţişarea 
în femeie sau bărbat fie pentru a ne face să ne simţim mai 
în largul nostru, fie pentru a ne ajuta să înțelegem mai bine 
mesajul pe care ni-l transmit. 

Am spus mai devreme că îngerii mi-au spus câte ceva 
despre Ilie cât am scris această carte şi, în același timp, 
mi-au spus că Îngerul Elisha este profetul căruia Ilie i-a dat 
mantia lui, cu puţin înainte de a se ridica la cer în carul de 
foc. În Vechiul Testament, Elisha este bărbat. 

- Îngere Elisha, de ce eşti aici? Se va schimba ceva în 
viața mea? am întrebat eu. 

- Da, Lorna, a spus ea. Vei primi o nouă slujbă. O voi 
ajuta pe mama ta să se întâlnească cu o veche cunoștință 
de-a ei și tu vei primi o slujbă nouă la un magazin universal 
din Dublin. 

Eram pe cale să întreb când se va întâmpla acest lucru, 
când cineva a bătut la ușa toaletei. 

- Jes imediat, am strigat. 

Îngerul Elisha și-a dus degetul la gură şi a dispărut. 

[deea unei noi slujbe m-a încântat foarte mult, chiar 
dacă acest lucru însemna că nu aveam să-l mai văd zilnic 
pe Joe. Am simţit că, lucrând în altă parte decât la garaj, nu 
voi mai depinde atât de mult de părinții mei, care urmau 
să vadă că eram în stare să fac lucruri de una singură. Câtă 
vreme lucram în garaj, sub protecția tatălui meu, ei nu-şi 
puteau da seama de asta. 

Câteva săptămâni mai târziu, eram afară, în grădina 
din spate, dând mâncare iepurelui meu, când mama mi-a 
sugerat să-i cer tatei o zi liberă. 

- A trecut mult timp de când nu am mai mers împreună 
la cumpărături, a spus ea. Putem să mergem prin magazine 
şi apoi poate luăm masa la Arnotts. 

- Mi-ar plăcea, am spus eu. 

A doua zi l-am întrebat pe tata dacă pot lipsi de la 
muncă în acea zi de joi şi mi-a spus că mama îl rugase deja 
să-mi dea liber, așadar totul era stabilit. 

Îngerii mă fac să râd şi să zâmbesc mult. Ştiam că toate 
acestea aveau legătură cu Îngerul Elisha: ea manipulase 

situaţia, făcând-o pe mama să se gândească la a ieşi cu mine 
in oraş. Vedeam cum se desfăşura planul şi nu aveam nicio 
indoială că se va împlini; mă bucuram să știu că mama 
asculta de îngerii ci. 

Anticiparea era aproape copleșitoare, deoarece cunoș- 
team rezultatul mersului la cumpărături cu mama în 
Dublin. În joia aceea ne-am dus în oraş cu autobuzul. 
Oraşul era destul de aglomerat, cu toată agitația obişnuită. 
Ne-am plimbat prin multe magazine de-a lungul străzilor 
O'Connell, Henry şi Mary și ne-am uitat la multe lucruri 
frumoase. Mamei i-a plăcut dintotdeauna să se uite la 
raionul de porţelanuri, aşa că am reușit să evadez pentru o 
vreme, pretinzând că mă uitam la alte lucruri. 

Apoi am auzit-o pe Elisha spunând: 

- Uită-te la mama ta, Lorna. 

M-am uitat de-a lungul rafturilor, până în dreptul 
locului unde era mama, care se uita la porţelanuri. Am 
văzut două fiinţe strălucitoare; una era îngerul păzitor al 
mamei, dar cea mai mare surpriză am avut-o când am 
văzut spiritul fratelui meu Christopher. Trecuse mult timp 
de când văzusem ultima oară spiritul fratelui meu - mulți 
ani. Am fost încântată să-l văd; am vrut să alerg și să-l 
iau de mână, aşa cum făceam când eram copil în Old 
Kilmainham, dar îngerul meu păzitor mi-a ţinut picioarele 
lipite de pământ. (Face acest lucru când ştie că sunt 
copleșită şi când nu vrea ca eu să mă mișc.) 

Christopher s-a întors spre mine şi mi-a zâmbit; apoi 
s-a întors spre mama şi a început să-i şoptească la ureche. 
Acum ştiu cum putea mama să audă îngerii - o ajuta 
Christopher, care juca rolul unui mijlocitor. 

- Îngere Elisha, am spus eu, mi-ar plăcea să-i spun 
mamei că fratele meu Christopher e lângă ea. 

- Nu poţi, Lorna, a răspuns ea. 

_ Dar este atât de minunat, atât de frumos, am spus eu, 
rugându-mă de ea. 

Chiar atunci, spiritul fratelui meu a fost învăluit de 
lumina emanată de îngerul păzitor al mamei mele. M-a 
impresionat profund; a fost una dintre cele mai frumoase 
privelişti pe care le-am văzut vreodată. 

Mama s-a întors şi m-a chemat, şi când m-am îndreptat 
spre ea, lumina din jurul ei a devenit tot mai strălucitoare. 
Apoi îngerii au dispărut, dar eu am ştiut că încă se aflau 
acolo. 

-Să mergem să luăm prânzul la Arnotts, a spus mama. 

Am intrat şi ca de obicei restaurantul era aglomerat. 
Ne-am luat tava cu mâncare şi am găsit o masă la care 
să ne aşezăm. Mama mi-a povestit despre toate lucrurile 
frumoase pe care le văzuse. Cumpărase niște linguri şi o 
farfurie care avea un mic defect. o 

- Vom lua autobuzul de ora două spre casă; vom avea 
timp suficient pentru a mai merge într-un magazin de pe 
Mary Street, mi-a zis mama cât mâncam. 

De îndată ce am terminat de mâncat, ne-am dus pe 
Mary Street. Când am deschis ușa, Îngerul Elisha se afla 
chiar la intrare. Am simţit că tot locul vibra. Am simțit 
energia; ceva bun urma să se întâmple atât pentru mine, 
cât și pentru mama. 

Mama era pe cale să se întoarcă la raionul cu pulovere, 
când un bărbat s-a apropiat de ea. Era scund, slab şi purta 
un costum. Mama nu a părut să îl recunoască, dar el a 
recunoscut-o şi a strigat-o pe nume. S-a prezentat, iar 
mama a rămas surprinsă. 

- Cu siguranţă îţi aminteşti de mine, i-a spus el mamei. 
Am locuit la câteva case distanţă, pe aceeaşi stradă. Am şi 
ieşit împreună de câteva ori. 

Deodată, mama s-a luminat la faţă când şi-a dat seama 
cine era, Au discutat şi au râs. Mama părea să fi uitat că cu 
stăteam lângă ca. Apoi, bărbatul a întrebat-o pe mama: 

- Rose, cine este această tânără domnişoară de lângă 
tine? Este fiica ta? 

- Da, a răspuns mama, ea este Lorna. 

Chiar atunci, spiritul fratelui meu, Christopher, i-a 
şoptit mamei la ureche, iar ea a continuat fără ezitare: 

~ Lorna își caută de lucru; a lucrat cu tatăl ei în ultimii 
doi ani și i-ar prinde bine o schimbare. 

- Lorna, vezi unde sunt scările? mi se adresă bărbatul, 
întorcându-se spre mine. Urcă pe scări spre recepţie şi cere 
un formular de angajare. Completează-l și du-l la birou. 
Spune că vrei să vorbeşti cu Phyllis. 

Am făcut aşa cum mi s-a zis. Am bătut la ușa biroului 
şi am cerut să vorbesc cu Phyllis; eram emoționată, așa că 
le-am cerut îngerilor să stea aproape de mine. Doamna 
de la birou a cerut să-mi vadă formularul. Mi-a spus că 

administratorul nu era în birou şi m-a trimis să o caut. 
Mi-a spus să merg la stânga, pe un coridor, unde voi găsi 
o ușă pe partea stângă. I-am mulțumit, am coborât scările, 
am făcut stânga, am mers pe coridor şi am bătut la uşa 
biroului, care era întredeschisă. Am bătut uşor. 

- Intră, uşa este deschisă, a răspuns o voce de femeie. 

Am deschis uşa și m-am uitat în birou. Era cam 
întunecat şi înăuntru, la birou, era o doamnă de vârstă 
mijlocie, mică de statură. Am observat că puteai vedea 
în magazin, deoarece partea din față a biroului era din 
sticlă. Îngerul Elisha se afla lângă ea, așadar m-am relaxat. 
Doamna s-a prezentat şi a spus că era administratorul 
magazinului. 

- Cu ce te pot ajuta? a întrebat ea. 

l-am spus că directorul de vânzări mă trimisese la ca. 
Mi-a cerut formularul de angajare şi m-a întrebat dacă mai 
tucrasem şi pentru altcineva în afară de tatăl meu. 

- Nu, aceasta va fi prima mea slujbă în afară de cea de 
la garai, am răspuns eu. 

Mi-a spus că aveam noroc, deoarece erau câteva posturi 
libere şi că puteam începe lucrul de lunea următoare. Mi-a 
spus să vin direct la biroul ei luni dimineaţă la ora nouă, şi 
dacă nu va fi acolo, o voi găsi în magazin. Îmi va prezenta 
departamentul în care voi lucra și o va ruga una dintre fete 
să-mi arate ce trebuie să fac. Am dat mâna şi ne-am luat la 
revedere. 

Eram atât de bucuroasă, încât îmi venea să ţopăi 
coborând scările. Un serviciu nou... şi la un magazin de 
haine... eram încântată. Le-am mulțumit îngerilor. Când 
m-am întors la mama, ea încă discuta cu prietenul ei. 
Atunci am observat că el era mai în vârstă decât mama. 
S-a întors spre mine şi m-a întrebat cum m-am înţeles cu 
Phyllis. 

- De luni încep lucrul, am răspuns eu. 

- Minunat, a spus el. 

El şi mama au mai discutat câteva minute, apoi el a spus 
că trebuia să plece. 

În seara următoare, m-am întâlnit cu Joe şi i-am spus 
despre noua mea slujbă. S-a bucurat pentru mine, deși a 
spus că îi va fi dor să mă vadă la lucru în fiecare zi. Mi-a 
spus că „absenţa face dragostea să crească“ şi a fost de 
acord cu faptul că, dacă voi înceta să lucrez pentru tata, 
voi deveni mai independentă. Joe şi cu mine eram atât de 
apropiaţi, încât nu mai conta dacă nu mai lucram în acelaşi 
loc. Ne petreceam mult timp împreună, dar relația noastră 
era încă un secret pentru ceilalți. 

Luni dimineaţă am intrat în magazin. Părea atât de gol, 
deşi majoritatea personalului era prezent. Administratorul 

magazinului era acolo, aşadar m-am îndreptat spre ea, 
Mi-a spus să o urmez la vestiar, ceea ce am făcut, deşi 
eram extrem de emoţionată. Aceasta era prima mea slujbă 
departe de familie, trebuia să mă bazez doar pe mine 
însămi. Mi-a făcut cunoştinţă cu Frances, care răspundea 
de unul dintre raioanele de haine pentru doamne - fuste -, 
iar eu urma să fiu noua ei asistentă. 

Am fost foarte emoţionată în prima zi şi îngrijorată în 
mod special de pauza de masă, dar nu ar fi trebuit să-mi fac 
griji: o fată pe nume Pauline, care.era de vârsta mea şi lucra 
în acelaşi raion, a venit la mine în acea dimineaţă şi mi-a 
spus că avem pauza de masă în acelaşi timp şi m-a invitat 
să o însoțesc. M-a învăţat ce trebuia să fac şi am devenit 
bune prietene. 

Mi-a făcut plăcere să lucrez acolo încă de la început. Îmi 
plăcea să am de-a face cu oamenii şi îmi plăcea atmosfera 
magazinului. Administraţia era cumsecade şi chiar grijulie. 
Mă simţeam în largul meu lucrând la raionul de haine; am 
învăţat repede tot ce era de ştiut despre fuste şi câteodată, 
când nu era prea aglomerat, mă ofeream să ajut în celelalte 
raioane dedicate doamnelor. | | 


CAPITOLUL 9 


Ingerul morţii 


at A 
Z: 

După doar câteva săptămâni de lucru la noul meu 
serviciu, îngerii mi-au atras atenția asupra unui tânăr pe 
nume Mark, care lucra la raionul de genţi. Era înalt şi slab, 
avea părul castaniu şi ondulat, ochii căprui şi părea să 
poarte întotdeauna un costum maro. Din când în când mă 
uitam la el şi în jurul lui vedeam o lumină slabă, difuză. 

Într-o după-amiază când era linişte, iar eu stăteam şi îl 
urmăream pe Mark din partea cealaltă a magazinului, am 
văzut un înger care a apărut în spatele lui. Acesta nu era un 
inger păzitor - vibrația şi lumina care îl înconjurau erau 
complet diferite de cele ale unui înger păzitor. Acest înger 
era elegant, suplu şi foarte înalt. 

Ştiam că ceea ce vedeam era ceva foarte diferit. Îngerul 
s-a întors şi m-a privit cu compasiune. Apoi a stat în spatele 
lui Mark şi s-a aplecat în față, peste umărul tânărului, 
şi-a întins mâna şi i-a atins sufletul. L-am văzut ridicând 
cu blândeţe sufletul lui Mark, ca pe un copil nou-născut, 
legănându-l cu blândeţe şi compasiune. Tânărul părea să 
stea nemișcat, ca şi cum ar fi fost în transă, fără să-şi dea 
seama de ce se întâmpla. 

Am început să plâng, fără să ştiu de ce. Eram emoţionată, 
dar nu ştiam din ce cauză. Am simțit o atingere pe umăr. 
Era Îngerul Hosus. M-am întors și m-am uitat la el. Şi-a 
ridicat mâinile şi mi-a şters lacrimile. Mi-a spus să caut o 
scuză pentru a merge în depozit; urma să ne întâlnim acolo. 

M-am uitat împrejur să văd unde era administratorul; 
m-am simţit uşurată când l-am observat stând în dreptul 
intrării din spate a magazinului vorbind cu agentul de pază. 
I-am spus că merg în depozit. 

Am intrat în depozit prin cele două uși grele care, dacă 
erau împinse, se deschideau şi se închideau în spatele tău în 
timp ce intrai. Camera era plină de cutii. Mi-am făcut loc 
printre acestea, apoi am urcat pe o scară mare în formă 
de spirală, din piatră. Depozitul magazinului de haine 
era pe trei nivele, până la ultimul etaj. Am alergat pe scări 
cât de repede am putut și am deschis o ușă mică. Camera 
era slab luminată şi era plină de rafturi şi de cutii cu haine. 

M-am uitat de-a lungul rafturilor; erau înalte până la 
tavan. Dar nu îl vedeam pe Hosus. Știind că nu mai era 
nimeni acolo, l-am strigat pe nume. Am mers până la 
ultimul spațiu dintre rafturi şi acolo era, stând în colț pe o 
cutie, aşteptându-mă. M-am simţit uşurată să îl văd. 

- Îngere Hosus, am spus în timp ce mă așezam, trebuie 
să aflu mai multe despre îngerul pe care l-am văzut. Ce se 
va întâmpla cu acest tânăr? 

Hosus m-a luat de mână. 

- Pot să-ţi spun doar puţine lucruri. Îngerul pe care l-ai 
văzut era diferit; este Îngerul Morţii. Acest înger nu apare 
decât atunci când cineva va muri în condiţii neobișnuite. 
Îngerul morţii face tot ce poate pentru a preveni acest lucru 
și are mulți îngeri care lucrează împreună cu el. Poţi fi sigură 
că, de exemplu, atunci când cineva plănuieşte o atrocitate 
care va distruge o viaţă nevinovată, Îngerul Morţii încearcă 
multă vreme să convingă oamenii implicaţi de faptul că 

Dumnezeu nu vrea să se întâmple acest lucru. Nu ar trebui 
să existe război, ci doar pace. Îngerul morţii intervine peste 
tot - chiar şi printre cele mai înalte nivele de conducere ale 
unei ţări - pentru a preveni pierderea unei vieți nevinovate, 
în special în vremuri de război. Îngerul morţii lucrează 
din greu încercând să convingă oamenii, dar ascultă ei de 
ingeri? Poate câteodată, dar nu întotdeauna! 

Înainte, când mă gândeam la Îngerul Morţii, îmi 
imaginam un înger care nu aduce decât dezastru, durere şi 
frică; totuși, acest înger era plin de dragoste şi compasiune. 

I-am mulțumit lui Hosus şi m-am întors la muncă. 
Învățasem când să nu mai pun întrebări. 

Suntem cu toții înfricoşați de Îngerul Morţii, dar el 
luptă pentru viaţă. Îngerul Morţii este un înger bun, care 
luptă pentru cei vii, pentru bine şi pentru dreptate. 

Din acel moment, am devenit mai conştientă de prezența 
lui Mark; de câte ori mă uitam la el, îl vedeam și pe Îngerul 
Morţii. Ştiam că are şi un înger păzitor, dar care nu mi s-a 
arătat. În fiecare zi eram atentă la el; era ca şi cum îi purtam 
de grijă, încercând să intervin pentru el astfel încât, poate, 
cumva, lucrurile se vor schimba şi îngerii vor fi ascultați. 

În mod normal, alte două fete lucrau cu Mark în 
raionul de genţi, dar într-o zi, spre surprinderea mea, am 
descoperit că el ştia că eu îl urmăream. Puțin mai târziu, 
a venit în raionul meu și a întrebat administratorul dacă 
mă poate „împrumuta“ pentru puţin timp, ca să lucrez 
la ghișeul raionului de genţi. Ştiam că acest lucru nu îl 
făcea Mark; îngerii o făceau; îi şoptiseră la ureche, iar el îi 
ascultase. Doreau ca Mark să petreacă timp cu mine. 

Pe măsură ce lunile treceau, inima mi se îngreuna. Am 
aflat mai multe despre el de la alte fete. Avea o prietenă în 
Irlanda de Nord și mergea cu autobuzul şi cu trenul pentru 
a o vizita la fiecare sfârşit de săptămână. Continuam să 

sper că totul va fi în regulă, dar îngerii îmi cereau mereu 
să-l ajut, aşadar, în sinea mea, ştiam că nu este în siguranţă. 


Magazinul era întotdeauna aglomerat, în special la 
sfârşitul săptămânii şi de câteva ori pe an, când era sezonul 
reducerilor. În perioada reducerilor, magazinul era mereu 
aglomerat - majoritatea erau femei și câteva își aduceau și 
copiii mici în cărucioare. Personalul îşi petrecea o mare 
parte din zi ridicând hainele de pe jos, de pe unde le scăpau 
femeile în agitația lor de a găsi ceva mai ieftin. Era dificil să 
ridici hainele de pe jos. Atmosfera era agitată și la casă era 
coadă constant, dar chiar îmi plăceau reducerile, deoarece 
eram întotdeauna ocupată și ziua trecea foarte repede. De 
asemenea, îmi plăcea să ajut oamenii. 

Într-o sâmbătă din perioada reducerilor, m-am strecurat 
printre clienţi, încercând să pun cămăşile înapoi pe raft, 
când am simţit că mă trage cineva de uniformă. M-am uitat 
în jos și, spre mirarea mea, am văzut doi mici îngeri. Aveau 
o înfățișare de copii, înalți doar puţin peste o jumătate de 
metru și aveau aripi. Erau scăldaţi într-o frumoasă lumină 
strălucitoare şi emanau bucurie; erau atât de plini de viaţă 
încât străluceau. Am mai văzut îngeri ca aceştia, şi ori de 
câte ori îi văd, mă simt din nou ca un copil; aceşti îngeri 
atingeau copilul din mine; mă umpleau de bucurie, fericire 
şi încântare. 

În timp ce mă uitam la ei, unul dintre îngeri a spus: 

- Vino repede, Lorna! Trebuie să ne urmezi. 

Ei m-au ghidat prin mulţime până în capătul celălalt al 
raionului de modă. Micii îngeri au dispărut în mulţime, dar 
încă îi auzeam cum mă chemau. 

- Sub raftul cu bluze, Lorna, uită-te sub raftul cu bluze, 
au spus ei. 

Când am ajuns la raftul cu bluze, m-am oprit și m-am 
uitat la femeile care căutau cu frenezie printre rafturi 
pentru a găsi ce căutau, bătându-se practic pentru lucruri. 
M-a şocat faptul că erau atât de agresive. Micii îngeri mi-au 
spus „sub raft“, aşadar am ştiut unde să caut. Ştiam că 
trebuie să fie un copil mic acolo. 

Mi-am făcut loc printre femei, scuzându-mă și 
pretinzând că aranjez bluzele, când am simţit atingerea 
unei mici mâini pe gleznă. M-am aplecat împingând la 
o parte câteva femei şi am luat copilul în braţe. M-am 
îndepărtat de mulțime şi imediat a venit o mamă şi mi-a 
spus că era copilul ei cel pe care îl ţineam în braţe. Am 
spus că acesta era un loc periculos pentru a-ţi lăsa copilul 
nesupravegheat, dar m-a ignorat, mi-a luat copilul din 
braţe şi a plecat. 

Cei doi mici îngeri păreau foarte trişti. 

- Acea mamă pur și simplu nu ascultă, le-am spus. 

Micii îngeri mi-au cerut să o urmăresc pe mamă şi pe 
copil și să-i supraveghez. I-au urmat şi îngerii şi l-am văzut 
pe îngerul păzitor al mamei şoptindu-i la ureche. 

Am încercat să am grijă de ei, dar a fost foarte dificil, 
deoarece clienţii îmi cereau constant ajutorul. Era peste tot 
un iad. Mă uitam după acea mamă şi copilul ei de câte ori 
aveam ocazia şi micii îngeri mă ajutau proiectând vertical 
o rază de lumină. De câte ori vedeam acea rază de lumină, 
mă simţeam uşurată. Brusc, micii îngeri m-au tras din nou 
de haine. 

- Vino repede! Ceva este pe cale să se întâmple şi e 
posibil ca noi să nu reuşim să împiedicăm producerea 
evenimentului dacă mama nu ne ascultă, au spus ei. 

I-am urmat pe micii îngeri cât de repede am putut. Spre 
uimirea mea, ei au lăsat o dâră de lumină scânteietoare 
în urma lor când au dispărut în mulțime. Chiar am putut 

să-i văd prin mulţime; de la mijloc în jos, pentru mine, 
deveniseră transparenţi. Prin mulțimea de femei am 
văzut unde stătea copilul. 

- Aveţi grijă la acel copil! am strigat când m-am 
apropiat. | 

Femeile din jurul raftului erau atât de preocupate să 
caute chilipiruri, încât nu m-au auzit; nu m-au ascultat. 
Am văzut ce urma să se întâmple, dar nu am putut 
preveni acest lucru. Am vrut să ajung acolo şi să opresc 
acest lucru să se întâmple. Multe mâini trăgeau hainele de 
pe umeraşe - în toate direcţiile — şi în acest fel una dintre 
femei a tras întâmplător un umeraş prin faţa copilului, 
agățându-i colțul ochiului şi scoțându-i-l din orbită. 

L-am văzut pe unul din micii îngeri acoperind ochiul 
copilului cu o mână; chiar dacă ochiul era scos din orbită, 
îngerul evitase ca umerașul să scoată complet ochiul. 
Copilul a început să ţipe, şi când mama a văzut ce s-a 
întâmplat, a început să ţipe şi ea, l-a apucat pe copil şi l-a 
luat în braţe. Am ajuns la mamă şi la copil şi am întins 
mâna pentru a o atinge, cerându-l lui Dumnezeu să 
intervină şi să-i salveze ochiul: 

- Cineva să cheme o ambulanţă! a strigat o voce. 

Era foarte greu să te uiţi la copilul căruia îi atârna 
ochiul în afara orbitei; micii îngeri îi ţineau ochiul 
pentru a preveni ruperea legăturilor. Să vezi atâta grijă 
şi delicateţe înseamnă să ştii că suntem iubiţi; chiar în 
situaţii dificile, când credem că nimănui nu-i pasă, că 
nimeni nu ne iubește, îngerii sunt acolo. Întotdeauna 
să-ţi aminteşti: dragostea îngerilor este necondiționată. 

Copilul a continuat să ţipe şi administratorul a venit 
repede, luându-i pe mamă şi pe copil în birou. 

Mai târziu am aflat de la managerul de raion că reu- 
şiseră să-i salveze ochiul fetiţei. 


112 


Ingeri în părul meu 


V ` 
SA on 
a 


Joe şi cu mine ne-am îndrăgostit și am devenit mai 
apropiaţi. Am început să o vizitez pe mama lui Joe acasă 
in majoritatea serilor, după ce ieşeam de la serviciu. 
Întotdeauna eram bine-venită, făcându-mă să mă simt 
ca un membru al familiei. Ea era o femeie înaltă, bine 
făcută, cu părul creţ şi mereu zâmbitoare. Vorbeam mult 
cu ea; stăteam la masa ei din bucătărie în timp ce ea gătea 
și nu mă lăsa să mişc un deget. Îmi plăcea să vorbesc cu 
ea. O anumită conversaţie m-a făcut să mă simt foarte 
fericită; mi-a spus că se bucură că Joe a cunoscut o tânără 
atât de drăguță; mi-a spus că pentru acest lucru s-a rugat 
întotdeauna şi că s-ar bucura ca noi să ne căsătorim şi să 
avem copii. Mi-a spus că, văzându-şi fiul cel mic așezat la 
casa lui, nu-şi va mai face griji. Totuşi, m-a rugat să păstrez 
secret acest lucru. 

Joe ajungea acasă la mama lui cam la o oră în urma 
mea și luam cina împreună. Mama lui era o bucătăreasă 
minunată şi îmi plăcea cum gătea kaizer cu varză şi tartă 
cu mere. După cină, mergeam în staţia de autobuz, sperând 
să prindem autobuzul de ora zece, care mergea în oraș, şi 
apoi pe cel spre Leixlip, unde locuiam. Când mă gândesc la 
acest lucru acum, îmi dau seama că ne-am petrecut foarte 
mult timp călătorind cu autobuzul. 

Încă nu le spusesem părinților despre Joe, deși ne 
întâlneam de mai mult de un an. Oricât de ciudat ar părea, 
mama nu m-a întrebat niciodată unde mergeam serile — 
poate că a presupus că lucram tot timpul până târziu. Îmi 
era puţin frică despre ce ar fi putut crede tata, dacă va 
aproba sau nu relația noastră, dar ştiam că tata îl plăcea 

mult pe Joe. Cel mai mult mă temeam de reacția maniei'la 
aflarea veștii că mă întâlneam cu Joe. 

Era ceva normal să lucrez până târziu la aprovizionarea 
rafturilor una sau două seri pe săptămână. Am făcut o 
listă pentru două săptămâni, și de obicei lucram joia și 
vinerea seara; unele fete nu doreau să lucreze vinerea, dar 
pe mine nu mă deranja, deoarece mă întâlneam cu Joe 
în majoritatea serilor, şi deseori lucra și el vinerea până 
târziu. Câteodată trebuia să lucrez și în serile de miercuri, 
în funcţie de cât de aglomerat era magazinul. Deseori îl 
găseam pe Mark lucrând târziu în aceleaşi seri ca şi mine. 
Îngerul Morţii era întotdeauna vizibil, având grijă mereu 
de sufletul lui Mark. Mark era atât de bucuros, încât radia 
de viaţă, dar din conversațiile pe care le purtam cu îngerii, 
aflasem că pierduseră lupta. 

Într-o zi, când lucram la casierie cu Valerie, una dintre 
fetele cu care mă înţelegeam bine, împăturind haine și 
punându-le în pungi, Mark a făcut ceva ce nu mai făcuse 
înainte. A venit să ne vorbească. Ne-a spus despre prietena 
lui care era din Irlanda de Nord şi că urma să o viziteze la 
sfârşitul săptămânii. Ne-a spus că era înnebunit după ea, 
că era cel mai bun lucru care i se întâmplase vreodată şi că 
spera să se însoare cu ea. 

I-am văzut frumosul înger care îl ţinea ca şi cum era cel 
mai prețios om din lume şi am început să tremur. Îngerul 
Morţii nu dorea să-l ia pe Mark, dar nu avea de ales, din 
cauză că oamenii nu își ascultau îngerii. L-am auzit vorbind 
clar; puteam să întind mâna şi să ating Îngerul Morţii şi, 
de asemenea, şi pe Mark, dar mi s-a spus să n-o fac. Apoi 
Mark a spus că trebuia să plece. 

M-am întors spre Valerie şi i-am spus că trebuie să merg 
la toaletă. Am ieșit în fugă din magazin pe uşa din spate şi 
am intrat în toaletă. Am stat acolo și am plâns. În cele din 
urmă, mi-am făcut curaj să mă întorc la lucrul, certându-i 

pe ingeri și întrebându-i cum de nu puteau opri lucrul care 
eră pe cale să se întâmple. M-am simțit devastată din cauză 
că nimic nu se schimba şi că oamenii nu ascultau. 

După aproximativ un an de zile în care am lucrat în 
magazin, într-o zi, mi s-a cerut să stau până târziu și am 
fost de acord. Ştiam că trebuia să fiu acolo: și Mark lucra 
până târziu. Cât timp am lucrat, l-am urmărit pe Mark şi 
pe îngerul lui şi m-am rugat. Simţeam fericirea lui Mark şi 
marea dragoste pe care i-o purta prietenei lui. Eram sigură 
că acum era logodit, că își imagina viitorul împreună cu 
prietena lui; trăia pentru acest lucru. 

Toată lumea plecase acasă, în magazin rămânând doar 
administratorul, Mark şi cu mine. Administratorul a venit 
la mine şi m-a întrebat dacă am terminat. I-am spus că mai 
aveam nevoie de cinci minute în plus. Când am terminat de 
aprovizionat rafturile, m-am îndreptat spre vestiar. M-am 
uitat înapoi şi l-am văzut pe Mark la tejgheaua cu genţi 
de mână. M-am grăbit să cobor scările spre vestiar pentru 
a-mi lua haina, iar apoi am urcat înapoi repede scările, în 
speranţa că îl voi mai zări pe Mark. L-am văzut - vorbea 
cu administratorul. Ştiam că era pentru ultima oară când 
il mai vedeam. 

Uşile magazinului s-au închis în urma mea. Cât am mers 
prin parcare şi printre benzile din spatele magazinului, 
i-am tot certat pe îngeri. M-am simțit atât de neajutorată. 
Dintr-odată îngerii au apărut într-o lumină strălucitoare, 
m-au înconjurat, mi-au intrat în corp şi mi-au scos sufletul 
afară. Nu îmi mai amintesc ce s-a întâmplat după aceea. 

Nu-mi aduc aminte nici cum am ajuns casă și nici 
altceva din acea seară. Când m-am trezit în dimineața 
următoare, mi-am dat seama că îngerii îmi transportaseră 
sufletul pentru a putea fi alături de Mark din punct de 
vedere spiritual, părăsindu-mi corpul, sufletul rămânând 
legat de el printr-un fir. 

Când m-am ridicat din pat, corpul îmi era atât de uși : 
încât nu simțeam podeaua sub picioare. Eram foarte linistiti 
M-am îmbrăcat încet și am coborât la parter. Eram fi 
slăbită şi nu mă simţeam bine. În bucătărie, mama 
întrebat dacă îmi era rău, spunând că arătam foarte palidă. 

Mi-am turnat o ceaşcă de ceai, am luat o felie de pâti 
prăjită şi am ieșit în grădina din spate, cu ceaiul și pâi 
într-o mână, pentru a vedea ce face iepurele meu. Ace 
era doar o scuză; nu voiam să o îngrijorez pe mama. Mi-a 
luat rămas-bun de la ea şi m-am îndreptat spre autob 
apoi am observat doi îngeri, câte unul de fiecare parte 
mea - mă susțineau. 

- Vă mulţumesc, îngerilor, am zis eu zâmbind. Vă rog; 
mă ajutaţi să mă simt puţin mai bine fizic, pentru că, altfe 
nu voi rezista toată ziua. 

- Nu-ţi face griji, Lorna. Avem grijă de tine, i-am auză 
pe îngeri şoptindu-mi la ureche. 

Doisprezece oameni aşteptau autobuzul şi eu amg 
traversat strada spre staţie. 

- Vă rog să faceţi cumva să prind un loc liber, le-am 
spus îngerilor, apropiindu-mă. Nu mă simt în stare să A 
în picioare. 

Autobuzul a sosit în câteva minute; era aglomera 
dar am găsit un loc liber în spate. Am adormit și am fo 
trezită de un foşnet - bărbatul din fața mea citea ziar 
de dimineaţă. Titlul de pe prima pagină era: „Un tânăr 
a fost împuşcat în oraşul Dublin. Am închis ochii; eram; 
devastată. 

Când autobuzul a ajuns la capăt, am coborât cu mulțimea 
şi am traversat podul spre Mary Street. Am continuat să 
merg și, când am trecut pe lângă un magazin numit Hector 
Grays, am auzit un radio dat tare și pe prezentatorul de ştiri 
spunând: „Un tânăr a fost împuşcat“. 

Am alergat şi când am intrat pe strada cu magazinul, 
am început să plâng. Nu era nimeni prin preajmă. Spre 
roaza mea, am văzut urme de cretă pe asfalt şi bandă 
benă ruptă — acela era locul în care Mark fusese omorât, 
unde fusese împuşcat. Nu era nimeni acolo; nici poliţia, 
nimeni! Am simţit că nimănui nu îi păsa. Mă simţeam atât 
de rece şi copleşită de situaţie. 

La serviciu, toată lumea vorbea de acest lucru. M-am 
ferit de toți, pentru a nu fi nevoită să-i ascult. Cu toate astea, 
unele discuţii tot nu le-am putut evita. Oamenii credeau că 
era o crimă a unei secte. Era la începutul anilor 1970, când 
violenţa în Irlanda de Nord era îngrozitoare, când catolicii 
omorau protestanți şi protestanții omorau catolici, pur şi 
simplu din cauza religiei. Mark era catolic şi prietena lui 
din Irlanda de Nord era protestantă. Câteodată, această 
violență avea urmări în Republica Irlanda. Îngerii mi-au 
spus că fusese omorât tocmai din această cauză - Îngerul 
Morţii lucrase din greu pentru a-i face pe cei implicaţi să 
asculte, dar nu reuşise. 

Un lucru ştiu totuşi despre Mark, acela că a mers direct 
în Rai. Amintiţi-vă că i-am văzut sufletul când îngerul 
s-a aplecat şi l-a atins; sufletul lui era atât de frumos, de 
albastru şi de clar, fără pată. Atunci când a murit, îngerii, 
şi în special Îngerul Morţii, i-au fost alături - la fel şi câțiva 
membri ai familiei care muriseră înaintea lui — şi toți l-au 
condus cu blândeţe pe Mark direct în Rai. 

În acea zi, în pauza de masă, l-am sunat pe Joe şi i-am 
cerut să ne întâlnim după lucru la intrarea din spate a 
magazinului. I-am spus că eram liberă a doua zi şi că putem 
ieşi în oraş în acea seară. Încă mă simţeam groaznic şi 
aveam nevoie de o îmbrăţișare ca să mă simt mai bine. De 
asemenea, mă simţeam şi foarte slăbită şi nu eram în stare 
să merg până la staţia de autobuz. Nu l-am uitat niciodată 
pe Mark. 

Teroriștii 


a 


Mie şi lui Joe ne plăceau sfârșiturile de săptămână. O 
dată pe lună aveam un sfârşit de săptămână liber şi Joe 
aranjase cu tata să aibă și el liber în acele zile, dacă se 
putea. Îl tachinam că era norocos că lucra pentru tatăl meu. 
Întotdeauna ne plănuiam dinainte sfârşitul de săptămână; 
câteva dintre locurile noastre preferate erau munţii Dublin, 
munții Wicklow şi golful Brittas, o plajă frumoasă de-a 
lungul coastei de sud a Dublinului. 

Călătorind într-o seară cu autobuzul spre casă, i-am 
spus lui Joe: 

`~- Ce-ai spune să mergem la Sally Gap, în munţii 
Wicklow, în acest sfârșit de săptămână? 

Așadar, când a sosit ziua de duminică, dimineaţa, Joe 
a venit la mine acasă la ora nouă fix. M-am întâlnit cu el 
pe cealaltă parte a drumului, după colţ, unde familia mea 
nu putea să ne vadă. Am făcut un pachet pentru picnic, cu 
sendvişuri cu şuncă și brânză, mere şi o bucată de ciocolată. 
M-a sărutat şi a spus „Să mergem, şi ne-am îndreptat spre 
stația de autobuz - chiar la timp, căci autobuzul tocmai 
sosea. 

Când autobuzul a ajuns la munţii Wicklow, toată lumea 
a coborât, părând să meargă în aceeaşi direcţie ca și noi. 
Am fost surprinsă să văd atât de multe cupluri și familii cu 
copii. I-am spus lui Joe că nu ştiam că acea zonă era atât de 
cunoscută. În acea zi am mers aproximativ un kilometru 
spre un loc la altitudine, plin de roci enorme. Era minunat: 
munții ne înconjurau, aerul era curat și rece. Ne-am cățărat 
pe rocile mari, era ceva ce ne plăcea să facem, dar Joe a 
trebuit să mă ajute de multe ori, deoarece acestea erau 
atât de mari, iar eu atât de mică, însă nu a fost o problemă 
pentru Joe. Ne-am simțit tare bine. 

Ne-am aşezat pe una dintre pietrele mari, am mâncat 
şi am discutat ore întregi, stând la soare și admirând 
frumuseţea munților. În cele din urmă, ne-am strâns ce a 
mai rămas de la picnic într-o geantă; Joe mi-a luat geanta 
şi m-a strâns în braţe. Când eram pe cale să coborâm de pe 
piatră, s-a întâmplat ceva ce m-a surprins. Îngerul lui Joe 
a apărut în urma lui, spre dreapta, la un pas distanță de el. 
I-am zâmbit îngerului şi el a spus: 

- Lorna, vezi unde strălucește soarele pe acel mic lac? 
Mergi acolo. 

- De ce zâmbeşti? a întrebat Joe. 

Nu am putut să-i spun că-i zâmbeam îngerului lui; încă 
nu aveam curajul să îi spun că puteam să văd îngeri şi alte 
lucruri. Îmi era frică de reacţia lui. 

- Uită-te acolo, am spus eu, unde lumina soarelui 
străluceşte pe acel mic grup de copaci şi pietre. Este cumva 
un iaz? 

- Cum de nu l-am văzut până acum? s-a mirat Joe. 

Am mers în direcția acelui iaz şi, când am ajuns acolo, 
am întâlnit un cuplu care stătea la picnic şi care ne-a invitat 
să bem o cană de ceai cu ei. Am stat toți împreună şi am 
discutat şi-am râs pe malul acelui mic lac. 

Îngerii mi-au permis să văd lucruri frumoase în acea 
zi. Ar fi fost minunat dacă mi s-ar fi permis să împărtășesc 
atunci acest secret cu Joe și dacă ingerii mi-ar fi îngăduit să 
văd ce avea să urmeze, dar nu a fost să fie. 

Lacul era ca o coală din sticlă; reflecta copacii și un 
pescăruş care zbura deasupra. Am văzut un alt pescâruș 
care se mișca sub apă, apoi reflexia lui în momentul în care 
a ieşit din apă, ca o sclipire irizantă în culorile curcubeului. 
S-a ridicat, trecând prin suprafaţa apei, producând o undă 
și aproape atingând coada celeilalte păsări; era ca și cum 
mai multe păsări zburau în urma lui. 

- Lorna, este timpul să pleci, mi-au zis îngerii. 

I-am spus lui Joe că începea să se întunece și că ar trebui 
să ne întoarcem. Cuplul care era cu noi a spus că avea o 
busolă și cunoștea o altă cale de întoarcere şi ne-a sugerat 
să mergem împreună. 

Aşa am făcut. Nu știu cât timp a durat să ne întoarcem 
în staţia de autobuz, dar eram extenuată când am ajuns 
acolo. Joe, politicos ca întotdeauna, a venit tocmai până 
în faţa uşii, m-a sărutat de noapte bună pe obraz şi a fugit 
să prindă autobuzul-fantomă înapoi spre Dublin. Le-am 
cerut îngerilor să îl protejeze pe Joe, ca să ajungă acasă în 
siguranță. I-am mai rugat și să-l țină sănătos; Joe părea 

plin de energie, dar am văzut că organele lui interne erau 
puţin micșorate şi păreau să aibă un aspect mai cenușiu. 
Schimbarea era infimă, dar vizibilă pentru mine. Mă. 
temeam că acesta era începutul bolii lui, despre care îmi 
vorbise Ilie. 


=) 


A venit și ziua în care, în sfârşit, mama a aflat că mă 
întâlneam cu Joe. Eram liberă și lucram pe lângă casă 

pentru mama, petrecându-mi și puţin timp cu iepurele 
meu, Isabel. În acea după-amiază era şi sora mea Emer 
acolo și, ca de obicei, mama mă ignora într-o oarecare 
măsură. Toată viaţa am observat că, dacă intram în cameră 
atunci când unul dintre frații sau surorile mele vorbea 
cu mama, se opreau. Dacă rămâneam în cameră sau 
mă aşezam pentru a mă alătura lor, conversaţia înceta. 
Câteodată mă întrista faptul că familia mea nu dorea să-mi 
împărtăşească nimic. 

Eu şi Joe aveam întâlnire la șase și jumătate, așadar, 
mai târziu în acea seară, am venit din grădină pentru a mă 
pregăti. Mama era în bucătărie și m-a întrebat unde merg. 
I-am spus că merg să prind autobuzul de ora cinci, apoi am 
continuat să merg pe hol şi am urcat scările. 

Când am ajuns în dormitor, le-am auzit pe mama și pe 
sora mea urcând scările. Împărțeam dormitorul cu sora 
mea, așadar credeam că va intra, dar nu a făcut-o. S-au dus 
în dormitorul mamei. Le puteam auzi vorbind, dar eram 
prea încântată că urma să îl văd pe Joe pentru a fi atentă 
la ce vorbeau. Acum îmi dau seama că, probabil, mama 
o chestiona pe Emer. Când am ieşit din dormitor, stăteau 
amândouă pe palier. Emer s-a uitat la mine cu o figură 
vinovată. 

- Ce s-a întâmplat? am întrebat eu. 

- Unde crezi că pleci? a țipat mama la mine. 

Am fost şocată! Niciodată nu o mai văzusem așa pe 
mama. l-am spus că urma să merg în Dublin. Mama a 
tipat iar la mine, cerând să ştie dacă era adevărat că mă 
întâlneam cu unul dintre angajaţii de la benzinăria tatălui 
meu. 

- Te întâlneşti cu acel Joe! exclamă ea furioasă. De 
câtă vreme se întâmplă acest lucru? Vreau să știu! Totul se 
termină chiar acum! 

Mama era foarte supărată. M-am uitat la ea şi am spus 
cu o voce foarte clară: 

- Mă întâlnesc cu Joe de câteva luni şi voi continua să o 
fac. Chiar acum plec la întâlnire. 

Când m-am întors să cobor scările, mama m-a tras de 
mână. 

- Cum îndrăzneșşti să ne faci de ruşine ieșind cu cineva 
dintr-o clasă socială inferioară? a strigat ea. 

M-a şocat foarte mult faptul că era atât de supărată - 
era o latură a ei pe care nu o mai văzusem până atunci. În 
mintea ei, Joe ne era inferior. M-am uitat la mama pentru 
un moment, apoi am continuat să cobor scările. M-a prins 
de mână și m-a tras foarte tare. 

- Nu vei merge la autobuz ca să te întâlneşti cu acel 
tânăr Joe. 

L-am văzut pe îngerul păzitor al mamei mele în spatele 
ei plângând; câteva lacrimi i-au căzut pe creștetul mamei. 
Acum tata se descurca bine şi avea o casă a lui; mama uitase 
că familia noastră fusese odată fără adăpost şi că fuseserăm 
norocoși să primim o locuinţă socială. Fuseserăm săraci, 
la fel ca multe alte familii din Irlanda la acea vreme. 
Probabil că relația mea i s-a părut un lucru rău din cauză 
că ea provenea dintr-o familie înstărită şi că se măritase cu 
cineva dintr-o clasă socială inferioară. 

M-a strâns și mai tare. 

- Dă-mi drumul, mă răneşti, am strigat eu. Nu vreau 
să pierd autobuzul. Va trebui să accepţi faptul că Joe şi cu 
mine avem o relaţie. 

Îngerul frumos al mamei s-a aplecat peste ea şi i-a 
îmbrățișat întregul corp şi doar atunci mama mi-a dat 
drumul la mână. 

- Mamă, te iubesc. 

Am coborât scările, am ieșit pc usă și am alergat spre 
autobuz. Cât am stat în autobuz, m-am gândit la mama și 
la îngerul ei păzitor. 

Joe era în staţia de autobuz din Dublin și mă aștepta. 
Am fost atât de fericită să-l văd încât l-am îmbrățișat, dar 
nu i-am spus cât de supărată eram. Nu i-am spus niciodată 
lui Joe vorbele mamei, deoarece l-ar fi rănit. 

Ne-am plimbat în direcţia unei taverne din apropiere, 
MAGUIRE'S, care organiza o seară cu muzică - 
dintotdeauna mi-a plăcut să ascult muzică. Joe şi-a luat o 
halbă de Guinness; eu rareori beam alcool şi mi-am luat 
un 7Up. Muzica și mâna lui Joe în jurul meu m-au calmat 
încet, dar nu am uitat de mama și de îngerul ei păzitor. 

Câteva zile mai târziu, tata mi-a spus: 

- Am auzit de la mama ta că ești împreună cu Joe. 

El observase că se petrecea ceva între noi, dar nu ştia 
nimic sigur. 

- Doamne! Ai păstrat secretă această relație. 

Tata a spus că tot ce conta era ca eu să fiu fericită. El 
făcuse multe pentru Joe; îl ajutase să învețe meserie și îl 
incurajase să se descurce în viață, ceea ce a fost minunat 
pentru noi. Mama nu mi-a mai vorbit niciodată despre ce 
s-a întâmplat în acea zi — era ca şi cum nu s-ar fi întâmplat 
niciodată. 


= 


Câteodată, îngerii îmi dau viziuni pentru a mă pregăti 
pentru ce urmează să se întâmple, și atunci, tot în jurul 
meu dispare pur și simplu. Este ca şi cum aş fi transportată 
în alt timp şi spaţiu. Uneori este ca și cum aş avea dinainte 
Un ecran mare de televizor care pâlpâie; alteori este ca un 
film care rulează foarte repede. Din când în când îmi este 

greu, deoarece nu sunt în stare să înţeleg ce se întâmplă, 
„Filmul“ se poate opri pentru o secundă, apoi văd o altă 
persoană sau un alt loc. 

Într-o dimineață de primăvară, când vremea ar fi 
trebuit să devină mai luminoasă și mai însorită, m-am 
dat jos din pat și m-am îmbrăcat pentru lucru. Am tras 
draperiile de la fereastra dormitorului şi m-am uitat afară. 
Totul părea să fie cenușiu; era ca şi cum o vopsea cenușie 
fusese pulverizată în atmosferă și acoperise totul. Am stat 
acolo pentru un moment, uitându-mă pe fereastră. Un 
vecin a ieşit din casă, și-a luat la revedere de la soţie în 
prag, a mers spre mașină și a plecat. El, mașina lui şi totul 
în jurul lui avea o nuanță de cenușiu. O altă mașină care 
venea pe stradă avea aceeași culoare. Un tânăr alerga pe 
lângă casă şi, chiar dacă atmosfera din jurul lui se mișca, 
era, de asemenea, cenușiu. 

Am coborât la parter, mi-am făcut un ceai și i-am dat 
lui Tiger, motanul, niște lapte. Când am plecat la lucru, am 
strigat la revedere spre etaj. Mergând spre staţia de autobuz, 
i-am strigat pe îngeri, dar aceştia nu au apărut fizic. 

- De ce arată totul atât de ciudat? i-am întrebat. 

- Nu-ţi face griji, te protejăm, au șoptit ei. 

Când m-am apropiat de drumul principal, am văzut 
autobuzul și am alergat să-l prind. Era aglomerat, dar am 
reușit să găsesc un loc liber. Mă simțeam foarte ciudat: 
începeam să simt liniştea care mă învăluia. Oamenii din 
autobuz erau și ei cenușii. Nici autobuzul nu părea în 
regulă; nimic nu părea real. Când autobuzul a oprit în staţie 
la cheiurile râului Liffey, mi-am chemat din nou îngerii. Nu 
mi-au răspuns. 

Când am intrat pe uşile din spatele magazinului, m-am 
simțit ușoară - parcă totul se întâmpla la o viteză foarte 
redusă. Am văzut că o parte din personal şi administratori 
deja lucrau. Doar atunci am observat că nimeni nu era 

insoţit de vreun înger, nici măcar în autobuz! Eram şocată 
și simțeam că tremur. 

Şi magazinul arăta cenuşiu. Am coborât la vestiar, 
sperând că voi vedea îngeri păzitori împreună cu cele 
căteva fete cu care lucram, dar vestiarul arăta la fel ca 
magazinul - nici fetele de acolo nu erau însoţite de îngeri, 
chiar dacă ştiam că ar fi trebuit să fie alături de ele. 

l-am tot chemat pe îngeri, dar nu păreau să-mi 
răspundă. Am plecat din vestiar şi am urcat în magazin. 
Am stat în departamentul de haine, în dreptul unui raft, 
uitându-mă spre intrarea principală. I-am urmărit pe 
administratorul magazinului şi pe agentul de securitate 
deschizând uşile și i-am văzut pe clienţii care începeau să 
intre în magazin. Încet, am început să văd îngerii păzitori 
impreună cu oamenii, dar îngerii nu arătau ca de obicei; nu 
„străluceau“ și erau întunecaţi — păreau să fie acoperiţi de 
același cenușiu care umplea atmosfera. 

Am simţit o apăsare pe umăr; Îngerul Mihail stătea lângă 
mine zâmbind. Arăta la fel de strălucitor ca întotdeauna. 
L-am întrebat ce se petrecea. 

- Toate astea mă sperie! i-am spus. Niciodată n-am mai 
văzut acest lucru întâmplându-se cu îngerii. Ce este acest 
cenușiu? Este efectiv în tot şi peste tot. 

- Lorna, va fi aşa un timp, a răspuns Îngerul Mihail. 
Te vom ţine într-o stare spirituală pentru a te proteja. 
Vei merge în continuare la muncă, acasă şi vei face toate 
activitățile obișnuite, dar lucrurile nu ți se vor părea 
Chiar reale. Te vei simţi ca şi cum ai fi într-o bulă care te 
protejează. 

- Mihail, am spus, nimic nu pare real, chiar şi acum. 
Simt fizic schimbările - mă simt atât de uşoară şi liniştită în 
interior, Sentimentul a devenit mai puternic pe parcursul 
zilei, Cenuşiul este peste tot. Este îngrozitor afară, pe 
stradă. M-am întors şi m-am uitat la el. Mihail, tu şi îngerii 

nu puteţi să protejaţi pe toată lumea în acelaşi fel în care mă 
protejaţi pe mine? 

- Nu, Lorna, a răspuns Mihail. Câteodată, tu eşti 
protejată în mod diferit. Acest lucru va trebui să rămână 
un mister până când va fi timpul ca noi să-ţi luăm sufletul. 
Fără întrebări acum, Lorna. Doar ascultă ce îţi voi spune. 
Când vei veni la muncă în fiecare dimineaţă, să nu 
părăseşti magazinul. Să faci acest lucru doar când va fi 
timpul să mergi acasă, şi atunci va trebui să mergi direct la 
autobuz. Ai înţeles? 

Chiar atunci, colega mea de serviciu, Valerie, m-a 
chemat şi Mihail a dispărut. Am mers spre casierie, unde 
Pauline stătea lângă alte două fete. Am discutat despre ce 
trebuia să facem atunci când va veni administratorul. 

- Bună dimineaţa, fetelor, a spus el. Nu vreau să vă 
sperii, dar administraţia m-a informat că trebuie să căutăm 
pachete suspecte, ca o pungă de hârtie sau un pachet de 
țigări. Noaptea trecută, o persoană de la curăţenie din alt 
magazin a găsit un pachet care arăta ca unul de ţigări, dar 
care era de fapt o bombă incendiară. Când vom închide în 
această seară, vreau să verificați rafturile cu haine şi cabina 
de probă pentru orice lucru suspect. Dacă veți găsi ceva, să 
mă chemaţi imediat. Nu uitaţi să căutaţi şi în buzunarele 
hainelor. Nu vrem ca magazinul să ardă și noi toţi să ne 
pierdem slujbele. 

Când administratorul magazinului s-a îndepărtat, 
mi-am spus: „Deci asta se petrece“. Am intrat într-o cabină 
de probă, unde l-am chemat pe Mihail şi el a apărut. 

- De ce nu mi-ai spus despre bombele incendiare? am 
întrebat eu. 

Îngerul Mihail nu mi-a răspuns niciodată la întrebare; 
în schimb, şi-a întins mâinile şi mi le-a pus pe cap şi mi-a 
îndepărtat toate grijile. Nu îmi amintesc prea multe despre 

următoarele două săptămâni; era ca şi cum m-aş fi aflat 
intr-un vis, în alt timp şi spaţiu. 

Joe era foarte îngrijorat. 

- Nu eşti în apele tale. Nu vorbeşti. Parcă ai mintea în 
altă parte, îmi tot spunea el și mă întreba: Am greșit cu 
ceva? Nu mă mai iubeşti? 

- Sunt doar obosită, răspundeam eu. Îmi revin imediat. 
Nu-ţi face griji. 

Era foarte greu pentru amândoi, pentru că nu puteam 
să-i spun ce ştiam; dar apoi bombele au explodat. Nu ştiu 
ce zi a săptămânii era: nu avea nicio importanţă; pierdusem 
noțiunea timpului. Stând lângă rafturile din magazin, 
intr-o după-amiază târzie, un sunet înăbuşit care venea din 

apropiere m-a speriat. 

În timp ce scriu aceste lucruri, retrăiesc experienţa 
acelei zile. | 


Sunt lângă un autobuz și țin în braţe un bărbat care 
era pe moarte. Văd îngerii culegând sufletele care ies din 
corpuri; văd niște mici suflete şi vorbesc cu ele ca și cum 
nimic nu s-ar fi întâmplat. 

Văd îngeri îngenunchind lângă oameni, ținându-i în 
brațe, fiind alături de ei, şoptindu-le la ureche că totul 
va fi în regulă. 

Văd oameni fugind din magazine, îngeri strigând 
după ajutor și încercând să atragă atenția oamenilor 
care treceau pe acolo. 

Este îngrozitor. 

Nu îmi pot simți corpul fizic; este ca și cum aș fi în 
două locuri în același timp - pe străzile din Dublin, unde 
se întâmplau toate acestea, și în acelaşi timp în magazin, 
stând lângă rafturile de haine. 

Merg pe străzi fără ca picioarele mele să atingă 
pământul. Molozul zboară în toate direcțiile, sticlă 

spartă, oameni care ţipă și plâng, suflete care ies din 
corpuri. Pun mâna pe oameni în timp ce merg, îmi 
întind mâna și îi ating. 


În acea zi, sufletul mi-a părăsit corpul și m-am aflat 
intr-o lume diferită - pe stradă împreună cu cei care 
sufereau. Încet, mi-am revenit în fire, la magazin. Mi-am 
dat seama că mă agățasem de bara unui raft de haine atât 
de strâns, încât mâinile mele mi se înroşiseră. În magazin 
era linişte. 

Imediat, o fată a dat buzna pe ușile magazinului, 
strigând și țipând îngrozită. Alerga prin magazin, ţipând 
că bombele explodaseră și că erau cadavre peste tot. O 
căuta pe sora ei, care lucra împreună cu mine la magazin. 
Cumva, cele două surori s-au găsit și tânăra a început să se 
calmeze. 

Apoi, cineva din administrație a mers în birou şi a 
anunţat la microfon ca toţi angajaţii să se adune la intrarea 
din spatele magazinului în cinci minute, pentru a fi duşi 
acasă. 

Am ştiut că totul se sfârşise! Nu aveau să mai fie bombe 
care să explodeze în Dublin, în acea zi. Când am coborât 
scările spre vestiar, un înger mi-a şoptit la ureche să mă 
întorc la telefonul de la intrarea personalului și să o sun pe 
mama. Aşadar, m-am întors şi am mers spre telefon, am 
sunat și am vorbit cu mama și i-am spus că eram bine. Am 
închis, am coborât în fugă scările şi mi-am luat haina. Tot 
personalul urca deja scările şi se îndrepta spre intrarea din 
spatele magazinului. 

Furgonetele de livrări erau aliniate și fiecăruia dintre 
şoferi i s-a indicat o destinaţie diferită spre care trebuia 
să meargă. Am urcat în furgoneta care mergea spre casa 
mamei lui Joe. M-a lăsat la uşă. Mama lui Joe şi sora lui, 
Barbara, urmăreau ştirile la televizor. Mama lui Joe m-a 

îmbrățişat şi mi-a spus că îşi făcuse griji pentru mine. 
Am băut un ceai bun şi am început să mă simt mai bine. 
Cina era în faţa mea; îmi era atât de foame, de parcă nu 
aş fi mâncat de săptămâni întregi. Apoi Joe a venit acasă 
și m-a strâns în brațe. Am plâns toți, simțind durerea 
familiilor care îi pierduseră pe cei dragi și a tuturor celor 
care fuseseră răniţi. Bombele din Dublin puse în acea zi 
de 17 mai 1974 au provocat moartea a douăzeci și șase de 
oameni şi a unui bebeluş nenăscut, mulţi alții fiind răniţi. 

Trăind în Republica Irlanda, nu simţisem oroarea 
războiului până în acea zi, dar în Irlanda de Nord, la mai 
puţin de trei sute douăzeci de kilometri distanță, mai mult 
de trei mii de oameni au fost omorâţi între anii 1969 şi 
2000. Până în acea zi, nu am ştiut cum se simțeau oamenii 
din Irlanda de Nord sau din oricare altă parte a lumii, care 
trăiau sub teroarea bombelor detonate din senin. 


- Este mai simplu să faci război, mi-a spus odată Îngerul 
Ilie, pacea este cel mai greu de păstrat. Crezi că dacă mergi 
la război devii puternic. În primul rând uiţi cine ţi-a dat 
puterea şi că ţi-o poate lua oricând. 

Multă vreme după explozia bombelor, corpul şi sufletul 
meu au fost lovite de unde de șoc, spiritual, fizic şi 
emoţional. Am simţit groaza celor care erau răniţi, a celor 
care muriseră şi şocul familiilor şi prietenilor. Le auzeam 
vocile şi plânsetele. Luni de zile, feţele lor mi-au apărut 
în faţa ochilor, nu doar ale morților şi ale răniților care 
încercau să supravieţuiască, ci şi ale membrilor familiilor 
indurerate. Am fost chinuită de oroarea acelei zile. 

Când mă loveau undele de şoc, îngerii făceau tot ce 
puteau pentru a mă proteja. Mă înfăşurau în ceea ce părea 
o pătură uriaşă; părea să fie făcută din pene, era albă ca 
zăpada şi prin ea trecea un fel de electricitate scânteietoare. 

Îngerul Ilie îmi cuprindea capul cu mâinile, spunân- 
du-mi: 

- Lorna, ştim că te rănește. Am înfăşurat o pătură în 
jurul tău pentru a te ajuta să suporţi mai uşor durerea. Te 
ajută să-ţi ţii corpul şi sufletul laolaltă. 

Apoi Ilie îmi sufla în față şi dispărea, iar eu mă simţeam 
un pic mai puternică. 

Zilele și săptămânile treceau; tot mai aveam nevoie să 
găsesc un loc în care să mă ascund și să plâng. Câteodată, 
în timpul pauzei de masă, mergeam în parcare. Când ştiam 
că nu era nimeni la toaleta de la serviciu, mă ascundeam 
acolo. Cu alte ocazii, mergeam pe străzile lăturalnice pentru 
a găsi un colţ sau un perete vechi unde puteam să stau. De 
multe ori le spuneam îngerilor că voiam să fiu singură. 

Într-una dintre aceste ocazii, a apărut Îngerul Ilie; nu 
m-a lăsat în pace. Mi-a cuprins din nou fața cu mâinile. 
Apoi a părut că amândoi am devenit o singură ființă. Era ca 
şi cum vedeam prin ochii lui. Vedeam toate ororile lumii: 
războaiele, foametea, felul în care unii oameni îi abuzau pe 
alţii. Sufletul mi-a plâns de durere. . 

Apoi Îngerul Ilie mi-a arătat cealaltă faţă: iubirea 
minunată, râsul şi bucuria şi tot ce are bun omenirea. Am 
râs şi lacrimi de bucurie mi-au curs pe obraji. Când Îngerul 
Ilie a dispărut, am continuat să plâng de bucurie. 

M-am întors la lucru știind că fiecare bărbat, femeie şi 
copil au binele, dragostea și bucuria înăuntrul lor. Cred că 
într-o zi binele va învinge tot răul şi rasa umană va evolua 
triumfător, unită în trup şi suflet. 

Ingerul iubirii materne 


O dată la două săptămâni eram babysitter pentru copiii 
unchiului meu Paddy şi ai soţiei lui, Sara. Ei aveau trei fetițe 
şi locuiau în Walkinstown, o suburbie a Dublinului. Luam 
autobuzul direct de la lucru spre casa lor, stăteam peste 
noapte şi mergeam de acolo direct la serviciu în dimineaţa 
următoare. Copilaşii erau minunaţi, trei fetiţe superbe, 
aşadar nu mă deranja să am grijă de ele. Le dădeam 
unchiului şi mătușii mele ocazia să se detaşeze o vreme, 
chiar dacă mergeau doar la un film. 

Într-o seară, când mă duceam să stau cu copiii, eram în 
autobuz, pierdută în gânduri, când o doamnă în vârstă m-a 
atins pe genunchi. 

- Domnişoară, a spus ea, zâmbetul tău mă umple de 
bucurie. 

Chiar atunci toată lumea se pregătea să coboare. Mi-am 
luat rămas-bun de la ea în timp ce autobuzul intra în 
Walkinstown. 

În acea seară, în timp ce stăteam cu copiii, cineva a 
sunat la uşă. Nu aşteptam pe nimeni şi am sperat ca soneria 

să nu-i fi trezit pe copii. Când am deschis uşa, am fost 
surprinsă să-l văd pe Joe stând în faţa mea. 

- Închide ochii, nu te uita! a spus Joe în timp ce mă 
conducea pe alee spre poartă. Acum, deschide ochii. 
Surpriză! 

În faţa noastră era parcat un frumos Ford Escort verde, 
Joe era atât de fericit. Era prima lui masină! 

- Joe, de unde ai cumpărat maşina? am întrebat eu. 

- De la un agent de vânzări care vine la garajul tatălui 
tău, a răspuns Joe. l-am spus acum două săptămâni că 
mă gândeam să cumpăr o mașină şi în dimineața aceasta 
a venit cu ea. Tatăl tău şi mecanicul au verificat maşina 
împreună cu mine și mi-au spus că e un chilipir. 

L-am îmbrățișat pe Joe; eram atât de încântată. A deschis 
portiera mașinii şi am stat înăuntru. A fost minunat. 

- Ar trebui să pleci acum, i-am spus. Vino să mă iei cu 
maşina mâine după serviciu. 

I-am făcut semn de rămas-bun cu mâna lui Joe când am 
închis portiera. 

Cu mașina aveam mai multă libertate; întotdeauna 
mi-au plăcut serile lungi de vară şi unul dintre locurile pe 
care Joe şi cu mine le vizitam deseori în acele seri lungi era 
Castletown House; mergeam pe malul râului şi ne uitam la 
pescari, la copiii care se scăldau şi la părinţii care își ţineau 
copiii de mână în timp ce aceştia se bălăceau prin apa puţin 
adâncă. 

De asemenea, urmăream îngerii care ieşeau din apă - 
vedeam apa cum se lipea de ei când se ridicau în aer înainte 
de a cobori în apă, lângă un copil. Unii îngeri aveau aripi, 
alții nu, dar îngerii păreau a se învârti în jurul copiilor, 
distrându-se la fel de mult. 

Îmi plăcea să văd un copil care stropea cu apă un 
înger - stropii de apă loveau îngerul şi el stropea la rândul 
lui — şi să aud râsetele îngerilor care se amestecau cu cele 

ale copiilor. Să văd un copil care se scufunda sub apă şi pe 
inger care făcea la fel era minunat! Odată, îngerii au format 
un cerc în jurul unui grup de copii; raze de lumină colorate 
- aurii, argintii şi albe - se reflectau din îngeri. Apoi razele 
de lumină s-au transformat în sfere de toate dimensiunile, 
care dansau pe apă şi prin aer. Pe una dintre sfere stătea 
un înger. Era uimitor să văd aripile acestui înger - penele 
erau îmbibate cu apă şi părul lui auriu era ud. Altădată, 
îngerii îşi scuturau capul dintr-o parte în alta, mișcându-şi 
simultan aripile, stropind cu picături strălucitoare, argintii 
sau aurii. 

Într-o zi, cât timp am stat pe malul râului, am văzut 
modul minunat în care îngerii au grijă de noi. Am privit o 
mamă şi pe copilul ei de aproximativ optsprezece luni, care 
stăteau pe marginea râului. Copilaşul era foarte încântat de 
apa care îi trecea peste picioare şi mama îl ţinea de talie, 
încercând să îl înveţe să-şi păstreze echilibrul și să stea în 
picioare de unul singur. Câteodată îşi lua mâinile de pe el, 
pentru a vedea cât timp putea să-și ţină echilibrul fără să 
cadă. M-am uitat la îngerul păzitor al copilului, care stătea 
în apă sub el. Picioarele copilului s-au clătinat puţin și el a 
căzut. Mama nu a reuşit să-l prindă la timp, dar îngerul l-a 
prins! Când copilul a căzut în apă, a aterizat direct în poala 
ingerului, care era așezat. În loc să plângă, a început să 
împroaşte apă şi să râdă. Acest lucru m-a făcut să zâmbesc. 

- De ce zâmbeşti atât de fericită? s-a interesat Joe. 

I-am zâmbit şi nu am spus nimic; totuşi, am ratat ocazia 
să-l las pe Joe să afle puţin din ceea ce vedeam. El a fost 
singura persoană cu care împărtăşeam orice din viaţa mea, 
dar mi-a fost frică să îi spun despre îngeri, pentru că poate 
ar fi crezut că nu eram în toate mințile. 

- Hai să ne mai plimbăm pe mal, a sugerat Joe. 

El s-a ridicat şi a început să meargă în faţa mea și un 
inger mi-a şoptit la ureche despre îngerii care ne ajută să 


133 


LORNA BYRNE 


facem lotul în viaţă — chiar şi să mergem, să respirăm, 
să vorbim şi să râdem -, ci ne ajută întotdeauna cu 
orice acţiune fizică pe care o facem cu corpurile noastre 
omeneşti. De asemenea, îngerii nc ajută să ne rezolvăm 
problemele din mintea noastră, cu toate întrebările pe 
care le avem. Tot timpul ne șoptesc, punând răspunsuri 
în mintea şi în gândurile noastre, dar, de cele mai multe 
ori, suntem atât de ocupați cu pusul întrebărilor, încât nu 
ne oprim pentru a asculta răspunsurile. L-am auzit pe Joe 
strigându-mi să mă grăbesc și am fugit ca să-l ajung din 
urmă. 

Mergând de-a lungul malului în Celbridge, am cunoscut 
un cuplu în vârstă. Se numeau John şi Mary şi îi întâlneam 
foarte des, deoarece își plimbau câinele, Toby, o corcitură, 
dar adorabil. Cuplul trăise toată viaţa în Celbridge şi tocmai 
îşi sărbătoreau a treizecea aniversare; copiii lor erau mari şi 
plecaseră de acasă și acum aveau timp liber la dispoziţie, pe 
care îl prețuiau. 

Într-o seară, i-am întâlnit şi ne-am oprit să discutăm. 
Spre sfârșitul conversaţiei, John l-a întrebat pe Joe pe un 
ton răutăcios: | 

- Când o vei cere în căsătorie pe această domnişoară? 

Am roşit. Eram atât de jenată, încât nu ştiam unde să 
mă uit. Nu îndrăzneam să mă uit la Joe, aşadar nu ştiu cum 
a reacţionat. 

- Nu-i face pe aceşti tineri să se simtă jenaţi! a intervenit 
Mary. L-a luat de mână pe John şi au plecat mai departe. 

Joe şi cu mine ne-am continuat drumul de-a lungul 
râului şi ne-am aşezat pe nişte pietre. Mi-am scos tenişii şi 
şosetele şi mi-am băgat picioarele în apă. Dintr-odată, Joe 
s-a ridicat de pe piatră, a păşit complet îmbrăcat în apă şi 
s-a pus într-un genunchi. Râul era adânc de aproximativ 
treizeci de centimetri şi Joe stătea într-un genunchi în 
curentul puternic. Era foarte ud. Am chicotit. 


134 


Ingeri în părul meu 


- Încerc să fiu serios, a spus el. Vreau să te cer de 
soție! Își ținea o mână pe genunchiul meu, încercând să-și 
păstreze echilibrul. Lorna, vrei să fii soția mea? 

Nu am putut decât să râd. Am râs atât de mult, încât 
am căzut de pe piatră în râu. Joe m-a prins în braţe şi 
ne-am udat amândoi. Am râs în hohote. În timp ce Joe mă 
ajuta să mă ridic, am spus „Da“. Râdeam prea mult pentru 
a mai spune ceva. 

Am urcat înapoi pe malul râului şi încă râzând, storcând 
apa din haine. Mulţumesc lui Dumnezeu că era o seară 
călduroasă. Întorcându-ne de-a lungul râului, Joe s-a oprit. 

- Trebuie să mă duc să te cer de la tatăl tău. Dacă mă 
refuză? 

M-am gândit o clipă şi, amintindu-mi ce mi-au spus 
îngerii întotdeauna despre faptul că Joe şi cu mine ne vom 
căsători, am spus: 

- Nu-ţi face griji, tata nu te va refuza. Ştiu că se va 
bucura pentru noi. 

Când ne-am întors de-a lungul râului, oamenii care 
treceau pe lângă noi ne-au privit amuzați. 

- Mami, cred că au căzut în râu, pentru că au hainele 
ude, i-a spus un copil mamei lui. 

Un grup de bărbaţi care pescuiau au strigat la noi că am 
înotat îmbrăcaţi. Cred că arătam ca nişte șoareci muraţi. 
Le-am făcut cu mâna și am râs. Chiar atunci mi-am amintit 
de ceva. 

- Sper că mai ai cheile de la maşină în buzunar, și nu pe 
fundul râului, i-am spus lui Joe! 

Joe şi-a pus mâna în buzunar şi a dat dezaprobator 
din cap. Probabil că le pierduse în râu, unde mă ceruse de 
nevastă. 

- Bine, hai să ne întrecem. Să vedem cine ajunge acolo 
primul şi găseşte cheile, am spus eu începând să alerg. 

Joe m-a strigat, m-am oprit şi m-am uitat înapoi. Stătea 
ținând cheile pe deget şi râzând la mine. 

Am alergat înapoi spre el şi am luat cheile, spunând: 

- Ne întrecem înapoi spre maşină. 

Joe a ajuns la maşină înaintea mea, ceea ce nu m-a 
surprins, având în vedere că avea picioarele de două ori mai 
lungi decât ale mele. 

În timp ce ne întorceam acasă cu mașina, am discutat 
despre nuntă. Am decis să nu spunem nimănui nimic 
înainte ca Joe să vorbească cu tata. Când am ajuns acasă, 
Joe nu a vrut să intre, a spus că s-ar simţi jenat să fie văzut 
cu hainele ude. Ne-am sărutat de noapte bună şi a plecat. 

A doua zi, la lucru, chiar înainte de pauza de masă, 
mătușa Sara a intrat în magazin şi m-a întrebat dacă puteam 
să stau din nou cu copiii în acea seară. Era neobişnuit 
pentru ea să intre aşa în magazin și era clar că ea şi soțul 
ei erau nerăbdători să iasă în oraş. Am fost de acord, chiar 
dacă era seara în care hotărâserăm că Joe va vorbi cu tata. 

Mătuşa Sara era încântată. Mi-a spus că ea şi cu unchiul 
Paddy abia aşteptau să ia cina şi să meargă după aceea la 
un spectacol. l-am promis că voi ajunge la ea acasă cât 
de curând posibil. Ne-am luat la revedere și, în timp ce 
mă uitam la mătuşa mea părăsind magazinul, am văzut-o 
radiind. Ştiam că era fericită. 

Când a venit pauza de masă, am plecat spre intrarea din 
spate a magazinului, pentru a da un telefon. Am sunat la 
garaj şi când tata a răspuns, am spus: 

- Bună, tată, pot să vorbesc cu Joe? 

- Joe este afară. Îl chem, a răspuns tata. Puteam să-mi 
dau seama din vocea lui că era emoţionat. 

- Pari foarte bucuros astăzi, i-am spus eu. 

— lată-l pe Joe, a râs tata. 

Am vorbit cu Joe câteva minute şi i-am spus că mătuşa 
mea avea nevoie să stau cu copiii ei în acea seară. L-am 
intrebat pe Joe dacă vorbise cu tata despre căsătoria noastră. 

- Nu, a spus el. O las pe mâine. Te iau după ce termini 
programul. Vom discuta şi apoi vom merge la tine acasă pe 
la nouă şi voi vorbi cu tatăl tău şi îi voi cere mâna ta. 

- Joe, am simţit că era emoţionat mai devreme. Eşti 
sigur că nu ştie nimic? 

- Nu, nu am vorbit cu el şi nici cu altcineva, a spus Joe, 
dar tatăl tău este într-o dispoziţie bună astăzi. Poate că a 
primit nişte veşti bune. 

- Sper că nu te aude acum, am spus eu. 

- Nu, a plecat la mecanic. 

Cineva a intrat în birou chiar când ne luam la revedere 
şi am închis. 

Aveam o oră pauză de masă, aşadar am plănuit să ies 
pentru a mă bucura de frumoasa strălucire a soarelui. 
Când am vrut să mă îndepărtez de telefon, am dat peste un 
înger şi apoi am păşit în ea. Era peste tot în jurul meu; era 
mare, tandră și frumoasă. Era Îngerul Iubirii Materne. M-a 
imbrăţişat de multe ori în copilărie, dar, de această dată, 
sentimentul era mai puternic ca oricând. 

Îngerul Iubirii Materne este rotund ca soarele şi imens. 
Aripile se petrec în jurul ei, dar se şi deschid, cam ca 
la o cloşcă. Mâinile ei sunt întotdeauna pregătite să te 
îmbrăţişeze. Culoarea ei e un amestec de crem şi alb, dar 
de această dată era o nuanţă de roz. 

Este translucidă şi vezi o lumină foarte strălucitoare 
emanând din ea, dar nu poți vedea prin ea. 

Faţa ei radiază iubire, ochii ei sunt mari ca nişte 
farfurioare, scânteind de lumina iubirii materne, şi are 
părul ondulat de culoare alb-crem. Radiază îmbrăţişări de 
iubire tot timpul. Nu îţi doreşti decât să cazi în braţele ei și 
să o îmbrăţişezi şi să fii îmbrățișat de ea. Indiferent de câtă 

dragoste primeşti de la propria mamă, dacă ai o mamă, 
acest înger intensifică întotdeauna dragostea unei mame. 

În acea zi, mi-am făcut griji despre cum va reacţiona 
mama cu privire la decizia noastră de a ne căsători și 
Îngerul Iubirii Materne a știut că aveam nevoie să simt 
dragostea maternă în acel moment, să simt mai multă 
dragoste decât putea mama mea să ofere. 

Eram atât de fericită şi încântată de logodna noastră, 
încât zâmbeam mereu. 

- Ce se întâmplă? m-a întrebat Valerie. Pari foarte 
fericită. 

Ea m-a tot necăjit toată ziua, încercând să afle secretul 
meu. Spre sfârşitul zilei, când sortam împreună un raft cu 
pantaloni, a izbucnit: 

-Ştiu! Tu şi Joe vă logodiţi! Asta este! 

Am roşit. 

- Şşşt, este un secret, i-am spus. Nu le spune celorlalţi. 

Nu doream să afle toată lumea până când nu aveam un 
inel, dar tot am fost încântată că mi se dăduse şansa de a 
spune cuiva. 

- Unde este inelul tău? a întrebat ea. 

- Nu avem încă unul; asta încerc să-ți spun. Eu și Joe 
nu am ales unul încă. Poate o vom face în săptămânile 
următoare, nu ştiu. Avem multe lucruri de rezolvat. Joe 
trebuie să vorbească întâi cu tata. Promiţi că nu le vei spune 
nimic celorlalte fete? Vei fi prima care vei vedea inelul şi îţi 
vei putea pune o dorință. 

Valerie a fost de acord. Am stat acolo un timp discutând 
şi sortând hainele, apoi am plecat să lucrăm la registru. M-a 
tot privit zâmbind, dar nu a spus nimănui nimic. 

După lucru, am luat autobuzul spre casa mătușii pentru 
a sta cu copiii. Pe drum, i-am rugat pe îngeri să nu mă lase 
să-mi arăt încântarea, deoarece nu doream ca mătușa Sara 
şi unchiul Paddy să-mi pună întrebări. Îngerii m-au ţinut 

foarte calmă şi mătuşa şi unchiul nu au observat nimic. 
În dimineaţa următoare, am luat autobuzul spre serviciu. 
Dimineaţa a părut foarte lungă, aşa că în pauza de masă am 
plecat să mă plimb pe aleile din jurul magazinului. 

Aceste alei mi s-au părut mereu o oază, un loc unde 
puteam să fiu eu însămi, unde puteam să-mi adun gândurile 
şi să scap pentru un moment de lucrurile pe care îngerii 
imi spuneau să le fac atunci. Stăteam pe o cutie sau chiar pe 
un prag. Exista totuși o alee pe care o evitam întotdeauna - 
cea pe care Mark fusese împușcat. 

Când mi s-a terminat programul, m-am grăbit la 
vestiar, mi-am luat hainele şi am fugit în parcare. Joe stătea 
în maşină și mă aștepta. Eram atât de fericită să-l văd. 
Ne-am dus în parcul Phoenix, am parcat maşina şi am 
stat să discutăm. Joe a spus că, dacă voiam, puteam merge 
să căutăm un inel de logodnă la sfârșitul săptămânii. Am 
spus că ar fi frumos - dar doar să mă uit la inele, nu să şi 
cumpăr. Îngerii îmi spuseseră că Joe va găsi inelul pentru 
mine, dar nu în mod obişnuit. 

Joe m-a întrebat dacă mi-ar plăcea să-i spun mamei lui 
despre logodnă. Am spus că nu, că aș prefera să aştept până 
când aveam un inel de logodnă. Am fost amândoi de acord 
cu acest lucru. 

- Când vom intra în casă şi tu vei avea un inel de 
logodnă pe deget, ea se va bucura pentru amândoi, a spus 
Joe. 

De asemenea, chiar dacă nu intenţionam să ne căsătorim 
decât peste vreun an, am decis că ar fi bine să ne căutăm o 
locuinţă. 

Când am parcat în faţa casei, uşa holului era deschisă. 
Tata a ieşit şi ne-a făcut cu mâna înainte de a intra în casă, 
lăsând ușa deschisă. Acest lucru l-a făcut pe Joe să se simtă 
mai bine. Am mers direct în bucătărie. Mama era acolo. Joe 
a salutat-o şi eu am pus să fac un ceai. 

- Ce s-a întâmplat? a întrebat mama. 

- Joe vrea să vorbească cu tata, am răspuns eu. 

- Aşteptam ziua aceasta, a spus mama cu o privire clar 
dezaprobatoare. Tatăl tău este în sufragerie, îşi citește ziarul, 
a spus ca cu indiferenţă. Îi spun că Joe vrea să îl vadă. 

Mama a intrat în sufragerie şi a închis uşa în urma ei. 
Acest lucru l-a făcut pe Joe mai agitat. 

- De ce nu poate fi simplu? s-a întrebat el. 

Mama s-a întors în aproximativ un minut şi i-a spus lui 
Joe că putea să meargă să vorbească cu tata. Mama a rămas 
în bucătărie cu mine, timp în care făceam ceaiul și ungeam 
nişte felii de pâine cu unt și gem. Nu a scos un cuvânt. 
Curând, a plecat din bucătărie şi a intrat în sufragerie. 

După aproximativ cinci minute, când tava era pregătită, 
am dus-o în sufragerie. Simţeam că Joe avea nevoie de 
sprijin, aşadar nu l-am așteptat să se întoarcă în bucătărie, 
şi oricum, am făcut-o pentru a afla răspunsul tatălui meu. 

Când am deschis uşa la sufragerie, i-am văzut pe tata 
şi pe Joe stând pe canapea, și pe mama în apropiere. Ea 
nu se așezase. Am zâmbit când i-am văzut pe tata şi pe Joe 
împreună. Amândoi păreau foarte fericiţi. Tata era tot un 
zâmbet; s-a ridicat de pe canapea, m-a îmbrățișat şi m-a 
felicitat. Nu mai eram îngrijorată. Am fost atât de fericită. 
Nici măcar reacția mamei nu a putut să strice momentul. 

Tata era încântat că mă căsătoream cu un bărbat drăguţ 
şi de încredere. Într-un fel, probabil era uşurat că nu va 
mai trebui să fie responsabil pentru mine; cred că şi mama 
era la fel de uşurată, chiar dacă nu arăta acest lucru. La un 
moment dat, tata a spus: 

- Nu credeam că voi apuca să văd ziua ateasta. 

Chiar dacă acum eram logodită, ştiu că încă le era 
teamă, din cauza felului în care mă priveau. Tata a început 
să ne pună o mulţime de întrebări referitoare la planurile 
noastre. Mama, care până atunci nu spusese nimic, a 

intrebat dacă am stabilit o dată pentru nuntă și amândoi 
„m răspuns în același timp că nu. 

_ Poate anul viitor, în august, a sugerat Joc. 

- Vom organiza petrecerea de nuntă acasă, a spus 
mama. 

Nu am spus niciun cuvânt; am fost îngrozită de această 
sugestie. 

- Putem vorbi mai târziu despre acest lucru, a spus tata. 

Dar acest lucru nu s-a mai întâmplat. Am terminat 
ceaiul, Joe şi-a luat la revedere de la părinții mei şi am ieşit 
spre maşină. 

- Nu îți face griji, mi-a zis Joe, dacă nu vrei ca petrecerea 
să fie acasă, putem găsi un hotel. 

În acel sfârşit de săptămână, eu şi Joe ne-am dus să 
căutăm un inel de logodnă, dar nu am văzut la niciun 
bijutier ceva care să-mi placă. 

- Mi-ar plăcea foarte mult ceva diferit, i-am spus lui 
Joe. Toate inelele de logodnă arată mai mult sau mai puţin 
la fel, indiferent de bijutierul la care mergi. Sunt dispusă să 
aştept până când voi găsi inelul pe care îl vreau cu adevărat. 

- Eşti sigură? a întrebat el. 

La aproximativ şase săptămâni după aceea, am lucrat 
până târziu într-o seară şi nu m-am aşteptat să îl întâlnesc 
pe Joe, deoarece trebuia să primească marfă la garaj. 
Trebuia să prind autobuzul de ora opt spre casă, dar când 
am plecat de la muncă am avut marea surpriză să-l văd pe 
Joe în parcare, stând lângă maşină. 

- Hai să mergem să mâncăm o înghețată, a spus el. 

- Eşti într-o dispoziţie minunată, i-am răspuns. Sunt 
incă în uniformă. Cum să merg la îngheţată? 

- Nu contează. Pentru mine ești frumoasă. Acum să 
mergem să luăm înghețata aia. 

Am mers ţinându-ne de mână spre gelaterie şi am stat 
faţă în faţă pe unul dintre locurile noastre preferate. Am 
comandat banana split şi Joe şi-a luat sundae. 

- Am o mare surpriză pentru tine, mi-a spus Joe în timp 
ce ne savuram îngheţata. 

A scos o cutiuţă și a deschis-o. Nu mi-a venit să cred! 
Era un inel de logodnă fantastic, de forma unui trandafir 
cu petale de aur și cu un diamant în mijloc. Era atat de 
diferit de celelalte inele pe care le văzusem. Joe m-a ținut 
de mână şi, punându-mi inelul pe deget, a spus: 

- Te iubesc. Vreau să mă căsătoresc cu tine și să 
îmbătrânim împreună. | 

Auzind aceste cuvinte, ochii mi s-au umplut de lacrimi. 
Am fost fericită, şi totuşi, mi-am amintit ce îmi spusese 
Îngerul Ilie cu ani în urmă. Că ne vom căsători, că Joe se 
va îmbolnăvi, că va trebui să am grijă de el și că nu vom 
imbătrâni împreună. 

- Nu plânge, a spus Joe în timp ce îmi săruta mâna. 

M-am uitat în ochii lui, i-am văzut bucuria şi am uitat 
de viitor. M-am aplecat peste masă, l-am sărutat pe Joe şi 
l-am întrebat unde a găsit inelul. 

- Nu o să-ţi vină să crezi, a spus el. La garaj! Era 
aglomeraţie şi m-am dus afară să ajut la pompa de benzină, 
chiar când a parcat o maşină care avea o pană. Am scos - 
roata şi am dus-o în spate pentru a fi reparată. Cât am stat 
lângă maşină şi îi spuneam proprietarului că va fi gata în 
douăzeci de minute, am observat că bancheta din spate a 
maşinii era acoperită de niște cutiuţe. 

Joe l-a întrebat pe şofer despre cutiile acelea şi așa a aflat 
că este bijutier. 

- l-am povestit că eram în căutarea unui inel de logodnă, 
dar că îmi doream ceva complet diferit, a continuat Joe. 
Bărbatul avea o cutie cu modele noi şi diferite de bijuterii - 
unele erau inele. A deschis cutia, am văzut acest inel şi am 

știut imediat că era perfect pentru tine. L-am întrebat dacă 
era de vânzare şi el a spus că trebuia să îl întrebe pe şeful 
lui. Am mers în birou să-l sune şi acolo i-am arătat inelul 
tatălui tău. Tatăl tău mi-a spus că este un inel frumos, că 
l-am ales bine şi că acest inel te va face fericită. Bărbatul a 
inchis telefonul şi mi-a spus că pot cumpăra inelul. 

l-am zâmbit lui Joe. 

- Nu vreau să-mi spui cât a costat. Nu vreau să știu. Îţi 
mulțumesc pentru că ai găsit acest frumos inel de logodnă 
pentru mine. 

Eram încântată; pluteam de fericire în timp ce ne 
întorceam în parcare. 

- Abia aştept să le arăt inelul mamei, fraţilor și surorilor 
mele, am spus eu. 

Nu îmi amintesc călătoria spre casă, dar ştiu că am 
intrat pe uşa din spate în bucătărie, cu Joe în urma mea. 
Bucătăria era goală și am deschis ușa sufrageriei. 

- De ce a durat atât de mult să ajungi acasă? a întrebat 
tata. 

- Ei bine, nu e nevoie să-ţi arăt inelul meu de logodnă, 
pentru că l-ai văzut deja, am spus eu. | 

Tata a râs, a venit la mine și m-a îmbrățișat. I-am arătat 
inelul mamei şi i-am spus să-şi pună o dorinţă. 

- E foarte elegant, mi-a spus mama şi m-a îmbrățișat. 

Joe a băut o ceaşcă de ceai înainte de a pleca acasă şi 
i-am Zis: 

- Nu-i spune mamei tale despre logodnă până mâine la 
terminarea programului. Vom merge acasă la tine împreună, 
ca de obicei, la cină și apoi o vom surprinde. Să vedem dacă 
va observa inelul de pe degetul meu. 

A doua zi, exact aşa am făcut. Stăteam la masă, iar 
mama lui Joe aşeza tacâmurile pentru cină în fața mea, 
când a exclamat deodată: 

- Lorna, ai pe deget un inel de logodnă! Ridică-te ca 
să-mi pot îmbrăţişa viitoarea noră. Mama lui Joe m-a făcut 
întotdeauna să mă simt bine-venită. 

Am fost fascinată deoarece, în câteva minute, membrii 
familiei lui Joe, care locuiau în apropiere, au început să vină 
pentru a ne felicita. De asemenea, în aproximativ o oră, a 
venit și o familie care locuia mai departe. Eram agitată - 
ceea ce mi se întâmpla rareori. Îmi plăcea entuziasmul. 

Pe la ora unsprezece, i-am spus lui Joe că ar trebui 
să mă ducă acasă, deoarece trebuia să merg la serviciu 
dimineaţă. Mi-am luat la revedere de la mama lui Joe şi ea 
m-a îmbrățișat. Am văzut bucuria și fericirea din ochii ei. 
Era mai liniştită acum, văzând că visul i se împlinea - fiul 
ei cel mic era logodit. M-a îmbrățișat atât de strâns, încât 
l-am văzut şi l-am simţit pe îngerul ei păzitor, care mă 
îmbrățișa şi el. În timp ce mama lui Joe ne făcea semn cu 
mâna la plecare, l-am văzut pe îngerul ei păzitor stând la 
ușă, făcându-ne semn. 

În timp ce ne îndepărtam, am întors scaunul maşinii, 
pentru a o vedea pe mama lui Joe şi pe îngerul ei. De fapt, 
tot ce am văzut era lumina îngerului. Joe a râs. 

- Ce încerci să faci? Întorci de tot scaunul? 

— Încerc să o văd pe mama ta cât mai bine, am răspuns eu. 

- Eşti cam tăcută, constată Joe pe drum. 

- Mă gândesc la ziua de mâine, am spus eu, când mă voi 
duce la lucru cu inelul de logodnă. Dacă entuziasmul va fì 
ca la mama ta acasă, cred că voi fi jenată. Mă intimidează 
acest lucru, dar, pe de altă parte, abia aștept să le arăt fetelor 
inelul meu. 

Am ajuns repede acasă. 

- Întoarce-te şi sărută-mă, mi-a spus Joe când mă 
pregăteam să cobor din mașină. Bucură-te mâine la lucru şi 
laudă-te cu inelul tău la celelalte fete. Ne vedem după aceea. 

Ne-am despărțit şi am intrat în casă. Era întuneric. 
M-am strecurat încet spre camera mea, fără să fac vreun 
zgomot şi m-am băgat în pat. Nu am prea dormit în acea 
noapte. Eram prea încântată. Aveam impresia că n-avea să 
se mai facă dimineaţă. 

M-am trezit mai devreme pentru a prinde autobuzul 
spre serviciu, încercând să ajung înaintea celorlalte fete 
din raionul meu şi sperând că Valerie era acolo pentru a-i 
împărtăşi încântarea mea și să-i arăt inelul. Dar eram foarte 
timidă. Când am ajuns la uşa din spatele magazinului, am 
respirat adânc şi am intrat. 

Am coborât scările spre vestiar şi m-am schimbat 
pentru lucru. Vestiarul era o încăpere pătrată, cu dulapuri 
pe toate părţile şi un rând de dulapuri care diviza camera. 
Am mers prin vestiar şi am văzut-o pe Valerie. Imediat ce 
m-a văzut, a sărit din scaun şi a spus: 

- Ştiu după expresia de pe faţa ta. Arată-mi inelul de 
logodnă. 

- Ți-am spus că mă țin de cuvânt, i-am spus, aşa cum ai 
făcut şi tu. Poţi să-ţi pui prima dorință. 

Valerie mi-a scos uşor inelul de pe deget, şi l-a pus pe 
al ei şi a început să-l rotească spre ea de trei ori cu ochii 
închiși, mişcându-și buzele în tăcere. Îi vedeam clar îngerul 
și doar o parte din al meu, deoarece îngerul meu păzitor 
era în spatele meu. Apoi, când m-am uitat în sus, am văzut 
capetele ambilor îngeri atingându-se, şi când m-am uitat 
în jos, li se atingeau şi picioarele, apoi îngerii au început 
să se înfăşoare unul în jurul celuilalt. Aripile îngerului 
meu păzitor păreau să se întindă spre cele ale îngerului 
lui Valerie şi să se împletească pentru a forma un oval. 
Podeaua de sub noi dispăruse. O urmăream pe Valerie în 
timp ce îşi deschidea ochii. Am simţit o minunată pace şi 
linişte; mă întreb dacă ea a simţit ceva din toate astea. 

- Mulţumesc, Lorna, mi-a spus ea trăgând adânc aer în 
piept şi zâmbindu-mi frumos. 

Mai multe fete au intrat şi am fost înconjurată de 
lumea care mă felicita; toate şi-au întins mâinile pentru a 
vedea inelul şi a-şi pune dorinţe. Pauline în special a fost 
încântată; era foarte romantică și adora poveştile frumoase 
de dragoste. Ea îl întâlnise doar de câteva ori pe Joe, dar îl 
considera foarte chipeș și era foarte fericită pentru mine. 

M-a încântat toată atenţia care mi se oferea. Le-am 
cerut îngerilor, pe cât posibil, să le împlinească dorinţele 
fetelor, în special prietenelor mele, deoarece ştiam că își 
puseseră multe dorinţe - nu doar pentru ele, ci și pentru 
familii şi prieteni. 

- Ce este cu entuziasmul ăsta? exclamă supraveghetoarea 
intrând în vestiar. Lăsaţi-mă să văd. Cine s-a logodit? se 
interesă ea în timp ce îşi croia loc printre fetele care încă îşi 
mai puneau dorinţe cu inelul. 

- Lorna, au răspuns toate în acelaşi timp. 

- Eu îmi pun următoarea dorinţă, fetelor, a spus ea. A 
luat inelul de la altă fată, ingorându-le pe cele care așteptau, 
şi l-a pus pe deget şi şi-a pus o dorinţă. Felicitări, Lorna. 
Voi, fetelor... mergeţi în magazin. 

Și ele au tachinat-o și au început să râdă. 

- Lorna, este un inel frumos, mi-a zis ea. Spune-mi 
numele lui. 

- Joe, am spus eu. 

- Vă doresc, ţie şi lui Joe, toată fericirea din lume. Când 
va fi marea zi? 

- Poate în august, anul viitor. Nu ne-am hotărât încă, 
am răspuns eu. 

- Sfatul meu este să nu luaţi decizii pripite, a spus 
supraveghetoarea. Acordaţi-vă destul timp. Acum ar fi bine 
să ne întoarcem la lucru. 

Mai târziu în acea zi, când eram la cantină stând la rând 
pentru un ceai, m-au felicitat şi fetele de la casierie, care 
aflaseră şi ele de logodna mea. 

Supraveghetoarea cantinei a comentat apoi că toată 
lumea se înghesuise la masa mea în timpul pauzei, ca să se 
uite la inel şi să-și pună o dorinţă. Aşa am ţinut-o pentru 
următoarele aproximativ două săptămâni. Eram atât de 
fericită, că toată lumea se bucura pentru mine şi Joe; chiar 
şi agentul de pază din parcare l-a felicitat pe Joe când a 
venit să mă ia după lucru, în acea zi. 

Pentru prima dată în viața mea am simţit că eram în 
centrul atenţiei. Părinţii mei n-au stat deloc de vorbă cu Joe 
despre planurile de nuntă. 

După ce m-am consultat cu Joe, am decis să o întreb 
pe Pauline, colega mea de serviciu, dacă dorea să-mi fie 
domnişoară de onoare. Ştiam că va fi încântată şi că mă va 
sprijini în ziua nunţii. Îmi semăna puţin, foarte tăcută; în 
timp ce celelalte fete din raionul de haine se duceau adesea 
împreună la tavernă după muncă, pe Pauline asta n-o 
interesa, la fel cum nu mă interesa nici pe mine. 

A doua zi, i-am spus mamei că doream ca Pauline să 
fie domnișoara mea de onoare, deşi încă nu o întrebasem. 
Mama a părut surprinsă şi a sugerat că fratele meu Barry ar 
trebui să fie cavaler de onoare. În acea seară, Joe şi cu mine 
am vorbit despre nuntă. Joe ştia că nu eram mulțumită; 
dorea să discute cu părinţii mei, dar eu am refuzat, pentru 
că nu voiam ca nunta să-i coste prea mult pe părinţii mei. 
Strângeam bani pentru o casă, aşadar, nici noi nu doream 
să cheltuim prea mult. 

- Să aranjăm o întâlnire cu preotul parohiei, zise Joe 
îmbrăţişându-mă, şi să stabilim data nunţii. 

Familia lui Joe reacţionă cu totul diferit de ai mei cu 
privire la nunta noastră. Mama lui Joe m-a întrebat ce 
prieteni voi invita şi i-am spus că mi-ar plăcea să le invit pe 

Pauline, pe Valerie și pe Mary de la serviciu, dar nu știam 
ce părere vor avea despre o petrecere organizată acasă. 

- De când am început să lucrez la magazin, am continuat 
eu, s-au măritat câteva fete şi toate şi-au organizat recepţia 
la hotel. Mama e hotărâtă să organizeze recepţia acasă și nu 
vreau să o rănesc spunându-i că sunt dezamăgită de această 
idee. Eu şi Joe am hotărât ca nunta noastră să nu-i coste 
prea mult pe părinţii mei, dacă este posibil. 

- Nu îţi face griji, vom contribui toți, mi-a răspuns 
mama lui Joe. 

Apoi totul a început să se contureze. Câteva săptămâni 
mai târziu, la cantina de la serviciu, în timp ce luam 
prânzul cu Valerie şi Mary, ele m-au întrebat dacă am 
stabilit ziua nunții. | 

- Da, optsprezece august, şi sunteţi invitate, le-am 
răspuns eu. 

Au fost încântate şi au întrebat unde se va ține recepţia. 
Le-am spus că nu stabiliserăm încă; nu am vrut să le spun 
că se va ţine la mine acasă. 

Mai târziu în aceeaşi zi, am întrebat-o pe Pauline dacă 
ar vrea să-mi fie domnişoară de onoare; mi-a spus că va fi 
onorată. I-am spus că sora lui Joe, Barbara, îi va face rochia. 

Casa de la ţară 


Am început să-l încurajez pe Joe să-și caute o slujbă în 
altă parte, pentru a fi independent. I-am spus că trebuia să 
fim pe picioarele noastre. „Vorbeşte cu tata. Ştiu că îţi va da 
o recomandare bună.“ 

Joe a găsit altă slujbă fără nicio problemă, de această 
dată pentru CIE (compania irlandeză de transport public). 
Cu noua slujbă, Joe nu mă putea lua de la serviciu după 
terminarea programului la fel de des ca înainte, așadar, în 
majoritatea serilor, mergeam acasă cu autobuzul. Într-o 
seară, pe când ocoleam casa pentru a intra pe uşa din spate, 
știam că urma să se întâmple ceva. 

Am observat ziarul tatei, The Irish Press, pe masa din 
sufragerie. Când îngerii mi-au spus să îl deschid, am ezitat, 
dar m-am aşezat la masă și am început să-l răsfoiesc. Îmi 
tremurau mâinile; parcă mă mișcam cu încetinitorul. 
Îmi era teamă că îngerii îmi vor atrage atenţia asupra unui 
lucru din ziar care mă va întrista. 

- Nu te teme, Lorna, au spus îngerii, întoarce doar 
paginile şi îți vom spune noi când să te opreşti. 

Am întors paginile încet, una câte una. Am simţit mâna 
Îngerului Hosus pe umărul meu. 

- Acum, a şoplit el la urechea mea, uită-te la casele de 
vânzare, 

M-am uitat şi erau sute de case de vânzare. Nu am putut 
să-mi dau seama de nimic de pe pagină; pagina era pe 
dos. Mi-am ridicat privirea din ziar și am văzut o mulţime 
de îngeri stând în jurul mesei. Ce privelişte! M-a făcut să 
zâmbesc. 

- Bună, a spus Îngerul Ilie, stând în faţa mea. Și-a întins 
mâna spre ziar şi a atins pagina cu vârful degetelor. Uită-te 
acum, Lorna, a spus el. 

Totul s-a limpezit imediat. Am citit: „Casă de vânzare 
în Maynooth.“ 

- Lorna, e o casă mică, dar are o grădină mare, a spus 
Ilie. Este perfectă pentru tine şi Joe. Citeşte! 

Era un anunţ mic, de trei rânduri. Am citit: „De vânzare, 
prin licitaţie“; era trecut și un număr de telefon. 

- Acum, Lorna, fă un semn în jurul anunţului și rupe 
pagina, a spus Ilie. Așa am făcut și am pus pagina în 
buzunar. 

- Arată-i anunţul tatălui tău când vei fi pregătită, a spus 
Ilie. Va putea să te ajute. 

Am plâns de bucurie. Îngerul Ilie s-a ridicat, s-a întins 
în față și cu vârful degetelor mi-a atins lacrimile. 

- Lacrimi de fericire, a spus el. Apoi îngerii au plecat. 

I-am arătat lui Joe anunțul pentru casa din Maynooth a 
doua zi, în timp ce ne plimbam de-a lungul canalului. 

- Voi vorbi cu tata când ajunge acasă de la pescuit în 
seara asta, am spus eu. 

Am împăturit ziarul şi l-am pus înapoi în geantă. Mai 
târziu în acea seară, când Joe a plecat, tata s-a întors de la 
pescuit. Și-a pus tot echipamentul de pescuit pe podea şi 
a scos cu mândrie din geantă, pe rând, doi păstrăvi de râu 

şi i-a pus pe masa din bucătărie. Mama a fost încântată. 
Când tata a terminat de aranjat tot echipamentul de 
pescuit, s-a aşezat în locul lui obişnuit. 

- lată, am spus eu, am văzut un anunţ în ziar pentru o 
casă în Maynooth. Se va vinde la licitaţie. Cum procedezi 
cu lucrurile astea? 

S-a uitat la mine surprins; probabil credea că nu știam 
cum să caut o casă. Nu ştiam ce să cred din privirea lui, dar 
mi-a cerut fără ezitare să-i arăt ziarul. 

| L-am scos din buzunar şi l-am aşezat în faţa lui, pe masa 
mică. Tata a întrebat care era anunţul. 

~ L-am încercuit cu un creion negru. Uite, tată, acolo 
este, în josul paginii, în dreapta. | 

| Tata m-a privit din nou surprins - eu stăteam în 
picioare şi el era aşezat — şi l-a citit foarte atent înainte 
de a-mi spune ceva. Apoi, cu un zâmbet pe faţă, a spus 
„Bravo“ 

— Joe ştie despre anunţul pentru casă? a întrebat apoi. 

- Da, am spus eu, când m-am întâlnit cu Joe, i-am 
arătat ziarul. S.untem amândoi încântați, dar nu ştim cum 
să procedăm. 

— Să începem cu ce este mai important: trebuie să faci 
un împrumut, a spus tata. 

- Joe şi cu mine avem bani în bancă — să mergem acolo? 
am întrebat eu. 

- Da, a răspuns el, mai sunt şi alte locuri unde poți 
incerca, cum ar fi consiliul local, pentru un credit imobiliar, 
care ar fi mai ieftin decât la bancă. Lasă licitaţia în seama 
mea. Voi suna eu. 

- Mulţumesc, tată, am spus eu. 

Am fost încântată că tata ne va ajuta şi că era posibil să 
ne cumpărăm casa. 

A doua zi am avut liber, așa că m-am dus la o cabină 
telefonică şi am sunat la consiliul local şi le-am spus că mă 

interesa un credit pentru tinerii căsătoriţi. Le-am spus că nu 
eram căsătoriţi încă, dar că vom fi. lata a spus că va trimite 
formularele. l-am mulţumit şi am închis. După aceea, l-am 
sunat pe tata şi mi-a spus că se interesase de licitaţie. Avea 
loc peste două zile, aşadar, dacă eram interesaţi, trebuia să 
mergem să vedem casa cât de curând posibil. A sugerat să 
mergem în acea seară. 

I-am lăsat lui Joe un mesaj la serviciu, prin care i-am 
spus să vină direct la Leixlip. Am fost atât de încântată, 
încât m-am grăbit să ajung acasă să-i spun mamei ce-mi 
zisese tata. 

- Nu îți face speranțe prea mari, a spus ea. Nu este ușor 
să primeşti un credit, iar tu şi Joe nu aveţi mulţi bani. 

Joe şi tata au sosit acasă în acea seară la cinci minute 
diferenţă unul faţă de celălalt. Tata a spus că nu aveam timp 
să luăm cina, deoarece casa nu era conectată la electricitate 
şi trebuia să ne uităm la ea cât mai era încă lumină. 

Ne-am urcat toţi în maşina tatei, inclusiv mama, și 
ne-am dus la căsuţă; era la o distanță de cincisprezece 
minute de mers cu mașina. 

Când am oprit lângă micuța casă, abia o puteam vedea, 
deoarece gardul viu era foarte înalt. Poarta era încuiată, 
iar tata s-a dus la vecinul de alături, aşa cum îi spusese 
licitantul, şi a luat cheile. Tata a deschis poarta şi i-a dat 
cheile lui Joe. Grădina era mare, toată plină de buruieni. 
Am mers pe aleea spre casă. Joe a pus cheia în broască 
şi a descuiat uşa. Când a deschis ușa, ne-a lovit un miros 
de stătut. Era umezeală şi mucegai; era clar că nimeni nu 
mai locuise acolo de multă vreme. Casa era micuță, dar pe 
noi nu ne-a deranjat acest lucru, măcar de am fi putut-o 
cumpăra. 

Cât ne-am plimbat în jurul casei, eu şi Joe i-am 
mărturisit tatei că eram preocupaţi de licitaţie - ce se 

întâmpla dacă reuşeam să câştigăm licitaţia? Nu va dori 
licitatorul o garanţie? Trebuia să retragem bani din bancă 
în avans, deoarece nu aveam carnet de cecuri? Tata a spus 
că dacă totul va decurge bine, va plăti el garanţia licitaţii 
și că îi vom da banii înapoi mai târziu. Din când în când, mai 
intram singură într-una dintre cămăruţe pentru a vorbi în 
linişte cu îngerii despre toate lucrurile la care mă gândeam. 

În timp ce treceam prin camere împreună cu Joe, mama 
şi tata, îngerii mă tot trăgeau de păr. Mama mă tot întreba 
de ce îmi duceam tot timpul mâinile la cap. Mă asiguram 
că nu am pânze de păianjen în păr? Această întrebare m-a 
făcut să zâmbesc. 

Am stat în casă doar pentru câteva minute; apoi am 
ieșit, iar Joe a încuiat uşa și a pus cheia în cutia poştală a 
vecinului de alături. Mergând spre casă, mama a decretat că 
locul arăta groaznic. 

Tata i-a aruncat o privire mamei şi apoi ne-a întrebat 
dacă mai eram interesaţi de casă. Amândoi am spus da în 
același timp. 


În acea miercuri dimineaţă, pe la ora nouă, am plecat de 
acasă împreună cu părinţii mei şi l-am luat și pe Joe. Tata 
a oprit în fața casei lui Joe și m-a trimis să bat la ușă. Joe a 
deschis, a venit la mașină și i-a întrebat pe părinții mei dacă 
voiau să intre pentru un minut să o cunoască pe mama lui. 
Ei au refuzat. Totuşi, eu am mers să o văd. Ne-a urat noroc 
şi a spus că o va cunoaște pe mama cu altă ocazie și că îi 
va invita pe părinţii mei la cină într-o duminică. Mama lui 
Joe abia aștepta să-mi cunoască părinţii. Ne-a făcut semn 
cu mâna în timp ce plecam. 

Am stat în mașină ţinându-l de mână pe Joe. Nu am 
scos niciun cuvânt; cram nerăbdători şi eu mă rugam tot 
timpul. Înainte să-mi dau scama, tata a parcat maşina. 

Licitaţia avea loc într-un hotel vechi. Am ajuns mai 
devreme, aşadar am stat în barul hotelului pentru a bea 
un ceai și a ne relaxa puţin. Am recunoscut câţiva oameni 
care erau în local; erau clienţi ai garajului; numele familiei 
lor era Murphy și ei erau constructori. Tata s-a ridicat de la 
masă și s-a dus la ei. L-am văzut pe tata cum i-a salutat şi a 
discutat cu ei. I-au făcut cinste cu o băutură, au vorbit şi au 
râs. Tata s-a întors şi mi-a zâmbit. Din privirea lui, am ştiut 
că totul va. fi bine. 

L-am întrebat pe Joe cât era ceasul; era 10.45 și licitaţia 
începea la 11.00. Chiar atunci, tata s-a întors la masa 
noastră. Toți eram curioşi să ştim cum se înțelesese cu ei. 
Tata a întrebat dacă voiam să aflăm întâi vestea bună sau 
pe cea rea. 

- Vestea bună, te rog! am spus eu. 

- Acum câţiva ani, când a fost o grevă la benzinării, 
i-am făcut un serviciu familiei Murphy, asigurându-i că nu 
rămân fără benzină sau motorină. Acum este rândul lor 
să-mi facă o favoare. Am discutat cu ei şi le-am spus că voi 
v-aţi hotărât să cumpăraţi casa aceasta. 

Niciunul dintre noi nu şi-a dat seama că era 'un teren de 
vânzare la capătul străzii, precum şi casa; familia Murphy 
era interesată în special de terenuri. Ei doreau să cumpere 
și casa, pentru a o folosi ca spaţiu pentru birouri şi parcare 
de camioane. Dar, după discuţia cu tata, au căzut de acord 
să nu mai cumpere şi casa şi să facă tot ce pot pentru a ne 
ajuta pe noi să o cumpărăm. 

Oamenii au început să părăsească barul şi să meargă 
prin hol spre camera unde se ţinea licitaţia. Camera nu era 
foarte luminată; erau multe rânduri de scaune şi un birou 
şi un scaun în capătul camerei. Erau acolo aproximativ 

douăzeci de oameni pentru licitaţie. Ne-am aşezat pe un 
rând din mijloc, în partea dreaptă, şi familia Murphy în 
stânga. Au fost vândute mai multe terenuri înainte ca 
Jicitatorul să ajungă la casă; unul dintre terenuri era cel de 
lângă stradă, pe care l-a cumpărat familia Murphy. 

În cele din urmă, mi s-a părut o veșnicie, casa a fost 
scoasă la licitaţie; era ultima parcelă. Licitarea a început și o 
femeie a ridicat mâna şi a spus un preţ; tata a ridicat mâna 
şi a făcut o ofertă mai mare; apoi familia Murphy a făcut o 
ofertă; apoi tata; şi procesul s-a repetat. Femeia a renunțat 
să mai liciteze. Tata a făcut o ofertă, apoi familia Murphy, 
după care s-au oprit. 

- Două mii cinci sute de lire, a spus tata, şi nu s-au mai 
făcut alte oferte. Când licitatorul a spus „Adjudecat!“, am 
simţit că pot să respir din nou. . 

Licitatorul i-a făcut semn tatei să vină, iar tata s-a întors 
spre mine şi Joe, spunând: 

- Veniţi şi voi doi, că doar voi cumpăraţi casa. 

Licitatorul i-a cerut numele tatei, şi acesta a spus 
cu mândrie că el doar a licitat, noi fiind cumpărătorii. 
Bărbatul ne-a cerut numele şi garanţia. Fără ezitare, tata a 
spus că va avea el grijă de acest lucru. 

Îmi aduc aminte cum l-am privit pe tata scoțându-și 
carnetul de cecuri — la acea vreme 250 de lire, care reprezenta 
garanţia de zece la sută, erau o sumă imensă pentru mine. 
Când l-am privit completând cecul, am simțit atât de multă 
afecțiune pentru tata; eram încântată că făcea acest lucru 
pentru noi şi îmi venea să-l îmbrăţişez. 

Tata ne-a dus cu maşina acasă la mama lui Joe. Când am 
ajuns acolo, mama lui stătea la gardul grădinii, discutând 
cu un vecin. Joe i-a invitat din nou pe părinţii mei la o 
ceaşcă de ceai; ei au refuzat iar invitația. Am ieşit din 
maşină când mama lui Joe a ajuns la poartă. Părinţii mei 

155 


LORNA BYRNE 


au făcut cu mâna un semn de rămas-bun și au plecat. I-am 
dat imediat vestea cea mare mamci lui Joc. 

- Să mergem înăuntru mai întâi, a spus ea. Spune-mi 
întreaga poveste la o ceașcă de ceai. Vreau să aud fiecare 
detaliu. Abia am scos din cuptor o tartă cu mere. 

Am mers în bucătărie şi mama lui Joe a pus ibricul lą 
fiert. Pe masă erau întotdeauna ceșcuţe și farfuriuţe, lapte, 
zahăr şi tartă cu mere. Mama lui Joe era nerăbdătoare să 
audă fiecare detaliu, astfel încât conversaţia a continuat 
ceva vreme. Întotdeauna a existat activitate în acea casă, 
cu rude care veneau și plecau. Toţi au dorit să audă vestea 
bună despre casă. Unele rude au spus „Maynooth - este 
atât de departe. Nu ne vom obişnui cu ideea că veți locui 
la ţară“. 

- Parcă ne mutăm la un milion de kilometri depărtare, 
în loc de doar patruzeci, am zis eu râzând. 

Mama lui Joe a întrebat: 

- Când pot veni să vă ajut la curăţenie în noua casă? s-a 
interesat mama lui Joe. 

Joe s-a uitat la mine şi am spus: 

~ Peste două săptămâni am tot sfârşitul de săptămână 
liber. | 

Joe. a spus că și el avea liber în acea sâmbătă, aşa că am 
hotărât să ne întâlnim la noua casă în acea dimineaţă de 
sâmbătă. La scurt timp după aceasta, Joe m-a adus acasă. 
Eram amândoi foarte încântați de tot ce se întâmplase în 
acea zi. 

La câteva zile după ce am cumpărat casa, am decis să 
mergem pe jos de la Leixlip la Maynooth şi să începem să 
facem curat. Am fost foarte încântați, şi când am ajuns, 
poarta era deschisă. Am căutat cheia şi a durat ceva timp 
până să o găsim. În cele din urmă, Joe a găsit-o sub o piatră, 
în celălalt capăt al casei. 

Ingeri în părul meu 


Noii noştri vecini probabil că ne auziscră, deoarece o 
doamnă a venit la poartă şi a strigat: 

- Bună ziua, eu sunt vecina de alături. 

- Bună ziua, am strigat eu în timp ce mă duceam spre 
poartă. Sunt Lorna și sperăm să locuim aici după ce ne 
căsătorim, peste şase luni. 

- Este absolut minunat, a spus ea cu un zâmbet larg. Va 
fi grozav să avem vecini. Eu sunt Elizabeth. 

Am invitat-o înăuntru pe Elizabeth şi am mers pe aleea 
plină de buruieni, spre dreapta, de-a lungul zidului casei, 
către intrarea principală. Joe era acolo şi l-am prezentat ca 
fiind logodnicul meu. A fost încântată să-l cunoască. 

- Sunteţi un cuplu deosebit! a spus ea. 

Am invitat-o pe Elizabeth înăuntru pentru a vedea casa 
şi Joe a descuiat uşa. Am continuat să discutăm în casă. 

- Cred că v-aţi îngrozit când aţi văzut interiorul casei, 
a spus Elizabeth. A stat părăsită mult timp. Bătrâna care a 
locuit aici, doamna Costello, a murit de mult. 

- Este în regulă, Elizabeth, am spus eu uitându-mă prin 

camere. 
- O vom face să arate bine foarte repede, a intervenit 
Joe. Trebuie să spălăm peste tot, să scoatem tapetul de pe 
pereţi, linoleumul de pe jos și să dăm afară mobila veche. 
Joe s-a uitat împrejur. Poate restaurăm câteva piese de 
mobilier - masa din bucătărie arată bine, poate fotoliile 
acelea şi dulapul cu sertare. 

Adevărul era că noi nu aveam mobilă şi aveam foarte 
puţini bani pentru a cumpăra alta. Depindeam de ceea 
ce puteam păstra şi de mobila veche pe care ne-o dădeau 
oamenii. 

- Se vor curăța foarte bine şi vor arăta ca noi, a spus 
Elizabeth. Slavă Domnului, soțul meu va putea să vă ajute 
cu muncile grele. 

Înainte ca Joe şi cu mine să mai putem spune ceva, s-a 
grăbit să iasă pe uşă şi a plecat să-l caute. Am râs. Era o 
doamnă drăguță şi rotofeie - asa pot să o descriu. Avea 
un zâmbet frumos şi energia pe care o vedeam în jurul ei 
conţinea multă dragoste şi atenţie. Ea era sarea pământului. 

S-a întors imediat cu un bărbat înalt şi slab cu tenul alb 
şi riduri adânci pe față - se vedea că era un om cinstit. 

- Bună ziua! Ce faceţi? a spus el. 

- El este soţul meu, John, a spus Elizabeth, în timp ce ne 
prezenta şi îi explica că ne vom căsători în scurt timp, după 
care ne vom muta acolo. 

- Ei bine, Joe, avem al naibii de multă treabă aici, a spus 
John. Foarte multă muncă! 

- Desigur - ai dreptate, a spus Joe. Să mergem în spate 
şi să ne uităm la șoproane. 

Cei doi au ieşit pe ușă şi ne-au lăsat pe mine şi pe 
Elizabeth în sufragerie. Era o cameră mică şi avea un 
şemineu. Ne-am dus în dormitor şi ne-am uitat prin 
cameră. Înăuntru mirosea urât. 

- Doamne, uită-te la draperii. Sunt murdare, am spus. 
Arată deplorabil şi nu avem bani pentru draperii noi. 

- Ascultă, Lorna, nu-ți face griji, a răspuns Elizabeth, 
le voi scoate săptămâna asta. Nu am nimic de făcut 
deocamdată și le voi spăla. 

Nu mi-a venit să cred. 

- Doamne, Elizabeth, sunt foarte multe draperii de 
spălat, am spus eu. 

- Le voi spăla şi călca și voi veni să le pun înapoi la 
ferestre — şi cât voi face asta, îl voi chema pe John să spele 
geamurile. 

Aveam un dormitor, o mică sufragerie, o mică bucătărie 
și încă o cameră, pe care o puteam folosi ca dormitor, dar 
nu era nicio toaletă sau baie. 

_ Bucătăria are o mărime bună pentru o familie tânără, 
a spus Elizabeth, dar mai bine aţi transforma micul 
dormitor într-o baie, deoarece veţi avea nevoie de una. 
probabil că veţi avea copii. 

_ Bineînţeles că vom avea, am spus încrezătoare. La 
urma urmelor, Îngerul Ilie aşa îmi spusese. Dar toaleta 
de afară va fi suticientă pentru moment. Mă întreb în ce 
stare e€. 

Am mers în spatele casei să ne uităm. Era sălbăticie 
totală acolo; abia vedeam ceva din cauza gardului viu care 
crescuse în exces. Erau, de asemenea, iarbă, buruieni, 
urzici și mărăcini, aproape cât un stat de om. Ne-am făcut 
Joc printre ele, spre locul unde Elizabeth spunea că se afla 
toaleta. 

Nu i-am văzut nici pe Joe, nici pe John, dar am găsit 
toaleta. Era doar o toaletă într-un şopron lung, care avea 
o uşă. Nu avea scaun de toaletă, dar era utilizabilă și nu 
arăta prea rău. Am întrebat-o pe Elizabeth ce era clădirea 
de lângă aceasta. 

- Este încă un şopron. Avem unul la fel alături. 

Apoi i-am auzit pe Joe şi John. 

- Nu te uita în şopronul ăla, a spus Joe. 

Acest lucru m-a stârnit, bineînţeles. 

- O, dacă tot ai spus asta, voi arunca doar o privire, am 
zis eu. M-am uitat înăuntru și, desigur, era plină ochi cu tot 
felul de lucruri. 

- Cum arată celelalte şoproane? am întrebat eu. 

- Nu vei vrea să te uiţi nici în ele, a spus John. Mai este 
încă unul mare acolo, și după aceea este o cocină - un 
șopron mic cu un perete exterior împrejurul ei şi o poartă 
în mica imprejmuire. Ar fi un loc ideal dacă aţi avea găini. 
Şoproanele sunt pline de vechituri, dar, desigur, îl voi 
ajuta pe Joe și vom goli câteva dintre ele când va veni data 
viitoare și le vom da foc. 

- Dumnezeule, John, eşti atât de bun că ne ajuţi, am 
spus eu. 

- Ei bine, ar trebui să plecăm acum, Elizabeth, şi să-i 
lăsăm singuri, a spus John întorcându-se spre noi. 

- Înainte de a pleca acasă, aţi vrea să veniţi la un ceai? 
Ne-ar face plăcere să veniţi, a spus Elizabeth întorcându-se, 
în timp ce se îndepărta. 

-Ţi-ar plăcea să mergem? l-am întrebat pe Joe. 

Am dat afirmativ din cap. 

- Vom veni în cinci sau zece minute, a spus el. Ne mai 
uităm puțin pe aici şi o să sortăm nişte lucruri. 

Așadar, au plecat. Eram cu adevărat fericită și la fel era 
şi Joe. 

- Nu este minunat că această casă este a noastră acum? 
am spus eu. Avem mult de lucru, dar ştiu că vom reuși. 

Am intrat din nou în casă şi Joe a început să tragă 
bucăţile de tapet de pe perete, pentru a vedea cât de greu 
va fi de scos. Nu era atât de rău. Linoleumul de pe podea 
era rupt peste tot şi amândoi am început să-l ridicăm. Am 
fost şocaţi, deoarece sub fiecare strat mai era încă unul. Sub 
ultimul strat, era un strat gros de ziare — sute de ziare erau 
lipite între ele. Ne-am uitat unul la celălalt. 

- Să luăm ceva pentru a le scoate, a sugerat Joe. 

Am luat un băț și sub aceste straturi de linoleum şi ziare 
erau paie şi argilă. În cele din urmă, sub toate acestea, în 
mod incredibil, era parchet - chiar unul bun. Am aflat mai 
târziu de la Elizabeth că toate acele straturi avea menirea de 
a izola camera, pentru a reţine căldura. 

Am Stat la o ceaşcă de ceai împreună cu Elizabeth 
şi John. Elizabeth mi-a povestit puţin despre doamna 
Costello, fosta proprietară, şi despre cum semăna ea cu 
doamna Tiggywinkle din poveştile lui Beatrix Potter; avea 
o pălărie mare, o haină mare şi purta mereu după ea o 

eantă mare. Trăise de una singură şi nu avusese niciodată 
musafiri. 

John l-a invitat pe Joe să-i viziteze casa şi grădina. 
privind pe fereastră, i-am văzut pe îngerii care se jucau în 
jurul lor. Am zâmbit. 

- Pari foarte fericită zâmbind acolo, a spus Elizabeth. 

- Sunt foarte fericită, am răspuns eu. 

Era minunat să mă aflu acolo în casa lor, să am o familie 
fericită chiar lângă casa noastră şi să văd lumina din jurul 
lor. Aveau, de asemenea, un băiețel minunat; nu ştiu ce 
vârstă avea, probabil zece ani. 

- De câte ori veți avea nevoie de noi, chemaţi-ne, s-a 
oferit Elizabeth. | 

Le-am mulțumit şi am plecat ţinându-ne de mână. 

În sâmbăta următoare, Joe a adus-o pe mama lui acasă 
la noi. Eu eram deja acolo şi îi aşteptam: 

- O, Doamne! Deja de afară se vede că aveți o grămadă 
de treabă de făcut, a zis mama lui Joe privind în jur, după 
ce a coborât din mașină şi ne-a îmbrățișat. 

I-a spus lui Joe să deschidă portbagajul; adusese tot ce 
trebuia pentru curățat. Am dus o mulțime de lucruri în 
casă. A intrat și ea. 

- Ei bine, a spus ea, această căsuţă o să se transforme 
intr-un cămin minunat. 

În următoarele două zile, am făcut multă curățenie. 
Petrecând atâta timp împreună, am avut ocazia să o cunosc 
mai bine pe mama lui Joe şi ne-am simțit bine împreună. 
Acele două zile au fost foarte frumoase şi am făcut multă 

treabă. Mama lui Joe a fost nemaipomenită. Până în ziua 
nunţii, casa era aproape locuibilă. 


CAPITOLUL 13 


Mărturisindu-i lui Joe 


Într-o dimineaţă, în vestiarul de la serviciu, Pauline 
şi cu mine am discutat despre rochii de mireasă, şi ea l-a 
întrebat pe supraveghetor dacă am putea să luăm pauza de 
masă împreună, pentru a merge la magazinul de materiale 
textile. Supraveghetorul a fost de acord şi ne-a pus în 
aceeaşi pauză de masă. 

Când a venit pauza de masă, eu şi Pauline ne-am dus 
la cantină, am mâncat repede şi ne-am îndreptat spre 
magazine. Ne-am uitat la sute de tipare de rochii şi la 
multe suluri de material. A fost foarte palpitant. În cele 
din urmă, după multe căutări în pauzele de masă, am găsit 
un material care mi-a plăcut foarte mult şi care ar fi fost 
potrivit pentru rochia de mireasă: era crem și avea flori 
sălbatice de culoarea vinului presărate pe alocuri. Pauline 
a găsit un material frumos care se potrivea cu florile de pe 
materialul meu, dar nu am cumpărat nimic; ştiam că mama 
voia să vină împreună cu mine la cumpărături pentru 
rochia de mireasă. 

Chiar dacă am petrecut atât timp împreună căutând 
materiale, nu i-am spus lui Pauline că petrecerea de nuntă 

va avea loc acasă. M-am temut să le spun acest lucru ei şi 
celorlalte două fete. Într-o zi, i-am întrebat pe îngeri când 
va fi cel mai bun moment să le spun prietenelor mele, și ei 
au spus: 

- Chiar acum. 

- Vreţi să spuneţi acum, în pauza noastră de ceai? am 
intrebat eu. 

- Da, au răspuns îngerii mei. 

Când am intrat în cantină, le-am văzut pe Valerie şi pe 
Mary stând la masa noastră obișnuită. M-am dus și mi-am 
luat ceai și biscuiţi şi m-am alăturat lor. 

- Lorna, murim de curiozitate să aflăm unde se va ţine 
recepţia! m-a abordat Valeri cât am stat la masă. 

Prietenele mele zâmbeau și erau foarte entuziasmate. 

- Recepţia se va ţine în casa părinților mei, în Leixlip, 
am spus eu. 

Am văzut că au rămas foarte surprinse. 

- Glumești, Lorna? a intervenit Mary. 

- Nu, am spus eu. Nu aş glumi cu ceva atât de important 
ca ziua nunţii mele. 

M-au întrebat tot felul de lucruri, inclusiv de ce părinții 
mei voiau să țină recepţia acasă. Le-am spus că era un fel 
de obicei în familia mamei şi că mama hotărâse acest lucru. 
Apoi au întrebat cine mai venea la nuntă. 

- Majoritatea sunt din familie. Părinţii mei, fraţii şi 
surorile, o parte din unchi şi mătuşi, bineînţeles familia lui 
Joe, voi două şi domnişoara de onoare, Pauline. Vom fi la 
masă aproximativ treizeci de persoane. Unii vecini vor veni 
la biserică. 

Câteva zile mai târziu, când luam prânzul cu prietenele 
mele la cantină, Valerie a spus că avea câteva sugestii cu 
privire la petrecerea de nuntă. 

- Ce ai spune, Lorna, dacă am pleca toți după masă 
în Dublin, la un local cu muzică şi am dansa pentru a 
sărbători? 

- Este o idee minunată şi sunt sigură că Joe va fi de 
acord, am răspuns eu, luând în considerare faptul că nu 
vom putea dansa în casă. Cum veţi ajunge la biserica din 
Leixlip în acea dimineaţă? am întrebat eu. 

- Ne vom întâlni în Dublin, a răspuns Valerie, şi vom 
veni cu autobuzul la biserică. Să sperăm că nu va ploua, 
deoarece nu vrem să aducem haine de ploaie şi sper că nu 
este mult de mers pe jos, că vom purta tocuri. 

- Două minute, le-am asigurat eu. Să fiți acolo mai 
devreme. 

Au râs și au spus că așteaptă cu nerăbdare petrecerea. 

Mai târziu în acea zi, când Pauline mă ajuta să ordonez 
rafturile chiar înainte de închiderea departamentului de 
modă, i-am spus: 

- Cred că e timpul să-ţi spun unde se va ține recepţia. 

- Deja am auzit de la celelalte fete că este acasă la 
părinţii tăi, a spus Pauline. Cred că este minunat. 

I-am spus că era drăguţ din partea ei să spună acest 
lucru. 

Când am ajuns acasă de la serviciu în acea seară, mama 
a sugerat să mergem să cumpărăm materialul pentru 
rochie 'în ziua mea liberă, care era a doua zi. Așteptam 
cu nerăbdare să merg în oraş cu mama să cumpărăm 
materialul şi tiparul pentru rochia mea de mireasă - chiar 
dacă îl alesesem deja și știam exact ce voi cumpăra. Nu 
i-am spus totuşi mamei acest lucru. Ştiam că mamei îi va 
plăcea să meargă prin magazine, aşadar nu am spus nimic. 

A fost distractiv să merg cu mama prin magazinele 
de materiale textile din Dublin, dar s-a enervat puţin din 
cauza faptului că nu-mi plăcea nimic din ce vedeam, deşi ea 
a văzuse multe materiale despre care credea că ar fi perfecte. 

- Nu vreau o rochie tradițională, i-am spus mamei, şi în 
mod sigur nu vreau să port alb! Mai există un magazin de 
materiale, mamă. Tu m-ai dus acolo odată, este pe o stradă 
laterală, lângă Clerys. 

După o ceaşcă de ceai, mama m-a dus la magazinul de 
stofe. Ne-am uitat la multe materiale, unele puse pe suluri 
mari, altele atârnate sau întinse pe tejghea. Când am ajuns 
la cel ales de mine, i-am spus mamei: 

- Cred că acest material este frumos. Îmi plac culoarea 
crem şi florile de culoarea vinului care sunt presărate 
împrejur. Şi uite acesta care este lângă el, ar fi perfect 
pentru rochia domnișoarei de onoare. | 

- Da, a dat din cap mama. Este frumos. Acestea două 
vor merge împreună foarte bine. 

Când mama a spus aceste cuvinte, îngerii au apărut 
peste tot în jurul nostru. 

- Cât costă acest material? a întrebat mama, iar eu 
aproape am izbucnit în râs, deoarece am auzit vocile 
îngerilor, ca un cor cântând: „Nu are etichetă de preţ, nu 
are etichetă de preţ“. Ştiam că îngerii făcuseră să dispară 
eticheta cu preţul. 

Mama a decis să-l întrebe de preț pe unul dintre angajaţi. 
Toţi îngerii s-au oprit şi au dat din mâini, indicând că nu. 
Am ştiut atunci că trebuia s-o opresc pe mama, deoarece 
avea să creadă că materialul era prea scump şi să încerce să 
mă facă să cumpăr unul mai ieftin. Nu puteam permite să 
se întâmple așa ceva, dar nici nu doream să o rănesc. 

- Nu îţi face griji, mamă, am spus eu, plătesc eu pentru 
material şi pentru tipar şi pentru tot ce trebuie pentru 
rochie. Să ne uităm prin catalogul cu tipare. 

Îngerii au luat-o pe mama de mână, în timp ce mergeam 
spre peretele din spate, unde erau toate cataloagele cu 
tipare. Mama a deschis unul dintre cataloage și a început 
să se uite prin el. Am sugerat că, pentru a economisi timp, 

mă voi uita şi cu în alt catalog. Cred că m-am uitat prin 
cinci cataloage până am găsit tiparul văzut anterior. Am 
chemat-o pe mama. 

- Uite, acest tipar se potriveşte de minune cu materialul 
pe care l-am ales. 

Mama era o croitoreasă foarte bună şi ştia să citească 
tiparele pentru a vedea cât material îmi trebuia pentru 
ambele rochii. Când mama a terminat de calculat cantitatea 
de material de care aveam nevoie, ne-am dus la tejghea și 
l-am cerut angajatei. Ea a luat două suluri de material, le-a 
intins pe tejghea şi le-a măsurat, cot cu cot. Materialul 
s-a adunat pe tejghea, iar fata l-a împăturit perfect şi l-a 
pus într-o pungă. Tot în pungă a pus și tiparele și toate 
ornamentele de care aveam nevoie. 

- Costă 25,99 de lire în total, ne-a comunicat ea. 

Tocmai când mă pregăteam să-i întind banii vânzătoarei, 
mama a spus că dorea să plătească pentru materialul 
rochiei de mireasă. 

- Nu, mamă. Este prea mult, am protestat eu, deși îmi 
plăcuse oferta ei. 

Dar mama a insistat, aşadar am lăsat-o să plătească. Părea 
foarte fericită și mândră în timp ce îi dădea vânzătoarei 
banii. Am mulțumit şi când'am ieșit din magazin, un înger 
stătea la ușă. I-am mulțumit îngerului în şoaptă, iar apoi 
ne-am îndreptat spre casă. Îndreptându-ne spre autobuz cu 
bagajele, i-am mulțumit mamei. 

Eram ca un copil mic, plină de entuziasm, așteptând 
să-i arăt lui Joe materialul și să îl duc acasă la mama lui. În 
acea seară mama lui Joe a spus: 

- Trebuie să-i cunosc pe părinţii tăi. Îi vei întreba dacă 
pot veni la cină duminică? 

Când Joe m-a adus acasă în acea seară, am intrat pe 
ușa din spate, ca de obicei. Am fost surprinsă de faptul că 

mama şi tata erau încă în sufragerie, aşadar am profitat de 
ocazie. 

- Bună! Nu mă aşteptam să vă găsesc încă aici. Voiam 
să vă spun că mama lui Joe v-a invitat pe amândoi la cină 
duminică la ora cinci. 

Mama nu a fost prea impresionată, dar tata a spus: 

- Bineînțeles că vom veni. Spune-i mamei lui Joe că 
vom fi acolo duminică la cinci. 

Am fost încântată și m-am oferit să le fac o ceaşcă de 
ceai. 

-: Mergi la culcare, mi-a spus tata, refuzând. 

Le-am urat noapte bună. 

A doua zi după serviciu, am luat autobuzul spre casa 
mamei lui Joe și i-am spus că părinții mei vor veni la cină 
duminică. A fost încântată și puțin neliniştită. Am ştiut că 
va face eforturi mari pentru a pregăti cina perfectă. 

Când am ajuns duminică împreună cu părinţii mei 
pentru cină la casa lui Joe, tata a bătut la ușă şi m-am 
bucurat să văd că era Joe cel care a deschis ușa. Joe i-a 
salutat pe părinții mei şi m-a îmbrățișat. Am mers în 
sufragerie; masa era aranjată ca pentru o regină. Era de 
necrezut. Joe le-a prezentat-o pe mama lui, apoi pe sora 
lui Barbara, pe soţul acesteia şi pe copiii lor. Totuși, un 
lucru amuzant s-a întâmplat la început. Barbara a insistat 
ca mama să se dezbrace de haină şi mama tot susținea că 
era în regulă. | 

- Nu este o haină, este o robe-manteau. Spune-i Barbarei 
să nu-i mai ceară mamei să o scoată sau voi izbucni în râs, 
i-am şoptit eu lui Joe, trăgându-l deoparte. 

Joe a spus că nu auzise niciodată de robe-manteau, şi 
când s-a întors în sufragerie, sora lui o întreba din nou pe 
mama dacă îi poate lua haina. Joe a întrerupt-o şi a tras 
scaunul pentru ca mama să se aşeze. 

Am avut parte de o cină minunată, cu friptură de vită 
cu cartofi copți, varză și morcov. La desert am mâncat 
delicioasa plăcintă cu mere cu sos de vanilie a mamei lui 
Joe. N-am mâncat niciodată o plăcintă cu mere mai bună ca 
a ei. Mama lui Joe era foarte mândră; totul decursese bine. 


Toată vara de dinainte de căsnicia noastră, îngerii mi-au 
spus să-i dezvălui câte ceva din secretul meu lui Joe. Le-am 
spus de multe ori că îmi era teamă. Îmi doream să pot 
împărtăşi secretul meu cu cineva, în special cu Joe, dar îmi 
era frică de reacția lui - dacă nu mă credea? 

- Trebuie să-i spui doar o parte din secretul tău, mi-au 
zis îngerii. Puțin câte puţin. Ţine minte, Lorna, că nu vei 
putea să-i împărtăşeşti tot secretul; unele lucruri nu pot 
fi spuse. Data viitoare când va fi ocazia potrivită, te vom 
ajuta. | 

Câteva seri mai târziu, când Joe m-a condus acasă, mi-a 
sugerat să mergem cu maşina spre munți. 

- Va fi o noapte frumoasă, a spus el. Este lună plină şi 
sper că cerul va fi plin de stele. Ştiu un loc unde putem parca 
pentru a avea o priveliște minunată asupra Dublinului şi a 
mării de dincolo de el. 

Când am ajuns acolo, locul era plin de maşini. 

- Să ne plimbăm şi poate stăm lângă peretele acela 
puţin, am spus eu. 

Peretele era doar o grămadă de pietre împrăștiate, dar 
ne-am aşezat şi Joe m-a ţinut în braţe. Ne-am sărutat şi 
m-am simţit în siguranţă. Nu știu cât am stat acolo, dar 
brusc am observat că cerul era plin de stele. Apoi, unele 
dintre ele au părut să se rotească și să cadă şi, când s-au 
apropiat de pământ, am văzut că erau îngeri. 

- Acum este momentul să-i spui câte ceva din secretul 
tău lui Joe, i-am auzit pe îngeri spunându-mi. 

M-am întors în braţele lui Joe şi i-am spus că am ceva 
să-i zic. El s-a uitat la mine şi m-a întrebat dacă era ceva în 
legătură cu nunta. 

- Nu, am spus eu. De fapt, este despre mine. Lasă-mă 
să-ţi explic ceva. Văd lucruri pe care alți oameni nu le pot 
vedea. Câteodată văd îngeri. 

O neîncredere totală i s-a întipărit pe faţă. S-a uitat la 
mine şi a râs. 

- Lorna, din câte ştiu eu, doar preoţii şi măicuţele 
văd îngeri. Este ridicol! Oamenii obișnuiți, ca noi, nu văd 
ingeri. 

M-am uitat la el neliniștită; de acest lucru mă temusem. 
Am strigat în gând „Ajutor!“ sutelor de' îngeri care erau 
jurul meu. 

El m-a îmbrățișat şi nu a mai spus nimic despre acest 
lucru. 

- Să mergem. Este târziu şi mâine avem amândoi de 
lucru, a spus el. 

Călătoria spre casă a fost tăcută, cu excepția câtorva 
cuvinte. Joe m-a privit din când în când, în timp ce 
conducea, ca şi cum ar fi spus: „Ce se întâmplă aici?“ 

l-am certat pe îngeri în gând, căci Joe nu reacţiona 
deloc bine. 

- Lorna, mi-ai cerut să cred în ceva la care nu m-am 
mai gândit niciodată, mi-a spus Joe când a oprit mașina în 
faţa casei. 

Dar m-am simţit mai liniştită când m-a îmbrățișat şi 
m-a sărutat. 

Am ajuns în faţa uşii din spate şi eu tot mai eram 
supărată pe îngeri. 

- Nu îţi face griji, Lorna, Joe abia a început să te 
cunoască, mi-a spus unul dintre îngeri. 

M-am întrebam cum voi putea să-l fac să mă creadă, 
dar ocazia avea să se ivească în curând. 

Deşi Joe nu mai lucra cu tata, câteodată îl ajuta la garaj. 
într-o marţi-scară, când terminasem lucrul, am avut o 
viziune - am văzut multă sticlă, ferestre mari; lumina 
părea să strălucească prin ele; acestea îmi blocau vederea, 
şi totuși, părea să fie întunecat. 

- Ce e cu toate acestea? i-am întrebat pe îngerii mei. 

Îngerii au spus: 

- Mărturiseşte-i lui Joe. 

- Eu chiar nu vreau, am răspuns eu. 

- Aminteşte-ţi viziunea ta, Lorna, au spus îngerii. Acum 
vezi unde este? 

- Da, este la garaj. 

În acea seară i-am spus lui Joe. | 

- Asta nu înseamnă nimic, a răspuns el. 

N-am mai spus nimic, dar am fost îngrijorată. Vineri, 
am avut din nou viziunea. De data aceasta, l-am văzut pe 
Joe în mașină, ca şi când ar fi mers la benzinărie pentru a 
face plinul; am văzut bărbaţi care se apropiau de maşină 
şi pe Joe care cobora geamul portierei. Apoi, viziunea a 
dispărut. 

I-am spus lui Joe că am avut din nou viziunea şi i-am 
explicat în detaliu ce am văzut. 

- Nu vreau să păţeşti ceva. Este un avertisment. 

- Nu cred în astfel de lucruri, a spus Joe. Tatăl tău 
a sunat și mi-a lăsat un mesaj. Are nevoie să lucrez în 
weekend; bărbatul care lucra în tura de noapte a plecat, 
aşadar nu are pe nimeni pentru sâmbătă şi duminică, de la 
miezul nopţii până la ora şapte dimineaţa. 

Am avut din nou viziunea şi am văzut mai multe. L-am 
văzut pe Joe coborând geamul mașinii şi pe unul din cei doi 
bărbaţi lovindu-l în faţă cu pumnul. Apoi l-am văzut pe Joe 
la secţia de poliţie și pe poliţişti crezându-l pe agresor şi nu 

pe Joe. Nu mi-am dat seama despre ce era vorba; de-acum 
eram supărată și mă certam cu îngerii. 

- Joe va avea nasul spart, au spus îngerii, dar în rest va 
fi bine. Aminteşte-ţi viziunea, Lorna. Poliţia s-ar putea să 
nu-l creadă, dar se va face dreptate în cele din urmă. 

După serviciu m-am dus acasă la mama lui Joe şi eu și 
Joe ne-am plimbat prin preajma casei. L-am rugat pe Joe să 
mă creadă. Eram supărată pe el. 

- De ce nu vrei să mă asculți? l-am întrebat eu. 

Îngerul lui păzitor i-a șoptit tot timpul la ureche. 
Am vrut să-i strig lui Joe „Îngerul tău păzitor încearcă 
să-ți spună, dar tu nu asculți. Deoarece păream foarte 
supărată, Joe mi-a promis că va fi deosebit atent la sfârşitul 
săptămânii. 

La sfârşitul acelei săptămâni, totul s-a petrecut întocmai 
cum văzusem eu. 

Într-o seară, Joe repara mașina unui client și s-a dus să 
pună benzină. Un prieten al proprietarului mașinii, care 
trecea pe acolo, a crezut că Joe furase maşina. A strigat la 
Joe şi când Joe a coborât geamul maşinii, individul l-a lovit 
în faţă, apoi a chemat poliţia. Poliția nu l-a crezut pe Joe şi 
l-a arestat. Tata l-a scos pe cauţiune şi totul s-a lămurit, dar, 
în acea seară, Joe a mai aflat câte ceva despre mine. 

Cu două săptămâni înainte de nuntă, Pauline, Valerie și 
Mary m-au luat să petrecem noaptea burlăcițelor. Nu mai 
ieşisem niciodată cu ele în oraş după program. M-au dus 
mai întâi la Smyth's, pubul unde se ducea Valerie aproape în 
fiecare vineri-seară, care era plin de oamenii care lucrau în 
magazin. Valerie şi Mary păreau să îi cunoască pe toți din 
local și a fost distractiv. Ele erau obișnuite să bea, dar eu nu 

eram. M-au încurajat să beau un pahar cu vin; mi s-a urcat 
la cap şi prictenelor mele li s-a părut amuzant. Un singur 
pahar a fost mai mult decât suficient pentru mine, deoarece 
i-am simţit efectul; după aceea am băut numai 7Up. 

Am trecut dintr-un local în altul, pe jos, până când 
am ajuns la Murphy, localul preferat al lui Mary. Acolo 
atmosfera era minunată. Localul părea foarte simplu - cu 
podeaua din beton cu găuri, fără mese, doar scaune la bar 
şi locul era plin cu oameni care cântau melodii irlandeze 
revoluționare. Mi-au plăcut muzica şi cântecele și ne-am 
alăturat lor. După aceea ne-am întors acasă la Mary, în 
centrul oraşului, unde am băut o ceaşcă de ceai, am mâncat 
nişte biscuiţi şi am discutat despre acea seară. Prietenele 
mele m-au tachinat cu farsele pe care ni le puteau face mie 
şi lui Joe în ziua nunții; ne-am distrat bine. A fost o seară 
minunată, dar m-am bucurat să ajung acasă în cele din 
urmă şi să mă bag în pat. 

Ziua nunţii se apropia. Aproape totul era pregătit şi 
tortul de nuntă fusese livrat deja; una dintre mătuşile mele 
ni-l pregătise, ca dar de nuntă. Era superb, avea trei etaje. 
Încă mai am decoraţiunile de pe el; le-am pus într-o cutie 
pe undeva. 

Cu două zile înainte de nuntă, casa era curată, iar 
ambele familii pregătite; în ajunul nunţii, vecinii au venit 
să întrebe dacă ne pot ajuta cu ultimele pregătiri. Anne, 
vecina noastră de alături, m-a asigurat că va veni dimineaţa 
devreme pentru a mă coafa. 

Este minunat să vezi bucuria pe care o poate aduce o 
nuntă familiei, prietenilor şi chiar vecinilor - să vezi tot 
entuziasmul oamenilor ieşind la suprafață. Oricând se 
plănuieşte o nuntă, cer tuturor îngerilor universului ca acea 
nuntă să aducă fericire şi încântare tuturor celor implicaţi. 

În sfârşit, ziua nunţii mele a sosit! Optsprezece august 
1975. Abia am putut dormi în noaptea dinainte şi m-am 

trezit devreme - ca toți ceilalţi. Eram prea agitată pentru 
a lua micul dejun, aşadar am băut doar o ceașcă de ceai. 
Unul dintre cele mai prețioase momente a fost când tata 
m-a escortat la maşină și a stat lângă mine, pe bancheta din 
spate. Nu a spus un cuvânt, doar m-a ţinut de mână. 

- Nu te mișca, mi-a spus tata când am ajuns la intrarea 
principală în biserică şi a coborât din maşină. 

Şoferul trebuia să ocolească pentru a deschide portiera, 
dar tata a insistat să o deschidă el. Când am ieşit din 
maşină, zâmbetul tatei m-a făcut fericită. M-a luat de 
mână. Chiar în momentul în care am intrat în biserică 
pentru a ne îndrepta spre altar, mi-a spus cu o voce blândă 
cât de mândru se simţea să-şi însoţească frumoasa fiică la 
altar, în ziua nunţii ei. 

În drum spre altar, la braţul tatei, l-am simțit pe îngerul 
meu păzitor zburlindu-mi părul pe care vecina mea îl 
aranjase mult timp în acea dimineaţă. L-am văzut pe Joe 
în faţa altarului, privindu-mă. Era frumos. Lângă el stătea 
îngerul lui păzitor, care zâmbea. Apoi, în altar au apărut 
îngerii: Mihail, Hosus, Ilie, Elisha - toţi îngerii care m-au 
însoțit de-a lungul anilor. Altarul era plin de îngeri. Preotul 
ne aştepta. 

Eu şi Joe am pășit spre altar, am stat în faţa preotului şi 
a început ceremonia. Când Joe mi-a pus inelul pe deget, 
Hosus m-a tras de rochie și a rostit da odată cu mine. Am 
făcut multe fotografii în faţa bisericii și acasă am mâncat 
impreună cu prietenii şi familia, în jurul unei mese mari. 

Mai târziu în acea seară, am plecat toţi; Joe şi cu mine 
ne-am dus împreună cu prietenii pentru a bea un pahar 
intr-un local din apropiere. Era totuşi aglomerat, aşadar am 
mers într-un local din centrul Dublinului. Eu și Joe n-am 
rămas prea mult, apoi ne-am îndreptat spre Maynooth, 
unde, la primele ore ale dimineţii, Joe m-a trecut pragul 
căsuţei noastre. 

CAPITOLUL 1+ 
Nu am știut niciodată că 
am un înger păzitor 


Câteodată, îngerii nu-mi dau niciun avertisment inainte 
de a se petrece un eveniment. Într-o seară, la trei luni de 
la nuntă, s-a întâmplat ceva ciudat. Era aproximativ orą 
unsprezece și Joe s-a dus la culcare, şi citea o carte in 
timp ce eu strângeam din casă și mă pregăteam să merg 
la culcare. Nu aveam baie în casă la acea vreme, așadar 
mă spălam în faţa şemineului. Mă băgasem în pat de cinci 
minute, când am avut nevoie să merg la toaletă, aşa că am 
coborât din nou. 

Am deschis uşa dormitorului şi m-am speriat. Aproape 
că dădusem peste cineva. 

- O, Doamne, ce faci aici? am exclamat eu. 

Doamna Costello, fosta proprietară, bătrâna, stătea 
în fața mea! Arăta exact cum o descrisese Elizabeth. Era 
îmbrăcată cu haina ei și avea o pălărie frumoasă, ale cărei 
impletituri reprezentau fructe, şi ducea o geantă mare sub 
braţ. 

- Rămas-bun, a spus ea. Am plecat acum. 

Mi-a zâmbit. Arăta frumoasă, perfectă, exact ca doamna 
Tiggywinkle. Nu știu de ce avea nevoie să-şi ia rămas-bun 

de la mine, dar dacă asta a trebuit să facă, pe mine nu m-a 
deranjat. Totuşi, m-a speriat! 

M-am întors şi m-am aşezat în pat. 

- Ce s-a întâmplat? a întrebat Joc. 

- Aproape că am dat peste ca, i-am spus cu, uitând că 
nu îi spusesem încă de faptul că văd şi spirite. Tocmai am 
intălnit-o pe bătrâna care a trăit aici înainte de noi, i-am 
spus. A venit doar să-şi ia rămas-bun. 

Joe s-a ridicat şi s-a uitat la mine speriat. Mi-a spus să 
mă culc la loc. 

Aşa am făcut, sperând că Joe nu se va gândi prea mult la 
acest incident. Nu a făcut-o - s-a întors, iar eu am continuat 
să citesc. În mod clar, îngerii mei lucrau din greu! Joe nu a 
mai amintit niciodată acest incident. 

Stăteam întinsă în pat, vorbind cu îngerii, întrebându-i 
de ce doamna Costello îmi apăruse atât de brusc în față. 
Nu-mi place să trec printr-o fantomă, un spirit care încă nu 
s-a ridicat la cer; este neplăcut să simt șocuri electrice prin 
tot corpul. Un spirit care nu a urcat la cer nu s-a purificat 
încă și îl simt diferit faţă de un spirit care s-a ridicat la cer și 
care s-a întors, precum fratele meu Christopher. Simt forța 
vitală a sufletului celor care s-au întors din Rai. 

Îngerii mi-au spus că, dintr-un motiv anume, doamna 
Costello nu reuşise să părăsească locuinţa până când nu 
m-a contactat şi că avea nevoie de asta pentru a pleca în 
Rai. Nu pot explica acest lucru, dar întâlnesc des suflete 
care încă nu au părăsit acest pământ pentru a merge în Rai 
şi, dintr-un motiv oarecare, eu am un rol în a-i ajuta să se 


înalțe la cwer. 


Câteva luni mai târziu, am rămas însărcinată. Joe a decis 
să vândă maşina pentru a avea bani în plus pentru toate 

cele necesare copilului. Aşadar, am început să mergem iar 
cu autobuzul şi amândoi am râs de acest lucru. 

Sarcina mi s-a părut grea și m-am plâns îngerilor și lu; 
Dumnezeu tot timpul. Îngerii au râs şi mi-au spus să m 
odihnesc. 

Copilul meu a decis să se nască mai devreme cu câteva 
săptămâni - era un copil frumos de aproape trei kilograme, 
Am fost atât de fericiţi. Îi povestisem mai demult lui Jos 
despre fratele meu Christopher, care murise de mic și de 
dorința mea de a-i da fiului meu numele sáu. Așa câ air 
hotărât să îl numim Christopher. 

Cu toate astea, nu i-am spus niciodată lui Joe despre 
întâlnirile mele cu spiritul fratelui meu; nu mi s-a permis 
acest lucru până la scrierea acestei cărți. I-am spus lui Je: 
să nu le dezvăluie părinților mei motivul pentru care i. 
vom numi pe fiul nostru Christopher. Când părinții mei at 
venit să mă viziteze la spital, după nașterea lui, mama ne-a 
spus că ar trebui să-l numim pe fiul nostru Christopher - 
după tatăl ei, bunicul meu. I-am zâmbit lui Joe și am spus 
că alesesem deja numele de Christopher. Joe m-a strâns de 
mână. 

Când l-am adus pe Christopher acasă, eram ca orice 
mamă tânără - neliniştită şi agitată în jurul lui. Era sănătos 
şi puternic, dar odată, când aveam grijă de el, au apărut 
îngerii în jurul meu și mi-au spus că avea o mică problemă. 

- Am observat că nu digeră bine laptele. Am dreptate? 
am întrebat eu. 

- Da, au răspuns îngerii. Înveleşte-l bine pe Christopher, 
pune-l în cărucior și mergi la o cabină telefonică. 

Am făcut cum mi s-a cerut şi când am ajuns acolo, 
m-am bucurat să văd că nu vorbea nimeni la telefon. 
L-am sunat pe doctor și l-am rugat să vină să-l vadă pe 
Christopher. Doctorul a venit în acea după-amiază. Era 0 
zi friguroasă şi ploua cu găleata. 

_ Este cineva acasă? a strigat doctorul în timp ce intra. 

gu stăteam lângă sobă, ţinându-l pe Christopher pe 

enunchi, alăptându-l. sui zâmbit doctorului, deoarece 
toți îngerii îl raasta in incapere. S-a aşezat pe scaun şi 
mi-a spus cât de plăcut şi comod era în casă și și-a încălzit 
mâinile lângă foc. S-a jucat puţin cu copilul, iar apoi 
m-a întrebat ce nu era în regulă. I-am spus că probabil 
Christopher nu digera corespunzător laptele. S-a uitat 
ciudat la mine. Îngerii din spatele lui mi-au spus să am grijă 
la ce spun. 

- Vomită mult, am adăugat eu. 

- Lorna, mi-a spus el râzând, toți copiii fac acest lucru. 

Când doctorul şi-a tras scaunul mai aproape de 
Christopher, unul dintre îngeri i-a atins burta copilului şi 
acesta a vomitat. Laptele a ţâşnit până în capătul opus al 
camerei. Doctorul s-a uitat la mine şi a spus: 

- Asta nu-i normal. 

Doctorul l-a ascultat cu stetoscopul şi mi-a spus că 
ori de câte ori a văzut un copil făcând acest lucru, acesta 
suferea de boala celiacă. Apoi mi-a dat o trimitere pentru 
a vedea un specialist de la spitalul de copii de pe strada 
Temple, din Dublin. 

Christopher avea într-adevăr celiachie, aşadar, de atunci 
l-am pus la regim alimentar. Acest lucru a însemnat multe 
Vizite la spital; uneori trebuia să fie internat, lucru care ne-a 
afectat pe toți. 

Joe lucra în grădină de câte ori avea timp liber și trebuie 
să spun că aceasta începea să prindă contur. Într-o zi, când 
il priveam pe Joe lucrând în grădină, îngerul lui păzitor a 
Apărut doar pentru un moment şi apoi alţi îngeri au apărut 
'n jurul lui, de parcă l-ar fi susținut. Am observat că lumina 
din jurul lui era foarte slabă. 

— Nu! Nu e cinstit! am exclamat eu, începând să plâng. 

Ştiam că ingerii îmi arătau că Joc urma să S€ 
imbolnăvească. 

Aşa s-a şi întâmplat. S-a îmbolnăvit de ulcer gastric Ja 
scurt timp după aceea şi a fost mult mai bolnav decât alţi 
oameni cu o afectiune similară. Acest lucru cra ca un dat 
pentru Joc. Dintr-un motiv pe care nu l-am înţeles niciodată 
pe de-a-ntregul, când se îmbolnăvea, el se îmbolnăvea mai 
grav decât alţii. 

În ciuda regimului alimentar şi tratamentului, Joe a fost 
foarte bolnav şi nu a putut munci șase luni. Prin urmare, 
şi-a pierdut slujba de la compania de transport şi am ajuns 
să depindem de ajutorul social pentru a supravieţui. 

A fost o perioadă foarte dificilă pentru noi; deşi atunci 
nu am ştiut acest lucru, acesta avea să fie un tipar pentru 
tot restul vieții lui. 

Într-o zi, când Christopher avea optsprezece luni, l-am 
adus în grădina din faţă pentru a se juca, am încuiat poarta 
și m-am întors în casă pentru a face paturile, lăsând uşa de 
la intrare deschisă. Îngerul Elisha a apărut doar pentru un 
moment. 

- Bună, Lorna, vreau doar să-ți spun că vei avea un 
vizitator. 

Înainte de a putea să spun ceva, Îngerul Elisha a dispă- 
rut. Asta a fost o vizită rapidă, am râs eu. 

Elisha nu a mai reapărut; nu m-am mai gândit la acest 
lucru şi am continuat să fac paturile, uitându-mă din când 
în când pe fereastră, la Christopher. Când am intrat în mica 
noastră sufragerie, am observat o strălucire luminoasă pe 
prag şi am auzit un mic râset. Spiritul unei fetiţe a intrat 
în hol. Avea părul brunet, lung și ondulat şi ochii de un 
albastru-închis. Era îmbrăcată cu o haină cu un guler 
negru, o pălărie, șosete până la genunchi și pantofi negri. 
A dansat până în bucătărie şi mi-a zâmbit. Am urmat-o: 

Acest mic spirit încă avea îngerul păzitor cu ea. Rareori 
am văzut un spirit împreună cu îngerul lui păzitor - ei 
stau cu noi în mod normal doar puţin timp după moarte, 
deoarece spiritul nu are nevoie de ajutorul îngerului păzitor 
după ce trece de porţile Raiului. 

Fetița a apărut ca şi cum era în carne şi oase, cum 
suntem noi. Ea trăise cândva în trecut, dar nu ştiu cum 
a murit. Îngerul ei păzitor era transparent, ca o picătură 
de ploaie plină de viaţă; reflecta toate culorile şi stătea 
imprejurul ei. Toţi îngerii păzitori seamănă între ei, în 
ciuda trăsăturilor diferite - într-un fel este ca asemănarea 
dintre fraţi şi surori, care au un aer de familie, dar trăsături 
diferite. Îmi este foarte uşor să deosebesc un înger păzitor 
de orice alt fel de înger. 

L-am văzut pe îngerul păzitor cum se mişca în jurul ei, 
ca și cum o proteja de lumea umană şi de tot ce era în ea; nu 
îi lăsa nici măcar picioarele să atingă pământul. Câteodată 
se întorcea şi îmi zâmbea, apoi îşi punea degetul la gură, 
indicându-mi să nu scot niciun cuvânt. 

Fetiţa s-a întors şi a sărit din bucătărie în hol şi apoi pe 
ușa din faţă, dispărând amândoi într-o strălucire de lumină. 
În următoarele câteva luni, fetița a apărut împreună cu 
ingerul ei păzitor de multe ori. Mă vizita doar când era 
ușa de la intrare deschisă, dar acest lucru se întâmpla mai 
tot timpul. Prima dată a vorbit cu mine şi mi-a spus că era 
singură când a murit. 

- Nu ştiam că am un înger păzitor. N-am ştiut niciodată 
că ești aici, a zis ea apoi, ridicându-şi privirea spre îngerul 
ei păzitor. 

Ochii fetiţei s-au umplut cu lacrimi şi îngerul ei păzitor 
s-a aplecat şi i le-a şters. Am simţit o mare dragoste şi 
emoție şi mi-au dat și mie lacrimile. Fetiţa nu a mai spus 
nimic şi a sărit afară pe uşă. 

Cu altă ocazie mi-a spus că numele ei era Annie. Părea 
că niciodată nu aveam ocazia să-i pun întrebări, deoarece 
îngerul ei păzitor își punea întotdeauna degetul pe buze, 
indicându-mi să nu spun nimic. 

Într-o dimineaţă, Îngerul Elisha mi-a apărut din nou. 

- Să nu îndrăzneşti să dispari din nou, așa cum ai făcut 
ultima dată, am spus eu imediat. 

- Hai să ne așezăm pe pragul uşii, a spus Îngerul Elisha. 

- Elisha, am întrebat eu, de ce vin să mă viziteze spiritul 
fetiţei și îngerul ei păzitor? 

- Lorna, a răspuns ea, Annie trebuie să ştie dacă a 
iubit-o cineva când trăia. A murit singură şi a crezut că 
nimeni nu a iubit-o, nici măcar părinţii ei - nu i-a putut 
găsi când murea. Îngerul ei păzitor a adus-o pe Annie la 
tine pentru a-i fi tu părinte. Îți cerem să faci un lucru dificil, 
Lorna. 

- Ştii, Îngere Elisha, am spus eu, funcţionează. Mă bucur 
să o văd pe Annie, chiar dacă este doar un suflet. Simt că 
m-am atașat de ea. Ştiu că îngerul ei păzitor transformă 
atașamentul în dragoste. Mulţumesc, Îngere Elisha. 

- La revedere, Lorna, a spus Elisha dispărând. 

Vizitele lui Annie au devenit mai dese - aproape zilnice. 
Apoi, într-o zi, m-a strigat pe nume. 

- Lorna, a spus ea, știi că am murit într-un incendiu. Nu 
am găsit pe nimeni. Am strigat, dar nimeni nu m-a auzit. 
Unde erau mama și tata? Mamei şi tatei nu le-a păsat; nu 
m-au iubit. Îmi amintesc cum m-am întins pe jos şi am 
plâns și când m-am trezit, eram în Rai. 

- Annie, când te vei întoarce în Rai, am răspuns eu, îi 
vei întâlni pe mama și tatăl tău și vei şti că te-au iubit. 

Cât am rostit aceste cuvinte, Annie și-a întins mâinile 
și m-a atins doar pentru o clipă. În acea îmbrăţișare, i-am 
simţit corpul fizic. 

- Asta e tot ce aveam nevoie să ştiu, că am fost iubită 
în lumea oamenilor, a spus ca, apoi s-a întors împreună cu 
îngerul ei păzitor şi a tugit pe ușă. 

I-am mulțumit lui Dumnezeu. Eram fericită să ştiu că 
Annie se afla acum în Rai împreună cu părinţii ci. 
Câteodată pare că Dumnezeu și îngerii nu pot convinge 
spiritele că au fost iubite cât au trăit. Aşa că Dumnezeu a 
trimis-o pe Annie în această lume a noastră, impreună cu 
ingerul ei păzitor, astfel încât să i se poată spune că a fost 
iubită cât a fost în viaţă. Este greu de înţeles, dar ea simţea 
nevoia să ştie că a fost iubită. 


CAPITOLUL 15 


Puterea rugăciunii 


Rămăsesem din nou însărcinată. Aveam douăzeci şi 
cinci de ani, iar Christopher doi ani și jumătate, și de 
această dată, primele trei luni de sarcină au fost minunate; 
nu am avut grețuri matinale. Într-o dimineaţă, după ce Joe 
a plecat la muncă, am hotărât să mai stau în pat, alături 
de Christopher. M-am trezit cam după o oră. Christopher 
dormea adânc, așa că l-am sărutat și m-am dat jos din pat 
în liniște. Am intrat în mica noastră cameră din faţă și 
acolo se afla Îngerul Hosus, care stătea pe un scaun. Mi-a 
zis să iau loc. 

— Îngere Hosus, nu-mi spune că e ceva în neregulă, i-am 
zis eu. 

- Nu, Lorna, nu este nimic grav. Copilul are un semn 
pe partea stângă a corpului. Doctorii se vor îngrijora şi vo! 
chema un specialist de la un alt spital. Trebuie să ştii cà 
totul va fi bine, bebeluşul tău este perfect, dar pur şi simplu 
Mica să se nască mai repede. Acel copilaş abia aşteaptă săi 
tii în braţe. Noi, îngerii, şi îngerul păzitor al bebeluşului N 
vom da toată silința ca acesta să rămână acolo unde trebuie 
cât mai mult timp posibil - chiar acolo, Lorna. Îngeri 

Hosus s-a întins şi mi-a atins burtica, iar cu am simțit 
copilul mişcându-se. 

- Copilul meu ştie că mi-ai atins burta, i-am zis lui 
Hosus. 

Când eram însărcinată în şase săptămâni, am simţit 
cum bebeluşul s-a mișcat, dar doctorul meu mi-a zis că era 
imposibil. Ştiu că nu este. Uneori, atunci când stau în fața 
oglinzii, îi cer lui Dumnezeu să mă lase să trag cu ochiul, şi 
apoi, văd toată energia ca pe un vârtej. Alteori, se deschide 
pentru un moment şi Dumnezeu îmi arată că bebeluşul 
meu este perfect. 

- De ce vrea copilașul meu să se nască mai devreme? 
l-am întrebat pe Îngerul Hosus. 

Nu mi-a răspuns la întrebare; totuși mi-a zis: 

- De acum înainte vei trece prin momente grele și cea 
mai mare parte a timpului ţi-o vei petrece în spital. 

Câteva zile mai târziu m-am dus la spital pentru o 
ecografie și mi-am putut vedea copilul. 

- Se pare că ai un bebeluș foarte activ, mi-a spus 
doctorul. Totul pare în regulă. Nu este mai mare decât 
degetul meu, dar îşi mișcă braţele şi picioarele. Chiar a 
deschis ochii şi și-a băgat degetele în gură. 

Medicul a decis că ar trebui să rămân în spital pentru 
câteva zile de odihnă şi am fost dusă într-un salon. Joe 
a plecat acasă, dar s-a întors în aceeași seară cu toate 
lucrurile de care aș fi avut nevoie. Până la urmă, am stat o 
săptămână, şi când doctorul mi-a zis că pot pleca acasă, am 
fost foarte fericită. 

După doar două săptămâni de stat acasă, m-am întors 
din nou la spital. Mama a avut grijă de Christopher, pentru 
ca Joe să poată să se ducă în continuare la serviciu - primise 
recent un loc de muncă la consiliul local. Christopher era 
foarte agitat, iar mama s-a chinuit cu el, însă Joe suna 
acasă la mama după ce ieşea de la serviciu şi înainte să 

mă viziteze la spital, și la sfârșit de săptămână îl lua pc 
Christopher cu el. 

În spital mi s-a pus o perfuzie şi nu mi s-a dat voie 
să cobor din pat. Doctorii nu înțelegeau de ce tot intram 
în travaliu prematur. Mi-am petrecut ultimele luni de 
sarcină în spital. În săptămâna de dinaintea Crăciunului, 
când eram însărcinată în şapte luni, saloanele se goleau și 
toți pacienţii care au avut permisiunea de a pleca acasă au 
plecat. Nu părea că mă vor externa, dar am continuat să 
mă rog lui Dumnezeu să mă lase să plec acasă, pentru a 
putea fi alături de Joe și Christopher de Crăciun. În Ajunul 
Crăciunului, chiar înainte de prânz, unul dintre doctori 
a venit lângă patul meu şi mi-a zis că mă pot duce acasă 
pentru trei zile, cu condiția să mă întorc imediat dacă nu 
mă simțeam bine. - 

În acea seară, Joe şi Christopher au venit împreună 
cu tata cu maşina, să mă ia de la spital; eu mă simțeam 
minunat. Când am ajuns acasă, totul părea atât de primito 
Elizabeth, minunata noastră vecină, aprinsese focul şi 
întreținuse. Înainte ca tata să plece, ne-a spus că suntei 
invitaţi la cină de ziua Sfântului Ștefan, a doua zi de Crăciuj 
şi că va veni să ne ia în jurul orei douăsprezece. Christophi 
a ieşit afară cu tatăl său să închidă porţile în urg 
bunicului şi când s-au întors, eu eram aşezată confort 
lângă foc. Christopher mi s-a aşezat pe genunchi şi eu l- 
îmbrățișat, în timp ce Joe ne pregătea un ceai. Chiar nu- 
amintesc prea multe lucruri legate de acel Crăciun și 
nu ştiu cum s-a descurcat Joe cu toate. Îmi aduc ami 
doar că, în acea seară, l-am îmbrățișat pe Christopher l 
foc, că am vizitat-o pe mama a doua zi de Crăciun şi că 
spus că nu mă simţeam prea bine şi că l-am rugat pe tata să 
mă ducă înapoi la spital. 

M-a dus şi, două săptămâni mai târziu, când intram în 
cea de-a opta lună de sarcină, l-am născut pe Owen, cel 
de-al doilea fiu al meu. Mă credeţi sau nu, a avut o greutate 
de aproape trei kilograme şi şase sute de grame - în ciuda 
faptului că a venit pe lume cu patru săptămâni mai devreme. 


Nu ştiu cum s-a întâmplat că mama şi tata s-au alăturat 
unui grup de rugăciune, dar au făcut-o, şi se pare că asta a 
avut o influență benefică asupra tatei. A început să-i ajute 
pe oameni. Îi ajuta dintotdeauna, însă acum ajuta mai 
mulți oameni ca înainte. Dacă auzea că o anumită persoană 
avea probleme, făcea tot posibilul să-i dea o mână de ajutor. 

Într-o seară, tata a venit la noi şi ne-a întrebat dacă am 
vrea să-l însoțim la grupul de rugăciune de la Maynooth 
College. În acel moment, Maynooth College era cel mai 
mare seminar din Irlanda, aşa că locul era mereu plin de 
preoți şi studenți la teologie. 

M-am uitat la Joe şi amândoi am dat aprobator din cap. 
Am fost încântată de ocazia de a ieşi din casă şi fascinată 
de perspectiva de a mă ruga într-un grup. Întotdeauna am 
iubit bisericile şi am participat la slujbă ori de câte ori am 
avut ocazia. 

- Cum sunt aceste grupuri de rugăciune? am întrebat 
eu. 

- Folosim una dintre sălile Colegiului Maynooth, a răs- 
puns tata. Ne rugăm împreună şi citim pasaje din Biblie; apoi, 
îi putem ruga pe membrii grupului să spună o rugăciune 
pentru familiile noastre sau pentru oricine altcineva care are 
probleme. De obicei, după ce se termină adunarea, bem ceai 
şi mâncăm fursecuri şi stăm de vorbă, socializăm. 

- Şi ne facem prieteni noi, am spus cu. 

Elizabeth a spus că va avea ca grijă de copii și, incepând 
din acea zi, ea a stat cu copiii de fiecare dată când noi ne 
duceam să ne rugăm. 

Mi-a plăcut mult primul grup de rugăciune, deși, 
sinceră să fiu, am fost atât de emoţionată, încât nu-mi 
amintesc prea multe lucruri legate de el. Cu toate acestea, 
am încercat să participăm la întâlniri cât mai des posibil. 

Rugăciunea este extrem de puternică: atunci când ne 
rugăm, nu ne rugăm singuri; îngerul nostru păzitor se 
roagă mereu alături de noi, la fel ca și alţi îngeri care s-ar 
putea afla lângă noi în acel moment. Chiar și cei dragi nouă 
care sunt deja în Rai ni se alătură atunci când ne rugăm. 

Nimic pentru care te poţi ruga nu este prea neinsemnat 
sau banal şi nicio rugăciune nu este prea scurtă — chiar dacă 
este vorba despre un cuvânt sau de mai multe. Ne putem 
ruga oriunde - în mașină, când conducem, când ieşim să 
ne plimbăm, în timpul unei întruniri, într-un grup, alături 
de alți oameni sau singuri. Uneori ne rugăm fără să ne 
dăm seama, mai ales atunci când ne gândim la cineva 
drag care este bolnav sau la un prieten care are probleme. 
Când ne rugăm din tot sufletul, rugăciunea este incredibil 
de puternică, iar religia sau credințele unei persoane nu 
contează: Dumnezeu aude rugăciunile tuturor copiilor săi. 

Rugăciunea este deosebit de puternică atunci când un 
grup de oameni se roagă împreună în același loc, așa cum 
am făcut noi în cadrul grupului de rugăciune, sau dacă 
oameni din întreaga lume se roagă pentru ceva anume în 
acelaşi timp. O astfel de rugăciune intensifică extraordinar 
"de mult puterea spirituală. 

Ne-a plăcut mereu plimbarea până la clădirea în care 
se afla grupul de rugăciune; Joe vorbea despre diferitele 
lucruri care se întâmplau la locul lui de muncă de la 
consiliul local, dar discutam și despre grupul de rugăciune. 

Într-o zi de miercuri, când ne îndreptam spre întâlnire, 
i-am spus lui Joe că speram că în acea seară va fi un grup 
mare - de obicei veneau cam zece oameni, şi uneori, mai 
ales în timpul verii, veneau și mai puţini. Când vacanţa 
se termina, numărul membrilor grupului de rugăciune 
incepea să crească şi uneori, din cauza acestui lucru, se 
muta dintr-un capăt al campusului în altul. 

Tata a participat la multe întruniri, însă în Maynooth 
a fost doar la câteva. Ne-a adus pe noi la prima noastră 
intâlnire, dar de atunci el nu a mai venit așa des, aşa că, 
in acea seară, am fost încântată să-l văd şi m-am grăbit 
să-l salut. Am urcat scările împreună şi am intrat într-una 
dintre sălile de pe partea stângă. Înăuntru se aflau câțiva 
oameni şi vreo douăzeci de scaune puse într-un cerc. 
Am salutat pe toată lumea și am luat loc. Aproape toate 
scaunele erau ocupate. | 

După aceea, au venit mai multe persoane, urmate de un 
preot care s-a prezentat ca fiind părintele David şi care ne-a 
întrebat dacă ne-ar deranja, în acea seară, prezenţa unor 
seminarişti şi a unor călugărițe care doreau să se alăture 
grupului de rugăciune. Toţi am răspuns în cor că erau bine- 
veniţi. Deoarece în sală se aflau deja aproximativ douăzeci 
de credincioși, el ne-a sugerat să găsim o sală mai mare. S-a 
întors după câteva minute, spunând că exista o asemenea 
sală într-un alt corp al clădirii colegiului și că ar trebui 
să aducem scaunele - inclusiv pe cele aflate lângă perete. 
Toată lumea s-a ridicat pentru a da o mână de ajutor. 

Cealaltă sală era mult mai mare. În curând, au început 
să sosească mulţi tineri seminarişti, însoțiți de nişte preoţi 
- să fi fost vreo şapte. Au venit, de asemenea, și nişte 
călugărițe, împreună cu o tânără care locuia în campus, în 
casa călugărițelor. Au sosit şi alți credincioşi. 

Sala era plină de viaţă şi de lumină. Deşi nu foarte clar, 
am văzut câţiva îngeri şi mi-a tresăltat inima de bucurie. 

Îngerii mei mi-au şoptit la ureche că trebuia să soseaua o 
persoană deosebită. 

~ Ştiu, le-am răspuns eu, Știu cine vine. 

Îmi venca să salt de bucurie și să le spun tuturor, dar 
îngerii mi-au înţepenit picioarele, ca să nu mă put mişca, 

-~ Nu, au spus ci, nu te vor crede. 

Stăteam în picioare în dreapta uşii, cu picioarele bine 
înfipte în podea, privind scaunele. Acestea erau dispus 
în cercuri concentrice şi, pe măsură ce grupul se mărea, 
scaunele erau mutate. Mi-am dat seama că ideea iniţială 
de a așeza scaunele în cercuri ieșise din discuţie și câ în 
loc se formase un oval, cu cinci sau șase ovale formate 
din scaune, care erau aşezate în centru şi care se mâreau 
cu fiecare minut care trecea. Oamenii continuau să vină, 
cărând scaune. 

Joe m-a chemat să mă așez lângă el. În cameră erau 
acum șase ovale complete formate din scaune. Îngerii 
mi-au eliberat picioarele, ca să mă pot mişca. Am văzut 
scaunul neocupat de lângă Joe, dar mi-a fost greu să-mi 
găsesc drumul. Unii oameni s-au ridicat de la locul lor, 
şi-au dat scaunele la o parte ca să pot trece şi, în cele din 
urmă, am ajuns la locul meu şi m-am așezat lângă Joe. 

John, unul dintre credincioşi, i-a salutat pe toți cei 
prezenţi. Apoi, toată lumea a început să-L preamărească pe 
Dumnezeu fiecare cu propriile cuvinte. (Oamenii se rugau 
după cum simțeau, în modul cel mai semnificativ pentru 
ei.) Atmosfera a devenit extrem de vibrantă și de electrică, 
iar lumina a devenit mai strălucitoare datorită bătăilor de 
aripi ale îngerilor. I-am adresat cuvinte de preamărire lui 
Dumnezeu din toată inima şi am vrut să închid ochii, dar 
îngerii mi-au spus să nu o fac. Când mi-au umbrit ochii, 
am simţit mâinile îngerilor sub bărbie, ţinându-mi capul 
ridicat. Intram în extaz. Toţi cei din jurul meu țineau 
capetele plecate; toți se rugau şi rosteau cântări de laudă. 


188 


Ingeri în părul meu 


înconjurând fiecare persoană, îngerii străluceau. Camera 
era plină de îngeri de sus și până jos — peste tot se afla câte 
un înger. 

Apoi, un înger mi-a şoptit la ureche: 

- Lorna, ascultă-i pe toți. 

I-am ascultat sfatul şi a fost incredibil. Am putut să aud 
fiecare persoană în parte: unii se rugau în diferite limbi, 
alții repetau necontenit rugăciuni, iar alții cântau imnuri 
şi-L lăudau pe Dumnezeu cu toată fiinţa, din adâncul 
sufletului. 

Încet, îngerii mi-au permis să înclin puțin capul şi nu 
am mai simţit scaunul de sub mine. I-am rugat pe îngeri 
să nu mă lase să închid ochii în timp ce-l mulțumeam lui 
Dumnezeu și-L slăveam. Îngerii mi-au șoptit la ureche 
că-mi vor închide ochii pentru puţin timp. Apoi s-a făcut 
linişte. Îngerii au tăcut. 

Un nor alb şi strălucitor, plin de viaţă, a cuprins 
treptat camera, înconjurând tot și pe toți, curățând și 
purificând totul în calea sa. Dumnezeu s-a materializat 
şi a devenit vizibil în mijlocul nostru, din acest nor; 
am recunoscut aceeaşi prezență puternică pe care am 
întâlnit-o în Mountshannon, în drum spre casa bunicii, 
când eram copil. 

Tânărul - Dumnezeu - era îmbrăcat într-o robă albă. 
Vârfurile degetelor de la picioare păreau aurii. Își ținea 
brațele pe lângă corp, cu palmele deschise, orientate spre 
podea; din vârful degetelor curgeau raze de lumină aurie. 
Chipul îi strălucea, iar ochii luminoşi radiau eternitatea 
vieții. Avea părul lung până la umeri, ondulat şi de 
culoarea bronzului. Dar cum aş putea eu descrie o lumină 
strălucitoare, radiantă - viața însăşi - plină de iubire, com- 
pasiune şi speranță? 

Dumnezeu s-a întors, încet, cu faţa spre noi toţi şi, fără 
să se mişte - cel puțin nu în sensul pe care îl cunoaştem 

noi -, a înaintat printre oamenii care stăteau pe scaunele 
din ovalul din interiorul cercului. Oamenii îi aduceau 
laude lui Dumnezeu şi îi mulțumeau în liniște, în meditaţie 
şi rugăciune, fără a-şi da seama de prezenţa Lui. L-am 
simţit pe Dumnezeu când se mișca printre oamenii din 
spatele meu; prezenţa Lui era extrem de puternică. M-am 
umplut de pacea care sălășluieşte în El. M-am rugat ca 
Dumnezeu să poată sta și umbla printre noi tot timpul. 

Când mi-am terminat rugăciunea, am simţit cum 
Dumnezeu m-a atins cu mâna pe umăr. El mi-a atins fizic 
sufletul, în această lumină strălucitoare. Cum să descriu ce 
a văzut sufletul meu? Puritate infinită; claritate totală. 

Apoi, Dumnezeu a dispărut într-o rază de lumină 
şi camera a revenit la normal. Aveam ochii deschiși și 
am văzut acel nor de lumină vie, vibrantă - strălucirea 
prezenței lui Dumnezeu mergând printre noi dispăruse. 
Am zâmbit cu ochii plini de lacrimi. | 

O clipă sau două mai târziu, toți s-au oprit din rugăciune 
şi şi-au ridicat capetele. O persoană a vorbit şi a spus că 
rugăciunea și meditaţia într-un grup mare o umplea cu o 
linişte şi pace incredibilă. Apoi un tânăr, despre care nu ştiu 
dacă era preot, se poate să fi fost un seminarist, a vorbit. 
Avea părul şaten-deschis, nu era foarte înalt şi avea o mică 
barbă. 

- A simțit cineva? a întrebat el. 

Ştiam exact ce voia să spună, 

- Pot să spun că şi eu am simțit - ca să îl ajut? i-am 
intrebat eu pe îngeri. Însă ei mi-au dat un răspuns negativ. 

- L-am simţit pe Dumnezeu mergând printre noi, a 
spus el. Și L-am simțit atingându-mă. A mai atins şi pe 
altcineva? 

Mi-am dorit atât de mult să spun că da, m-a atins și pe 
mine, dar mi s-a spus să păstrez tăcerea. 

Şi cel mai trist lucru a fost că nimeni altcineva n-a 
avut curajul să spună „Da, Dumnezeu m-a atins!“ nimeni 
nu a avut curajul să recunoască prezenţa lui Dumnezeu. 
Dumnezeu chiar îi atinsese! Ne este atât de frică să spunem 
că Dumnezeu face parte din vieţile noastre; ne este atât de 
irică să-L recunoaştem pe Dumnezeu, să vorbim deschis 
despre el. 

Nu știu cine erau ceilalți oameni pe care i-a atins 
Dumnezeu, dar îmi amintesc de acel tânăr, şi chiar şi astăzi 
sper că, indiferent de ceea ce face, continuă să păstreze vie 
acea frumoasă amintire. 

Când întâlnirea grupului de rugăciune a luat sfârșit, 
am băut ceai şi am mâncat fursecuri, ca de obicei. Între 
timp, eu m-am strecurat afară, în parcare, cu băutura în 
mână. Am traversat și m-am dus lângă niște copăcei — încă 
tremuram de emoție — însoţită de îngeri. 

- Ştiu că acel tânăr voia cu disperare ca restul lumii să 
recunoască ce s-a întâmplat, le-am spus îngerilor din jurul 
meu, nu doar unuia în special. 

I-am rugat pe îngeri și pe îngerul păzitor al tânărului 
să-l ajute să-şi păstreze credinţa în Dumnezeu, chiar dacă 
va deveni sau nu preot. 

- Aş putea să-i spun lui Joe că Dumnezeu a mers printre 
noi şi că pe unii i-a atins? am mai vrut eu să ştiu de la ei. 

- Nu, Lorna, nu ar putea să înţeleagă, au răspuns îngerii. 
Va veni şi timpul în care îi vei împărtăşi mai multe lucruri, 
dar ţine minte, nu pe toate. Acesta este unul dintre lucrurile 
pe care nu i le vei spune niciodată. 

M-am întristat. Când m-am întors spre intrare, Îngerul 
Elisha a apărut şi mi-a deschis uşa, zâmbind. 

- Nu fi tristă, mi-a zis ea, şi zicând aceasta, tristeţea a 
dispărut. 

În hol m-am întâlnit cu tata, care mi-a spus că era 
gata de plecare. I-am zis că trebuie să-l găsesc pe Joe şi că 

ne vom întâlni cu el la mașină, Am ajuns acasă în câteva 
minute și nici Joe, nici tata nu au spus nimic special despre 
intilnirea care avusese loc, aşa că eu cred că nu au văr 
nimic 


CAPITOLUL 16 


Tunelul 


După cinci ani petrecuţi în acea căsuţă, grădina arăta 
bine. Cultivam multe legume şi aveam niște găini - 
singurul lucru dificil era să găsim locul unde se ouau 
găinile! În cele din urmă, am îngrădit partea de grădină în 
care se afla magazia mare şi am folosit-o pe post de coteţ; 
după aceea nu am mai avut probleme în a găsi ouăle. În 
plus, Joe a construit un uscător, pentru a putea întinde 
toate rufele; nu am uitat ziua în care l-a construit — stătea 
pe o scară, folosind un baros, iar eu țineam stâlpul. Am râs 
atât de mult. 

Într-o după-amiază, Cristopher și Owen au făcut un 
cort din pari, o pătură şi niște sfoară; se distrau jucân- 
du-se în el, în timp ce eu eram în grădină, întinzând rufele. 
Brusc, o rază imensă de lumină a aterizat la picioarele mele 
Și m-a lovit ca o palmă ușoară - i aproape că am P Era 
Ingerul Hosus, desigur! Am râs, ştiind că Hosus o facuse ca 
să se distreze. 


e, a zis € ; arte 
- Lorna, trebuie să îți dau o veste, a ZIS el. Are o p 


ună şi una rea. Dumnezeu îţi va trimite un po A 
La e4 D a 

bebeluş, Vei rămâne gravidă de Anul Supă a a 

Copilaş nu va rămâne cu tine, se va întoarce la Du i 

- Sunt deja tristă, am spus. De ce îmi zici așa ceva, 
Îngere Hosus? De ce nu poți lăsa lucrurile să se petreacă şi 
să nu spui nimic? Mi-ar fi mai uşor să nu ştiu. 

- Lorna, Joe va fi încântat de faptul că vei fi gravidă, a 
zis Hosus, şi când acest copilaş se va întoarce la Dumnezeu, 
Joe va putea să-ţi înțeleagă harul mai bine. 

- Crezi că va înţelege? am întrebat eu. 

- Da, a răspuns Hosus. Va înțelege - în unele privinţe 
i se va părea incredibil, dar odată cu trecerea timpului, va 
şti că totul este adevărat datorită altor lucruri care se vor 
petrece în viaţa voastră. Acum este timpul să vorbeşti din 
nou cu Joe. 

- Bine, voi vorbi, am spus eu. Poate mai târziu, când 
vom ieşi la o plimbare. 

Când Joe s-a întors de la serviciu în acea seară, copiii 
încă se jucau în cort şi alergau în partea din faţă a grădinii. 

A deschis poarta. Christopher şi Owen au alergat spre el, 
iar el i-a luat pe amândoi în braţe şi i-a dus în casă. Mai 
târziu în acea seară, am rugat-o pe Elizabeth să aibă grijă de 
copii cât timp am ieșit cu Joe la o mică plimbare. 
~ Mergând de-a lungul canalului, am vorbit despre tot 
felul de lucruri şi i-am spus: 

- Aş vrea să-ți împărtășesc ceva. Ceva ce îmi arată 
îngerii. 

Când am trecut pe lângă florile sălbatice care creșteau 
de-a lungul malului canalului, i-am explicat lui Joe câte 
ceva despre energia pe care o văd în jurul plantelor. 

- Ţine-mă de mână şi poate că îngerii te vor ajuta să 
vezi energia care înconjoară aceste flori, i-am spus eu, 
ținându-l strâns de mână. Priveşte acea floare. Vezi cum 
ies din ea sfere de energie? Floarea emană energie. Vezi 
culorile diferite - galben, alb şi albastru? 

M-am întors, ţinându-l încă de mână şi rugându-i pe 
îngeri să-i permită să vadă. 

- Priveşte acel mac roşu. Vezi spiralelc care țţâşnesc de la 
baza plantei şi care ajung cam la jumătate de metru în aer? 
Sunt ca nişte focuri de artificii, care explodează unul după 
altul, timp de câteva secunde. 


Joe s-a uitat, dar, judecând după expresia de pe 
chipul său, era evident că nu văzuse nimic și că se îndoia 
că ar fi ceva de văzut. M-am întristat. 

- Haide, a spus Joe, să mergem acasă. 

Îngerii au apărut din senin, ca şi când ar fi ieşit din aerul 
de deasupra canalului. Ei au suflat uşor în direcţia florilor. 
Joe a început să se îndepărteze. L-am apucat de mână şi 
i-am zis: 

- Priveşte briza care mişcă florile. Acum vezi, Joe? 

A rămas pe loc, uimit, ca și când picioarele i-ar fi fost 
lipite de pământ şi a zis: 

- Nu am mai văzut aşa ceva niciodată. 

Mi-a descris ceea ce vedea. Am zâmbit fericită. A fost 
„prima dată când am primit o confirmare că şi alţii vedeau 
aceleași lucruri ca și mine. 

Joe mi-a zâmbit mirat. 

- Unele lucruri sunt greu de crezut, dar ştiu că nu 
trebuie să mă îndoiesc de tine. 

S-a întors şi s-a uitat din nou și, văzând că energia din 
jurul florilor dispăruse, s-a întristat. 

- Nici eu nu înţeleg întotdeauna, i-am zis lui Joe. Este 
aproape ca şi când energia se activează şi se dezactivează 
doar pentru a fi văzută de oameni în anumite momente. 

Ne-am plimbat mulțumiți spre casă, ținându-ne de 
mână. Împreună cu Joe am dus copiii la culcare, şi mai 

târziu în acea seară, ne-am aşezat şi am stat de vorbă. Joe 


mi-a pus mai multe întrebări, iar la unele nu am putut să-i 
dau un răspuns. 


Odată cu trecerea timpului, tatăl meu s-a implicat 
în diferite grupuri de rugăciune din Dublin şi din jurul 

localității în care trăiam, inclusiv din grupul „creştinilor 
renăscuţi . Ocazional, atunci când eu şi copiii mergeam 
în vizită la părinţii mei, ajungeam în momentul în care un 
membru al grupului de rugăciune pleca. Într-o zi, tocmai 
când am ajuns la poarta casei părinţilor, uşa holului s-a 
deschis şi un bărbat a ieşit afară. 

S-a uitat la noi şi apoi s-a întors spre mama şi a 
întrebat-o cine eram. 

Mama i-a răspuns că sunt fiica ei şi că aceştia erau 
nepoții ei. El i-a sugerat mamei să ne aducă și pe noi intr-o 
duminică la întâlnirea grupului de rugăciune. Am salutat, 
dar m-am îndreptat spre partea din spate a casei, alături de 
copii. Am întrebat-o pe mama cine era acel om. Ea mi-a 
zis că era unul dintre predicatorii grupului de rugăciune 
al creştinilor renăscuţi din Dublin. Nu am mai pus alte 
întrebări şi nici mama nu mi-a mai oferit alte informaţii. 

Mai târziu, eu şi copiii am prins un autobuz înapoi spre 
căsuţa din Maynooth. Cât am spălat vasele, l-am urmărit 
cu coada ochiului pe Christopher - care se juca cu jucăriile 
pe podeaua din sufragerie, în timp ce Owen dormea pe 
o pătură. M-am gândit la invitaţia de a ne alătura acestui 
grup aparte de rugăciune. În acel moment, ușa de la 
bucătărie a scârțâit şi s-a deschis. Mi-am dat imediat seama 
că era Îngerul Mihail. 

De obicei, îngerii nu interacționează cu lucrurile 
lumești, dar din nu ştiu ce motiv, în cazul meu, o fac 
frecvent - de cele mai multe ori cu lucruri mărunte, ca 
atunci când Mihail mă ajută să ridic obiecte sau când 
Hosus suflă înspre rufele puse la uscat. O femeie pe care am 
întâlnit-o ani mai târziu mi-a descris cum, încercând să o 
ajute pe mama ei în vârstă care se afla înăuntru, nu a putut 
să răsucească o cheie în uşa încuiată. Situaţia a durat ceva 
vreme şi era disperată. S-a rugat lui Dumnezeu şi i-a rugat 
pe îngerii ei să o ajute şi, deodată, uşa încuiată s-a deschis 

fără să o atingă. Acesta este ceea ce noi numim miracol: nu 
avem nicio explicaţie, dar ştim că singuri nu am fi reuşit să 
rezolvăm problema. Este un lucru rar, dar se întâmplă mai 
frecvent deoarece oamenii evoluează din punct de vedere 
spiritual şi cer ajutorul îngerilor. 

- Mihail, tu eşti? l-am strigat eu, rămânând în faţa 
chiuvetei. Când a intrat pe uşa din bucătărie, m-a atins pe 
umăr. 

- Lorna, m-ai chemat! a spus Îngerul Mihail. 

- Nu mi-am dat seama, Mihail, am răspuns eu. 

- Nu ţi-ai dat încă seama, a spus el, dar mult timp nu 
ai avut nevoie să ne strigi pe nume când ai vrut să ne ai 
in preajmă. Toţi îngerii Domnului sunt alături de tine tot 
timpul. 

- Îngere Mihail, cum de ai ştiut că tu erai cel cu care 
voiam să vorbesc? am întrebat eu. 

- Lorna, mintea şi sufletul tău uman sunt conectate, 
mi-a explicat Mihail. Sufletul tău știe înaintea conştiinţei 
tale că partea umană din tine are nevoie să-mi vorbească. 

Această idee m-a făcut să râd. 

- Mami, de ce râzi? a strigat Christopher. 

A venit la bucătărie şi şi-a acoperit ochii cu mâna. 

- Mami, de unde a venit lumina aceea strălucitoare? a 
vrut el să știe. 

L-am gâdilat şi nu i-am răspuns la întrebare; apoi l-am 
trimis înapoi, să se joace cu fratele lui mai mic. 

- Mihail, am spus eu, ştii că unul dintre lucrurile pe 
care îmi place să le fac este să merg la întâlnirile grupului 
de rugăciune din Maynooth. Am întâlnit oameni minunaţi 
acolo. 

Îngerul Mihail a zâmbit larg. 

- Acum spune-mi la ce te gândești cu adevărat, a zis el. 

Am inspirat adânc și i-am povestit lui Mihail despre 
vizita făcută mamei în Leixlip și despre bărbatul care ne 

invitase să ne alăturăm, ca familie, grupului de rugăciune al 
creştinilor renăscuţi din Dublin. 

- Ştii, întotdeauna am emoții atunci când trebuie să 
merg într-un loc nou, am zis cu. 

Îngerul Mihail a început să râdă de mine. M-a luat de 
mână. 

- Lorna, nu va trebui să stai în cap sau să faci acrobaţii, 
a spus el. Nu te îngrijora. 

Am râs amândoi. 

- Amintește-ţi, a continuat el, că atunci când iei parte 
la rugăciunile grupului din Maynooth, te rogi şi-L slăveşti 
pe Dumnezeu. Fă același lucru și acolo. Lorna, roagă-te 
și laudă-L pe Dumnezeu cât doreşti. Vor fi de faţă o 
mulțime de familii, aşa că, din acest punct de vedere, va 
fi o experienţă diferită. Lorna, când va veni vremea, tu şi 
părinţii tăi veţi lua parte la rugăciune ca o familie, însă va 
mai trece ceva timp până atunci. 

Ca întotdeauna, Mihail a avut dreptate. Abia după mulți 
ani am participat la rugăciune ca o familie, iar acest lucru a 
fost foarte important pentru mine, deoarece m-a apropiat 
mai mult de tatăl meu. 

Christopher a apărut în pragul uşii de la bucătărie. 

- Mami, văd iar lumina. 

Îngerul Mihail a dispărut. L-am luat în braţe pe 
Christopher şi ne-am jucat puţin de-a roaba. 


D 


La Anul Nou, aşa cum au spus îngerii, am rămas 
însărcinată. Acest lucru ne-a făcut fericiți pe mine şi pe 
Joe, chiar dacă aveam o piatră pe inimă ştiind că bebeluşul 
nu va rămâne cu noi. Atunci când o femeie rămâne 
însărcinată, sufletul copilului ştie deja dacă mama lui va 

pierde sarcina - dacă va avorta, dacă va naşte un bebeluș 
mort sau cu malformații. Indiferent de ceea ce urmează 
să se întâmple, sufletul copilaşului îşi va iubi părinţii și 
va fi mereu alături de ei - îi va ajuta de-a lungul vieții. 
Dacă ai pierdut vreodată un copil, să nu uiţi niciodată că 
sufletul micuţului te-a ales să-i fii părinte. De fapt, te-a ales 
chiar înainte de a fi conceput; acel sufleţel te iubeşte şi s-a 
bucurat că ai putut să-l concepi. 

În Biblie, citeşti uneori că Dumnezeu te-a cunoscut 
înainte de a fi conceput; acest lucru se datorează faptului că 
eram deja spirite în Rai, unde stăteam toți la rând pentru a 
părăsi Raiul şi a ne naște pe pământ. 

Peste tot în lume se fac foarte multe avorturi, dar trebuie 
să ne amintim că, în ciuda faptului că o mamă decide să 
avorteze, acel sufleţel știe deja că mama lui s-ar putea să 
apeleze la această variantă, și deși ştie acest lucru, sufletul 
a ales-o deja pe acea femeie să-i fie mamă - chiar dacă asta 
înseamnă doar ca bebelușul să fie conceput, nu şi născut. 
Suflețelul a ales-o pe acea mamă și o va iubi indiferent de ce 
se va întâmpla. Este o dragoste necondiționată. Mi-aș dori 
ca fiecare mamă să ţină minte acest lucru, mai ales cele care 
au avortat. Poate că o tânără a făcut un avort pentru că s-a 
temut de viaţă, de lume, sau poate s-a temut de părinți, sau 
poate că nu a avut pe nimeni în care să aibă încredere sau 
care să o ajute. Nu uita, sufletul copilului te iubeşte şi nu îţi 
va reproşa niciodată că nu l-ai născut. Ştie dinainte ce se 
va întâmpla şi, cu toate acestea, va continua să te iubească. 

După câţiva ani, oamenii au început să vină la mine 
pentru a-mi cere ajutorul şi îmi aduc aminte de o femeie 
care m-a căutat. La un moment dat, ea mi-a spus: 

- Am avut câteva avorturi spontane. 

- Da, am zis eu, îngerii îmi confirmă. 

Am privit spre uşa bucătăriei mele şi acolo, pe podea, 
stăteau cinci copilași frumoşi, cinci sufleţele frumoase 

înconjurate de lumină. Ei s-au întors și i-au zâmbit mamei 
lor. Ea nu îi vedea, dar eu i-am zis ce vedeam, iar mama 
s-a bucurat. Am putut să-i spun cum arătau și că unii 
erau băieți şi altele fetițe. Acest lucru a făcut-o fericită. 
Sufleţelele mi-au spus să-i transmit mamei lor că s-au aflat 
mereu în preajma ei şi că vor fi alături de ea întotdeauna. 

- Ştii, în trecut, am simţit mereu că erau lângă mine, 
mi-a zis femeia. Uneori, chiar mi s-a părut că simțeam cum 
mă atingeau cu mânuţele pe picior. Şi acum îi simt. 

Am zâmbit, deoarece în acel moment ei erau lângă 
scaunul ei și o atingeau. 

- Da, ai dreptate, am spus eu zâmbind, iar tu ești 
binecuvântată că poţi simți atingerea propriilor tăi copii pe 
care Dumnezeu i-a trimis să te viziteze. Ține minte, când 
va veni vremea să mori, cele cinci sufleţele își vor întinde 
mâinile spre tine și te vor aduce şi pe tine în Rai. 

- Mulţumesc, a spus femeia. Nu am spus nimănui 
niciodată faptul că simt prezenţa copilaşilor în jurul meu 
sau că i-am simţit atingându-mă. M-am temut. M-am 
temut că oamenii mă vor crede nebună. 

Un lucru pe care oamenii nu ar trebui să îl uite 
este faptul că există milioane de persoane care au cu 
adevărat experienţe spirituale, dar cărora le este teamă să 
recunoască. Sunt mulți oameni care cred că îngerii îi ajută 
şi care îi simt uneori, dar care îşi spun adesea: „Poate că nu 
i-am văzut; poate că a fost doar în imaginaţia mea“. Este 
minunat să recunoaștem existenţa îngerilor şi să spunem 
„Da, cred în îngeri. Da, cred în Dumnezeu“. De multe ori 
nu facem acest lucru. De cele mai multe ori recunoaștem 
aceste lucruri doar când ne lipsește ceva, când suntem 
foarte bolnavi sau disperaţi, într-un fel sau altul. Numai 
atunci ne întoarcem la Dumnezeu şi ne rugăm. Deseori 
ne este teamă să recunoaştem că Dumnezeu și îngerii 
există. Pe măsură ce creştem din punct de vedere spiritual, 

constatăm că nu ne e teamă să recunoaştem îngerii, pe 
Dumnezeu sau orice altă fiinţă spirituală venită din ceruri. 


e 


În timpul primelor luni de sarcină, Joe nu arăta prea 
bine. Se plângea deseori de dureri de stomac, iar doctorii 
l-au trimis la spital pentru nişte teste. Ei au spus că avea 
probleme cu apendicele, dar că nu era destul de grav încât 
să fie nevoie să îl opereze, aşa că i-au dat medicamente 
şi l-au trimis acasă. Joe a avut dureri în continuare și, 
deoarece mâncarea nu rămânea în stomac, a slăbit mai 
mult decât trebuia. 

I-am văzut trupul deteriorat: zona gri din jurul organelor 
interne pe care o văzusem înainte de a ne căsători se 
întunecase și mai mult, iar în jurul apendicelui am văzut o 
umflătură de culoare roşie. 

Le-am spus îngerilor că era nedrept ca Joe să sufere așa 
luni în şir. I-am implorat să îl ajute. Doctorul a spus că nu 
poate face nimic; i-a cerut scuze lui Joe, dar a spus că nu îl 
putea opera decât dacă era grav bolnav. 

Am pierdut sarcina. la trei luni. Cu aproximativ o 
săptămână înainte ca micuțul meu nenăscut să moară, 
ingerii mi-au tot atins burta și raze de lumină ieșeau din 
ea. De multe ori am întrebat dacă bebeluşul meu n-ar putea 
să rămână, dar mi s-a dat un răspuns negativ. Uneori, Joe 
mă întreba de ce eram tristă, iar eu îi spuneam că era din 
cauza hormonilor şi să nu mă bage în seamă. Nu i-am spus 
niciodată ce-mi ziseseră îngerii. Indiferent de cât de bolnav 
era, Joe încerca mereu să ajute pe lângă casă. În acea zi 
fatidică, l-am ajutat pe Joe să stivuiască turba în magazie 
şi i-am spus că voiam să mă întind pe canapea, deoarece 
eram obosită. Am adormit pentru o vreme şi Joe a venit şi 

mi-a spus că terminase - toată turba cra Ja locul ei, Copiii 
se jucau afară. Am vrut să mă ridic să fac un ceai, dar Joc a 
spus că îl va face el. 

La un minut după ce Joe a plecat în bucătărie, am 
început să am dureri îngrozitoare; simțeam cum viaţa mi 
se scurge din trup. L-am strigat pe Joe. El a venit imediat 
şi s-a aşezat lângă mine pe canapea şi mi-a spus că eram 
foarte palidă. S-a dus în dormitor să ia o pernă ca să mi-o 
pună sub cap. 

Am simţit cum sufletul meu, care îmi părăsea corpul, 
îl ținea pe al bebeluşului și se îndrepta spre o lumină 
frumoasă. Am ştiut că bebeluşul meu murise și că muream 
și eu. 

Mă ridicam spre lumină, ținându-mi copilașul în braţe. 
Durerea dispăruse. Călătoream printr-un tunel din aur şi 
argint, un tunel enorm alcătuit din îngeri albi, strălucitori. 
Nu îi vedeam capătul, căci era şerpuit. Ştiam, fără să mi se 
spună, că mă aflam în drum spre Rai şi nu simţeam teamă, 
ci doar o bucurie imensă. 

Am văzut şi alte suflete care se îndreptau într-acolo. 
Aveau o înfăţişare umană și purtau haine albe, strălucitoare. 
Eu spun „alb“ pentru că nu găsesc un alt cuvânt, însă 
culoarea era mult mai strălucitoare decât ceea ce numim 
noi „alb“ în mod obișnuit. Prin haine, le vedeam lumina 
sufletelor; aceasta radia până în dreptul chipurilor, făcân- 
du-le să pară mai pure şi mai strălucitoare decât fuseseră 
vreodată pe pământ. 

Când am ajuns într-un anumit punct, un înger frumos 
a apărut în fața mea şi m-a oprit din a merge mai departe. 
Fără să mi se spună, am ştiut că ea îmi bloca drumul; mi-a 
vorbit cu cel mai dulce şi blând glas, cu vocea plină de 
compasiune. 

- Lorna, nu ar fi trebuit să vii cu bebeluşul tău. Trebuie 
să te întorci. 

- Nu vreau să mă întorc, i-am spus îngerului frumos, 
dar, in sinea mea, ştiam că nu era timpul să urc în Rai. 

- Lorna, intoarce-te şi priveşte în tunel, a zis îngerul. 

Când m-am întors, l-am văzut pe Joe ţinându-mi corpul 
intins pe canapea, încercând să-mi simtă pulsul, respiraţia, 
scuturându-mă. 

- Întoarce-te, vino înapoi — nu se poate să mori, spunea el. 

Vorbea şi se ruga. 

M-am întors către înger și i-am spus: 

- Indiferent de cât de mult îmi iubesc soțul şi copiii, nu 
vreau să mă întorc în lumea terestră. De ce aș face-o? Aici 
mă aflu în prezenţa lui Dumnezeu. Aici sunt perfectă din 
toate punctele de vedere. Mă simt incredibil de plină de 
viață; nu simt niciun fel de tristeţe sau durere. De ce trebuie 
să mă întorc? 

- Nu ai de ales, a spus frumosul înger. Lorna, trebuie să 
te întorci. 

Am privit sufletul copilaşului pe care îl aveam în braţe. 
Mi-a zâmbit; ochii lui albaştri scânteiau şi erau plini de 
viaţă. Îngerul frumos din faţa mea şi-a întins braţele să-l ia. 

O forță puternică mi-a pătruns în suflet. Am știut că 
nu am de ales, că trebuia să mă întorc, că nu trebuia să mă 
aflu acolo. 

Mi-am sărutat copilul, ţinându-l foarte strâns, și apoi, 
cu o mare părere de rău, l-am pus în braţele frumosului 
inger. Chiar nu am vrut să i-l dau, deși ştiam că într-o zi 
aveam să-l revăd şi că, între timp, acel înger frumos ca 
zăpada va avea grijă de el. 

De îndată ce i-am dat bebelușul, parcă Dumnezeu 
mi-a luat sufletul în stăpânire şi l-a adus înapoi prin tunel, 
ușurel, în casa din Maynooth şi pe canapeaua unde îmi 
zăcea trupul. Sufletul a început să intre lent în corp, dar 
durerea era groaznică. Am simţit fiecare por, fiecare os, 
fiecare organ, fiecare bucăţică de muşchi şi carne. Viaţa 

se strecura înapoi într-un corp care fusese mort timp de 
câteva minute. Durerea era îngrozitoare, dar, dintr-un 
motiv imposibil de înţeles, nu am putut să strig, nu am 
putut să scot un sunet, În cele din urmă, am auzit vocea 
lui Joe: 

- Lorna, slavă Cerului că trăieşti. Am crezut că ai murit. 

Am reușit să-i zâmbesc slab. 

Am rămas întinsă ore în şir, ţinută de îngeri; nu l-am 
lăsat pe Joe să mă părăsească, nici măcar pentru a suna 
un doctor sau pentru a chema o ambulanţă. În sinea mea 
ştiam că voi trăi, că îmi era menit să trăiesc. Nu i-am spus 
lui Joe niciodată că murisem în acele câteva minute; nu 
avea nevoie să ştie acest lucru, nu ar fi făcut nimic altceva 
decât să-l înspăimânte mai mult decât era deja. În cele din 
urmă, Joe s-a dus la cabina telefonică și i-a sunat pe părinții 
mei, care au venit la noi acasă. 

L-am rugat pe Joe să nu spună ce se întâmplase. Tot ce 
le-am spus alor mei a fost că m-am simțit rău toată ziua şi 
că am început să sângerez. Tata și Joe m-au adus la spital, 
iar mama a rămas acasă, să aibă grijă de Christopher şi 
Owen. 

Cei de la spital au fost foarte îngrijoraţi de faptul că 
păream atât de slăbită și, desigur, eu nu le-am spus tot ce se 
întâmplase mai devreme. Mi-au făcut o ecografie și mi-au 
zis că nu au văzut nimic - nu exista niciun semn cum că aș 
fi fost însărcinată. Doctorul a venit să mă vadă, m-a ţinut 
de mână şi mi-a spus că îi pare foarte rău. 

- Ai pierdut copilul. Cred că s-a întâmplat înainte să 
ajungeţi la spital. 

Când doctorul a plecat, tata a intrat singur. 

- Îmi pare atât de rău că ai pierdut copilul. Ştiu cât de 
mult a însemnat pentru tine. 

În timp ce îmi vorbea, avea ochii plini de lacrimi, 
Niciodată nu l-am văzut pe tata atât de supărat din cauza 
unui lucru întâmplat mic. 

Doctorii au spus că trebuia să rămân în spital și, când 
am fost dusă în salon, Joe şi tata au plecat acasă. Câteva zile 
mai târziu, m-au operat pentru a-mi curăța uterul. 

Joe venea să mă viziteze în fiecare seară. Era îngrijorat 
din cauza mea și trist pentru că pierdusem copilul. Am fost 
externată două săptămâni mai târziu, dar eram încă foarte 
slăbită şi de aceea am stat mai mult în pat. M-am bucurat 
atât de mult să fiu acasă, să-mi îmbrăţișez și să-mi sărut 
copiii. 

Abia după ani de zile i-am spus lui Joe mai multe despre 
ce se întâmplase în acea zi; ziua în care am murit şi am 
parcurs o parte din drumul spre Rai şi m-am întors. l-am 
povestit pentru a-l consola în ultimele sale luni de viață. 

Mulţi dintre noi ne temem de moarte, însă nu trebuie 
să ne fie frică. În momentul morții nu există nici durere, 
nici disconfort; unii oameni pot avea dureri până în ultima 
clipă, însă atunci când mor, durerea dispare. Nu te temi 
și nu eşti îngrijorat - mori liber. Moartea este precum 
nașterea; știu că poate părea ciudat că spun acest lucru, 
dar te naşti într-o nouă viață. Nu „mori“ cu adevărat; îți 
părăseşti doar această „carcasă“ fizică - ca pe o coajă goală 
de ou. 

Știu că există cu adevărat un loc numit lad, dar 
Dumnezeu nu mi-a arătat pe nimeni care să fie trimis 
acolo. Vă pot spune numai ce am văzut: Dumnezeu îi iartă 
pe toţi — indiferent de ceea ce au făcut. Știu că este greu de 
înțeles. Mult timp căutăm dreptate şi răzbunare, aşa că ne 
vine greu să înţelegem acest lucru, dar când sufletul nostru 
stă în faţa lui Dumnezeu, după moarte, simte atât de multă 
iubire și dorinţă de a fi cu Dumnezeu, încât îşi doreşte să 
rămână acolo și îşi cere iertare sincer și profund, iertare 

pentru tot ce a făcut pe acest pământ din cauza fragilităţii 
condiției umane. 

Și Dumnezeu, în mila Sa infinită, îşi iartă copiii. Nu 
suntem nimic altceva decât copii în prezenţa lui Dumnezeu, 
care este Tatăl nostru. 

Sufletele voastre sunt perfecte; atunci când sufletul se 
eliberează din trup, poate călători prin univers către locuri 
pe care nu vi le-aţi putea imagina niciodată. Cum să vă 
ajut să înţelegi cât de minunat este acest sentiment? Nu pot 
exprima în cuvinte; nu am cum să vă fac să înţelegeţi, decât 
dacă aţi simțit și voi acest lucru. Și mulţi dintre noi trebuie 
să aştepte până în clipa morţii pentru a o face. Atunci când 
mori, nu eşti singur; eşti însoțit tot timpul de îngeri și de 
acele spirite care au părăsit lumea înaintea ta. Nu îţi vei dori 
să te întorci. De ce ai vrea să revii într-un corp omenesc 
atunci când nu mai simţi durere şi tristeţe, când nu mai 
plângi? De aceea, atunci când oamenii mor, nu mai vor să 
se întoarcă şi singurul care trimite sufletul înapoi în trup 
este Dumnezeu, și acest lucru se întâmplă pentru că acelei 
persoane nu i-a venit sorocul. 

Societatea noastră a devenit foarte materialistă şi noi ne 
gândim adesea la moarte și ne întrebăm dacă asta a fost, 
dacă vom putrezi şi nu se va mai alege nimic din noi. Vă 
asigur că este vorba despre mai mult - mai mult decât atât. 
Sper ca prin intermediul cărților pe care le scriu să pot 
transmite acest lucru şi să ajut oamenii să înțeleagă. Credeţi 
ceea ce vă spun. Credeţi că da, este vorba despre ceva mai 
mult, mult mai mult, chiar dacă nu voi putea să vă arăt 
sau să vă dovedesc acum; le este dovedit tuturor celor care 
mor. Unii sunt de părere că atunci e prea târziu - trebuie 
să aştepte să moară ca să afle adevărul. Oamenilor le sunt 
oferite dovezi şi în timpul vieţii, dar uneori trebuie să 
privească sau să asculte foarte atent pentru a le recunoaşte. 

CAPITOLUL 17 


Trei bătăi la fereastră 


La câteva zile după ce am ieşit din spital, vremea a 
inceput să se răcească foarte tare. Joe s-a întors la lucru, la 
consiliul local, chiar dacă avea doar un contract pe o perioadă 
determinată. Eram afară, în magazie şi luam niște turbă 
pentru foc, când am auzit că mă strigă cineva. M-am întors, 
dar nu am văzut pe nimeni. Am dus în casă găleata cu turbă 
și am văzut că pe scaunul de lângă foc şedea un înger. 

M-a speriat deoarece era frapant, foarte diferit de oricare 
alt înger pe care îl văzusem vreodată. Parcă era făcut din sticlă 
spartă, din cioburi identice ca mărime, care reflectau lumina. 
Faţa și trăsăturile îi erau foarte ascuţite, iar când s-a ridicat în 
picioare, parcă avea patru metri înălțime, tavanul dispărând 
pentru a-i face loc. În mod neobişnuit, părea că din fiecare 
parte a lui se auzea muzică - o muzică fermecătoare, blândă, 
delicată, foarte diferită de tot ce auzisem până atunci. Nu 
era muzică omenească, ci un fel de muzică îngerească. 

- Bună, Lorna, a spus el cu o voce blândă. Numele meu. 
este Kaphas. Ceva deosebit vi se va întâmpla ţie și lui Joe, 
dar în mod special lui Joe. 

- Îngere Kaphas, poți să-mi spui când? am întrebat eu. 

- În curând, Lorna.Vei şti atunci când îngerul va cobori 
în casa ta. 

Apoi Îngerul Kaphas s-a ridicat de pe scaun şi a dispărut. 

Săptămânile au trecut, nu ştiu câte, şi vremea s-a răcit 
şi mai mult. Joe era încă foarte trist pentru că pierdusem 
copilul, ca şi mine de altfel, dar eu ştiusem dinainte, aşadar 
am avut mai mult timp la dispoziţie să mă obișnuiesc cu 
ideea. Vremea s-a înrăutățit şi afară era rece ca gheaţa - 
foarte, foarte frig - şi ningea abundent. În drum spre casă, 
Joe a decis să cumpere niște alimente - mi-l amintesc 
mereu sosind la uşă cu sacoşele pline. Când intră în casă, 
a exclamat „Doamne, ce frig este...“ şi imediat ce a rostit 
cuvântul „Doamne“, îngerii s-au pogorât în casa noastră. 

Păreau să vină din toate părţile - prin acoperiș, prin 
pereți, chiar şi prin podea. Fiecare atom al casei părea să 
fie plin de îngeri. Aşa ceva se petrece uneori când e pe cale 
să se întâmple ceva deosebit. Şi în ziua aceea s-a întâmplat 
la fel. Ştiam că acesta era momentul special despre care îmi 
vorbise Îngerul Kaphas - ceva deosebit pentru Joe. 

- Cine ştie, poate mâine-dimineaţă nu vom putea să 
ieşim afară din cauza zăpezii, continuă Joe. 

Zăpada se depunea destul de repede afară și la radio 
se auzeau știri despre şosele blocate și despre traficul 
întrerupt spre Leixlip, din cauza drumului acoperit de 
Zăpadă şi gheaţă. 

În acea seară focul ardea în sobă — avusese loc şi o pană 
de curent, aşa că aveam doar lumina focului — şi îmi aduc 
aminte cât de bine şi de confortabil m-am simțit în căsuţa 
noastră. Copiii erau în pat şi dormeau, aveam destulă turbă 
şi alimente în casă și era minunat; ne simțeam în siguranță. 
In jurul orei zece, Joe şi cu mine ședeam lângă foc şi ne 
bucuram de ceai și de sendvişuri şi vorbeam despre copilul 
pe care îl pierdusem. Cât am stat acolo, i-am dat un nume. 

Ingeri în părul men 


Camera strălucea cu îngeri și am observat niște îngeri 
intrând în dormitor. Când s-au întors în mica sufragerie, 
i-am auzit spunând despre Christopher şi Owen: „Dorm 
liniștiți, ca nişte îngeraşi . 

Totul s-a liniştit; nu era niciun sunet. M-am ridicat de 
pe scaun și m-am uitat pe fereastră; era întuneric beznă 
afară, cu excepţia zăpezii care strălucea în întuneric. Eram 
puțin neliniştită şi încântată. Nu ştiam ce vor permite 
ingerii să se întâmple, dar ştiam că va fi ceva deosebit. 

Imediat am auzit trei bătăi la fereastră - bineînţeles că 
Joe şi cu mine am tresărit. 

- O, Dumnezeule, este cineva afară! a exclamat el. 

Când s-a ridicat de pe scaun, am auzit şi trei bătăi în 
uşă. 

- Cred că au înghețat de frig. Poate sunt părinții mei; 
poate au nevoie de ceva, am exclamat eu. 

- Sunt nebuni să călătorească într-o noapte ca asta, a 
spus Joe. 

Joe era înconjurat de o mulțime de îngeri, dar bineînțeles 
că nu și-a dat seama de acest lucru. Deodată am înțeles ce 
se întâmpla şi am început să râd. 

- De ce râzi? m-a întrebat Joe. 

- Nu este nimeni la uşă, am spus. Ştiu cine era. 

- Cine? a întrebat Joe. 

- Era copilul nostru, am spus eu. Îşi lua rămas-bun. 
Ţi-a dat doar un semn, fizic, bătând la fereastră, pentru a 
te ajuta să crezi. 

- Termină cu prostiile! Nu mai spune asemenea lucruri 
lipsite de sens, a zis Joe. 

- Mergi şi deschide uşa, nu vei vedea nicio urmă în 
zăpadă. 

Am râs din nou la expresia feţei lui Joe. Camera era 
plină de îngeri. Ştiam că îngerii aduseseră sufletul copilului 
meu pentru a bate la fereastră şi acum se întorsese cu 


209 


LORNA BYRNE 


ceilalţi îngeri. Nu aveam nevoie să îl văd pe micul nostr 
fiu - el făcuse acest lucru pentru tatăl său, pentru a-l ajut 
să creadă. 

Joe a deschis uşa de la intrare. Zăpada era adunată p 
ea; stratul de aproape treizeci de centimetri a căzut p 
preş, odată cu el intrând și aerul rece ca gheaţa. S-a uita 
să vadă urme pe zăpadă - de animal, de pasăre, orice fe 
de urmă. A ieşit afară în zăpadă. Joe s-a albit la față; m 
i-a venit să creadă. 

- O, Dumnezeule, asta e prea mult! a exclamat e 
uitându-se la mine. 

În cele din urmă, a intrat în casă și a închis uşa. 

- Nu îţi face griji, aşază-te lângă foc şi încălzeşte-te 
l-am liniştit eu. Acela era fiul tău, copilul nostru, care își 
lua rămas-bun. A plecat cu toţi îngerii în Rai, unde îi e 
locul. Acum îl poţi lăsa să plece. 

Joe a plâns lângă foc; ne-am ținut în braţe şi am plâns 
amândoi. Eram totuși foarte liniștiți. 

- Nu este minunat gestul pe care l-a făcut copilașul 
nostru? l-am întrebat eu. Că îngerii au permis să se 
întâmple asta pentru ca noi să ştim că el este bine? Acela 
era copilul nostru, care ne-a mulțumit pentru că i-am 
fost părinţi. 


A a ah A 


Tata avea obiceiul să ne viziteze din senin - de cele 
mai multe ori seara. Întotdeauna mi-a plăcut acest 
lucru. Într-o zi, lucram în grădină, smulgând buruieni şi 
prăşind printre straturile de cartofi - acum ne cultivam 
majoritatea fructelor şi legumelor -, iar Christopher mă 
ajuta. Chiar dacă avea doar cinci ani, era întotdeauna 
nerăbdător să dea o mână de ajutor. 

Când am auzit maşina tatei parcând în fața porţii, 
m-am întors. 

- Bunicule, au ţipat cei doi băieți. 

Christopher a alergat printre cartofi şi a incercat să 
deschidă poarta, cu Owen în spatele lui. Poarta era legată 
cu o sfoară, așadar l-am ridicat pe Owen și l-am ajutat pe 
Christopher să dezlege nodul. Poarta s-a deschis și Owen 
s-a zvârcolit în braţele mele ca să coboare. Christopher l-a 
salutat pe tata când el a coborât din maşină. Era îmbrâcat 
cu echipamentul de pescuit şi purta pălăria lui preferată - o 
pălărie din stofă, cu momeli de pescuit colorate agățate în 
ea. Avea acea pălărie de multă vreme, o purta de câte ori 
avea ocazia şi întotdeauna o trata cu grijă. 

Tata i-a salutat pe copii mângâindu-i pe cap - întot- 
deauna făcea aşa. 

- Nu mângâi câini, tată! obişnuiam eu să-i spun, iar el 
râdea. 

- Grădina arată bine, a spus tata, în timp ce Christopher 
îl trăgea în direcţia cartofilor. 

- Când termină copiii să-ţi arate toate legumele pe care 
le cultivăm, hai în casă și voi face un ceai, am spus eu. 

Owen, care acum avea aproape trei ani, a fost primul 
care a intrat în bucătărie şi a făcut-o rostogolindu-se. S-a 
născut prematur, și pentru că nu s-a dezvoltat complet 
înainte de naștere, şoldurile i se roteau mai mult decăt era 
normal. Se putea mișca atât de repede, încât îmi ţineam 
respirația urmărindu-l; putea să se rostogolească de trei, 
patru ori și se ridica în picioare. Era ca şi cum avea două 
încheieturi de la brâu în jos. De multe ori l-am văzut 
rostogolindu-se și mi-am ținut respiraţia văzând sclipirile 
îngerilor care se roteau în jurul lui în toate direcţiile, 
protejându-l. Văzându-l cum se rostogolea, te-ai fi așteptat 
să-şi rupă oasele - dar nu și le-a rupt niciodată. La spital, 
doctorul a spus că şoldurile lui se vor dezvolta normal 

inainte de vârsta de şapte ani şi deseori i-am spus fni Joe câ 
abia aşteptam ca Owen să ajungă la acea varstă, pentru a 
putea răsulla uşurată. 

- Lorna, aţi vrea ca tu, Joe și copiii să mergeţi în vacanta 
de vară, cu mine şi cu mama ta, la căsuţa din Mullingar? a 
întrebat tata. 

Eram încântată că părinții mei reuşiseră de curând să 
strângă destui bani pentru a cumpăra o căsuţă în Mullingar - 
la şaizeci şi cinci de kilometri de Dublin. Eu şi Joe nu avu- 
seserăm niciodată o vacanţă; nu am mers în luna de miere. 
Ideea unei vacanțe m-a încântat. 

- Ar fi minunat, am spus eu. Bineînţeles că ne-ar plăcea 
să venim. Sper că Joe îşi poate lua liber. 

Joe şi-a revenit din apendicită, dar încă vedeam masa 
roşie de energie din jurul apendicelui, aşa că ştiam că se va 
inflama din nou. Fusese recent angajat la fabrica de covoare 
- era o muncă fizică grea, în condiţii neplăcute, trebuia 
să spele şi să vopsească lână —, şi în majoritatea timpului 
lucra în tura de. noapte. Această muncă nu îi făcea bine la 
sănătate, dar aveam nevoie de bani. 

Unul dintre puţinele avantaje ale acestui serviciu, altul 
în afară de salariul mic, dar stabil, era faptul că Joe putea 
lua ieftin lână nevopsită. Am croşetat puţin când eram 
copil, dar acum aveam acces la această lână, aşa că m-am 
apucat să croşetez de zor, chiar dacă era de o singură 
culoare - cea a oii! Am croşetat pulovere Aran pentru 
copii, pentru Joe şi pentru tata. Tatei îi plăcea puloverul şi 
îl purta mult când nu lucra. 

În acea zi, am stat cu tata la o ceaşcă de ceai și am 
discutat câteva minute. Copiii erau şi ei încântați; l-au 
întrebat atât de multe despre unde era casa, cum arată, dacă 
erau copaci în grădină. 

- Grădina este sălbatică, cu mulţi copaci şi iarbă înaltă 
cât voi. Sunt şi multe alei, toate buruicnite ca o junglă. Vă 
veţi distra de minune. 

- Când putem pleca? tot întrebau ci. 

- Nu plecăm până când tata şi bunicul nu vor avea 
concediu, le-am explicat eu copiilor. 

Tata şi-a băut ceaiul şi apoi a ieșit să se joace un pic cu 
nepoții în grădină. 

- Am plecat, Lorna, la revedere, mi-a strigat el după o 
vreme. 


În ziua de dinaintea celei în care urma să plecăm în 
vacanţă a fost foarte cald, o zi însorită în care abia bătea 
briza, dar când am întins rufele pe sârmă, un vânt puternic 
s-a stârnit din senin. Ştiam că nu era o briză obişnuită şi 
am început să râd. 

- Pun pariu că eşti tu, Hosus! am spus eu. De ce îmi 
sufli rufele de pe sfoară? Ce pui la cale? 

Apoi a apărut. Ca de obicei, făcea glume pentru a mă 
face să râd. Apoi a dispărut din nou, ca şi cum s-ar fi 
evaporat. El este un înger minunat. În acea zi, l-am văzut pe 
fiul meu Christopher uitându-se în aceeași direcţie în care 
mă uitam şi eu şi am ştiut din privirea lui că vedea acelaşi 
lucru ca şi mine. Nu a spus nimic nici atunci, nici altă dată; 
poate că a uitat acel lucru; poate totuşi, când va citi această 
carte, își va aminti — nu ştiu dacă o va face; voi aștepta şi 
voi vedea. 

În ziua în care am plecat în vacanţă, eram îngrijorată 
gândindu-mă dacă vom încăpea toţi în mașină. Maşina 
tatei nu era mare şi aveam multe bagaje. Copiii erau 
în grădină aşteptându-i nerăbdători pe bunici, iar când 
mașina a parcat la poartă, au început să țipe de bucurie. 

Christopher şi Owen au urcat imediat în maşină cu 
jucăriile lor, iar tata şi Joe au reuşit cumva să înghesuie toate 

lucrurile în portbagaj. Am plecat spre Mullingar, în County 
Westmeath, la vreo optzeci de kilometri de Maynooth. Joe 
a vorbit mult, dar cu am fost tăcută și m-am jucat cu copiii. 

Am ajuns târziu la căsuţă; aproape se întuneca, dar se 
vedea o frumoasă lună plină pe un cer senin, plin de stele. 
Căsuţa din piatră era minunată - frumoasă și confortabilă. 
Eram fericită să fiu acolo. Părinţii mei au dormit la parter, 
iar noi la etaj. Am dormit foarte bine în prima noapte. 

În timpul vacanței, tata și Joe au pescuit mult în diferite 
lacuri din zonă, iar tata ne-a plimbat pe mine şi pe copii cu 
barca. Copiii au fost foarte încântați de plimbarea cu barca 
pe apă, care se legăna în sus şi în jos, chiar dacă am parcurs 
doar o mică distanță de la țărm şi înapoi. 

În urmă cu câţiva ani, tata suferise un accident la garaj 
şi de atunci nu a mai putut să facă munci fizice grele. Chiar 
dacă nici Joe nu se simţea tocmai bine, în acea vacanţă a 
făcut la căsuță multe dintre muncile pe care nu le-a putut 
face tata. Am ajutat şi eu. Am pus gips-carton pentru a 
proteja pereții de umezeală, ceea ce a fost o muncă dificilă, 
pentru că unul dintre pereţi era foarte înalt și gips-cartonul 
era foarte greu. În două zile, am muncit de dimineaţă și 
până în seară, dar până la sfârşitul vacanței am reuşit să 
terminăm treaba. 

În câteva seri, Joe și tata au mers la pescuit pe râu. 
Într-o seară, i-am spus lui Joe că mi-ar plăcea să mă plimb 
singură şi l-am rugat să stea cu copiii. Mi-am dorit să pot 
vorbi cu îngerii, nu doar în gând, ci cu voce tare, astfel 
încât ei să poată merge lângă mine în formă fizică, umană. 
Era aproape ora opt seara când am plecat. Ştiam că nu 
erau mulți oameni pe lac la acea oră. Am traversat drumul 
principal şi m-am îndreptat spre stânga, pe un drum 
secundar, pentru a ajunge la aleea care ducea spre lac. În 
loc să merg la stânga spre lac, am decis să merg înainte. 

- Acum puteţi merge lângă mine, le-am spus îngerilor. 
Ştiu că sunteţi aici în spirit, dar am nevoie să apăreţi fizic, 
entru a putea vorbi cu voi. 

Îngerul Mihail a apărut lângă mine şi a mers în ritmul 
meu. Și-a pus mâna pe umărul meu și m-am simţit bine. 

- Lorna, puţin mai în faţă, în dreapta, este o pădure. Să 
mergem acolo, mi-a spus Îngerul Mihail. 

Când am ajuns la pădure, am dat de multă vegetaţie; era 
întuneric. 
= — Nu pot să intru în pădure, am spus eu. Mihail m-a 
luat de mână şi în timp ce mergeam, tufele s-au dat la o 
parte și s-a făcut cărare. Am ajuns la un luminiș de unde se 
vedeau câmpurile şi lacul. Câteodată este frumos doar să 
mă plimb şi să ştiu că îngerii sunt chiar lângă mine şi că nu 
am de ce să mă tem, dar în acea seară, în timp ce mergeam 
prin pădure cu Mihail, am avut vaga impresie că cineva mă 
privea. 

Totuşi, nu m-am gândit prea mult la asta şi nu l-am 
întrebat pe Mihail despre asta. | 

În dimineața următoare, după micul dejun, tata l-a 
invitat din nou pe Joe la pescuit şi şi-au luat undiţele și 
au plecat. Le-am strigat să aducă niște peşte acasă pentru 
cină. Tata a spus că va încerca, dar nu putea promite şi au 
plecat spre lac. Mama era ocupată în -grădină, lucrând la 
ghivecele de flori, aşadar, după ce am făcut curăţenie, am 
plecat cu copiii la plimbare, spre pădure; era un loc sălbatic 
şi le plăcea acolo. 

Mai târziu, mama şi cu mine ne-am dus cu copiii spre 
lac, bucurându-ne de ultima zi de vacanţă. Am discutat 
cu oamenii pe care i-am întâlnit pe drum; unii erau în 
vacanţă, iar alţii erau localnici pe care mama îi cunoştea. 
Când am ajuns pe malul lacului, erau multe familii acolo. 
Eu şi copiii ne-am jucat în apă; le plăcea să culeagă pietre, 
să le arunce şi să urmărească piatra care intra în apă şi 

îimproşca, şi senzaţia undei care le atingea picioarele. Copiii 
au plâns când a venit timpul să ne întoarcem acasă. 

La scurt timp după aceea, Joe şi tata au sosit acasă 
cu niște păstrăvi. Tata a scos păstrăvii afară și le-a arătat 
copiilor cum se curăţă peștele. 

Copiii păreau dezgustați. 

- E simplu de făcut, le-am spus eu. Am învăţat să curâţ 
peştii și să-i gătesc când eram copil. Este minunat să știi 
cum să o faci, în special atunci când îi poți găti la un foc 
de tabără. 

Imediat ce am spus acest lucru, Christopher şi-a dorit 
să facem un foc de tabără pentru a găti peştele. Din 
nefericire, a trebuit să spunem nu, deoarece ne întorceam 
la Maynooth în acea seară. Am mâncat totuși peştele, dar 
l-am gătit în bucătărie. După ce am terminat de băut ceaiul, 
a trebuit să facem curat şi să ducem bagajele la mașină. Am 
ajuns înapoi la Maynooth. și părinții mei s-au dus acasă la 
ei. Vacanţa se sfârşise, © 


Niciodată nu am fost prea înstăriți. Obişnuiam să-L 
întreb pe Dumnezeu cum vom rezista, cum vom supraviețui. 
Dar am supravieţuit. Întotdeauna mi s-a părut că am trăit 
la limită. Număram mărunţișul și creşteam legume pentru 
a trage de bani. Nu exista ca eu sau Joe să ne cumpărăm 
haine noi. Din când în când, mama îmi spunea că are un 
sac plin cu haine - nu ştiu de unde le lua, dar niciodată nu 
mi se potriveau; erau întotdeauna prea largi şi mă făceau să 
arăt ca o bunică. Câteodată, dar nu întotdeauna, găseam în 
sac pantaloni sau cămăşi care i se potriveau lui Joe. Râdeam 
şi spuneam, „Calul de dar nu se caută la dinți“. 

De multe ori, inelul meu de logodnă ne-a fost de 
ajutor. Cămătarii erau o binecuvântare pentru noi, la fel ca 
pentru multe familii din Irlanda în acea vreme ~ aproape 
intotdeauna era coadă. Îmi amintesc de dăţile în care 
mergeam la amanet și ieşeam cu bani în mână, simţindu-ne 
ca niște milionari. Odată, când nuam avut bani să punem 
pe masă pâine şi unt, Joe a făcut autostopul spre Dublin cu 
inclul meu de logodnă în buzunar şi s-a îndreptat direct 
spre amanet. Putea să primească pe el zece lire, iar apoi, 
in timp, economiseam bani pentru a-l răscumpăra, Ce 
salvator s-a dovedit a fi acel inel! 

Joe a primit o bicicletă de la un vecin, un bătrân care 
l-a rugat pe Joc să îl ajute să curețe grădina și casa, şi 
drept mulţumire i-a dat o bicicletă veche, "Trebuia să fie 
doar curățată şi reparată pe alocuri. Le-am mulţumit lui 
Dumnezeu şi îngerilor pentru acest dar, şi bătrânului că îi 
ascultase pe îngeri. Joe putea acum să meargă cu bicicleta 
la serviciu. 

În ciuda banilor puţini, acei ani au fost minunaţi; au 
fost vremuri minunate, când mă bucuram văzând zâmbetul 
copiilor mei şi pe Joe, care putea să se mai bucure de viaţă 
pentru o vreme, 

În vara în care am pierdut copilul, Joc a avut o idee 
grozavă. S-a dus la magazinul de biciclete din Celbridge 
și a făcut o înţelegere: pentru două săptămâni de făcut 
curăţenie în magazin, de ordonat toate bicicletele şi piesele 
din curte în fiecare seară, să fie plătit cu două biciclete - 
una pentru adulţi şi una pentru copii. Apoi, împreună cu 
Owen în spatele bicicletei lui Joc, am putut să mergem toţi 
la plimbare. 

Aşadar, în fiecare scară după lucru, el mergea la 
magazinul de biciclete şi până ajungea acasă, cra deja 
trecut de miezul nopţii. Dar a meritat - la sfârsitul primei 
săptămâni, a adus acasă bicicleta. copilului. Arâta ca o 

vechitură şi avea nevoie de multe reparaţii. La jumătatea 
celei de-a doua săptămâni, bărbatul de la magazinul de 
biciclete i-a dat lui Joe o bicicletă pentru adulţi care arăta 
mult mai bine. 

Christopher a fost foarte încântat să primească o 
bicicletă şi cu ajutorul lui, în cele din urmă, am reparat 
bicicletele. Christopher, care era un copil foarte slab la acea 
vreme, îl ajuta pe tatăl său, învățând cum să ungă lanțul, 
să repare spiţele şi tot felul de alte lucruri. A învăţat, de 
asemenea, să meargă foarte bine pe bicicletă. 

Îmi amintesc mereu de prima zi în care am decis să 
mergem cu bicicletele la Donadea, la câțiva kilometri 
distanţă, pentru picnic. Joe a spus că zece kilometri erau 
o distanță mare de parcurs cu bicicleta pentru un copil de 
cinci ani, aşadar a trebuit să vedem cât de departe puteam 
ajunge înainte de a obosi Christopher. La spatele bicicletei, 
Joe avea un scaun pentru Owen, iar eu căram gențţile 
pentru picnic în spatele bicicletei mele. 

Am fost îngrijorată pentru Christopher, dar nu ar fi 
trebuit, deoarece era foarte capabil. Cu toate astea, din 
când în când, fie ne opream puţin pentru a ne odihni, fie 
mergeam pe lângă biciclete. 

După aceasta, am mers la Donadea pentru picnic pe 
cât de des s-a putut şi ne-am simţit foarte bine. Locul era 
liniştit, în special seara, când toată lumea mergea acasă. 
Mai era, de asemenea, ceea ce mulți oameni numeau lac — eu 
îl numesc iaz - cu rațe, iar acolo era un mic pod spre o mică 
insulă cu patru copaci şi câteva mese de picnic, dar fără 
iarbă. 

La sosire, aprindeam un mic foc de tabără şi făceam 
un ceai. Copiilor le plăcea să stea lângă foc, pe insula 
înconjurată de apă şi cu rațele care veneau lângă ei căutând 
pâine. Beam ceai, mâncam sendvişuri şi ne uitam la stele. 
Ştiu că nu trebuia să facem foc de tabără acolo, din cauza 

pădurii, dar am fost întotdeauna foarte atenţi. Tata m-a 
invățat multe despre focul de tabără şi despre alte lucruri 
pe care le poţi face în natură când eram copil; el m-a învățat 
cum să aprind focul, cum să merg în siguranţă pe malul 
râului, cum să înot şi despre curenţii din apă; mi-a spus că 
erau reguli pentru toate lucrurile. 

Într-o seară, când eram acolo, stelele străluceau şi 
era lună plină, așadar era destul de luminat. Nu mai era 
nimeni în preajmă, doar noi şi rațele. Am făcut un mic foc 
şi copiii şi-au mâncat sendvișurile și s-au jucat - băieţii 
făceau tot felul de lucruri. I-am spus lui Joe că mi-ar 
plăcea să stau câteva minute de una singură şi l-am rugat 
să-i supravegheze pe băieţi cât fac eu o plimbare. De ceva 
vreme eram conştientă că eram spionată de la distanță. Am 
vrut să vorbesc despre acest lucru cu îngerii. 

Joe s-a opus dorinței mele, spunând că era întuneric. 
Dar eu i-am spus că voi lua lanterna cu mine. 

Am traversat podeţul de lemn şi am mers pe o cărare ce 
ducea la un vechi castel, apoi am mers la dreapta, unde era 
un gazon destul de mare, înconjurat de copaci. M-am dus 
în spatele unui stejar mare, pentru ca Joe să nu mă poată 
vedea. Îmi doream cu adevărat să fiu singură şi ştiam că 
mă va urmări. 

Îngerul Ilie a apărut ca o lumină vibrantă printre copaci 
și a pășit în luminiș, strigându-mi numele. Când Ilie a 
ajuns la mine, am ridicat mâinile spre el și el le-a acoperit 
cu ale lui. 

Am comunicat, dar fără cuvinte. 

- Lorna, el umblă în întuneric, mi-a spus Ilie. Nu îţi fie 
teamă, nu se poate apropia de tine decât dacă îi permite 
Dumnezeu. Ştii despre cine vorbesc? 

- Da, Îngere Ilie, am spus eu. Despre Satana. El este cel 
care mă urmăreşte din întuneric? 

ram conștientă de prezența cuiva sau a ceva, în 
afara vieţii mele - dincolo de cercul de lumină care miá 
inconjura, la milioane de kilometri depărtare într-un alt 
cerc de întuneric, unde se ascundea el. În ultimele șase Juni 
mi-a fost teamă, chiar dacă ştiam că Dumnezeu și voi, toţi 
îngerii, mă protejați. 

- Lorna, acest lucru se întâmplă pentru că Dumnezeu te 
va testa, punându-te în prezența Satanei, a spus Ilie. 

- Unde va fi Dumnezeu când se va întâmpla acest 
lucru? am întrebat eu. 

- Dumnezeu va fi în dreapta ta şi Satana în stânga ta, a 
spus Ilie. 

- Dumnezeu va fi cu mine şi îmi va da putere, am spus 
eu; acest lucru este tot ce contează. Dar, în sinea mea, eram 
îngrozită şi temătoare. Apoi Îngerul Ilie şi-a luat mâinile de 
pe ale mele şi am simţit cum mă umplu de pace și iubire. 
Ilie, zâmbind, mi-a făcut semn să mă uit în spatele meu, iar 
apoi a dispărut. 

Joe se apropia, împreună cu copiii. Christopher avea 
bicicleta lui şi Joe ducea cele două biciclete şi, de asemenea, 
pe Owen. 

- Lorna, trebuie să mergem acum. Se face foarte târziu, 
a spus el cu voce joasă, ca şi cum nu ar fi vrut să trezească 
vreo creatură din pădure. 

- Nu mi-am dat seama că a trecut timpul, am spus eu. 

Mi-am luat bicicleta şi am urmat potecile până la drum. 
Eram foarte liniştită, foarte detașată de lumea umană şi de 
familia mea. Din acel moment am simţit cum Satana se 
apropia de mine; putea să dureze câteva luni sau chiar ani 
pentru a ajunge la mine, dar eram sigură că ne vom întâlni. 

„Ce norocoasă este Lorna...“ 


Într-o seară de iarnă, Joe şi cu mine am sosit la grupul 
de rugăciune în Maynooth. În sală se strânseseră circa 
douăzeci şi cinci de oameni, cei mai mulți dintre ei fiind 
tineri. Johnny, o persoană foarte înzestrată spiritual, ne-a 
salutat pe toţi şi am început să ne rugăm împreună şi 
să cântăm, ceea ce mi-a plăcut întotdeauna. Apoi, toată 
lumea, inclusiv eu, s-a rugat în linişte. Era o linişte deplină. 

- Lorna, deschide ochii şi ridică-ţi capul, mi-a șoptit 
deodată un înger la ureche. Îl vezi pe tânărul din dreapta? 

- Da, am răspuns tot în şoaptă. 

- Lorna, îi vei împărtăși viziunea. Apleacă-ţi capul şi 
inchide ochii, a spus îngerul în şoaptă. 

Am intrat imediat în viziunea tânărului. Păşeam alături 
de el, de-a lungul unui drum şerpuit şi prăfuit, plin de 
pietre și gropi; nu vedeam foarte departe înainte, deoarece 
urma mereu o altă curbă. El mergea de ceva vreme, evitând 
pietrele și gropile. Părea că se rătăcise, dar nu era chiar aşa, 
deoarece la următoarea curbă se afla o clădire cu trepte 
care duceau în sus, spre stânga. Cu mare efort, tânărul a 
reuşit să urce treptele — era ca şi cum ele deveneau mai 
abrupte cu fiecare treaptă. S-a apropiat încet de ușă. 

În timp ce urmăream viziunca, aveam impresia că acea 
clădire devenea tot mai mare. Din drum, părea de mărime 
normală, dar acum părea imensă. Tânărul s-a dat înapoi, 
uimit. Uşa din faţa lui cra acum foarte mare și grea şi el era 
foarte mic, prin comparaţie. Dorea să intre, dar trebuia să 
depună un efort foarte mare. Folosindu-și toată greutatea, 
a reuşit în cele din urmă să deschidă ușa și să se strecoare 
înăuntru, într-o sală enormă, puternic luminată. S-a aşezat 
pe podea şi a început să mediteze, ca o mică parte din acest 
loc imens. 

Am simțit atingerea îngerului pe cap și legătura dintre 
mine şi acel tânăr s-a întrerupt. 

- Este timpul să împărtăşim trăirile, a spus Johnny. 

Unul câte unul, oamenii au început să împărtășească ce 
au simţit. În cele din urmă, tânărul care avusese viziunea a 
început să vorbească. A descris viziunea aşa cum a trăit-o - 
exact așa cum văzusem şi eu. A fost pentru prima dată când 
am împărtășit viziunea altei persoane în acest fel şi am fost 
foarte încântată. La sfârşitul povestirii, tânărul a spus că nu 
a înţeles însemnătatea celor văzute. 

Îngerii mi-au cerut să vorbesc; mi-au spus că trebuia 
să-i spun acestui tânăr semnificația viziunii, pentru a-i da 
curaj să continue călătoria. | 

Eram neliniştită; eram îngrozită! 

- Nu pot face acest lucru, le-am spus îngerilor. Nu mă 
va asculta - sunt doar un om obişnuit. 

Tânărul a tăcut. Îngerii au continuat să-mi spună că 
trebuia să o fac, iar eu le-am tot dat contraargumente. Apoi 
a vorbit un alt bărbat și îngerii mi-au spus să fiu atentă şi 
să ascult ce spune. 

- Dumnezeu îi vorbeşte unei persoane aflate în acest 
grup de rugăciune. Această persoană este neliniştită şi 
temătoare. 

Nu a spus nimic mai mult. Dumnezeu îmi cerea să nu 
mă mai ascund. 

- Dacă nu mai împărtășește nimeni nimic, vom spune 
o rugăciune împreună, rosti Johnny. 

- Nu, vreau eu să spun ceva, am zis, respirând adânc. 

M-am întors spre tânărul care a avut viziunea şi i-am 
explicat că viziunea avea legătură cu teama lui de a se 
face preot. I-am spus că vor fi multe obstacole pe care 
Dumnezeu i le va pune în cale, dar pe care le va depăși. 
El va avea un rol important, nu doar în Irlanda, ci şi în 
alte părți ale lumii. Avea nevoie de credinţă în Dumnezeu 
și în el însuşi; i-am spus că ar trebui să-şi ia bagajele și 
să pornească în călătoria lui. I-am transmis că acesta era 
mesajul către el din partea îngerilor. 

Apoi Johnny a început să se roage şi noi am cântat 
şi L-am slăvit pe Dumnezeu. Acest lucru mi-a plăcut cu 
adevărat. Îngerii mi-au spus că mai trebuia să fac multe 
lucruri la următoarele întâlniri de rugăciune, dar le-am 
spus că îmi era teamă să mă gândesc la ce îmi vor mai cere 
să fac. Întâlnirea de rugăciune s-a încheiat şi am băut ceai şi 
am mâncat fursecuri înainte să plecăm acasă. Joe nu a spus 
nimic despre faptul că eu am vorbit la grupul de rugăciune. 

Câteva luni mai târziu, la o altă întâlnire de rugăciune în 
Maynooth, Johnny ne-a îndemnat să ne rugăm şi să cerem 
vindecarea de care au nevoie familiile noastre, prietenii 
noştri sau oricine altcineva din această lume. 

Toţi şi-au împărtășit problemele, unul câte unul. Unii 
aveau probleme în familie sau prietenii lor aveau probleme. 
Oamenii s-au rugat pentru membrii familiei sau pen- 
tru prieteni, pentru ca ei să se însănătoşească sau pentru 
succesul fiicei la un examen; s-au mai rugat şi pentru o 
vacanță necesară sau pentru o maşină. S-au cerut minuni 
pentru a obţine pacea mondială, pentru guverne, pentru 
ajutorul preoţilor şi al călugărițelor şi pentru diferite acte 


223 


LORNA BYRNE 


caritabile - pentru atât de multe lucruri. Părea că sunt 
necesare multe minuni. La un moment dat, îngerii m-au 
indemnat să vorbesc. 

- Acum, Lorna. Ştii ce trebuie să spui. 

Am respirat adânc. 

- Este cineva aici, am început eu, care are nevoie de 
multă rugăciune pentru familia ei. Ea are un frate care este 
căsătorit şi care suferă de alcoolism și îşi abuzează soţia 
și copiii. Această persoană îşi iubeşte foarte mult fratele, 
Urmează un proces în legătură cu o altă problemă, care îi 
provoacă mult stres. Dumnezeu îţi spune că nu trebuie să 
te simţi rușinată. Vino și vorbeşte cu El. Să ai credinţă și 
roagă-te ca totul să fie bine. 

Am tăcut. Nimeni nu a spus nimic. 

Câteodată, în grupurile de rugăciune, unii oameni pun 
mâinile pe ceilalți şi se roagă împreună, uneori cu voce 
tare. Apoi Johnny a întrebat dacă cineva dorea să se roage 
lumea pentru el, și a strigat numele celor care se vor ruga 
pentru această persoană. 

Nu am fost una dintre ei - niciodată nu fusesem - dar 
nu așa s-a terminat acea zi. Dumnezeu avea alte planuri. 

Oamenii s-au ridicat şi au rămas în sală discutând, iar 
câţiva au plecat să facă ceai. O călugăriţă a venit la mine; 
i-am zâmbit şi am salutat-o. Nu m-am gândit că îmi va cere 
să mă rog împreună cu ea, dar aşa a făcut. 

- Te-ar deranja să te rogi cu mine, Lorna? Despre mine 
vorbeai şi am nevoie să vorbesc cu Dumnezeu prin tine. 

Aproape că mi-am pierdut vocea. 

- Da, bineînţeles, am spus cu, dar nu înăuntru cu toată 
lumea. Putem merge în altă parte unde să fim doar noi 
două? 

- Bincînţeles, a spus ca. 

Am ieşit pe hol şi am găsit o sală poală la trei uşi 
distanţă. Am intrat şi ne-am aşezat una lângă cealaltă, doar 
noi două - nu ştia că eu tremuram. 

- O, Doamne, ce faci? mă tot rugam cu. 

- Eşti în mâinile lui Dumnezeu, Lorna, mi-au șoptit 
ingerii, apărând peste tot în jurul nostru. 

M-am rugat atingând-o cu mâinile și i-am mulțumit lui 
Dumnezeu pentru lucrurile minunate care îi vor schimba 
viața. Apoi i-am spus că a venit vremea să I se adreseze ea 
lui Dumnezeu. 

Ea a început să vorbească; cred că a vorbit vreo oră. La 
sfârşit, ne-am rugat împreună. Din când în când, îngerii 
imi spuneau să deschid ochii şi să mă uit la ea. Îngerul care 
era cu ea, îngerul ei păzitor, era frumos. L-am numit pe 
îngerul ei păzitor „îngerul păcii şi al liniştii“ Nu i-am spus 
călugăriței că i-am văzut îngerul sau că el o îmbrăţişa cu 
mâinile şi aripile şi că era unit cu ea. Am zâmbit, mi-am 
închis din nou ochii și L-am slăvit pe Dumnezeu. Îngerii 
mi-au spus să mă întorc în cealaltă cameră. 

Când ne-am întors, aproape toată lumea plecase. Am 
mers pe jos acasă cu Joe. Mi-a spus că a fost foarte surprins 
că luasem cuvântul și i-am spus că mi-a fost foarte greu, 
deoarece eram agitată, dar că a trebuit să fac ce îmi ceruse 
Dumnezeu, cu ajutorul îngerilor. Atunci a fost prima dată 
când m-am rugat punând mâinile pe cineva. Desigur că 
m-am mai rugat pentru mulți alți oameni, dar am făcut-o 
în secret, fără ştirea lor. 

Munca lui Joe la fabrica de covoare l-a ţinut departe 
de casă în majoritatea nopţilor. Adesea, după ce copiii 
mergeau la culcare, stăteam în faţa focului, inspiram adânc, 

imi inchideam ochii şi când ii deschideam, erau mulţi 
ingeri care stăteau cu mine in jurul focului. Vorbeam cu ei 
despre orice. Le spuneam că unul dintre cele mai minunate 
lucruri era că puteam vorbi cu ei, fără să conteze unde 
eram, știind că ei îmi auzeau cuvintele. Vorbeam cu îngerii 
in mod constant - erau tovarășii mei, prietenii mei cei mai 
buni. 

Când se făcea târziu, le spuneam îngerilor că ar fi mai 
bine să plece, deoarece Joe va veni acasă curând și eu 
aveam treburi de făcut. Atunci îngerii dispăreau fizic, dar 
le simţeam încă prezența; câteodată simţeam îngerii care se 
atingeau de mine. Într-o seară, exact așa a făcut un înger - 
s-a atins de mine —, apoi a apărut doar pentru un moment, 
Acest înger mi-a zâmbit și mi-a atins burta, spunându-mi 
că Dumnezeu mi-a împlinit dorinţa de a mai avea un copil. 
Apoi îngerul a dispărut. 

La scurt timp după aceea, am descoperit că eram 
însărcinată; Joe a fost încântat; a spus că ar fi minunat 
dacă ar fi fetiță. N-am avut prea multe dificultăți în timpul 
sarcinii de această dată și i-am mulţumit lui Dumnezeu 
pentru acest lucru. 

După Crăciun, ne-am hotărât să căutăm un nume 
pentru copilul nostru nenăscut. Joe a spus că nu are rost să 
alegem un nume de băiat de data aceasta; era sigur că va fi 
fetiță. Ne-am decis ca numele ei să fie Ruth. Am intrat în 
travaliu cu zece zile mai devreme și am fost internată în 
spital. Apoi travaliul s-a oprit. În acest timp, părinţii mei 
au venit in vizită şi mi-au adus fructe. Tata a spus că abia 
aştepta să mai aibă un nepot. 

- De data aceasta nu va fi băiat! Aşteaptă și vei vedea - 
va fi fetiță, a intervenit Joe. 

Când părinţii mei au părăsit spitalul, m-am hotărât să 
merg cu Joe până la intrarea principală. Părinții mei erau în 
fața noastră, în timp ce bunicii mei, părinții mamei, intrau 

pe uşile spitalului. Părinţii mei s-au oprit pentru a vorbi cu 
ci, iar Joe şi cu mine i-am salutat. Stăteam la aproximativ 
un metru distanţă de părinţii mei. 

- Ce noroc are Lorna, a exclamat deodată bunica 
mea, că băieţii ei nu sunt retardaţi ca ca sau mai rău! Ne 
așteptăm totuşi ca acest copil să fie. 

Îngerul ei păzitor a apărut în spatele ei — avea lacrimi în 
ochi; şi-a întins mâna și m-a atins, dându-mi putere. Dar 
am fost devastată. L-am văzut şi pe Joe, care era şi el şocat 
de comentariul pe care îl auziserăm fără să vrem. Bunicii 
mei vorbeau cu părinţii de parcă noi nici nu am fi existat. 
Am plecat împreună cu Joe, care şi-a pus mâna în jurul 
meu. 

- Nu îi lua în seamă, a spus Joe, sunt oameni ignoranţi. 

Ne-am întors împreună în salon. Am plâns. Îngerii au 
apărut în jurul patului meu și ne-au umplut, pe Joe şi pe 
mine, cu pace şi dragoste. I-am cerut lui Joe să nu le spună 
părinților mei ce auzise. 

Ce m-a deranjat cel mai mult în acea zi a fost că tatăl 
meu nu mi-a luat apărarea. Am fost foarte supărată că nu 
îi mustrase pe bunicii mei, deşi cred că ştiu de ce. Ştia că 
părinţii mamei nu îl acceptaseră pe deplin nici pe el - ei 
credeau că mama se măritase cu cineva dintr-o clasă 
inferioară, în ciuda progresului făcut de tata. Tata o iubea 
foarte mult pe mama; simţea că el provocase o ruptură 
între ea şi părinţii ei şi era îngrijorat să nu o adâncească. 

Am înţeles de ce tata nu mi-a luat apărarea, dar tot m-a 
durut, şi în acea noapte am plâns amarnic. 

Mulţi ani după aceea am aflat întâmplător că bunica din 
partea mamei, cea care făcuse acele comentarii îngrozitoare, 
avusese un copil cu sindromul Down. Copilul fusese 
bolnav de inimă și trăise doar şase sau şapte ani. În tot 
timpul vieţii lui scurte, a fost ţinut în dormitorul de la etaj, 

inchis departe de ochii vecinilor. Mi s-a spus că îi era ruşine 
că avea un copil „retardat“ 


N/A , dé 


` - 


În primele ore ale dimineții următoare, am intrat în 
travaliu şi fiica noastră, Ruth, s-a născut pe 25 martie - de 
Ziua Mamei, care este şi ziua mea de naştere. Ce cadou 
minunat de ziua mea! 

În ziua în care am fost externată din spital, Joe a venit 
împreună cu Owen şi Christopher. Băieţii au alergat spre 
patul meu, dar Joe a mers încet. Erau îngeri în jurul lui care 
îl sprijineau. Îngerul lui păzitor a venit şi mi-a spus că Joe 
nu se simţea bine. Îmi venea să plâng, dar ştiam că trebuia 
să zâmbesc. Christopher și Owen s-au agitat în jurul 
surioarei lor, așteptând să o ţină în braţe, iar Joe a luat-o 
din pătuţ şi i-a lăsat pe frăţiorii ei să o îmbrăţişeze. L-am 
întrebat pe Joe dacă se simţea bine şi a spus că da - deşi 
ştiam că nu era adevărat şi o ştia şi el. Le-am spus îngerilor 
că eram foarte îngrijorată de starea lui şi le-am cerut să facă 
tot ce se putea pentru a-l ajuta. 

Două luni mai târziu, Joe lucra în tura de noapte când 
l-au apucat dureri puternice de stomac. S-a dus la şeful 
lui şi i-a spus că nu se simţea bine şi a întrebat dacă putea 
cineva să îl ducă acasă. 

- Nu, mie îmi pare că arăţi bine, a spus şeful lui şi l-a 
trimis înapoi la muncă. 

Joe nu părea niciodată bolnav, deoarece era înalt și 
dădea impresia că era puternic. În cele din urmă totuşi, 
i-a spus şefului că pleca oricum acasă, pentru că era prea 
bolnav ca să mai lucreze. Pe la ora două dimineaţa, îngerii 
m-au trezit. 


228 


Ingeri în părul meu 


- Lorna, trezeşte-te. Joe nu se simte bine; sc îndreaptă 
spre casă. Îi trimitem ajutor. 

M-am trezit imediat, am aprins toate luminile, am pus 
ibricul pe foc, iar apoi m-am îmbrăcat. Am stat la fereastră, 
uitându-mă afară, rugându-mă la Dumnezeu să-l aducă pe 
Joe acasă în siguranţă. 

Joe mi-a spus mai târziu că, pe la jumătatea drumului 
dintre Celbridge şi Maynooth, a căzut pe marginea 
drumului. Și-a amintit că şi-a revenit şi se târa pe coate şi 
genunchi, când deodată a văzut luminile unei mașini. Era 
un vecin din Maynooth care oprise, întorsese maşina şi 
ieşise să-l ajute. La început, vecinul crezuse că era un vecin 
beat și nu i-a venit să creadă când l-a recunoscut pe Joe. Joe 
i-a spus că avea dureri puternice la stomac și bărbatul s-a 
oferit să-l conducă acasă. 

Un înger m-a atins pe umăr. 

- Lorna, mergi şi deschide porţile. Joe aproape a ajuns. 

Când am deschis porţile, vecinul a intrat cu mașina în 
curte. L-am ajutat să-l aducă pe Joe în. casă și să-l pună în 
pat. Mi-a spus că va suna doctorul. 

- Cum îţi pot mulțumi pentru bunătate? am întrebat eu. 

E] mi-a spus că nu reușea să doarmă şi că hotărâse să 
se plimbe cu maşina, iar acum se bucura că o făcuse. I-am 
făcut un ceai lui Joe şi, în aproximativ zece minute, când a 
sosit doctorul, Joe stătea ridicat în pat şi se simţea mai bine. 
Doctorul a râs când l-a văzut pe Joe. 

- Sper că nu m-aţi trezit degeaba. Mi s-a spus că ai 
crize de durere şi că ai fost găsit târându-te pe marginea 
drumului. 

- A dispărut toată durerea, a spus Joe. Mă simt bine 
acum. 

Au discutat şi au glumit câteva minute, iar apoi doctorul 
a decis să-l consulte. 

- Întinde-te în pat. Poate că apendicele s-a inflamat din 
nou. 

Şi-a pus mâinile pe abdomenul lui Joe şi acesta a țipat 
imediat de durere. 

- Eşti bolnav, Joe, a spus doctorul. Voi chema salvarea 
şi voi scrie un bilet de trimitere. 

Îngerii continuau să mă uimească: cu cine credeţi că 
vorbeau în acea noapte, dacă nu cu tata! I-au spus să se 
trezească şi să vină la noi acasă. Tata a parcat în spatele 
mașinii doctorului chiar când doctorul întreba unde este 
cel mai apropiat telefon. 

- Ce se întâmplă? a întrebat tata de cum a intrat. 

Doctorul i-a spus că Joe trebuia să meargă la spital şi 
că era pe cale să cheme ambulanţa. Tata s-a oferit să-l ducă 
pe Joe la spital, dar doctorul a refuzat şi a spus că avea 
nevoie de o ambulanţă. Tata s-a dus şi a mutat mașina, iar 
doctorul a ieşit în drum, unde era un telefon public. S-a 
întors în două minute, spunând că ambulanţa era pe drum. 
Doctorul s-a urcat în maşină să scrie un bilet de trimitere, 
iar eu am mers în bucătărie, lăsându-l pe tata cu Joe. 

Umpleam din nou ibricul cu apă, când am simțit 
mâinile blânde ale îngerilor care mă mângâiau, alungând 
neliniştea din corpul meu, șoptindu-mi că Joe se va face 
bine, că va fi greu, dar că va trece peste acest lucru. 

Doctorul s-a întors în casă, spunând că ambulanţa a 
sosit. Tata mi-a spus că va urmări ambulanţa cu maşina lui 
şi că va sta cu Joe. Eu, desigur, trebuia să rămân acasă cu 
copiii, deoarece încă o alăptam pe Ruth. L-am îmbrățișat 
pe Joe. 

- Nu îţi face griji, a spus el, mă voi întoarce acasă 
imediat. 

Au plecat. M-am întors în dormitor; copiii dormeau, 
îngerii lor păzitori îi supravegheau. Le-am zâmbit, ştiind 
că îngerii ţinuseră copiii adormiţi în timpul agitaţiei din 

casă. Le-am mulțumit şi m-am întors. Îngerul Hosus stătea 
în fața mea. 

- Lorna, culcă-te acum, a spus el. Te vom adormi. 

M-am băgat în pat şi nu m-am trezit până a doua zi, 
la ora zece dimineaţa, iar copiii au dormit şi ei. Când 
pregăteam micul dejun, Christopher a intrat în bucătărie, 
întrebând de tatăl lui. I-am spus că era la spital şi că, 
imediat ce toată lumea va termina de mâncat, îl vom suna 
pe doctor pentru a afla cum se simte. 

Când a venit tata, eu o alăptam pe Ruth. Copiii au fost 
încântați să-l vadă. I-am mulțumit pentru noaptea trecută 
şi l-am întrebat ce făcea Joe şi cât a stat cu el. Tata stătuse 
la spital cu Joe toată noaptea; Joe fusese operat de urgenţă, 
dar acum se simţea bine, deşi se temuseră pentru viaţa lui 
pentru un timp. 

- Te voi duce în fiecare seară să-l vezi pe Joe, s-a oferit 
tata. | | 

M-am opus, pentru că ar fi fost prea mult, dar a insistat 
şi a spus că mama va avea grijă de copii. 

Când l-am văzut pe Joe în acea seară, arăta îngrozitor. A 
petrecut două săptămâni în spital şi câteva săptămâni mai 
târziu s-a întors din nou acolo, pentru zece zile, din câuza 
unei infecţii. După aceasta, a fost şomer aproape şase luni. 


Într-o zi, când mă apropiam de casa unui supermarket 
local, îngerul păzitor al unei fetiţe care stătea în căruţ m-a 
chemat. O cunoşteam din vedere pe mamă, dar nu ştiam 
cum o cheamă. 

Am salutat-o pe fetiţă şi îngerul ei păzitor mi-a spus 
că ea nu se simţea bine şi mi-a cerut să o ating. I-am atins 
mânuţa cât am salutat-o pe mama ei şi i-am spus că are 

un copil frumos. Mama şi-a luat la revedere şi a plecat 
impreună cu fiica ci. 

Îngerii mi-au spus că trebuia făcută o legătură între 
mine şi copil, astfel încât să se poată face bine. Acest 
lucru se întâmplă des, dar nu îl înţeleg pe deplin. După 
aproximativ un an, m-am întâlnit cu aceeaşi mamă și cu 
fiica ei și, din nou, îngerul ei păzitor m-a chemat. Mama 
mi-a spus că fetiţa fusese bolnavă, internată în spital, dar 
că acum era mai bine. 

În timp ce mama pleca împreună cu fetiţa, îngerii mi-au 
spus: 

- Fetiţa va fi foarte bolnavă, Lorna, dar datorită atingerii 
tale, a puternicei legături spirituale care s-a creat, va avea 
puterea să depășească boala. Începând de acum şi până se 
va recupera complet, îi vei vedea constant zâmbetul. 

În următoarele luni, am văzut regulat zâmbetul fetiţei 
în faţa mea şi i-am simțit fizic boala şi lacrimile. M-am 
rugat pentru ea de fiecare dată şi i-am cerut lui Dumnezeu 
şi îngerului ei păzitor să o facă bine. Știu că această fetiță 
era foarte bolnavă. Eram colacul de salvare al acestui copil; 
cumva, în mod spiritual, o țineam în viaţă. Stăteam, în 
spirit, la căpătâiul ei, de fiecare dată când era nevoie şi nu 
am permis ca sufletul ei să părăsească corpul. 

Apoi, deodată nu i-am mai văzut faţa şi am ştiut că este 
bine. Le-am mulţumit lui Dumnezeu și îngerilor şi m-am mai 
gândit puţin la acest lucru. Câţiva ani mai târziu, am văzut-o 
pe mamă și pe fiica ei pe strada principală din Maynooth, 
iar îngerii lor păzitori mergeau ţinându-le de mână. Fetiţa 
era acum adolescentă și era puternică şi sănătoasă. Am 
zâmbit, mulțumindu-le lui Dumnezeu și îngerilor. 

Într-o zi de vară, când Ruth avea câteva luni, o plimbam 
in căruţ, bucurându-mă de soare, când, brusc, am simţit 
atmosfera schimbându-se. Era o linişte incredibilă. Aerul 
era liniştit şi părea că devine mai luminos. Ştiam că 
venea un înger. Mergeam, dar părea că picioarele mele nu 
atingeau pământul. Simţeam că mă mișc şi totuşi nimic 
din jurul meu nu se mişca. Am simţit o prezenţă în spatele 
meu. M-am oprit şi m-am întors, dar nu am văzut pe 
nimeni. Am mers mai departe. Am mai făcut un pas şi am 
simţit din nou acea prezenţă. 

- Oricine merge în spatele meu să se arate, am spus eu. 

Nu am primit niciun răspuns. 

- Nu face asta. Îmi displace. 

Am mers foarte încet, iar apoi am simțit o bătaie ușoară 
pe umăr. M-am întors şi am văzut un înger. Era ca o lumină 
- strălucea la fel ca o stea, dar mai intens. L-am salutat, 
dar nu am primit niciun răspuns. Câteodată sunt puţin 
timidă când vorbesc cu îngerii — şi uneori cred că şi ei sunt 
timizi când vorbesc cu mine. Comunicarea este importantă 
în lumea spirituală, așa cum este și în lumea fizică, iar 
câteodată la fel de dificilă, aşadar i-am spus că mi-ar fi mai 
ușor să-i vorbesc dacă ar arăta mai uman. 

Doar când a luat înfăţişare omenească mi-am dat sea- 
ma că era Îngerul Mihail. Acesta s-a transformat într-un 
bărbat foarte frumos, cam de patruzeci de ani, înalt de 
aproximativ doi metri, sau poate mai înalt, cu ochi albaștri 
și cu părul lung până la umeri. 

- Ei bine, de data asta, chiar te-ai făcut frumos, am spus 
eu și amândoi am râs. 

Ne-am plimbat pe drum, eu împingând căruţul în 
care dormea copilul. Mi-a spus că venise să-mi vorbească 
despre o carte, o carte pe care îngerii credeau că trebuia s-o 
scriu pentru a preciza unele lucruri. Am răspuns că în sinea 
mea ştiam de ceva timp că trebuia să scriu o carte, dar am 

recunoscut că eram speriată să o fac, mă temeam sá nu fiu 
luată în râs. 

- Lorna, Va veni ziua în care vei face acest lucru pentru 
noi, a răspuns Îngerul Mihail. 

Au trecut mulţi ani de atunci, dar acea zi a venit în 
sfârşit, şi aceasta este prima mea carte. 

De prima dată când l-am văzut în dormitorul meu, 
când eram copil, Mihail - acest înger frumos - m-a vizitat 
în mod regulat. Apare și dispare din viaţa mea; câteodată 
vine şi mă însoţeşte pe unde am de mers sau stă la masa 
mea din bucătărie; alteori stă cu mine lângă foc, spunând 
că trebuie să se încălzească. Îi spuneam râzând că îngerii nu 
simt frigul, dar el susţinea întotdeauna că își poate imagina 
că îl simte, deoarece s-a aflat în preajma multor oameni. 

Vorbim ca şi cum el ar fi un prieten uman. Câteodată 
vorbim despre lucruri obişnuite, altă dată despre lucruri 
importante. Mihail îmi spune că tot mai puţini oameni 
le cer ajutorul îngerilor şi discutam cât e de ciudat că 
milioane de îngeri au rămas fără ocupaţie. 

De aceea am scris această carte, pentru ca oamenii să-şi 
dea seama că îngerii merg alături de noi, că ei sunt acolo tot 
timpul, că trebuie să ne îndreptăm spre ei şi să-i lăsăm să ne 
ajute. Este atât de simplu. Îl ascult pe Mihail și îmi spune ce 
să scriu; îmi spune să scriu din inimă. 

Dumnezeu îi trimite pe aceşti îngeri în lumea noastră 
şi, cu toate astea, mulți dintre noi îi ignorăm. Trebuie să 
ne îndreptăm spre ei şi să le cerem ajutorul. Este atât de 
simplu. 

„Sunt aici, sunt aici — iată-mă!“ 


P ati 


An 


Într-o dimineaţă, când Ruth avea câteva luni, am dus-o 
la doctor pentru un control. Am ajuns acasă și tocmai mă 
aşezasem s-o alăptez, când am simțit prezenţa unui spirit, 
a unei fantome, apropiindu-se treptat de casă. Am spus o 
mică rugăciune, dar nu m-am mai gândit la acest lucru. 

După câteva zile, am observat tot mai des prezența 
acelui spirit, care se apropia; simțeam ceva care mă trăgea 
in jos. Era ca și cum mă trăgea spre podea, câteodată cu o 
forță destul de mare. Am spus mai multe rugăciuni şi l-am 
rugat pe Dumnezeu să ia acest spirit în Rai, oricine ar fi fost 
el. Apoi, într-o zi, când eram la chiuveta din bucătărie, cu 
ușa de la intrare deschisă, am observat spiritul care se afla 
in hol. Era o prezenţă slabă şi nu l-am văzut clar, dar am 
simţit că era un bărbat mai înalt decât mine, dar nu ştiam 
cum arată. M-am oprit din ce făceam. 

- Ce nu este în regulă? Cum te pot ajuta? l-am întrebat 
inainte de a-l simţi fizic. 

- Sunt aici, sunt aici — iată-mă! a exclamat spiritul, agăţân- 
du-se de mine. 

Repeta mereu aceste cuvinte, dar nu înțelegeam de ce, 
Ştiam că nu reprezenta niciun pericol, dar era disperat, 
aşadar trăgea fizic de mine. Era foarte puternic și mă 
trăgea în jos. Pentru un moment am uitat de mine, iar când 
mi-am revenit, mi-am dat seama că mă ţineam de marginea! 
chiuvetei, încercând să rămân în picioare. Spiritul a plecat 
brusc, iar când a făcut-o, i-am chemat pe îngeri și m-am; 
rugat. Apoi am auzit o bătaie în uşă, chiar dacă uşa era 
deschisă. M-am întors şi la ușă erau trei dintre îngerii mei; 
Mihail, Hosus şi Ilie. Hosus a intrat imitând mersul unui. 
clovn, ceea ce m-a făcut să râd. I-am mulțumit, deoarece 
aveam nevoie să mă înveselească. 

- Ce este în neregulă cu acest spirit? am întrebat eu. 

Îngerul Mihail a venit spre mine și m-a luat de mâini. 
Îngerul Hosus a venit în stânga mea și Îngerul Ilie în 
dreapta mea. 

- Mihail, acel spirit aproape că m-a trântit la pământ! 
am spus eu. 

- Lorna, a răspuns Mihail, îți vom da forţa fizică şi 
emoțională pentru tine şi pentru spirit, dar nu îţi putem 
spune mai multe, nu acum. Aminteşte-ţi, vom fi cu tine tot 
timpul; nu vei fi niciodată singură. 

- Mihail, nu-mi place când faci aşa. De ce nu poate fi 
mai uşor? 

- Îmi pare rău, Lorna. Nu îţi putem spune mai multe 
deoarece nu vei putea ajuta spiritul. Când Îngerul Mihail a 
spus acest lucru, mi-a dat drumul la mâini. 

Spiritul a venit în fiecare zi. Nu ştiam dacă venea 
dimineaţa sau seara, dar de fiecare dată mă trăgea în jos. 

- Sunt aici, sunt aici - iată-mă! striga cu o voce 
disperată. 

Pe măsură ce lunile treceau, eram din ce în ce mai 
epuizată. Joe se întorcea de la muncă, din fabrica de 
covoare şi niciodată nu părea să observe cât de obosită 

eram. Se simţea bine în acea perioadă, dar întotdeauna 
vedeam culoarea cenușie din jurul organelor lui. 

În cele din urmă, am putut să-mi dau scama, din viziuni, 
că acel spirit era un tânăr cu o vârstă între șaptesprezece şi 
douăzeci de ani, pe nume Peter şi care se afla în apă, prins 
şi se zbătea să iasă afară. Părea că nu putea să îşi folosească 
mâinile; nu se putea agăța de nimic. Din când în când, apa 
părea tulbure, iar deasupra lui părea să fie un mal. Spiritul 
acestui tânăr trăgea şi se zbătea. Tot încerca să scape. 

- Sunt aici, sunt aici, iată-mă! repeta asta mereu. Corpul 
meu s-a întrepătruns cumva cu spiritul lui şi am resimţit 
totul fizic, în timp ce el se zbătea să trăiască. I-am simţit 
și emoțiile: dorea să fie găsit; dorea să meargă acasă; dorea 
ca părinţii şi familia lui să ştie unde era. M-am rugat lui 
Dumnezeu să fie găsit, acolo unde era. 

I-am întrebat pe îngeri dacă pot să-i spun lui Joe şi ei 
mi-au spus că da. 

- Ce e cu tine? Arăţi groaznic! Eşti bolnavă? a întrebat 
Joe într-o seară când a venit din grădină. 

- Nu, Joe, am spus eu. Trebuie să-ţi împărtășesc ceva. Îi 
mai spusesem câte ceva despre viaţa mea spirituală, dar, de 
această dată, îngerii mi-au zis că aveam cu adevărat nevoie 
de ajutorul lui. 

- Măvizitează fantoma unui tânăr, i-am explicat eu când 
ne-am aşezat. Are nevoie de ajutorul meu. Mă epuizează 
fizic şi emoţional; am nevoie de sprijinul şi ajutorul tău — 
doar să ai grijă de mine atunci când am nevoie. Câteodată 
am nevoie să simt braţul tău în jurul meu. 

Joe şi-a pus braţul în jurul meu şi s-a uitat la mine. Nu 
înțelegea ce se întâmplă; cum putea să înţeleagă? 

- Voi face tot ce îmi va fi cu putinţă, a spus el. 

Odată, în timpul vizitei fantomei, mi s-a arătat o 
viziune: a apărut ca şi cum aș fi văzut prin ochii lui, prin 
apă - mi s-a arătat ce se întâmplase cu el, aparent de sub 

apă. Se plimba pe malul râului, în apropierea căruia se 
afla un fel de cărare. Era împreună cu alţi doi sau trei 
oameni şi aceştia îl împingeau. Era foarte înspăimântat. Îl 
învinovăţeau pentru ceva ce nu făcuse și nu ştia despre ce 
vorbeau aceştia. Încerca să scape vorbind cu ei; le spunea 
că făceau o greşeală. 

- Nu, nu facem nicio greşeală, a ţipat unul dintre ei la el. 

L-au bătut și l-au lovit cu picioarele până a căzut la 
pământ. Era pedepsit pentru faptele altuia. Brusc, viziunea 
s-a oprit și nu am mai văzut nimic. 

Într-o duminică după-amiază, când Ruth avea aproape 
opt luni şi se întâmplau toate astea, am auzit o bătaie în 
uşă. Era Sara, proaspăta soţie a fratelui meu, Cormac. Nu 
o întâlnisem până atunci; ei se căsătoriseră cu puţin timp 
înainte ca eu să mă internez în spital, iar Joe fusese la nuntă 
împreună cu copiii, fără mine. Am salutat-o şi am invitat-o 
să ia loc lângă sobă pentru a se încălzi. 

- Cormac n-a putut veni cu tine? am întrebat-o eu. 

- Nu, a răspuns ea, scuzându-se că nu poate sta mult 
timp. Am vrut doar să te salut şi să-ți dau niște fotografii 
de la nuntă. 

Joe i-a făcut o ceaşcă de ceai şi cât am stat lângă foc, ne-a 
spus cât de fericită era că ne-a cunoscut şi că a văzut-o pe 
fiica noastră. Apoi, chiar înainte ca Sally să plece, în timp ce 
o conduceam spre uşă, s-a oprit şi ne-a spus că fratele ei era 
dat dispărut. A fost surprinsă că nu auzisem de acest lucru 
și că nu ne spusese nimeni. Ne-a spus că lipsea de ceva 
timp; plecase într-o seară la întâlnire cu prietena lui, dar nu 
a mai ajuns. Sally a spus că părinţii ei erau foarte îngrijoraţi 
de soarta lui; au crezut că poate a plecat în Anglia, aşadar 
luaseră legătura cu Armata Salvării şi cu toate hotelurile 
de acolo. Era pe lista de persoane dispărute, dar nimeni nu 
înţelegea de ce ar fi plecat în acest fel. 

DAR 

- Sunt sigură că se va întoarce curând, i-am spus cu și 
ne-am luat la revedere. Le rog să ne mai vizitezi, Sally, ești 
intotdeauna binc-venită. 

Din când în când reacţionez încet şi doar mai târziu 
mi-am dat scama că, printr-o serie de coincidenţe stranii, 
il văzusem pe tânăr acum câţiva ani. Într-o după-amiază ne 
duseserăm în vizită la sora mea Aoife și la soţul ei, Alan, la 
noua lor casă. Aceasta era în centrul oraşului, avea o mică 
grădină în faţă și balustrade argintii. Joe a deschis poarta şi 
l-a ridicat pe Christopher să bată la ușă. Aoife a deschis ușa 
şi ne-a salutat. 

Am intrat în sufragerie şi ne-a prezentat soacrei, O 
doamnă în vârstă, drăguță, și ea ne-a primit cu braţele 
deschise. Casă părea foarte mică; poate era aşa deoarece 
frumoasa mobilă veche lăsa prea puţin loc de mişcare. 
În colțul sufrageriei era un şemineu cu două scaune, 
unul în dreapta şi celălalt în faţa lui. Focul din şemineu 
făcea camera foarte primitoare. Era un culoar mic printre 
piesele de mobilier din hol până la şemineu și spre o mică 
bucătărie dincolo de el. 

Stăteam lângă şemineu cu Owen pe genunchi, 
alăptându-l, dar eram singura așezată, toți ceilalți stăteau în 
picioare. Eram şapte oameni în acea sufragerie aglomerată 
şi în mica bucătărie. Apoi s-a auzit o bătaie în uşă şi s-au 
mai înghesuit câteva persoane în cameră. Nu am văzut 
cine a venit şi am continuat să-l hrănesc pe Owen. Erau, de 
fapt, Cormac și Sally — fata cu care s-a căsătorit mai târziu 
-, dar toţi ceilalți discutau şi nici măcar nu l-am văzut pe 
fratele meu și pe prietena lui — atât de aglomerată părea să 
fie camera. Am observat o lumină pentru o secundă şi am 
încercat să văd de unde vine. Nu am văzut niciun înger, 
nici altceva deosebit. Totul s-a întâmplat foarte repede. 
Râsetele şi discuţia au continuat şi, în mod evident, nu am 

putut vorbi deschis cu îngerii acolo, aşadar am încercat să 
comunic fără cuvinte cu ci. Nu mi-au răspuns. 

Mi-am ridicat privirea a doua oară şi am văzut din nou 
lumina printre cei care stăteau în picioare, ca şi cum cineva 
din grup, pe jumătate blocat de ceilalţi, emitea această 
lumină. Oamenii păreau să dispară şi era ca şi cum toată 
lumea își mutase capetele spre stânga sau dreapta, creând 
o cale prin care vedeam în cameră. Am văzut profilul unui 
tânăr, un bărbat pe care nu îl cunoșteam. Și-a întors capul 
şi s-a uitat în direcţia mea. Faţa lui strălucea ca o lumină 
blândă şi mi-a zâmbit. Am zâmbit şi eu. Ochii lui scânteiau 
și l-am mai văzut încă o fracțiune de secundă. Oamenii 
s-au mişcat şi din nou câmpul vizual mi-a fost blocat. 

În momentul următor, totul a revenit la normal. Mai 
târziu am întrebat-o pe sora mea Aoife cine era acel tânăr. 
Mi-a spus că era Peter, fratele mai mic al lui Sally. Nu m-am 
mai gândit la acest lucru. 

Nici Joe nu a făcut legătura - că spiritul era fratele 
dispărut al lui Sally. Poate că nu ne era permis acest lucru. 
Trebuie să fi fost lucrarea lui Dumnezeu; Joe avea o minte 
foarte iscoditoare și, în mod normal, şi-ar fi dat seama că 
fantoma era fratele lui Sally. Dar nu acesta era planul lui 
Dumnezeu. Nu era încă timpul ca Peter să fie găsit. 

Spiritul tânărului a continuat groaznica zbatere sub 
apă, neştiind unde era, se lupta să respire neștiind ce era 
deasupra lui - acea întunecime și ciudata pâlpâire a unei 
lumini slabe. Încerca să respire, dar în loc de aer înghiţea 
apă - se îneca. Dorea cu disperare ca familia lui să ştie că 
nu a vrut să dispară; dorea să fie găsit şi dorea ca ei să ştie 
că el i-a iubit. A continuat să mă viziteze. 

- Sunt aici, sunt aici — iată-mă. 

Acestea erau cuvintele pe care le repeta încontinuu. 
I-am chemat pe îngeri şi pe Dumnezeu de multe ori, 
pentru a-mi da putere. M-am rugat atât de mult, în mod 

constant, ca acest tânăr să fic găsit, ca spiritul lui să fie 
liber şi în pace. M-am rugat ca familia lui să-i poată aduce 
corpul acasă şi să-i plângă pierderea şi să știe că el nu a fugit 
de acasă şi că i-a iubit. 

Într-o seară, stăteam lângă foc extenuată. 

- Dumnezeule, eşti atât de palidă! a spus Joe. Fantoma 
acelui tânăr a fost din nou aici. Te epuizează prea mult. 
Arăţi de parcă ai fi pe moarte, la fel ca acel tânăr. Acest lucru 
trebuie să înceteze! Joe era foarte supărat pe Dumnezeu. 

- Joe, te rog, nu fi supărat, am spus eu. Nu mai fac față 
şi la supărarea ta acum. Susţine-mă şi liniştește-mă. Să dea 
Dumnezeu ca tânărul să fie găsit curând. 

Joe m-a ținut în braţe şi eu cred că am adormit, deoarece, 
când m-am trezit mai târziu, eram încă în scaunul de lângă 
foc, învelită cu o pătură. Toţi copiii dormeau; Joe mi-a 
zâmbit, apoi s-a ridicat şi mi-a făcut un ceai. 

Stând lângă foc, cu ceaşca de ceai în mână, i-am spus 
lui Joe: | 

- Nu trebuie să te mai superi așa, Joe. Am nevoie de 
sprijinul tău, ca să mă linişteşti. Şi am nevoie de sprijinul 
tău în mod special atunci când Dumnezeu şi îngerii îmi 
dau voie să-ţi împărtășesc lucruri supranaturale pe care 
Dumnezeu le permite să se întâmple în viaţa mea. Joe, am 
nevoie de ajutorul tău mai ales atunci când sunt extenuată. 

Joe m-a îmbrățișat și m-a sărutat. Ţinându-ne de mână, 
în faţa focului, ne-am rugat împreună pentru spiritul 
tânărului, pentru a fi găsit curând, pentru a fi liber şi pentru 
a fi şi eu eliberată. Joe a îngenuncheat în fața scaunului meu 
şi mi-a cuprins faţa cu mâinile. 

- Dacă Dumnezeu mi-ar fi cerut mie lucrurile pe care le 
faci tu, l-aş fi refuzat, deoarece nu aş avea curajul, puterea 
sau credinţa ta, mi-a spus el. 

Viaţa de familie decurgea normal şi apoi s-a întâmplat - 
dintr-odată, eram liberă. Nu mă întrebaţi în ce zi era sau 

la ce oră, deoarece nu ştiu, dar dintr-odată m-am simţit 
normal; mă simțeam din nou om. Eram atât de încântată, 
săream în sus de bucurie. Ştiam că trupul băiatului fusese 
găsit. Am alergat să-i spun lui Joe. 

- A fost găsit! Ştiu că i-au găsit corpul, deoarece a plecat 
de la mine. L-am slăvit şi i-am mulțumit lui Dumnezeu în 
timp ce dansam prin casă. Joe m-a îmbrățișat, iar mai târziu 
în acea zi am mers la biserică pentru a aprinde o lumânare 
şi i-am mulțumit lui Dumnezeu pentru că spiritul lui Peter 
a fost eliberat pentru a merge la El. 

Dumnezeu i-a permis spiritului lui Peter să stea aici, 
în această lume, până când corpul lui a fost găsit, şi eu am 
servit drept legătură între supranatural şi lumea fizică. Fără 
această legătură, nu cred că ar fi fost găsit vreodată. 

Minuni se petrec tot timpul, şi atunci când se întâmplă, 
cursul normal al cauzei şi al efectului nu contează - 
câteodată minunile sunt stabilite cu ani înainte. Aceasta a 
fost o minune pe care Dumnezeu şi îngerii au rânduit-o 
dinainte. Ştiu că îngerul păzitor al lui Peter și îngerii 
păzitori ai celor implicaţi în moartea lui trebuie să fi lucrat 
din greu pentru a opri această nevinovată şi tânără viaţă să 
fie luată într-un act greşit de răzbunare, dar bărbaţii care 
l-au omorât pe Peter.nu au ascultat de îngerii lor. Acest 
lucru m-a întristat. 

Peter era un spirit frumos, iar când corpul lui a fost găsit 
şi spiritul s-a dus în Rai, a făcut ceva care m-a surprins. A 
trimis-o pe sora lui să-mi spună. 

La câteva zile după ce am simţit că m-a părăsit, Sally 
a venit în vizită. Părea să fi alergat; era foarte neliniştită şi 
ne-a spus că simţea nevoia să vină să ne anunţe că trupul 
fratelui ei fusese găsit în râu, sub un mal de pământ şi că 
mâinile îi erau legate cu o sfoară. 

Abia atunci mi-am dat seama că acest spirit frumos era 
de fapt fratele lui Sally, băiatul pe care îl privisem în ochi şi 
cu care am avut o legătură spirituală cu atâţia ani inainte. 

Sally era tristă, dar se bucura că, în sfârșit, căutarea 
incetase şi că acum familia putea să îl inmormânteze. Când 
am privit-o pe Sally în timp ce stătea şi îmi spunea toate 
acestea, i-am văzut spiritul lui Peter. Fără ca ea să știe, a 
trimis-o pe Sally la noi, de urgenţă, astfel încât ea să ne 
poată spune că el fusese găsit. Trimițând-o pe Sally ca pe un 
mesager spiritual a fost modul în care Peter mi-a mulţumit. 
De atunci, Sally nu m-a mai vizitat niciodată. 


CAPITOLUL 20 


Lanţul de aur 


Într-o dimineaţă friguroasă de iarnă, Joe s-a întors din 
tura de noapte, dar nu s-a culcat. Le-a spus copiilor că va 
merge cu ei la râu ca să vadă rațele, pentru ca mama lor să 
aibă puţin timp liber la dispoziție. Nu i-am văzut niciodată 
pe cei doi băieţi şi pe sora lor, Ruth, pregătindu-se atât de 
repede; s-au îmbrăcat şi au plecat. 

Imediat ce au plecat, am avut o viziune scurtă despre 
părinţii mei. I-am văzut stând de vorbă şi părea a fi o briză 
puternică în jurul lor. Era ca şi cum stăteau împreună, dar 
tata nu era cu adevărat acolo - arăta ca un spirit. Viziunea 
a dispărut la fel de repede cum a apărut. Mi-am dat seama 
că eram anunţată că viața tatălui meu se apropia de sfârşit. 
Vestea m-a lovit ca un trăsnet. 

Am plâns. M-am certat cu Dumnezeu și cu îngerii, 
deoarece l-am iubit pe tatăl meu. Părea că trecuseră doar 
câteva minute când Joe şi copiii au intrat în casă. Copiii 
erau foarte entuziasmați, povestindu-mi despre ce au văzut 
la râu. 

- Ce s-a întâmplat? Eşti foarte palidă şi ai plâns, m-a 
intrebat Joe în timp ce eu puneam de ceai. 

_ Am avut o viziune, i-am spus lui Joe. Tata o să moară! 

- Poate ai înţeles greşit, mi-a răspuns Joe. Ce au zis 
ingerii? 

- Nu au spus nimic. Doar mi-au arătat viziunea, am 
spus eu. Am fost atât de supărată, iar apoi tu și copiii v-aţi 
intors acasă. Era ca şi cum aţi fi plecat doar câteva minute. 

Joe m-a îmbrățișat și m-am simțit puțin mai bine. Am 
incercat să uit viziunea. Mi-ar fi plăcut să merg să-l văd pe 
tata chiar atunci, dar nu am putut. Trebuia să am grijă de 
trei copii şi nu aveam mașină. Din fericire, a doua zi, tata a 
venit în vizită. Am fost încântată să-l văd, dar nu îi puteam 
spune de ce. 

Deseori pot vedea boala din corpul unei persoane: 
câteodată oasele strălucesc şi le văd, alteori inima se 
evidențiază în pieptul cuiva, fie văd un organ cu o umbră 
întunecată în jurul lui. M-am uitat mult la tata, dar nu am 
văzut nimic în neregulă, iar acest lucru m-a derutat puţin. 

Câteva săptămâni mai târziu, vremea s-a îmbunătățit 
și am plecat să mă plimb pe terenul Colegiului Maynooth, 
cât timp Joe a avut grijă de copii. Am mers prin livada de 
meri şi i-am mulțumit lui Dumnezeu. M-am bucurat de 
plimbare, am simţit adierea vântului rece şi proaspăt în 
faţă. Văzând păsările şi veveriţele, am zâmbit; nu le vedeam 
doar în felul obişnuit, ci vedeam şi lumina energiei din 
jurul lor. 

Am salutat oamenii pe lângă care am trecut - un preot 
şi o mamă cu un copil în căruţ. Brusc, Îngerul Mihail a 
apărut lângă mine. Şi-a pus mâna pe umărul meu, iar apoi 
mi-a atins mâna. Imediat am fost cuprinsă de pace. 

- Îți mulțumesc, Mihail, am spus eu, asta mă face să mă 
simt bine. 

Mihail m-a însoţit în formă umană. Ca de obicei, era 
înalt, cu părul brunet, dar de data aceasta, părul era scurt. 
Purta un costum negru și un pardesiu negru şi putea fi uşor 

confundat cu un preot. Mi-am ridicat privirea la el şi am 
zâmbit. 

- Îţi admir înfăţişarea de preot! i-am spus. 

A tremurat puţin şi a ridicat gulerul de la haină. 

- Cum arăt așa? a spus el. Amândoi am râs. 

Câţiva preoţi care ţineau în mână cărți de rugăciuni 
ne-au salutat; Mihail a răspuns dând din cap. Zâmbesc 
acum, când îmi amintesc de un vecin pe care nu îl cunoşteam 
bine, care spunea că m-a văzut din nou plimbându-mă cu 
prietenul meu. Nu m-am plimbat cu nimeni în afară de 
familia mea - era Îngerul Mihail cel pe care îl văzuse. 
(Îmi amintesc de trei ocazii în care mi s-a spus că am fost 
văzută plimbându-mă cu cineva, atunci când ştiam că eram 
singură, şi mi-am dat seama că m-au văzut împreună cu 
îngerul în formă umană. Este posibil ca acest lucru să se fi 
întâmplat mai des, dar eu nu îmi dădusem seama.) 

- Să ne aşezăm câteva minute sub acel stejar mare, cât 
nu este nimeni în preajmă şi îţi voi explica viziunea despre 
tatăl tău, mi-a spus el. 

- Mihail, înainte să-mi spui ceva, am spus, vreau să ştii 
că sunt supărată. 

- Lorna, eşti aşa un personaj, a râs Mihail. 

- Câteodată, cred că Dumnezeu şi voi toţi îngerii uitaţi 
că sunt om. De ce trebuie să știu despre moartea tatălui 
meu? Mihail, aş prefera.să nu ştiu! 

- Tatăl tău are nevoie de tine să-l ajuţi să treacă dincolo, 
mi-a zis Mihail trist, ținându-mă de mână. 

Am inspirat adânc. 

- Îmi iubesc tatăl. 

- Să ne plimbăm puţin, mă îndemnă el. 

Ținându-mă în continuare de mână, în timp ce 
mergeam, a continuat: 

- Îţi aminteşti viziunea pe care ai avut-o în ziua în care 
Joe i-a dus pe copii la râu? Acela a fost momentul în care 

Dumnezeu a legat sufletul tatălui tău de al tău - unindu-le. 
Sufletele voastre au fost conectate, Lorna. Va începe în 
câteva zile: vei vedea viaţa tatălui tău din momentul în care 
a fost conceput; va fi ca un ecran de televizor în faţa ochilor 
tăi şi în mintea ta şi va continua în fiecare zi. Când se va 
opri, vei simţi brusc un şoc, al sufletului tatălui tău care se 
desprinde de al tău şi părăsește corpul uman pentru a fi 
luat de îngerii lui Dumnezeu. 

Am mers alături de Mihail și am plâns cu amar. 

- Lorna, lasă-mă să-ți şterg lacrimile. 

În timp ce Îngerul Mihail şi-a ridicat mâinile spre ochii 
mei, mi-am dat seama că nu mergeam; stăteam într-un cerc 
de lumină. 

- Îmi va fi greu, am spus printre suspine. 

- Lorna, amintește-ţi că Dumnezeu şi noi, îngerii, te 
vom ajuta, mi-a spus Îngerul Mihail, punându-și din nou 
mâna în buzunarul meu, atingând-o pe a mea. Voi merge 
cu tine până la capătul aleii, iar apoi va trebui să plec. 

Am mers în tăcere; era doar o distanță scurtă şi am 
simțit cum Mihail mi-a dat putere. Apoi mi-a strâns mâna 
şi a dispărut. Am mers acasă şi nu i-am spus lui Joe despre 
întâlnirea mea cu Îngerul Mihail. 

După câteva zile, așa cum a prevestit Mihail, viața 
tatălui meu a început să se deruleze în faţa ochilor mei şi 
în mintea mea. Era constant acolo — câteodată foarte rapid, 
altădată încet — dar fără oprire. Vedeam scenele iar şi iar, 
L-am văzut pe tata copil, jucându-se în noroi cu un alt copil, 
slab şi stând în banca de la școală, tânăr, cu părul brunet, 
stând pe malul râului împreună cu o tânără atrăgătoare, 
care ştiam că era mama, reparând biciclete în atelierul 
intunecat din Old Kilmainham, disperarea de pe faţa lui 
atunci când s-a prăbuşit căsuţa noastră, singurătatea când 
a luat vaporul spre Anglia pentru a găsi de lucru... 

Tata a început să ne viziteze mai des, câteodată chiar 
dimineața devreme. Spunea că dorea să intre pentru o 
ceaşcă de ceai sau pentru a discuta puţin şi să stea câteva 
minute, Îmi doream să-i spun tatei ce ştiam, dar cum aș 
fi putut să o fac? Nu poți spune cuiva că ştii că va părăsi 
această lume; că sufletele voastre s-au unit pentru a-l ajuta 
să treacă dincolo. Acest lucru ar fi prea înspăimântător. 
Încă nu suntem atât de evoluaţi spiritual. 

Tata ajunsese acum să-L cunoască pe Dumnezeu; 
crescuse spiritual atât de mult în ultimii ani! Îmi amintesc 
intotdeauna că tata se întreba cu câţiva ani în urmă de 
ce avusese nevoie de atâta timp pentru a-L regăsi pe 
Dumnezeu. Era fascinat de Dumnezeu și era minunat 
să văd sufletul tatei crescând, în timp ce se apropia de 
Domnul nostru, de trecerea lui de la lumea umană la cea 
spirituală. Aceasta este o călătorie pe care toți trebuie să o 
facem, indiferent de religie sau de credința în Dumnezeu. 
Pentru unii dintre noi, călătoria va fi scurtă; pentru alții 
poate dura mai mult - ani sau chiar toată viaţa. 

Într-una dintre vizitele sale, tata ne-a invitat la grupul 
de rugăciune al creştinilor renăscuţi, duminica următoare, 
de dimineaţă, în Dublin. Joe şi cu mine am zis într-un glas 
că vom merge, iar tata ne-a zis că va veni să ne ia. 

Mai târziu, în acea zi am plecat să mă plimb pe malul 
râului. Copiii au alergat înaintea mea să se joace, aşadar 
am avut puţin timp pentru a vorbi cu îngerii. I-am salutat 
şi am râs când ei m-au gâdilat, m-au tras de păr şi m-au 
umplut de furnicături. I-am întrebat pe îngeri dacă mi-ar 
putea spune de ce a durat atât de mult ca noi să ne alăturăm 
acestui grup. Trecuseră câţiva ani din ziua în care, în casa 
părinţilor, un predicator îi sugerase mamei să ne aducă şi 
pe noi, într-o duminică. 

- Aminteşte-ţi, Lorna, mi-au spus îngerii într-un glas, 
impărtăşeşti ceva spiritual cu tatăl tău - unirea dintre 

sufletele voastre. Tatăl tău simte în sinea lui că are nevoie 
ca tu să împărtăşeşti acest grup de rugăciune cu cl. Acum 
este timpul. 

Owen m-a strigat şi, într-o strălucire de lumină, îngerii 
au dispărut. 

Cei doi băieți erau împreună şi au zâmbit când m-am 
apropiat de ei, iar Ruth dormea în căruţ. Ştiam din expresia 
feței lor că mă văzuseră vorbind cu îngerii. 

- Să nu ziceţi nimic, le-am spus eu. 

- Nu o vom face, a răspuns Christopher. 

Ne-am distrat în acea zi, am hrănit rațele, iar apoi 
ne-am întors acasă. 


Duminică dimineaţa, părinţii mei au ajuns acasă la noi, 
cam la douăsprezece fără un sfert şi ne-am urcat toți în 
maşină. Stând pe bancheta din spate, în drum spre Dublin, 
era sfâşietor să-l privesc pe tata; vedeam tot timpul o 
lumină aurie în jurul lui. 

Biserica era mare, arăta mai mult ca o catedrală. Erau 
multe familii acolo, copiii alergau prin preajmă şi se servea 
mâncare. Mă simţeam uşoară; simțeam că îngerii mă 
purtau, de parcă eram în transă - ca şi cum mă uitam din 
afara corpului. 

- Vino, rugăciunea este pe cale să înceapă, m-a chemat 
tata. 

Tata a mers înaintea mea şi s-a aşezat în al doilea rând, 
scaunul de lângă el fiind liber. Ştiu că dorea să îl urmez, 
dar îngerii aveau alte planuri. La trei rânduri în spate, un 
bărbat s-a aşezat pe un scaun şi m-a invitat să mă așez 
lângă el, ceea ce am şi făcut. Scaunul era tras în afară, la 

aproximativ douăzeci de centimetri distanță, nu era în bnie 
cu celelalte scaune și puteam să-l văd clar pe tata. 

Întâlnirea a început cu o rugăciune, iar apoi am cântat 
imnuri. Tata a stat în picioare, în faţa scaunului, ca toți 
ceilalţi și, în acel moment, am știut că acest lucru trebuia 
să-l împărtășesc cu tata — să îl văd rugându-se. Am simţit 
puterea îngerilor din jurul meu. 

Ce s-a întâmplat a fost frumos şi pur. Nu am mai auzit 
cântările. Tata strălucea din ce în ce mai tare, până când 
strălucirea a devenit aurie şi a continuat să strălucească 
și mai mult. Corpul uman al tatălui meu stătea în faţa 
bisericii, iar la un metru și jumătate deasupra lui, levita 
îngerul lui păzitor. 

Am văzut sufletul tatălui meu ridicându-se în afara 
corpului. Am mai văzut şi alte suflete făcând acest lucru, 
dar acesta era sufletul tatălui meu. A fost minunat. Sufletul 
lui avea forma corpului uman - era transparent şi înfășurat 
în mantii de lumină aurie. S-a. ridicat însoţit de îngerul 
lui păzitor şi a crescut, devenind o prezenţă imensă de 
lumină strălucitoare de aproape patru ori mai mare decât o 
persoană. Strălucea şi se mişca uşor, tot timpul. 

Apoi sufletul lui s-a întors şi a stat cu fața la mine şi, de 
la distanță, mi-a zâmbit cu dragoste. Am văzut că sufletul 
tatălui meu avea o mare dragoste pentru latura umană 
a vieţii lui. Atunci am văzut ceea ce părea a fi un lanţ de 
aur, care atârna din sufletul tatălui meu și care intra prin 
capul lui și îi cuprindea tot corpul. Spre surprinderea mea. 
am văzut o altă parte a acestui lanţ de aur care pornea din 
corpul lui fizic şi se mişca încet prin aer spre mine. Când 
îngerii mi-au plecat capul, am văzut cum acest lanţ de aur 
a pătruns în corpul meu, în centrul pieptului, legându-ne 
sufletele. 

Îngerii mi-au ridicat capul și am văzut cum sufletul 
tatălui meu cobora încet, intrând în corp. În mod normal, 

sufletul unei persoane este în întregime în zona corpului, 
dar sufletul tatălui meu nu a intrat cu totul în corp; pentru 
scurta perioadă care a rămas din viaţa lui, a rămas parţial 
in afară, deasupra capului său. 

Cineva din spate m-a bătut pe umăr şi m-a întrebat dacă 
mă pot aşeza. Doar atunci mi-am dat seama că stăteam 
incă în picioare, iar toţi ceilalți erau aşezaţi, inclusiv tatăl 
meu. Am început să mă simt din nou om şi am respirat 
adânc. Dintr-odată, am simţit atingerea tuturor îngerilor 
mei. Le-am mulţumit în tăcere. Eram tristă şi totuși plină 
de bucurie. 

Întotdeauna sunt uimită atunci când Dumnezeu și 
ingerii îmi spun că cineva își începe trecerea de la această 
viaţă, prin moarte, spre ceea ce noi oamenii numim lumea 
supranaturală. Mi s-ar putea spune despre cineva pe care 
poate l-am cunoscut formal acum câţiva ani sau doar am 
auzit despre el de la altcineva sau despre o persoană care 
este foarte cunoscută în lume. 

Zâmbesc atunci când văd alt om care îşi schimbă viața 
şi credinţele. Nu pare că ne dăm seama când se întâmplă 
acest lucru, că ne-am început călătoria renașterii. Mi-l 
amintesc întotdeauna pe tatăl meu care se întreba de ce îi 
trebuise atâta timp să-L cunoască pe Dumnezeu. 

Într-o dimineaţă din luna martie, după ce am plecat cu 
băieții la școală, m-am întors acasă cu Ruth în căruţ şi când 
am ajuns în dreptul porţii, l-am văzut pe Îngerul Mihail în 
pragul uşii. 

- Îngere Mihail, străluceşti ca soarele, am exclamat eu 
încântată, în timp ce deschideam poarta. 

Imediat ce am rostit aceste cuvinte, Mihail a apărut 
lângă mine. 

- Bună, Lorna, a spus el. 

Ruth începea să se trezească şi Mihail şi-a dus degetul 
pe buze cu un zâmbet strălucitor. A atins-o pe Ruth pe 

obraz, cu vârful degetelor de la mâna dreaptă, din care 
ieşeau raze de lumină şi ochii ei au început să se închidă 
încet. Când Mihail şi-a luat mâna, am văzul că energia 
copilului meu şi cea a lui Mihail erau conectate. 

- Lorna, se apropie timpul ca tatăl tău să părăsească 
această lume, mi-a spus Îngerul Mihail retrăgându-și încet 
mâna. 

- Da, Mihail, știu, am spus eu. Când te-am văzut în 
pragul uşii, am fost fericită să te văd, dar m-am şi întristat, 
căci în inima mea ştiam de ce ai venit acum. 

M-am uitat la Ruth în timp ce ea continua să doarmă. 

- Nu se va trezi decât atunci când voi pleca, a zâmbit 
Mihail. 

El m-a luat de mână și am început să plâng. M-a strâns 
puţin de mână şi mi-am ridicat privirea spre el. Lumina lui 
frumoasă și strălucitoare m-a învăluit şi mă proteja. Un val 
de linişte a venit asupra mea. 

- Lorna, permite iubirii pe care o ai pentru tatăl tău 
să te ajute acum, mi-a spus Mihail. În următoarele două 
săptămâni, sufletele voastre se vor separa încet şi cu 
blândeţe. Acel lanț de aur care porneşte din sufletul tatălui 
tău şi se conectează cu al tău slăbeşte şi în cele din urmă 
se va rupe. 

Am continuat, ascultând cu atenţie vorbele Îngerului 
Mihail: 

- Mihail, deja a început să slăbească; simt acest lucru. 

- Lorna, trebuie să înţelegi, a spus Mihail, că atunci 
când vine momentul pentru ruperea definitivă, trebuie să 
încerci să nu te agăţi de el. 

- Ştiu, Mihail. Nu o voi face. 

- Aminteşte-ţi, Lorna, a spus Mihail, toţi îngerii sunt 
împreună cu tine, tot timpul, chiar şi atunci când nu ne 
poţi vedea sau auzi. Ne ţii pe toți ocupați. Lasă-mă să-ți 

şterg lacrimile, a continuat el, ducându-şi mâinile spre 
ochii mei. Nu mai plânge! Bucură-te pentru tatăl tău. 

- Mihail, am spus eu, trebuie să te întreb ceva înainte 
să pleci. 

- Ce este, Lorna? 

- Ştii, am început eu, felul în care am văzut viața tatălui 
meu din momentul conceperii, felul în care am simţit 
emoțiile și durerea lui și faptul că am văzut totul. Îi purific 
sufletul? Asta fac eu? 

- Da, a răspuns Mihail. Nu mai pune întrebări, Lorna, 
trebuie să plec. 

Mihail a dispărut şi imediat Ruth s-a trezit. 

„Două săptămâni! mi-am spus. Nu mai avem mult 
timp“ și am inspirat adânc. 

Viziunea despre viaţa tatălui meu nu a încetat nicio 
secundă; a fost o experiență sfâșietoare, continuă şi 
neîntreruptă. Tata ne vizita zilnic. Bea o ceaşcă de ceai şi 
discutam, iar eu ascultam și zâmbeam în sinea mea. Vorbea 
în mare parte despre trecut, câteodată despre cum era viața 
în tinereţile lui, despre părinţii lui sau despre prietenul 
lui Arthur Mason, care murise cu mulți ani în urmă. 
Câteodată vorbea despre el şi despre mama, despre timpul 
de dinainte de a se căsători. 

Pe măsură ce zilele treceau, m-am simţit tot mai rău. 
Era îngrozitor să ştiu că mai erau doar câteva zile până când 
tata va părăsi această lume. Într-o după-amiază, înainte de 
a merge la şcoală pentru a-i lua pe băieţi, i-am chemat pe 
ingeri; am strigat la ei din adâncul disperării mele. Îngerul 
Mihail, Hosus, Ilie şi Elisha au apărut chiar în fața mea, 
iar în spatele lor se afla o mulţime de alți îngeri. Am fost 
cuprinsă de iubirea lor, care mi-a dat putere şi curaj pentru 
a lăsa slobod sufletul tatălui meu. 

~ Nu eşti singură, Lorna. Mergi la şcoală şi ia copiii, 
mi-au spus ei cu blândeţe. 

Joe nu cra la lucru în acea zi; lucra în grădină. A venit la 
un moment dat şi a spus: 

- Lorna, eşti foarte palidă. 

I-am spus că mă simţeam binc, dar Joc a zis că merge el 
să ia copiii pentru ca eu să mă pot odihni. 

- Nu, am spus eu, chiar sunt bine. Să mergem împreună. 

Eram obosită şi supărată, dar îngerii îmi spuseseră mie 
să iau copiii de la școală. Am mers pe strada principală 
din Maynooth şi, când m-am întors spre casă, am avut o 
surpriză: ne-am întâlnit cu tata! A fost prima dată când 
m-am întâlnit cu tata în Maynooth și am ştiut că fusese 
lucrarea îngerilor. Tata purta puloverul lui preferat, croşetat 
de mine, şi pălăria cu momeli de pescuit. Părea puţin 
dezorientat, nu era sigur încotro se îndrepta. Părea mult 
mai bătrân decât vârsta lui de cincizeci şi șase de ani. Dar a 
fost bucuros să ne întâlnească şi eu l-am îmbrăţişat. 

Tata a sugerat să intrăm într-o ceainărie din apropiere. 
Cât am stat lângă el, am văzut că lumina din jurul lui 
aproape că dispăruse; era:doar o licărire slabă, ca o rază 
de lumină ruptă într-o sută de locuri. Îngerul lui păzitor 
stătea în picioare în spatele lui, era mult mai înalt decât el, 
susținându-l şi sprijinindu-i corpul uman - ţinând laolaltă 
trupul şi sufletul. 

Cât am băut ceaiul, tata mi-a zis că nu se simţea bine şi 
că avea dificultăți de respiraţie. Acesta a fost primul indiciu 
pe care mi l-a dat despre starea lui de sănătate. Fiecare 
secundă în care eram cu tata era acum prețioasă. L-am 
condus până la maşina lui și l-am îmbrățișat. Am crezut că 
avea să fie ultima dată când îl mai vedeam. 

În ziua următoare, spălam legume la chiuveta din 
bucătărie, când un înger mi-a șoptit la ureche că tatăl meu 
venea să mă vadă pentru ultima dată. Nici nu am apucat să 
îi chem pe îngerii mei, când am auzit claxonul maşinii care 
era la poartă. Totul s-a desfășurat foarte lent. M-a surprins 

taptul că tata deia coborăse din maşină şi stătea uitându-se 
ia poartă, de parcă nu ar fì vrut să o deschidă şi să intre. 

luima mi-a bătut repede. M-a chemat să-mi spună că era 
arte obosit, dar că simţise nevoia să-mi aducă aspiratorul. 
Am vrut să-i deschid poarta, dar tata nu m-a lăsat. 

- Nu, Lorna, mi-a zis el. Îmi simt plămânii ca nişte napi. 
teetuie să plec acasă. A stat în faţa porții, iar eu inăuntru. 
Nu a deschis-o. Îngerul lui îl purta pe braţe și nu vedeam 
nici cea mai mică urmă de lumină în jurul lui. 

Ştiu că v-aţi putea întreba de ce nu am deschis eu 
poarta. dar am respectat dorinţa lui de a nu o deschide. 
Trebuia să se rupă o legătură pentru ca sufletele noastre să 
se desprindă; de aceea tata nu m-a lăsat să deschid poarta. 
Din punct de vedere spiritual, el ştia că trebuia să stăm în 
rărți opuse şi că poarta nu trebuia deschisă, dar ce mai ştia 
d atunci, asta nu aveam cum să aflu. I-am zâmbit, iar tata a 
întins mâna şi l-am ţinut de mână. Ne-am luat rămas-bun, 
iar tata a plecat acasă. Mai târziu, în acea seară, i-am spus 
lui Joe că tata era pe moarte. Nu a spus nimic, dar m-a 
strâns în brațe. 

Două zile mai târziu, sufletele noastre s-au despărţit de 
tot. Era în dimineaţa zilei Sfântului Patrick: 17 martie 1984. 
Joe nu se simţea bine, aşadar i-am spus să nu se deranjeze să 
vină împreună cu mine şi copiii la parada de ziua Sfântului 
Patrick, ci să stea în pat. Am luat cu toţii micul dejun şi 
i-am pregătit pe copii să mergem la paradă în Maynooth. 
În centrul oraşului, parada era în plină desfășurare. Copiii 
au primit dulciuri, au dat mâna cu clovnii; toată lumea se 
distra. Am încercat să zâmbesc şi să mă bucur pentru copii, 
ca să nu le stric buna dispoziţie, deşi câteodată credeam că 
parada nu se mai termină. 

M-am simţit uşurată când Îngerul Mihail a apărut lângă 
mine în timp ce duceam copiii acasă. l-am simţit mâna pe 
umărul meu, ca o alinare. 

- Nu eşti singură, Lorna, mi-a şoptit la ureche. 

Încercam să nu plâng, ştiind că dacă m-ar fi văzut 
copiii, s-ar fi întristat și ei. 

- Mă simt secătuită, i-am şoptit lui Mihail, şi tata a 
plecat! Nu mai simt legătura cu el. A plecat. 

— Tatăl tău te va vizita în spirit în viitor, mi-a şoptit 
Îngerul Mihail, dar nu pentru mult timp. Aminteşte-ţi că 
ați împărtăşit aceeași experienţă - legătura, unirea dintre 
suflete. 

- Ştiu, Mihail, am spus eu, dar acum partea mea umană 
este foarte îndurerată. 

Îngerul Mihail mergea lângă mine, în tăcere, cei doi 
băieţi alergau în fața noastră, iar Ruth era în căruţ deoarece 
piciorușele ei erau obosite. La o mică distanță de poarta 
casei, Mihail m-a luat ușor de mână. 

- Lorna, a spus el, ştii că legătura pe care o ai cu 
Dumnezeu şi cu îngerii nu poate fi niciodată ruptă. 

M-am oprit şi m-am uitat la îngerul meu. 

- Mihail, îți mulțumesc. Aveam nevoie să aud acest 
lucru. 

Pe stradă a trecut o maşină, iar Mihail a dispărut. 
Ajunsesem acasă doar de jumătate de oră, când fratele meu 
Cormac a sosit cu mașina. M-am uitat pe fereastră, iar 
Cormac stătea la poartă. Am zâmbit, pentru că nici el nu 
a deschis poarta; a aşteptat până am deschis-o eu pentru 
el. Fratele meu nu ştia că juca un rol în binecuvântarea 
spirituală a tatălui nostru şi că îi lua locul în momentul 
intrării pe poartă. O rază de lumină a apărut pentru o 
secundă şi am ştiut că a fost tata care îmi mulțumea. 

- Știu, Cormac, am spus eu, tatăl nostru s-a dus. 

- Încerc să-ţi spun că tata a murit, mi-a zis Cormac. 

- Intră să bem un ceai, am spus eu. 

După aproximativ o oră, ne-am dus cu toţii să o vizităm 
pe mama. 

Chiar şi când Joe lucra, banii nu párezu 
niciodată prea mult. De atâtea ori ni s-a tiet curentii pentru 
că nu aveam cu ce plăti facturile! De asemenea, Caristopier 
avea nevoie de un regim fárá gluten, ceea ce insemne câ zu 
puteam cumpăra mărci mai ieftine de alimente. +șacer, 
le mulțumeam des îngerilor pentru grådině, Geoarece, 
cultivând propriile legume, ne era mult mai ușor. 

Îmi rămăsese în gând vaga senzaţie câ eram urmărită 
şi, câteodată, mă gândeam cu teamă la vorbele lui Ilie din 
acea noapte, la picnicul de lângă lacul Donadea, când imi 
spusese că eram testată de Satana. Încercam să-mi scot din 
minte acest lucru şi speram că nu se va întâmpla, dar in 
sufletul meu ştiam că aşa va fi. 

Până la urmă, Joe a fost concediat de la fabrica de 
covoare. Ei spuneau că mai concediau şi pe alţii, dar 
cred că absenţele sale prelungite şi sănătatea lui precară 
au fost cauzele care au dus la concedierea lui. A fost 
angajat temporar, din nou, la compania de transport public 
irlandez. Joe obişnuia să iasă la drumul principal şi să 
facă autostopul pentru a merge la serviciu; câteodată avea 

noroc, dar altădată treceau câteva ore până ajungea la lucru, 
aşadar, întotdeauna trebuia să plece dimineaţa devreme. 

Într-o dimineaţă l-a luat un şofer care a făcut un 
accident; şoferul era bine, dar Joe s-a ales cu o contuzie 
serioasă. A fost spitalizat câteva zile, iar cât a stat acolo, a 
fost diagnosticat cu diabet. Tot ce îmi arătase Ilie începea 
să se desfăşoare. Joe nu s-a mai întors să lucreze pentru 
compania de transport. 

Era sfârşitul lui noiembrie, Crăciunul se apropia şi abia 
aveam bani de mâncare şi să ţinem focul aprins. Într-o zi, 
culegeam varză de Bruxelles pe care o puneam într-o pun- 
gă, în timp ce ploua cu găleata. Eram udă și mă simţeam 
jalnic. Eram foarte supărată pe îngeri. 

- Nu putem trăi doar cu legume! am strigat la ei. 

Plângeam. Dintr-odată, am văzut o mână de lumină 
intrând în pungă. Mi-am ridicat privirea şi l-am văzut pe 
Îngerul Hosus; arăta la fel de ud ca mine, ceea ce m-a făcut 
să râd şi m-a făcut să mă simt mai bine. 

- Hosus, îți dai seama cât de rea este situaţia? i-am spus 
eu. Nu am ce să le ofer copiilor de Crăciun. Am nevoie de 
minuni; nu există altă mâncare în afară de legume şi ni s-a 
tăiat curentul. Nici nu mai am inelul de logodnă ca să-l duc 
la amanet. Inelul este deja amanetat şi nu văd cum vom 
putea să strângem banii pentru a-l lua înapoi. 

Îngerul Hosus mi-a cuprins faţa cu mâinile. Uitându-mă 
în ochii lui, era ca şi cum mă uitam în Rai. 

- Lorna, noi le şoptim la urechi oamenilor, a spus el, dar 
câteodată este greu să-i facem să asculte. 

- De ce nu pot oamenii să-i audă pe îngeri, aşa ca mine, 
Hosus? am întrebat eu. 

- Lorna, a răspuns Hosus, oamenii îi aud pe îngeri 
vorbind cu ei, dar adesea cred că este o idee stupidă şi 
ignoră ce li se cere să facă. Dacă o persoană dă vreun semn 
că ne ascultă şoaptele pentru a ajuta pe cineva, chiar și cu 

cele mai simple lucruri, îi vom inspira încredere în sine. 
Oamenii se tem întotdeauna că se vor face de râs, dar 
niciodată nu se fac de râs ajutând pe cineva. 

- Hosus, am spus eu, mă voi ruga pentru ca oamenii să 
„sculte de îngerii lor. 

Hosus a dispărut, iar eu am intrat înapoi în casă. Câteva 
zile mai târziu, cu doar două săptămâni înainte de Crăciun, 
coboram dealul spre oraş, pentru a lua băieţii de la școală, 
când o mașină a oprit lângă mine. În maşină erau un bărbat 
şi o femeie, iar bărbatul a coborât geamul şi m-a salutat. La 
inceput am crezut că s-au rătăcit, dar când m-am uitat în 
mașină, i-am văzut vag pe îngerii lor păzitori. 

- Ştim că ai doi băieţi, a spus bărbatul. 

Soția a ieşit din maşină, a deschis portbagajul şi a scos 
de acolo un sac mare. 

- Acestea sunt de la Moş Crăciun. Băieţii noştri au 
crescut şi nu le mai folosesc, mi-a spus ea. 

Am fost uluită. Nu mi-a venit să cred! Înainte să pot 
spune ceva, femeia s-a urcat înapoi în mașină şi au plecat. 

- Mulţumesc! am strigat după ei. 

Mașina s-a luminat preț de o clipă cât mă uitam după ei 
cum urcau dealul. 

- Vă mulțumesc, îngerilor, am exclamat eu fericită. 
Aceşti oameni v-au ascultat! 

M-am bucurat atât de mult. Am deschis sacul şi m-am 
uitat înăuntru şi am văzut o mulțime de jucării pentru 
băieți. 

M-am grăbit să intru la Jim măcelarul şi să las sacul 
acolo, astfel încât băieții să nu-l vadă. I-am aşteptat 
incântată pe băieţi în curtea şcolii; abia aşteptam să spun 
cuiva ce se întâmplase. 

Cu prima ocazie pe care am avut-o, când copiii nu ne 
puteau auzi, i-am spus lui Joe toată povestea, descriindu-i 
fiecare detaliu. A încercat să afle cine erau bărbatul şi 


259 


femeia, el cunoscând mulţi oameni din zonă, în timp ce 
eu abia dacă ştiam pe cineva. De fapt, până de curând, 
nu mi s-a permis să-mi fac prieteni apropiaţi. Dintr-un 
motiv oarecare, se părea că îngerii aveau nevoie ca eu să fiu 
singuratică. Aveam familia mea, desigur, dar din când în 
când mi-ar fi plăcut să am prieteni. 

Joe credea că bunii samariteni ar fi putut fi un cuplu pe 
care îl cunoscuse în Leixlip. Chiar dacă ar fi fost ei, nu ar fi 
putut să le mulţumească, deoarece nu era sigur. 

- Nu ştii că este lucrarea îngerilor? l-am întrebat eu. 

- Mulţumim, îngerilor, a râs el fericit. 

Am râs şi eu; m-am simțit atât de ușurată. 

Cina de Crăciun era o altă problemă. Mai erau două 
zile până la Crăciun, iar noi încă nu vedeam nicio cale să 
cumpărăm nici măcar un pachet de biscuiţi, ca să nu mai 
vorbim de un curcan. Totuşi, îngerii au continuat să apară, 
în mod constant, spunându-mi să nu-mi fac griji, deoarece 
ceva se întâmplă şi cineva ascultă. 

Ajunul Crăciunului a sosit, iar copiii au fost foarte 
încântați; abia așteptau să vină Moș Crăciun. Întotdeauna 
mi-a plăcut Crăciunul; cred ca este o perioadă minunată. 
În toată lumea creștină, naşterea lui lisus este un prilej de 
a ne apropia de ceilalţi, pentru a împărtăși, pentru a crea 
înţelegere, pentru a elimina graniţele, pentru a îngropa ura 
şi a lăsa să se manifeste puternica dorinţă înnăscută pentru 
iubire şi pace. 

M-am culcat în seara aceea gândindu-mă că nu vom 
avea parte de o cină de Crăciun, dar mulţumindu-le tuturor 
îngerilor pentru tot ce făcuseră deja; le-am spus că abia 
aşteptam să văd încântarea copiilor când vor descoperi 
cadourile. 

În dimineaţa următoare, în ziua de Crăciun, copiii s-au 
trezit la şase. Încă mai erau tăciuni aprinşi în sobă, iar Joe 
s-a îndreptat spre magazie să mai aducă nişte turbă. Nici nu 

a mai deschis uşa de la intrare și m-a strigat intrând înapoi 
in sufragerie, cu un plic în mână. Nu era nimic scris pe el. 

Joe a rupt plicul și, în acel moment, îngerii au umplut 
camera, iar lumina din jurul lor părea să pâlpâie. Joc a scos 
din plic două bancnote de douăzeci de lire. Nu mi-a venit 
să cred ochilor - eram exaltată. L-am îmbrățișat. Copiii au 
intrebat ce se întâmpla. 

- Moş Crăciun ne-a dat şi nouă un cadou! am răspuns 
amândoi într-un glas. Ne-am îmbrățișat toți. 

Imaginează-ţi pe cineva care pune două bancnote de 20 
de lire într-un plic, care vine acasă pe jos sau cu mașina, 
deschide uşor poarta, merge tiptil până la ușă și strecoară 
plicul pe sub uşă! Trebuie să fi fost foarte târziu când a 
venit, deoarece era trecut de miezul nopții când Joe şi cu 
mine ne-am dus la culcare. Oricine ar fi fost nu a vrut să fie 
descoperit: nu era nicio însemnare, nicio carte de vizită şi 
nu aștepta nimic în schimb. Era un dar din cer. Ne-au făcut 
Crăciunul mult mai frumos. Le-am mulțumit celor care 
ne-au ajutat, pentru că ascultaseră de îngerii lor păzitori. 

Întotdeauna le-am spus copiilor mei că numele de Moş 
Crăciun vine de la Sfântul Nicolae, iar acesta lucrează prin 
oameni şi le insuflă dorința de a dărui celorlalți. Sfântul 
Nicolae a fost clar implicat aici, la fel ca şi îngerii. 

Patruzeci de lire era o sumă imensă la acea vreme - 
puteam cumpăra alimente pentru două luni cu ei. Ne-am 
simțit ca nişte milionari! Joe a făcut o listă de cumpărături: 
limonadă, biscuiţi, câteva dulciuri, alte mărunțișuri, şi cel 
mai important, un pui, astfel încât copiii să poată pretinde 
că era curcan. Între timp, înainte de cumpărături, ne-am 
distrat jucându-ne cu copiii. 

M-am simţit minunat cât timp ne-am pregătit pentru 
slujbă şi am mers la biserică. 

- Sper că vom găsi pui gata preparați la magazin, i-am 
spus lui Joe când am intrat toţi pe uşa bisericii. 

- La ce lucru te poţi gândi şi tu când mergi la slujbă, 
mi-a zis el şi m-a făcut să râd. 

Dar, în timpul slujbei, m-am rugat pentru un pui gătit! 
l-am mulțumit lui Dumnezeu și îngerilor pentru tot, şi în 
special celui care strecurase plicul pe sub uşă. 

Când s-a terminat slujba, ne-am dus direct la singurul 
magazin din Maynooth, care era deschis în dimineața de 
Crăciun - BARRY'S, pe strada principală. Îndepărtându-ne 
de biserică, am cotit spre strada principală şi l-am văzut 
pe Îngerul Hosus stând la ușa magazinului, strălucind de 
iubire. Joe şi copiii mergeau în fața mea. Am ezitat pentru 
un moment în ușa magazinului. Hosus m-a atins pe umăr. 

- Mulţumesc pentru darul iubirii, i-am spus eu. 

- Simţi mirosul de pui gătit? a întrebat Hosus și apoi a 
dispărut. 

Magazinul era aglomerat. Oamenii cumpărau mărun- 
țişuri şi le urau tuturor celor întâlniți un Crăciun fericit și 
un an nou prosper. Joe era la tejghea şi vorbea cu patroana, 
doamna Barry. Ea ne-a spus că avea câteva comenzi pentru 
pui gătiți, majoritatea pentru oameni în vârstă şi că aveam 
noroc deoarece pusese mai mulţi pui la prăjit. 

Doamna Barry zâmbea şi ştiu că se bucura că pusese 
mai mulți pui la preparat. Pentru o secundă, îngerul ei i-a 
apărut în spate, iar eu am dat din cap şi am mulţumit în 
gând îngerului şi doamnei Barry pentru că îl ascultase. 

- Va mai dura încă o jumătate de oră până va fi gata, a 
spus doamna Barry. 

Joe a spus că era în regulă şi i-a dat lista de cumpărături. 

Am mers prin oraş, uitându-ne în vitrine și distrând 
băieții, în timp ce Ruth dormea în căruţ. Când ne-am 
întors la magazin, mirosul de pui era minunat. Doamna 
Barry a spus că am revenit la timp, pentru că abia scosese 
puii din cuptor. A împachetat bine un pui și l-a pus în 

pungă, iar celelalte cumpărături le-a pus într-o cutie. Joe a 
plătit, i-am mulțumit și i-am urat Crăciun fericit. 

Joe a luat cutia, iar eu am dus punga caldă acasă. În 
bucătărie, Joe a pus cutia cu alimente pe masă, iar copiii, 
încântați, ne-au ajutat să scoatem dulciurile, biscuiţii şi 
limonada. A fost un festin. 

M-am uitat la pui şi m-am întors spre Joe. 

- Nu pot să cred. Are chiar și umplutură; foarte bine a 
făcut doamna Barry — nu doar să gătească puii în dimineața 
de Crăciun, dar să-i şi umple. 

Când restul cinei a fost gata, am aprins lumânările, 
iar puiul l-am așezat în mijlocul mesei. Mâncarea era 
minunată; acel pui avea un gust mai bun decât orice 
curcan pe care îl mâncasem vreodată. Am avut un Crăciun 
minunat. 


Următoarele câteva luni au fost friguroase; am avut 
chiar și zăpadă. Într-o zi eram cu toții în grădină şi ne 
jucam. Copiii au început să facă un om de zăpadă, iar eu îl 
urmăream pe fiul meu cel mic, Owen, care rostogolea un 
bulgăre de zăpadă, când un înger mi-a şoptit la ureche, dar 
nu a apărut. 

-Tu ești Îngere Hosus? am întrebat eu. 

- Nu, eu sunt îngerul păzitor al lui Owen, a răspuns 
îngerul, care tot nu se arăta. Vreau să te uiţi la fiul tău. Îţi 
voi arăta ceva. 

- Mami, uită-te la bulgărele de zăpadă, a strigat Owen 
în acel moment. Fratele lui mai mare, Christopher, a alergat 
să-l ajute şi imediat au rostogolit un bulgăre, aproape la fel 
de mare cât Owen. 

- L-ai făcut destul de mare pentru a fi corpul omului de 
zăpadă, am spus întorcându-mă spre casă. Acum trebuie 
să mai faci unul mare cât o minge, pentru cap, apoi caută 
pietre pentru ochi şi gură şi un morcov pentru nas. 

Dar îngerul păzitor al lui Owen a strigat: 

- Unde pleci, Lorna? 

Am crezut că îngerul și-a dorit doar să vadă cum cei doi 
băieţi împingeau bulgărele de zăpadă imens; m-am întors și 
l-am văzut. Îngerul lui Owen mi s-a arătat. Era foarte înalt, 
ochii lui erau de un verde smarald şi zâmbea. Era ca și cum 
îmi spunea „Uite ce era să ratezi, întorcându-te cu spatele, 
Lorna“, Era îmbrăcat cu o armură foarte fină, care arăta 
ca argintul, dar după o secundă și-a schimbat culoarea 
în ceea ce părea a fi culoarea focului, în contrast puternic 
cu albul zăpezii din jur. Picioarele lui păreau înfipte în 
zăpadă și străluceau sub ea, totuşi știam că picioarele-i nu 
atingeau pământul, nici măcar zăpada. Am fost fericită 
doar uitându-mă la îngerul păzitor al lui Owen. 

- Lorna, uită-te la fiul tău, a spus îngerul. 

Când îngerul a rostit aceste cuvinte, Owen s-a oprit 
din împins bulgărele de zăpadă, s-a întors spre mine şi a 
zâmbit, părând foarte mândru de el. În momentul următor 
am văzut o energie frumoasă emanând din pieptul lui, care 
se mărea în fiecare secundă. Când s-a format, arăta ca un 
scut, dar apoi a luat forma unei inimi. Această inimă era 
plină de viață: era colorată în verde şi albastru, culori care 
erau ca niște râuri care se întretăiau. Plutea în faţa pieptului 
fiului meu, în legătură directă cu el. Eram uimită! Abia 
puteam să mai respir. 

- Ce înseamnă asta? am întrebat eu. 

Mi-am dat seama că îngerul păzitor al lui Owen stătea 
în stânga mea, cu mâna pe umărul meu; am vrut să mă 
întorc cu faţa la el, dar mi-a spus să n-o fac. Am făcut cum 
mi-a spus şi nu m-am întors spre el. 


264 


Ingeri în părul meu 


- Inima este simbolul scutului vieții, mi-a explicat el; 
dătătorul de viaţă, protectorul pământului și al dreptăţii. 

- Acest lucru este prea mult şi pentru un adult, darămite 
pentru un copil, i-am zâmbit eu. 

I-am cerut îngerului păzitor al lui Owen să-l ajute în 
călătoria lui, să îl ghideze și să-l protejeze. 

- Lorna, când Owen va crește, poți să-i spui ce ai văzut 
astăzi și îi poţi spune că numele meu este Îngerul Traffikiss. 

Am urmărit cum Owen rostogolea un alt bulgăre de 
zăpadă împreună cu fratele lui. Scutul din faţa inimii lui s-a 
micșorat încet şi am simţit cum Traffikiss şi-a retras mâna 
de pe umărul meu. Pentru o secundă, l-am văzut stând 
deasupra lui Owen, iar apoi Owen a căzut în genunchi, 
râzând și chemându-mă să îl ajut. 


CAPITOLUL 22 


Satana este la poartă 


Acum câţiva ani, la picnicul de lângă lac, Îngerul Ilie 
mi-a spus că Dumnezeu mă va încerca în prezenţa Satanei. 
Într-o zi, Ilie a venit din nou în vizită şi mi-a spus că Satana 
va ajunge în curând la mine. 

- ÎI simt cum se apropie, am spus eu. 

Eram îngrozită, îmi era teamă pentru mine şi copiii mei. 

- Să nu-ţi fie frică, m-a liniştit Ilie. Dovedeşte-ţi cre- 
dinţa în Dumnezeu. 

Este greu de descris, dar de când Ilie îmi vorbise 
lângă lac, am putut să-l simt pe Satana venind spre mine. 
Închipuiţi-vă că îl simţeam de la un milion de kilometri 
distanţă, de la o mie de kilometri de mine, apoi la o sută de 
kilometri. Au trecut câţiva ani de când Ilie m-a avertizat că 
Satana venea spre el, că se apropie de mine, dar îl simțeam 
tot timpul cum se apropia. Iar acum, Ilie îmi confirma că 
Satana era în apropiere. 

__ Satana se apropia tot mai mult. Într-o zi, pe la amiază, 
Ingerii Mihail, Hosus şi toţi îngerii mei au venit şi au format 
un semicerc în fața mea. Mi-au spus că îl făcuseră pentru 
a preveni sentimentul diabolic pe care îl emana Satana. 

Apoi îngerii au dispărut şi nu i-am mai văzut. Când m-am 
intors în casă şi am închis uşa, am ştiut că Satana stătea la 
poartă. Mă simţeam rece şi îngheţată; simțeam că viața se 
scurgea din mine; parcă stăteam pe calea ferată, așteptând 
să vină un tren cu mare viteză, despre care mi se spusese 
că se va opri în fața mea, dacă voi avea suficientă credinţă. 
Îmi tot aminteam ce îmi spusese Ilie: dovedește-ți credința 
în Dumnezeu. 

Cred că Satana trebuie să fi fost la poartă de câteva 
săptămâni. Eram complet zăpăcită şi pierdută în timp. 
Apoi, într-o seară, când m-am băgat în pat, am ştiut că era 
la ușă. Îi simţeam forța, care era incredibil de mare. Mi-am 
chemat îngerii, dar nu păreau să-mi răspundă. Joe și copiii 
dormeau. Cred că Dumnezeu şi îngerii le induseseră un 
somn profund. 

Stăteam în pat cu genunchii ridicaţi şi cu pătura trasă 
până la gât. Tremuram de frică. Am stat acolo un timp, iar 
apoi, dintr-odată, toți îngerii mei - Hosus, Mihail şi Ilie - 
au apărut şi m-au înconjurat. Mi-au spus să nu mă tem, iar 
apoi au dispărut la fel de brusc cum au apărut. 

Simţeam prezența Satanei care se plimba prin casă. 
S-a îndreptat spre dormitor, iar când a intrat, tot ce era 
în cameră a dispărut - inclusiv Joe şi copiii. Era ca şi 
cum totul ar fi dispărut în întuneric, chiar și patul în care 
stăteam. Eram singură cu Satana. 

Era îngrozitor să-i simt puterea: toată acea răutate, 
teroare, groază. Nu ştiam dacă era un el sau o ea; părea a 
fi doar o masă de răutate, întuneric, cu o forță uriaşă. Era 
teribil de încrezător şi cu siguranță nu se temea. 

Apoi Dumnezeu a păşit în întuneric. A apărut în for- 
mă umană, ca un bărbat tânăr, tot așa cum a apărut la 
grupul de rugăciune. Era îmbrăcat în alb strălucitor, fața îi 
strălucea şi avea părul închis la culoare, lung până la umeri. 

Stătea în dreapta mea, şi-a întins mâinile spre mine și mi-a 
cuprins mâna. 

Avându-L pe Dumnezeu în dreapta mea, m-am simţit 
puternică. Ştiam că Dumnezeu îl ținea pe Satana la distanţă, 
oprindu-l să se mai apropie, dar eram încă îngrozită, mai 
mult decât fusesem vreodată. Tremuram. 

Stăteam în pat, cu Satana în stânga mea - acest întuneric, 
această răutate imensă - iar la dreapta mea era Dumnezeu, 
Îl vedeam clar pe Satana; era doar o masă întunecată. Când 
mă uitam la Dumnezeu, frica dispărea, dar când mă uitam 
iar la Satana, frica revenea, mai puternică decât înainte. 

Mi-am dat seama că Dumnezeu mă încerca şi că 
îmi cerea să arăt că nu îmi este frică de Satana; că eram 
mai puternică decât el şi că îl puteam alunga. Ştiam, de 
asemenea, că prezența lui Dumnezeu şi faptul că-mi 

atingea mâna îmi dădeau puterea de care aveam nevoie 
pentru a-l alunga pe diavol. 

- Satana, pleacă. Îl aleg pe Dumnezeu în locul tău. Sunt 
mai puternică decât tine, am repetat eu de trei ori. 

De fiecare dată când spuneam acest lucru, făcea un pas 
înapoi şi, când am rostit cuvintele a treia oară, a plecat din 
dormitor. Dumnezeu îl alungase - şi din casă, şi din zonă. 
Era ca şi cum ar fi fost împins în jos, printr-un tunel lung 
şi întunecat, spre inexistență. În acea zi, i-am dovedit lui 
Dumnezeu că aveam credința necesară pentru a-l alunga 
pe Satana. 

Satana există: nu am nicio îndoială. Dacă îi permitem 
diavolului să intre în vieţile noastre, el va intra. Se va purta 
ca un „dumnezeu“ şi va permite să se întâmple lucruri 
grozave în viaţa noastră. Am putea avea parte de bogăţie, 
de succes, dar cu un preţ imens de plătit. Satana nu vrea 
ca noi să evoluăm spiritual şi se opune celor care încearcă 
să-şi deschidă mintea şi inima în faţa celorlalți, ajutându-i 
să vadă lucrurile în mod diferit. 

Omul evoluează spiritual. Schimbarea omului și unirea 
corpului cu sufletul fac parte din evoluţie. Văd că oamenii 
se limitează mai puţin, pun mai multe întrebări şi sunt mai 
deschişi către studierea problemelor de natură spirituală. 
Dumnezeu ne încercă pe toți câteodată; acest lucru face 

arte din evoluţia noastră spirituală. Avem toți puterea, 
cu ajutorul lui Dumnezeu, să-l alungăm pe Satana. Acest 
Jucru nu trebuie să-l uităm niciodată. Dacă îl vom alunga, 
va face un pas înapoi, pentru că va fi nevoit să o facă. Din 
nefericire, încă se va afla acolo, dar puterea lui va scădea. 
Şi noi putem întotdeauna să-i chemăm pe Dumnezeu şi pe 
îngeri, ca să ne dea putere şi credinţă. 


Diabetul lui Joe se croniciza. Îşi pierdea adesea 
cunoştinţa sau se simţea foarte slăbit, iar Christopher venea 
alergând din grădină, strigând că tata a căzut. Era foarte 
dificil pentru Joe şi pentru noi. În cele mai multe cazuri, 
diabetul răspunde la tratament, dar în cazul lui Joe, nu era 
atât de simplu, iar doctorii, în ciuda eforturilor lor, nu au 
reuşit să-l ţină sub control. Boala îi afecta și inima. De când 
fusese diagnosticat cu diabet, Joe nu mai lucrase; a fost la 
un interviu pentru postul de agent de securitate la Colegiul 
Maynooth - ceea ce ar fi fost foarte comod, deoarece 
colegiul era aproape de casă ~, dar în ultimul moment 
i-au spus că nu-i pot oferi postul din cauza rezultatului 
examenului medical. Joe a fost profund dezamăgit. 

Într-una dintre multele ocazii când Joe era internat 
în spital, o asistentă a sugerat că nu ar fi o idee rea dacă 
am avea un telefon acasă. Şase săptămâni mai târziu, am 
instalat un telefon, datorită autorităţilor locale de sănătate; 
îl foloseam doar pentru urgenţe şi pentru a primi apeluri, 
deoarece mă temeam să nu încarc factura. La puţin timp 

după instalarea telefonului copiii tocmai se jucau in 
grădină - o maşină a oprit în faţa casei, Eram în spatele 
casei şi făceam curat într-una dintre mapazii. (Petreccani 
mult timp în grădină - aveam câţiva pui de piină care 
alergau prin preajmă, iar un vecin ne dăduse un căţel.) În 
acea zi, am auzit un bărbat care m-a strigat, iar cu am ieșit 
la poartă şi l-am salutat. El a coborât din maşină. În maşină 
mai erau o femeie şi un copil. A întrebat dacă nimerise 
adresa. 

- Nu ştiu. Pe cine căutaţi? am răspuns cu zâmbind. 

- Pe vindecătoare, a răspuns cl. Soţia mea nu se simte 
bine. 

Am zâmbit, dar nu eram sigură. Ştiam că mă căuta pe 
mine, dar nu mai fusesem niciodată numită vindecătoare. 
De fapt, m-am simţit jenată să fiu numită astfel - nu mă 
simţeam destul de capabilă. 

- Da, sunteţi la adresa corectă. Vă rog să intraţi, am 
răspuns după ce am inspirat adânc. 

Am intrat în bucătărie. Ei s-au prezentat ca fiind Fintan 
şi Peg şi fiul lor Eamon. Băieţelul a rămas afară şi s-a jucat 
cu copiii mei, cu puii și cu cățelul. Era pentru prima oară 
când cineva venea acasă la mine pentru a-mi cere ajutorul: 
nu am aflat niciodată cine îi trimisese la mine sau cine le 
spusese că eram vindecătoare. Ei au fost totuşi primii din 

mulțimea care avea să urmeze, 

Câţiva ani mai târziu, când l-am întâlnit din nou pe 
Fintan, mi-a spus că atunci când a văzut casa, copiii, cățelul 
şi puii a ştiut că era în locul potrivit. Mi-a spus că starea de 
sănătate a soției lui s-a îmbunătăţit foarte mult după acea 
vizită. 

Într-o zi, am primit un telefon de la o femeie pe nume 
Josie, care avea numărul meu de telefon de la cineva. Fiul ci 
fusese diagnosticat cu cancer și căuta un sprijin. Mi-a cerut 

să văd şi o altă familic al cărci fiu avea de asemenea cancer, 
aşadar an stabilit ca ci să vină lunea următoare, dimineaţa. 

În dimineaţa zilei de luni, la ora unsprezece fără un 
sfert, o maşină a parcat în dreptul porţii. Am deschis uşa 
şi am invitat în casă acea familie. Ne-am salutat în timp ce 
intram în bucătărie şi tatăl s-a prezentat ca fiind Dermot, 
apoi mi-a făcut cunoștință cu soția lui, Susan, și fiul lor, 
Nick. Ne-am așezat la masa din bucătărie, iar Nick s-a jucat 
cu jucăriile aduse de mama lui, în timp ce eu am vorbit cu 
părinții lui. După câteva minute mi-a zâmbit și a spus: 

- Nu mai vorbi, mamă, și las-o pe Lorna să mă 
binecuvânteze şi să-mi spună numele îngerului care mă va 
ajuta să mă fac bine. Apoi voi putea să ies în grădină şi să 
mă Joc. 

Tatăl lui i-a spus să nu fie atât de nerăbdător, să-mi dea 
timp, dar eu am spus că era în regulă. 

- Vă spun ce vom face, am zis eu. Îl voi binecuvânta pe 
Nick, mă voi ruga pentru el şi voi cere numele îngerului. 
Nick, stai pe genunchiul mamei sau al tatei. 

Nick s-a așezat pe genunchiul tatălui său. 

- Nick, nu am nicio garanţie că îngerul tău păzitor îmi 
va spune numele lui, i-am spus eu, așadar trebuie să te rogi 
şi tu împreună cu mine şi să ceri îngerului tău păzitor să-ți 
deschidă mintea şi inima. Când terminăm, poți să ieşi în 
grădină şi să te joci, pentru ca eu să pot vorbi cu părinții tăi. 

M-am uitat la el și L-am rugat pe Dumnezeu să-mi 
arate unde era localizat cancerul. L-am văzut, dar nu am 
spus nimănui unde. Era de fapt foarte agresiv şi mi-am 
spus în gând: „O, Doamne, chiar va trebui să faci o minune 
pentru ca el să trăiască. M-am gândit că poate Nick nu 
trebuia să trăiască, iar călătoria din această viață se apropia 
de Dumnezeu şi îşi va cunoaşte îngerul. Eram de asemenea 
conştientă că aceasta putea fi o parte din experienţa 
familiei. 

În timp ce mă rugam pentru Nick, cerând lui Dumnezeu 
să facă minunea de a-l însănătoşi, îngerul lui păzitor a 
apărut pentru câteva minute. Mi-a spus că minunea nu se 
va produce şi că trebuia să le spun părinţilor lui Nick să 
petreacă fiecare moment împreună cu fiul lor, că timpul era 
preţios. Nu trebuia să le spun că fiul lor va muri, deoarece 
încă nu erau în stare să facă faţă unei asemenea informaţii. 
Mi s-a spus să-i transmit lui Nick numele îngerului său. 

Nick a stat liniştit pe genunchiul tatălui său cât m-am 
rugat pentru el, iar când am terminat, l-am binecuvântat, 
iar el a sărit de pe genunchiul tatălui zicând: 

- Spune-mi numele îngerului meu! 

- Aşază-te la loc pe genunchiul tatălui, am spus eu, ca 
să-ți spun numele îngerului tău păzitor şi cum arată el. 
Nick, îngerul tău păzitor arată minunat. Are haine care 
par să scânteieze în toate culorile şi are o mantie care se 
mișcă în mod constant. Are nişte cizme verzi, strălucitoare; 
e cel mai frumos verde pe care l-am văzut. Îi vin până la 
genunchi, unde au catarame argintii, mari și pătrate. Are 
o centură aurie în jurul taliei, iar în mijlocul ei este o altă 
cataramă argintie. 

Nick a stat complet nemișcat pe genunchiul tatălui său, 
continuând să mă privească. Puteai să vezi cât de încântat 
era când i-l descriam pe îngerul lui păzitor. 

- Părul lui este roşu ca flăcările focului, am continuat 
eu, iar ochii lui sunt ca stelele. Şi are în mâna stângă ceva 
care seamănă cu o sabie, dar de fapt este o sabie de lumină, 
care străluceşte. Îngerul tău păzitor mi-a spus să-ți transmit 
că atunci când nu te simţi bine, tot ce trebuie să faci este 
să ceri ajutor şi el te va atinge cu sabia lui şi te va face să te 
simţi mai bine. | 

Nick a sărit din nou de pe genunchiul tatălui său și a 
spus: 

- Pot să ies să mă joc acum? 

Tatăl lui l-a dus afară, în grădină. Mama lui, care era 
acum singură cu mine, a început să plângă. 

- Ce a spus îngerul? m-a întrebat ea. 

Îmi este foarte greu atunci când un părinte mă întreabă 
ce au spus îngerii şi răspunsul nu este bun. Ce le pot 
spune? Câteodată, un părinte mă întreabă cu ce a greşit, 
dacă a comis vreun mare păcat, dacă Dumnezeu a ales să-l 
pedepsească astfel. Trebuie să înțelegem că aceasta este 
calea noastră, călătoria pe care au ales-o sufletele noastre 
cu mult înainte de a ne naşte; a ales să moară tânăr și să-şi 
împlinească menirea la o vârstă foarte fragedă. Sufletele 
părinţilor lui au ales, de asemenea, calea prin care vor 
pierde un copil, chiar dacă. nu îşi amintesc acest lucru. 
Uităm în mare parte ce ştim şi cu ce anume am fost de 
acord în momentul conceperii. 

- Uită-te la fiul tău, am răspuns eu. Priveşte cât este de 
credincios. Nu îi este teamă. Nu îi este frică nici să se facă 
bine și nici să meargă la Dumnezeu. Ascultă-l pe fiul tău; 
iţi va transmite multe mesaje. 

Când tatăl lui Nick a intrat din nou în casă, am vorbit cu 
ambii părinţi timp de câteva minute. Le-am spus că îngerii 
au transmis că ar trebui să-şi petreacă timpul împreună cu 
fiul lor, cât de mult posibil. 

Am primit veşti de la acea familie în mod constant. De 
câte ori Nick era în spital şi nu se simţea bine, îi cerea unuia 
din părinți să mă sune pentru a-l ruga pe îngerul lui să 
folosească sabia de lumină ca să se simtă mai bine. Părinţii 
lui mă sunau imediat şi îmi spuneau că durerea dispăruse. 
Nick putea, bineînţeles, să ceară ajutorul îngerului păzitor, 
dar am observat că deseori copiii le cereau părinţilor să mă 
sune. 

Odată, când Nick era în remisie, i-a convins pe părinți 
să-l aducă din nou la mine. A insistat să fim doar noi doi 
şi le-a spus părinților să rămână în maşină, deoarece avea 

nevoie să fie singur cu mine. Când am râmas singuri, Nick 
mi-a spus că vorbea cu ingerul lui păzitor tot timpul. Mi-a 
spus că ingerul lui i-a zis că in viitor, probabil curând, îl va 
duce ín Rai. Nick a spus câ era in regulă pentru el, deoarece 
avea nouă ani acum. Mi-a spus că le zisese părinţilor lui cå 
va merge curând în Rai, dar că ei nici nu au vrut să audâ. 

Nick mi-a spus că mama lui nu se oprea din plâns. 

- l-am spus mamei că nu mă deranjează cå merg in Rai 
şi că este în regulă, dar ea nu mă ascultă. 

- Nick, ţi-ar plăcea să vorbesc eu cu părinţii tâi? am 
intrebat eu. 

- Da, faci tu asta, Lorna? 

L-am îmbrățișat pe Nick. 

- Lasă-mă să mă rog pentru tine, i-am spus, şi să te 
binecuvântez şi voi vorbi cu Dumnezeu şi cu îngerul tău 
păzitor şi îi voi întreba ce ar trebui să le spun părinților tăi. 
Le voi cere îngerilor lor păzitori să-i ajute să te lase să pleci 
în Rai, atunci când va veni timpul. 

Ne-am rugat impreună şi l-am binecuvântat pe Nick. 
Apoi ne-am dus afară afară la maşină şi i-am invitat pe 
părinţii lui, Dermot şi Susan, să intre în casă. Căţeaua 
noastră, Heidi, fătase, iar Nick se juca împreună cu Ruth 
şi cu căţeii în grădină, sub copac. Am zâmbit când m-am 
uitat la ei. Părinţii lui Nick îl sâcâiau, dar le-am spus să îl 
lase în pace, pentru că se juca, iar ei trebuiau să intre în 
casă ca să stea de vorbă cu mine şi să asculte ce avea de spus 
îngerul păzitor. 

Stând la masa din bucătărie, Susan m-a privit îngrijorată. 
Le-am vorbit cât se poate de blând. Le-am spus ce-mi zisese 
fiul lor, cum îngerul păzitor al lui Nick îi vorbise despre 
faptul că îl va lua în curând în Rai. Le-am cerut să încerce, 
dacă era posibil, să fie puternici şi să-l asculte pe fiul lor 
şi să stea cu el cât de mult posibil. Plângeau și suspinau, 
ținându-se în braţe. Era sfâşietor. 

În cele din urmă, ambii părinţi au vorbit. Mi-au spus 
că în ultimile luni au ascultat ce le spunea Nick despre 
ingerul lui păzitor care îl va duce în Rai, dar le cra prea 
greu să suporte acest lucru. Se simțeau puţin rușinaţi că 
Nick trebuise să-mi ceară mie să-i fac să-l asculte. I-am 
imbrățişat pe amândoi, i-am binecuvântat, iar ei au plecat 
acasă. 

Câteva zile mai târziu, Ruth a intrat în bucătărie şi m-a 
întrebat: 

-~ Mamă, îţi aminteşti de acel băiat cu care m-am jucat 
în grădină zilele trecute? Îmi place de el; este un băiat foarte 
drăguţ. Cum îl cheamă? 

- Nick, am răspuns eu. 

- Ştiu că este bolnav, mamă. Se va face bine? 

- Nu, se va duce în Rai, i-am spus eu. 

Am văzut lacrimi în ochii fiicei mele. 

- Nu este corect! Este un băiat atât de drăguţ! a exclamat 
ea. 

Am îmbrățişat-o; am ținut-o în brațe un timp, 

- Sunt în regulă, mamă, a spus ea după o vreme şi a 
plecat să îşi facă temele. 

Câteva luni mai târziu, Nick s-a simţit din nou foarte 
rău şi s-a internat în spital. Din când în când, primeam 
un telefon de la părinţii lui care spuneau că Nick le ceruse 
să mă sune pentru a mă ruga să i se ia durerea. Durerea 
dispărea întotdeauna; i-am mulțumit lui Dumnezeu pentru 
această minune. Totuşi, într-o zi, Susan m-a sunat să-mi 
spună că Nick murise împăcat, cu o noapte înainte. I-am 
spus să-şi amintească întotdeauna că Nick era un suflet 
frumos în Rai şi că va fi alături de ea de fiecare dată când 
va avea nevoie de el. 

Este greu de descris influența pe care a avut-o Nick 
asupra familiei lui, a părinţilor, a fraţilor și a surorilor. 
Pierduseră un fiu şi un frate, şi totuși era ca și cum boala 

şi moartea lui ar fi trezit întreaga familie. Nick le arătase 
compasiune și dragoste; era ca și cum Însuşi Dumnezeu 
s-ar fi arătat prin acel copil. El era diferit; într-un fel, era 
ca un înger, care strălucise pentru toţi cei care intraseră 
in contact cu el. Dacă intri într-un spital de copii, vei 
întâlni copii grav bolnavi, cu toate astea, ei sunt fericiţi și 
atât de plini de iubire. Puţini dintre ei sunt amărâţi sau au 
resentimente. Pare că ei sunt pe această lume pentru a ne 
arăta lumina lor. Întotdeauna m-a fascinat înţelepciunea 
copiilor. Copiii care au boli terminale au o latură foarte 
spiritualizată şi o gândire matură - chiar dacă au doar 
patru ani. Este fascinant şi foarte frumos. 

Încă un lucru care merită amintit despre copii este 
deschiderea lor spirituală încă de la vârste fragede. La urma 
urmelor, abia au venit din Rai. Mulţi dintre ei văd îngeri, 
chiar dacă în general uită acest lucru. Mulţi dintre ei văd 
deseori spirite, mai ales spiritele bunicilor sau ale altor rude 
care au venit pentru a-i proteja. Întâlnesc adesea cazuri 
în care copii foarte mici spun lucruri de genul: „Bunicul 
se juca cu mine. Am auzit de părinţi care se uitau prin 
albumul cu fotografii de familie, împreună cu un copil 
care vorbea despre faptul că el ar cunoaşte pe cineva care 
murise înainte ca el să se nască. Copilul poate avea chiar și 
un mesaj pentru părinți. 

Copiii sunt izvoare de înţelepciune, inclusiv din altă 
lume și ar trebui să-i ascultăm mai mult. 


Tot mai mulți oameni au venit să mă viziteze. Joe era 
deja atât de bolnav, încât ieșea rar din casă, iar atunci când 
venea cineva, el dispărea. Era un om demn şi nu dorea 
să ştie cineva că era bolnav. Nimeni din cei care veneau 

la mine nu ştiau ce se întâmpla în viaţa mea şi nici nu 
cunoşteau alte dificultăţi pe care le întâmpinam, cu un soţ 
grav bolnav şi nici că trăiam cu ideea că nu va mai fi alături 
de mine mult timp. 

O femeie a venit să mă viziteze, căutând intervenţia 
ingerilor. Era o studentă la medicină pe nume Marian. Mi-a 
spus că era foarte stresată şi că nu făcea faţă examenelor. 

- Am auzit că vorbeşti cu îngerii, mi-a spus ea. Cred 
in Dumnezeu. Am credinţă şi cred în îngeri, dar am cu 
adevărat nevoie de ajutor acum, deoarece sunt atât de 
stresată, încât mă tem că voi avea o cădere nervoasă. 

Marian mai avea puţin și absolvea, dar era îngrozită 
că nu va lua examenul final. Dorea cu disperare să devină 
medic, ştia că poate fi unul, dar i se părea greu întregul 
proces. I-am spus că prin credinţa ei a fost ajutată să treacă 
prin această perioadă grea şi că Dumnezeu trimisese deja 
ingerii pentru a-i da putere să o scoată la câpăt. Ne-am 
rugat lui Dumnezeu şi îngerilor să-i trimită îngeri care ar 
putea să o înveţe cum să ia examenul și să o ghideze să 
devină un doctor spiritual, iubitor și grijuliu. 

Îngerul nostru păzitor este cu noi tot timpul, iar el, 
ca paznic al sufletului nostru, poate permite altor îngeri 
să intre în viața noastră să ne ajute cu diferite lucruri. Eu 
îi numesc pe aceşti îngeri profesori; vin şi pleacă și sunt 
diferiţi de îngerii păzitori. Am cerut un grup de îngeri care 
să fie profesorii lui Marian. Când ne-am rugat, am văzut 
deja trei îngeri venind spre ea. Mergeau cu pași mari, dar 
încă nu ajunseseră la ea. 

- Toţi trei sunt bărbaţi, am spus eu. Nicio femeie nu este 
printre ei. Sper că nu te deranjează acest lucru. 

Marian a râs, a scos un sunet de uşurare şi mi-a cerut 
să-L rog pe Dumnezeu să-i trimită îngerii înainte de a 
pleca de la mine, deoarece avea mare nevoie de ei. M-am 
rugat pentru ea. M-am rugat lui Dumnezeu să-i dea 

încrederea, curajul şi abilităţile de care avea nevoie. M-am 
rugat și pentru speranță, deoarece avea nevoie să poată 
vedea speranţa în viaţa ei. Când am terminat rugăciunea, 
am cerut numele îngerilor care fuseseră trimişi pentru a o 
ajuta. Mi s-a spus că putea numi îngerii „Cele trei astre“. Ei 
ajunseseră deja şi aşteptau afară pentru ca ca să pășească în 
noua ei lume. 

La câţiva ani după ce fusese la mine, am primit un 
telefon de la Marian. Acum este doctor peste ocean şi ajută 
mulți oameni. A sunat deoarece dorea să le mulţumească 
îngerilor. 

- Te-am sunat să te rog să le mulțumeşti deoarece, în 
acest fel, cred că mesajul va ajunge mai repede, a spus ea. 

Am râs. l-am spus că vorbind la telefon, deja le mul- 
țumeam. I-am reamintit să nu uite niciodată să-i cheme pe 
cei trei îngeri oricând va avea nevoie de ei. 

- Ei sunt încă acolo. Nu te-au părăsit. Încă ai o cale de 
urmat şi multe de făcut, am spus eu. 

Marian a crezut suficient încât să ceară ajutorul 
îngerilor; i-a împuternicit pe îngeri şi, în schimb, îngerii au 
întărit-o pe ea. 


k: 
| ng 
DAI 
e. 


De cele mai multe ori, oamenii vin să mă vadă, dar din 
când în când, în cazuri speciale, mi se cere să merg la ei 
acasă. Deseori, când acest lucru se întâmplă, cineva vine 
şi mă ia cu mașina. Într-o zi, am fost dusă la o casă veche, 
pentru a vizita un băiat de aproximativ trei ani, care era 
foarte bolnav. Era foarte epuizat şi respira greu; abia se 
putea da jos din pat. 

Era şi un bătrân acolo şi am crezut că este un membru 
al familiei. Doar când a chicotit, mi-am dat seama că era o 


278 


Ingeri în părul meu 


fantomă, un spirit, dar şi-a stins lumina astfel încât părea 
a fi un om viu. Ştia că mă păcălise şi era foarte amuzat de 
acest lucru, 

Când am băut o ceaşcă de ceai împreună cu bunica 
băiatului, după ce am văzut copilul, a amintit faptul că 
nepotul semăna mult cu bunicul ei, care trăise şi cl în acea 
casă - la fel ca şi alte generații înaintea lui. A spus acest 
lucru de câteva ori. Dintr-un motiv oarecare, pe care nu 
il înțeleg pe deplin, referirea continuă la faptul că băiatul 
semăna cu bunicul ei a avut ca rezultat rămânerea spiritului 
in preajma casei. 

Ştiam că spiritul nu era benefic pentru familie, într-un 
fel era o forță malefică, iar prezenţa lui era în parte, dacă 
nu Chiar în totalitate, răspunzătoare pentru boala copilului. 
Cât m-am aflat în acea casă, am urmărit spiritul bătrânului 
și m-am rugat să fie înconjurat de dragoste şi îngeri, astfel 
incât să poată pleca în Rai şi să lase băiatul în pace. 

Câteva săptămâni mai târziu mi s-a cerut să revin 
in acea casă, pentru a vedea băieţelul, care își revenise 
complet şi era plin de energie. Ştiam că spiritul plecase. 

Eram uimită; casa arăta complet diferit. Casa în care 
fusesem cu câteva săptămâni înainte avea igrasie şi nu 
era foarte curată, cu o scară mare şi veche şi un şemineu 
murdar în sufragerie. Acum era o casă veche, frumos 
restaurată şi bine îngrijită, fără şemineu. 

Am întrebat-o pe bunică unde este şemineul. 

S-a uitat la mine puţin ciudat şi a spus că nu se schimbase 
nimic de când fusesem acolo ultima dată. Totuși, pentru 
mine se schimbase. Nu văzusem doar spiritul bunicului ei; 
mi se arătase fantoma casei — aşa cum fusese cu mult timp 
în urmă, când trăise acesta. 

Suflete-pereche 


Ei. 


Joe nu putea în continuare să lucreze, dar cel puţin 
era acasă, aşadar, putea să supravegheze copiii şi astfel 
câteodată puteam să-mi iau o slujbă pentru o scurtă 
perioadă. Spălam pe jos în şcoli, lucram la un magazin 
de pantofi, dar adevărul era că nu existau multe slujbe 
disponibile pentru calificarea mea în acea perioadă. 

Problemele financiare erau îngreunate de regimul 
special de care avea nevoie Christopher pentru boala 
celiacă. Şi Joe avea nevoie de alimentaţie specială. Mă 
zbăteam să hrănesc familia cu puţinii bani pe care îi aveam. 
Trăiam la limita subzistenţei. Fiica mea Ruth râde acum 
când își amintește că singura dată când a primit o bucată de 
carne a fost atunci când a ros oasele din farfuria tatălui ei. 

Au existat scurte perioade de timp în care când diabetul 
lui Joe era sub control și se simţea suficient de bine încât 
să lucreze ocazional. În timpul unei astfel de perioade a 
dat lecţii de conducere, dar stăteam mereu cu grija că i s-ar 
putea face rău. Era întotdeauna foarte fericit când se simţea 
destul de bine pentru a munci, dar din nefericire, acele 
perioade nu ţineau niciodată mult. 

Aveam găini în grădină, aşadar, din când în când, Joe 
obişnuia să caute la o cafenea din oraş resturi de pâine 
pentru a le da găinilor. EI nu spunea că acele resturi 
l-ar ajuta și să îşi hrănească soţia şi copiii, dar așa era. 
Obişnuiam să căutăm prin pungile cu mâncare pe care le 
aducea acasă pentru a vedea ce se putea mânca și tăiam 
părţile mucegăite. Câteodată, în pungă găseam o prăjitură 
cu frişcă sau o pâine proaspătă. Întotdeauna am crezut 
că bărbatul care conducea restaurantul ghicise care era 
povestea și le punea în pungă în mod intenţionat. 

La un moment dat am rămas în urmă cu datoria pentru 
creditul imobiliar și am fost în pericol de a ne pierde casa 
dacă nu plăteam. Am mers la biroul de asistență socială 
pentru a vedea dacă puteam primi vreun ajutor, mai mult 
decât pensia de boală pe care o aveam deja. Joe a venit 
cu mine. Deşi Joe era foarte bolnav, nu ne-au crezut. Au 
întrebat dacă era bolnav; în ciuda dosarului medical, 
credeau că ar fi putut munci dacă ar fi vrut cu adevărat. 
După ce Joe a murit, femeia de la biroul de asistenţă socială 
şi-a cerut scuze. 

Fiind disperaţi, am scos la vânzare o parte din grădină. 
Când mă gândesc la acest lucru, este clar că am vrut cu 
disperare să-i fac viața mai confortabilă lui Joe, cerând un 
preţ cu mult mai mic decât valora. Totuşi, cu banii primiţi 
am reușit să plătesc o parte din datorii. 

Îți pierzi demnitatea când trebuie să cerșești, dar 
câteodată nu ai de ales, în special atunci când este impli- 
cată întreaga familie. Unul dintre simptomele pe care 
le manifesta boala lui Joe era că mereu îi era frig; chiar 
şi vara tremura de frig. Am mers din nou la asistența 
socială, căutând bani pentru a-i cumpăra lenjerie de corp 
călduroasă. Din nou au spus că nu era nimic în neregulă 
şi au refuzat să ne ajute. Ce m-a frustrat şi m-a supărat 
a fost că vedeam alte familii care primeau ajutor financiar. 

Cred că faptul că locuiam în propria noastră casă, aşa mică 
cum era, şi nu în vreo locuinţă socială, le influenţase decizia, 
ca şi faptul că Joe, cu demnitatea lui, încerca întotdeauna să 
arate bine şi respectabil atunci când mergeam în audienţă. 

Îngerii mei mi-au tot spus să merg la organizaţia locală 
de caritate. Am rezistat cu înverșunare. De ce m-ar fi crezut 
ci, dacă nu m-au crezut cei de la asistența socială? În cele 
din urmă, situaţia a devenit atât de disperată, încât am 
sunat la organizaţie şi am stabilit o întâlnire. 

Le-am explicat situaţia. Au trimis un om pentru a ne 
vizita acasă. Bărbatul s-a plimbat încet prin casă, uitându-se 
la tot şi deschizând sertarele. Apoi s-a întors spre mine și 
mi-a spus: „Dacă aveţi un sac de cartofi şi o conservă de 
fasole, atunci familia nu va flămânzi. Nu aveţi nevoie de 
ajutorul nostru“. 

Am încercat să le explic despre nevoile alimentare 
pentru boala celiacă - cum Christopher avea nevoie de un 
regim special pentru a creşte, altfel exista pericolul să se 
oprească din creștere (de fapt, la şapte ani cântărea doar 
cincisprezece kilograme). Am explicat cum boala lui Joe 
insemna că erau multe alimente pe care nu le putea asimila. 
Dar bărbatul nu a părut interesat; sunt sigură că el credea 
că avea dreptate. 

În cele din urmă, organizaţia ne-a sprijinit puţin, dar 
nu ne-a fost de mare folos. Ne-au trimis bonuri pentru 
anumite alimente, dar invariabil erau alimente pe care 
Christopher și Joe nu le puteau mânca. Într-o zi de Crăciun, 
am primit un bon pentru un curcan, şi am fost încântați, 
dar când am mers să-l iau, umilinţa trăită ne-a alungat 
toată bucuria. Comisia striga numele, iar oamenii veneau 
să-și ia curcanul. Când mi-au strigat numele, au spus: „O, 
da, tu...“ Am simţit că vorbeau despre mine şi credeau că 
noi „exploatam sistemul“ luând mâncarea de la gura celor 
care aveau cu adevărat nevoie de ea. Cât de puţin ştiau! 

Într-o zi m-am întâlnit cu Sean, un bărbat pe care l-am 
cunoscut la grupul de rugăciune din Maynooth. Nu mai 
mergeam la grupul de rugăciune deoarece drumul era prea 
solicitant pentru Joe, Îmi lipsea această activitate - să mă rog 
impreună cu ceilalţi şi cu oamenii pe care îi cunoscuserăm 
acolo, De fapt, de această dată, am ieșit puţin în oraş - 
pentru a face cumpărături, să iau copiii de la şcoală, să 
lucrez pentru câteva ore, dar nimic altceva. Sănătatea lui 
Joe era atât de imprevizibilă, încât îmi era frică să-l las 
singur, chiar și pentru puţin timp. 

Sean era acum un membru al comisiei organizaţiei de 
caritate și la puţin timp după ce m-am întâlnit cu el, a venit 
la mine și am băut o ceașcă de ceai. În timp ce stăteam la 
masa din bucătărie, i-am spus adevărul despre situaţia în 
care ne aflam. Era singura persoană căreia îi spusesem 
vreodată toate problemele noastre financiare. Sean a fost 
devastat şi a promis mai mult ajutor din partea organizaţiei 
de caritate. 

Cu toate astea, nu a fost atât de uşor. Când Sean a expus 
comisiei cazul nostru, s-au opus ajutorului şi, în cele din 
urmă, i-au refuzat cererea. Ştiam că aceasta era lucrarea 
diavolului. Câteodată, Satana face lucrurile mai dificile; 
în unele ocazii, forțele răului încearcă să ne frustreze, în 
vieţile noastre și în munca pe care o depunem, făcând viața 
mai grea decât ar fi în mod normal. Câteodată, în moduri 
subtile, cum ar fi să ne distragă de la ce ar trebui să facem. 
Știu că acesta era unul dintre motivele pentru care am 
primit puţin ajutor atunci când Joe a fost bolnav. În acest 
caz, diavolul făcea oamenii să nu vadă situaţia, care era 
evidentă. 

Sunt într-o luptă constantă cu diavolul. Când cineva 
are o credinţă foarte puternică, diavolul încearcă să facă 
lucrurile mai dificile - şi de multe ori reușește pe termen 
scurt — dar ştiu că nu contează cât de mult încearcă Satana, 

cu forțele răului, să împiedice lucrarea, Dumnezeu şi 
îngerii întotdeauna înving până la urmă. 

Lui Sean i-a venit greu să creadă că nu putea să ne 
ajute mai mult. I s-a permis să ne dea nişte bonuri pentru 
alimente şi a rămas uluit când şi-a dat seama cât de puţin ne 
ajutau, având în vedere regimurile alimentare. Sean a făcut 
o listă detaliată cu alimentele pe care Joe şi Christopher le 
puteau mânca, iar după aceea, din când în când, ne aducea 
o mică pungă cu alimente. Ştiam că le plătea din propriul 
buzunar. 


s a 
JE x 
Hat d 

DI 


Odată cu trecerea timpului, tot mai mulți oameni au 
aflat de mine şi au venit să-i ajut. 

O femeie care a venit să mă vadă, nu foarte bătrână, era 
totuşi bunică. Numele ei era Mary. Cu zece ani în urmă, o 
vecină de-a ei născuse doi gemeni, unul dintre ei murind 
la scurt timp după naştere. Mary mi-a spus că încă de când 
mama fusese însărcinată, deși nu îi era prietenă apropiată 
sau rudă, s-a simţit atrasă de copii. Nu putea să înțeleagă 
această atracţie. Când Mary a zărit-o pentru prima dată pe 
Josie, a ştiut că exista o legătură încă dinainte de a ajunge la 
pătuţ să-i atingă faţa. 

Mulţi dintre noi auzim expresia „suflet-pereche“ şi tin- 
dem să ne gândim la aceasta ca la un concept romantic - 
cum ar fi partenerul perfect sau poate cineva cu care să ne 
căsătorim. Dar trebuie să reținem că sufletul-pereche poate 
fi un copil, la fel cum ar putea fi şi un adult. Oamenii îşi 
caută sufletul-pereche, dar el sau ea poate fi în altă parte 
a lumii. Poate fi persoana căreia i-ai trimis câţiva euro 
pentru a o ajuta, bărbatul din scaunul cu rotile, copilul cu 


284 


Ingeri în părul meu 


sindromul Down pe lângă care ai trecut pe stradă - oricine 
poate fi sufletul tău pereche. 

Pe măsură ce Josie creştea, Mary continua să fie foarte 
apropiată de ea. Oricând copilul era bolnav sau în pericol, 
Mary ştia instinctiv acest lucru. Şi la fel era și pentru Josie. 
Din când în când, copilul îi spunea mamei că simţea nevoia 
să meargă să o vadă pe Mary, iar când mama ei o întreba 
de ce, ea răspundea invariabil că simţea că Mary avea 
nevoie de ea. Mama nu îi permitea întotdeauna lui Josie să 
o vadă pe Mary, atunci când ea dorea acest lucru, deoarece 
câteodată era întuneric sau ploua, dar Josie continua 
să insiste până când, în cele din urmă, i se permitea să 
plece. Josie sosea la uşa lui Mary, bătea şi se interesa ce 
se întâmplă. Mary se uita la fetiță și era şocată de faptul 
că aceasta îi simţea tristețea! Ele erau suflete-pereche: de 
vârste diferite, de acelaşi sex, dar cu toate acestea erau 
suflete-pereche; exista între ele o legătură specială. Fiecare 
ştia cum se simţea cealaltă. 

Mary a părăsit această lume. Cândva, înainte de a muri, 
mi-a spus că ştie că Josie îi era sufletul-pereche - că şi-a dat 
seama că nu era soţul ei. A ajuns să înţeleagă acest lucru 
spre sfârșitul vieţii. Moartea lui Mary a afectat-o foarte 
mult pe Josie, pe care am cunoscut-o. Când Mary a murit, 
Josie a simțit că o mare parte din inima ei i-a fost luată. 

Este foarte posibil ca Josie să întâlnească în cursul vieţii 
ei un alt suflet-pereche - deoarece poţi întâlni mai multe 
in decursul unei vieţi. Câteodată, cred că nu ne întâlnim 
sufletul-pereche deoarece nu îl recunoaştem - suntem prea 
ocupați, dar acest lucru nu înseamnă că cealaltă persoană 
nu ne recunoaşte pe noi. 

Toţi trebuie să știm că putem iubi pe cineva, să preţuim 
şi să ne dăm viaţa pentru acea persoană, dar asta nu 
inseamnă neapărat că este sufletul nostru pereche. Este 
atât de trist să vezi tineri sau mai puţin tineri care susțin 

cu hotărâre că nu se vor căsători până nu-şi vor întâlni 
sufletul-pereche. De îndată ce decid acest lucru, ei își 
limitează şansele de a găsi pe cineva care ar putea să nu 
fie sufletul lor pereche, dar care i-ar putea face fericiţi. Nu 
trebuie să cauţi acea persoană, deoarece dacă sufletul tău 
pereche e destinat să intre în viaţa ta, atunci o va face, fie 
doar pentru o clipă, fie pentru mai mult timp. 

Îmi amintesc cum urmăream știrile într-o seară, 
impreună cu Joe. Se vorbea despre un accident de tren 
îngrozitor, în Marea Britanie. Am văzut o fotografie a 
dezastrului în ziar, mai devreme în ziua aceea, dar am 
ignorat-o. Totuşi, ştiam cumva că ar fi trebuit să observ 
ceva. Ar fi trebuit să ştiu de acum că atunci când Dumnezeu 
Şi îngerii vor să-mi arate ceva, eu nu pot evita acest lucru. 

Era un film cu un om pe targă, înconjurat de salvatori. 
Nu ştiam cine era acest om, în afară de faptul că era un 
supraviețuitor al accidentului de tren, dar ştiu că, oricine ar 
fi fost, tocmai își întâlnise sufletul-pereche în tren, dar care 
acum murise. Știam acest lucru deoarece mi se permisese 
să văd legătura dintre ei. În timp ce bărbatul rănit era 
dus pe targă, şi-a întins mâna şi mi-am dat seama că el 
vedea spiritul sufletului-pereche, care acum era mort şi îl 
consola, asigurându-se că supraviețuise. Nu mi s-a permis 
să văd ce sex avea sufletul lui pereche, ci doar că ei abia se 
cunoscuseră în tren în acea zi. 

Îmi aduc aminte că eram foarte tristă şi mă gândeam: 
„O, Doamne, cât urăsc astfel de lucruri“. De fapt „urăsc“ 
nu este cuvântul potrivit. În timp ce priveam, simţeam 
atâta durere şi compasiune pentru suferinţa pricinuită 
bărbatului întins pe targă, care îşi vedea mort sufletul-pe- 
reche în timp el îşi întindea mâna spre el; nu ştiu dacă își 
va aminti că abia l-a cunoscut. Câteodată, ni se întâmplă 
lucruri spirituale atunci când suntem în stare de șoc sau 
când suntem îndureraţi. După aceea ne întrebăm dacă 

s-a întâmplat cu adevărat - am văzut ceva, a fost doar o 
strălucire de lumină? 


Ig 


În aceeași perioadă am devenit foarte conştientă de 
legătura dintre mine şi un bărbat care își omorâse soţia. 
Nu conta unde mergeam sau ce făceam, legătura îmi 
apărea într-un fel. Deschideam radioul şi auzeam ceva 
despre crimă; mergeam pe stradă şi cumva treceam pe 
lângă un ziar, poate chiar unul aruncat pe jos. Titlul ieșea 
în evidenţă, ca şi cum se ridica din ziar, şi singurul lucru 
pe care îl vedeam pe foaie era ceva despre groaznica crimă. 
Într-o seară, ne-am așezat în sufragerie şi am deschis 
televizorul. Erau știrile de seară. Am vrut să îl închid la loc, 
dar televizorul nu se închidea! 

- Lorna, stai jos și urmăreşte ştirile, l-am auzit pe unul 
din îngerii mei spunând. 

Aşa am făcut, fără tragere de inimă. În timp ce priveam, 
am văzut imagini cu bărbatul care tocmai fusese găsit 
vinovat pentru omorârea tinerei sale soții, într-un mod 
calculat, rece şi premeditat, pentru un câştig financiar. 
Îngerii mi-au arătat ce făcuse acest suflet: își deconectase 
sinele lui uman de sufletul lui, pentru ca sufletul să nu 
poată interveni în planurile sale. Alegerea pe care o făcuse 
ii transformase inima în gheață. Este greu de explicat, 
dar era ca şi cum și-ar fi alungat sufletul, departe de el, 
iar apoi l-ar fi legat în lanţuri de un perete, cu legături de 
nedesfăcut. Câteodată ne chinuim astfel sufletul, deoarece 
vrem ca lăcomia să ne guverneze vieţile. Devenim obsedați 
de lucruri materiale. N-a fost lucrătura diavolului și nici a 
altcuiva, ci a omului însuşi. Într-un fel, el devenise un om 
de gheaţă. 

Aşa era în acel moment; mi s-a permis să-i văd sufletul, 
în timp ce era dus la închisoare. Asta nu înseamnă că odată 
cu trecerea timpului nu va simţi remuşcări și că sufletul lui 
nu ar putea rupe unele dintre lanţurile care îl ferecau. Nu 
va mai putea să o aducă înapoi, pe tânăra lui soţie, pe care 
o omorâse, şi va trebui să plătească, omeneşte, fapta sa, dar 
partea cea mai rea era ce-i făcuse propriului suflet. Dacă 
sufletul lui avea să se elibereze, dacă el va permite acest 
lucru, atunci va trece printr-un chin teribil; va încerca să 
evite să îl simtă, dar în cele din urmă va ceda şi va simți o- 
durere profundă şi îngrozitoare. 

Acest bărbat a comis o crimă cu premeditare mânat de 
lăcomie. A plănuit să ia sufletul din corpul altcuiva. A luat 
acest suflet înainte de timpul lui (ştiu că unii vor spune că 
dacă eşti omorât, atunci înseamnă că așa ţi-a fost scris sau 
că este o pedeapsă pentru o faptă dintr-o viaţă anterioară - 
dar acest lucru nu e întotdeauna adevărat). I-a luat sufletul 
tinerei soţii, iar sufletul lui a simţit o durere imensă; 
sufletul lui a simţit acest lucru deoarece nu a fost în stare 
să-l oprească din comiterea acestei fapte îngrozitoare. 

Sufletul ei, cel al soţiei omorâte, simte de asemenea 
tristeţe, ştiind că sufletul lui este prizonier. Sufletul ei îl 
iartă. Sufletele iartă întotdeauna; sufletele nu renunţă nicio- 
dată. Sufletele sunt ca îngerii; un suflet nu abandonează 
niciodată alt suflet. 

Pace în Irlanda și de Crăciun 


Într-o seară de luni, Joe urmărea ştirile la televizor 
și mi-a strigat să vin repede. Pe ecran era o imagine cu 
amanetul din Dublin la care mergeam şi noi. Nu-mi venea 
să cred ce se întâmplase: hoţii dăduseră o spargere la 
sfârşit de săptămână şi furaseră tot. Spargerea nu fusese 
descoperită decât luni-dimineaţă, iar poliția declara că nu 
se cunoşteau autorii, dar că fusese bine plănuită. 

M-am întors spre Joe: 

- Asta înseamnă că inelul meu a dispărut, am spus şi am 
început să plâng. Frumosul meu inel! 

Eram foarte supărată. Joe m-a îmbrățișat. 

- Acum nu-l mai avem, pentru a ne mai scoate din 
: necaz. Nu este corect, am spus eu. 

Mă simţeam pierdută fără inel. Însemna mult pentru 
mine, chiar dacă, să fiu sinceră, a fost mai mult timp 
amanetat decât pe degetul meu. Speram că poate îl va 
recupera poliţia, dar cu cât trecea timpul, cu atât acest 
lucru părea mai improbabil. 

După câteva săptămâni, am primit o scrisoare de la 
amanet. Joe mi-a citit-o probabil de patru ori. Ne anunţa 

că formularul pe care îl semnasem când am amanetat 
inelul îi scutea de orice răspundere. Nu îşi asumau nicio 
responsabilitate pentru furtul inelului aflat în custodia lor. 
Eram distruşi. Rămăsesem și fără inel și nici nu se plătea 
vreo despăgubire pentru pierderea lui. 

Joe mi-a promis că într-o zi îmi va lua alt inel. I-am spus 
că nu contează, niciun inel nu va avea aceeaşi însemnătate 
ca acela pierdut. Joe m-a îmbrățișat din nou şi a pus 
deoparte scrisoarea. 

Câteva zile mai târziu, în timp ce stăteam pe pragul ușii, 
a apărut Îngerul Mihail din spatele casei. S-a aşezat lângă 
mine pe prag. 

- Nu am chef să vorbesc, i-am spus eu. 

Îngerul Mihail și-a pus mâna pe umărul meu. 

- Lorna, îmi pare foarte rău pentru inelul tău. Nu am 
putut face nimic. M-am întors spre Mihail şi strălucirea lui 
m-a mai înveselit puţin. 

- Mihail, mi-aş fi dorit să fi putut face ceva, am spus 
eu. Şi Joe este trist. Crede că m-a dezamăgit. A spus zilele 
trecute că dacă ar fi fost în stare să ne asigure un trai mai 
bun, inelul nu ar mai fi fost amanetat. 

- Amintește-ţi, Lorna, a spus Mihail, este doar un inel, 
un obiect material. Adu-ţi aminte de dragostea lui Joe. 

M-am gândit puţin la ce mi-a spus Mihail; avea dreptate, 
desigur. M-am simţit mult mai bine. M-am întors şi i-am 
zâmbit, iar apoi el a dispărut. Nu m-am mai gândit la inel 
după aceea. 


Fw 


Nu mă interesează politica, dar sunt foarte interesată 
de pace și în acea perioadă, la mijlocul anilor 1990, s-au 
purtat multe discuții despre pace în Irlanda de Nord. L-am 

întrebat odată pe Îngerul Mihail despre Irlanda de Nord 
când stătea cu mine. Mi-a spus că oamenii vor încerca să 
saboteze procesul de pace. Era puţin probabil că vor reuşi, 
dar pacea va veni peste mult timp, Ar putea dura douăzeci 
de ani înainte ca toate să se lămurească. 

De atunci, am tot privit și privit. Am observat în ultima 
vreme că unii oameni au devenit mult mai deschişi și 
mai generoși, că au fost obligaţi să se retragă din poziţiile 
anterioare, pentru a stabili pacea. Mihail mi-a spus că 
este foarte important ca pacea să se instaleze în Irlanda 
de Nord. Nu este important doar pentru Irlanda şi Marea 
Britanie; dacă un grup terorist cum este IRA poate deveni o 
parte din guvern, grupuri teroriste din alte țări vor crede că 
pot face la fel şi că există şi o altă cale spre pace în afară de 
violență. Mi s-a spus că Irlanda poate fi o piatră de temelie 
pentru pacea mondială; diavolul încearcă tot timpul să 
pună în pericol pacea din Irlanda de Nord, dar este mereu 
împiedicat. 

Irlanda este un exemplu de luptă religioasă, iar dacă 
Irlanda poate ajunge la pace, tot așa pot face și alte țări — 
procesul de pace irlandez va avea influenţă chiar și în Irak, 
Palestina şi Israel. 

Mi-au fost arătate diferite căi pe care poate merge 
omenirea. Din când în când, am privit şi am fost îngrozită. 
Câteva variante posibile ale viitorului, care mi s-au arătat, 
erau cu adevărat cumplite, iar dacă unul dintre acestea se 
va petrece, nu vreau să trăiesc pentru a-l vedea. Dar mi 
s-au mai arătat şi câteva căi minunate, în care este posibil ca 
toată lumea să trăiască în pace şi armonie. Cred că lumea 
în viitor poate fi un loc minunat, dar fiecare individ trebuie 
să joace un rol. 

Toţi oamenii obişnuiţi doresc pace. O femeie care trăia 
în Irlanda de Nord a venit să mă vadă; soţul ei fusese 
omorât în actele de violenţă, iar fiul ei cel mai mare era 

la închisoare pentru acte teroriste. 1 se frânsese inima să 
vadă că fiul ei cel mare își distrusese viaţa și toată durerea 
pe care o provocase celorlalți. Fiul ei cel mic călca acum pe 
urmele fratelui cel mare și ea se temea că va muri sau că va 
ajunge la închisoare. Nu vedea cum ar fi putut fi oprit şirul 
violențelor. În fiecare zi mergea la biserică şi se ruga pentru 
pace și pentru o viață normală - pentru ca fiul ei mai mare 
să se poată întoarce să fie un tată pentru copilul său, iar fiul 
cel mic să se poată căsători şi să aibă copii. 

Mi-a spus că s-a săturat să meargă la înmormântări și 
era hotărâtă să nu ducă mai departe ura -— dar a văzut şi 
bunici care promovau ura. „Dacă acele bunici ar înceta 
să le mai insufle ura copiilor şi nepoților, asta ar însemna 
foarte mult“, a spus ea. Ea se străduia, dar nu era deloc uşor. 
Sufleteşte, eram alături de ea. 

Aşa cum am mai amintit, îngerii mi-au spus că războiul 
este uşor de purtat; să obţii și să păstrezi pacea este mult 
mai greu. 


În ultimele luni fusesem foarte îngrijorată pentru Joe. 
Vedeam că sănătatea lui se deteriora; slăbea și avea mereu 
probleme cu stomacul, iar corpul lui se ofilea. Chemam 
adesea doctorul, dar acesta nu părea în stare să-l ajute în 
vreun fel. | 

Într-o zi, când Joe era acasă, în pat, se simţea foarte rău 
şi era dezorientat. Nu ştia cine era și nu mă recunoștea nici 
pe mine. Era foarte epuizat şi mă temeam că îl voi pierde. 
Când și-a revenit, Joe a descoperit că nu îşi putea mişca 
partea stângă a corpului şi nu putea să vorbească bine. 

Joe avusese un accident vascular cerebral! 

A fost spitalizat luni de zile, a făcut fizioterapie şi a 
învățat să meargă şi să vorbească din nou. Multă vreme 

după accidentul vascular, el tot îşi mai trăgea piciorul şi cu 
îi tăiam mâncarea în farfurie, deoarece nu putea ţine bine 
furculița în mână. Din fericire, după un timp, i-a revenit 
vorbirea la normal și nu mai puteai auzi efectul atacului 
cerebral în vocea lui. 

Uneori, în timpul recuperării sale acasă, mergeam la 
Plimbare seara când se întuneca. Îi era jenă să fie văzut; 
ll era teamă că oamenii ar putea crede că este beat. 
Obişnuiam să-i spun că nu are importanţă ce cred ceilalţi 
oameni şi mergeam ţinându-l de mijloc (deși era un bărbat 
inalt, iar eu sunt o femeie mică de statură). Îngerii mă 
ajutau, altfel nu l-aș fi putut susţine de una singură pe Joe. 
Joe avea tendinţa de a mă împinge spre marginea aleii şi 
dacă nu erau îngerii, sigur am fi căzut. 

Vorbeam constant cu Dumnezeu și cu îngerii despre 
Joe, încercând să aflu de ce trebuia să fie bolnav, de ce 
nu îl puteau însănătoşi, de ce nu îi puteau ușura un pic 
viața. Într-o zi, eram în grădină şi mă prefăceam că eram 
ocupată, pentru a nu vedea nimeni că plâng. Îngerul Mihail 
a apărut în fața mea. Aproape am pășit în el în timp ce mă 
întindeam pentru a smulge o frunză din prun. 

- Mihail, i-am spus printre suspine, nu vreau să cred că 
viaţa lui Joe se apropie de sfârșit. Este prea curând. Te rog, 
spune-l lui Dumnezeu. Nu cred că pot suporta aşa ceva. Nu 
vreau ca Joe să moară. 

- Lorna, Dumnezeu te poate auzi, a răspuns Mihail. E] 
ştie ce este în inima ta. Lorna, uită-te la mine, uită-te în 
ochii mei. Ce vezi? 

Când m-am uitat în ochii Îngerului Mihail, totul păru 
să dispară - chiar şi el. Ochii lui s-au transformat într-o 
cărare plină de viaţă și lumină. De fiecare parte a cărării, 
vedeam îngeri albi ca zăpada, iar acolo era şi Joe când era 
tânăr, puternic şi sănătos, mergând cu îngerii spre mem- 
brii familiei lui care muriseră. Joe era pe cărarea spre Rai. 

Am simţit cum mi se umple inima de bucurie văzându-l pe 
Joe arătând aşa de fericit şi de bine. 

În același timp, am strigat: 

- Îngere Mihail, nu! Nu! Nu vreau ca Joe să moară. El e 
prea tânăr ca să moară; de abia a trecut de patruzeci de ani. 
Nu este corect! 

Stăteam sub prun, plângând cu amar, iar Mihail mă con- 
sola, m-a cuprins cu aripile lui şi m-a strâns în braţe. După un 
timp, şi-a retras aripile din jurul meu şi mi-a şters lacrimile. 

- Lorna, acum fii puternică. Du-te şi ai grijă de familia 
ta şi de Joe. 

Îngerul Mihail m-a atins pe frunte şi a dispărut într-o 
strălucire de lumină. 

Câteva săptămâni mai târziu un prieten mi-a cerut să 
mă întâlnesc în seara următoare cu o familie care avea 

nevoie de ajutor. Am ezitat puțin din cauza lui Joe și a 
copiilor, care se întorceau de la şcoală; am ezitat căci în 
căsuţa noastră erau o sumedenie de lucruri de făcut după 
cină. Exerciţii, teme pentru acasă, dar până la urmă am 
acceptat. 

În seara următoare, spre surprinderea mea, Joe s-a 
ridicat din pat pentru cină și s-a hotărât să meargă în vizită 
la un prieten, împreună cu Christopher. Mă tot uitam la 
Joe; sufletul lui părea să fie tot timpul la un pas în faţa lui. 
Îmi era foarte frică și i-am spus lui Joe că nu era nevoie 
să iasă din casă, deoarece puteam să primesc acea familie 
în bucătărie. Joe a spus că simte că nu trebuie să fie acolo 
când va veni familia în vizită şi să nu-mi fac griji, deoarece 
Christopher va fi cu el. 

S-a auzit o bătaie în uşă. Familia sosise mai devreme. 
Joe și Christopher s-au intersectat cu vizitatorii, în hol. 

Joe s-a întors tocmai când familia pleca şi din nou s-au, 
întâlnit în hol. Mi-am luat la revedere de la uşă, iar când 
m-am întors în bucătărie, Joe arăta foarte palid şi părea 

puțin agitat. Am pus ceainicul pe foc, am făcut un ceai şi 
am pus patru linguri de zahăr în ceaşca lui. Am insistat să 
stea jos şi să-l bea imediat. Am făcut un sendviş şi i-am 
mai turnat o ceașcă de ceai. Când stăteam în partea opusă 
mesei, privindu-l, am întrebat: 

— Eşti sigur că te simţi bine? 

- Sunt bine, a răspuns el. Nu este nevoie să te agiţi. 

Abia a mușcat de două ori din sendviș când atmosfera 
din cameră s-a schimbat. În acel moment, Ruth, îmbrăcată 
cu pijamalele și desculță, a deschis uşa bucătăriei şi a 
întrebat: 

- Mamă, pot să sun un prieten pentru a-l întreba despre 
temă? 

M-am uitat de la Ruth spre Joe şi înapoi spre Ruth. 

- Da, dar repede, am răspuns eu. Totul se întâmpla 
cu încetinitorul; singurul sunet care se auzea era cel de la 
discul telefonului, când Ruth forma numărul, apoi vocea ei 
spunând „Bună. 

Apoi s-a întâmplat: lui Joe i s-a făcut rău. M-am străduit 
întotdeauna să îi protejez pe copii ca să nu vadă astfel de 
scene. Ruth a început să ţipe isteric, în timp ce tatăl ei a 
intrat în convulsii. Încercam să-l ajut pe Joe și pe fiica mea 
în același timp. Ştiam că Joe era pe moarte și aveam nevoie 
de ajutor. Am strigat în gând după ajutorul îngerilor, iar lui 
Ruth i-am spus să fugă să-l cheme pe Christopher. 

Christopher era însă plecat la magazin. I-am spus lui Ruth 
să sune la 999, să cheme o ambulanţă şi să dea adresa noastră. 
Ruth vorbea isteric cu cineva de la capătul firului. După ce a 
închis, i-am spus să cheme un vecin în ajutor. Ruth a fugit 
urlând spre uşă, încă desculţă. 

Stăteam lângă Joe, ţinându-l în braţe şi rugându-mă. 
Făceam tot ce puteam pentru a-l ajuta fizic, ridicându-l 
deoarece el era căzut pe masa din bucătărie. Imediat ce 
Ruth a ieşit pe ușă, am văzut un licăr de lumină. Joe şi cu 

mine, stând la masa din centrul camerei, am fost învăluiţi 
în ceea ce părea un cub imens de gheaţă, sau de cristal. 
Cubul era gol în mijloc şi foarte rece. Îmi vedeam respiraţia 
şi totuşi simţeam căldură. Joe nu respira, iar buzele lui erau 
albastre. 

- Îngerilor, nu sunt pregătită pentru aşa ceva! am urlat 
eu. 

Îngeri albi ca zăpada au intrat în cub. 

- Nu, Doamne! Te rog nu-l lua încă pe Joe. Lasă-l să mai 
stea încă puţin în această lume, am strigat din nou. 

Am privit cu mare durere în inimă cum sufletul lui Joe 
şi-a părăsit complet corpul, iar cărarea pe care mi-a arătat-o 
Îngerul Mihail mi s-a arătat în faţa ochilor mei. Îl vedeam 
pe Joe aşa cum îl văzusem înainte: sufletul lui strălucea, 
îngeri frumoşi mergeau cu el, iar la distanță pe acea cărare 
îl aşteptau membrii familiei lui pentru a-l saluta. În timp ce 
mergea spre ei, încă Îl rugam pe Dumnezeu să îl lase să mai 
stea în această lume pentru puţin timp, să nu moară încă, 
deoarece aveam nevoie de el, la fel şi copiii. 

Dintr-odată am simţit o căldură puternică, iar 
Dumnezeu mi-a spus: 

- Lorna, i-l voi da înapoi doar de data aceasta, dar nu 
trebuie să mai ceri acest lucru niciodată. 

Dumnezeu mi-a vorbit cu o voce fermă şi autoritară. 
Ştiam că era aspru cu mine pentru că eu cerusem ceva ce nu 
ar fi trebuit să cer. M-am simțit ca atunci când eram copil 
şi un adult era supărat pe mine. Cuvintele lui au rămas de 
atunci constant în mintea mea; ştiam că nu trebuia să cer 
acest lucru şi că nu trebuia să-l mai cer niciodată. 

Dintr-odată, corpul lui Joe s-a ridicat. A deschis gura şi 
parcă viața i-a reintrat în corp cu o forță incredibilă. Doar 
atunci am observat că îngerul lui păzitor era cel care îl 
ridicase. Joe s-a întors spre mine şi mi-a şoptit: 

- Cred că eram în drum spre Rai. 

Apoi a părut că a leșinat. 

Doar atunci am devenit conștientă de sunetele pe care 
le făceau Ruth și vecinii care veniseră grăbiţi şi în acelaşi 
timp i-am auzit pe Christopher şi pe Owen intrând în curte 
şi strigând: 

- Ce s-a întâmplat? 

Când a sosit ambulanțţa, a trebuit să-l convingem pe 
Joe să meargă la spital. În cele din urmă a acceptat și l-am 
urmat cu mașina unui vecin. Câteva ore mai târziu, a venit 
un doctor să mă informeze despre starea lui şi mi-a spus că 
Joe era foarte norocos. Era în comă când a ajuns la spital. 

- Joe trebuie să aibă pe cineva care are grijă de el, a spus 
doctorul, în timp ce se îndepărta. 

Am zâmbit, deoarece eu știam, desigur, că avea pe 
cineva care îi purta de grijă - îngerul lui păzitor - şi că 
Dumnezeu a permis minunea și îl readusese pe Joe la viaţă. 

Joe a rămas două săptămâni în spital. Îi mulțumeam 
mereu lui Dumnezeu pentru minunea de a mi-l fi dat pe 
Joe înapoi pentru încă puţin timp. Nu ştiam cât timp mai 
aveam împreună; dacă erau săptămâni, luni sau poate 
câțiva ani. În sinea mea speram atât de mult că vor fi ani, 
dar ştiam că atunci când va veni timpul, nu mai puteam 
să-I cer lui Dumnezeu să mi-l mai lase pe Joe. 

Lui Joe i se permisese să mai trăiască, dar starea lui de 
sănătate nu se îmbunătăţise. Stătea în pat în majoritatea 
timpului și nu a mai fost în stare să muncească. Situația era 
foarte dificilă. Copiii făceau tot ce puteau pentru a ajuta; 
aveau serviciu cu jumătate de normă încă de la vârsta de 
doisprezece ani și îmi dădeau o parte din câştigul lor. Eu și 

Joe eram totuși hotărâți ca ei să continue şcoala, indiferent 
de circumstanţe și să aibă parte de o educaţie bună. Am 
simţit întotdeauna că am avut de pierdut fiind retrasă de la 

Am observat că poarta casei era destul de ruginită 
şi avea nevoie de un strat proaspăt de vopsea. Într-o 
dimineaţă, când aveam timp liber iar vremea era friguroasă, 
am găsit în magazie o pensulă veche care trebuia curățată 
şi O jumătate de cutie de vopsea neagră şi am început să 
vopsesc poarta. Lucram, când a venit un băiat pe bicicletă 
şi m-a salutat. Era Paul, unul din prietenii de la şcoală 
ai lui Christopher; erau cam de aceeași vârstă, în jur de 
paisprezece ani. 

- De ce nu ești la şcoală? am întrebat eu. 

Mi-a spus că fusese bolnav, dar că acum se simțea 
suficient de bine şi s-a oferit să mă ajute. I-am dat un cuțit 
vechi şi a început să răzuiască vopseaua de pe poartă. A vor- 
bit despre şcoală și pescuit, glumind şi râzând între timp. 
După un timp, am decis că era suficient, i-am mulțumit 
lui Paul și mi-am luat la revedere. Şi-a ridicat bicicleta şi 
a plecat. L-am urmărit când pleca şi am văzut patru îngeri 
în jurul lui. 

Cei patru îngeri păreau să alerge pe lângă Paul, în 
faţa şi în spatele lui; îmi dădeau impresia că încercau să-l 
împiedice să cadă de pe bicicletă. 

- Ce puneţi la cale, îngerilor? am vrut eu să ştiu. 

Nu vedeam niciun motiv pentru care să cadă; mi se 
părea că pedala perfect. Nu l-am văzut pe îngerul lui 
păzitor, dar mi s-a părut puţin ciudat că Paul venise să mă 
viziteze, deoarece nu mai făcuse niciodată aşa ceva. 

Nu m-am mai gândit la acest lucru vreo trei zile. Eram 
afară şi lucram din nou la poartă, când am auzit pe cineva 
venind. M-am oprit din ce făceam, am ieșit în stradă, iar 
acolo era Paul, venind spre mine pe bicicletă. Îngerul lui 

păzitor era în spatele lui. Ştiam că ceva nu era în regulă; Paul 
arăta sănătos şi puternic, dar lumina din jurul lui trebuia să 
strălucească, ceca ce nu se întâmpla. Era diminuată, făcând 
să pară slabă lumina vieţii din jurul lui. Alt lucru pe care nu 
l-am înţeles cra capul lui plecat. 

L-am strigat, iar el şi-a ridicat privirea, mi-a zâmbit și a 
venit în viteză spre mine pe bicicletă. A lăsat-o jos și m-a 
întrebat dacă mă poate ajuta. 

- Da, dar ai întârziat puţin, am răspuns eu râzând. 

M-am dus la magazie pentru a mai aduce o pensulă, 
lăsându-l pe Paul la poartă. 

- Ce nu este în regulă cu el? i-am întrebat pe îngeri în 
timp ce mă îndreptam spre magazie. 

Am auzit mai multe răspunsuri într-un glas, deşi nu a 
apărut niciunul dintre îngeri. 

- Tot ce trebuie să faci, Lorna, este să petreci timpul cu 
Paul. Ascultă-l. 

- Asta nu este o problemă, am spus eu. Sper să găsesc o 
pensulă pentru el. 

Am găsit. Când m-am întors din spatele casei, l-am 
văzut pe Paul stând nerăbdător la poartă, așteptându-mă. 
Strălucea şi nu înţelegeam ce îl făcea să strălucească atât de 
mult acum, când de câteva minute lumina era diminuată. 
Am văzut că era fericit, iar eu eram încântată. Am vopsit 
împreună poarta şi am glumit, discutând tot timpul. El a 
amintit că era ziua lui peste două săptămâni. 

Când a venit timpul să plece, Paul s-a urcat pe bicicletă. 
În timp ce mă uitam la el cum pedala, îi vedeam pe cei 
patru îngeri alergând împreună cu el. Mi s-a părut comic 
și am zâmbit. Hainele celor patru îngeri erau lungi şi lejere; 
alergau cu eleganță și părea că săreau uşor, ca niște bule 
pline cu aer cald. Erau de culoare aurie și străluceau ușor, 
ca nişte lumini ce strălucesc pe apă. Uitându-mă la ei, era 
foarte liniştitor pentru ochii mei. Când nu l-am mai văzut 

pe Paul sau pe ingerii lui, am intrat în curte şi m-am dus 
spre şoproanele din spatele casei. Mi-am chemat îngerii şi 
i-am întrebat ce imi pot spune despre Paul, dar ei nu mi-au 
răspuns. 

Mă gândeam tot timpul la Paul. A doua zi am ieșit la 
plimbare de una singură, în susul străzii, nu departe de 
casă. M-am oprit la poarta care dădea într-un câmp şi 
mi-am chemat îngerii. Credeam că ei nu mă ascultau, dar 
când m-am întors pentru a merge mai departe pe stradă, 
mi-a apărut Îngerul Ilie. 

- Unde pleci, Lorna? m-a întrebat el. Întoarce-te. 

- Era și timpul, am spus eu. Unde ați fost, îngerilor? 

- Lorna, eram cu tine tot timpul, a răspuns Ilie. 

- Îngere Ilie, sunt îngrijorată pentru acel băiat, Paul. 
Ştiu că ceva nu este în regulă cu el. 

- Lorna, a spus lie, tot ce ţi se cere este să fii cu Paul. 

- Ilie, mi-e teamă pentru el, am spus eu. De ce simt 
teamă? Este un copil atât de frumos. 

- Lorna, în unele cazuri, îngerilor li se dă sarcina 
de a încerca, dacă este posibil, să schimbe viitorul unui 
individ, sau al unui grup. Acest lucru îl încercăm cu acest 
copil. Șoptim multor oameni, cerându-le să joace un rol; 
dar puţini ne ascultă şi s-ar putea să nu fie de ajuns. Eşti 
un colac de salvare pentru Paul în acest moment; eşti 
unul din motivele pentru care el este încă aici. Tu asculţi 
întotdeauna, Lorna. Acum du-te şi lucrează la poartă şi îl 
vom face pe Paul să vină la tine pentru a discuta, a râde şi 
a se distra. 

- Poți să-mi spui mai multe, Ilie? l-am rugat eu. 

- Nu, Lorna. Tu singură nu poţi schimba viitorul. Alţi 
oameni trebuie să joace şi ei un rol. 

Acesta era unul dintre acele momente, și am văzut multe 
asemenea, când evenimente neînsemnate pot construi 
împreună un altul important. De aceea, când îngerii te 

atenționează să faci un lucru mărunt, cum ar fi să zâmbeşti 
cuiva, sau să spui cuiva că a făcut o treabă bună, indiferent 
cât de neimportantă pare a fi pe moment - ar trebui să o 
faci! În aparenţă, lucrurile ncimportante se pot dovedi a fi 
vitale într-un plan mai mare al lucrurilor. 

De fiecare dată când icşeam afară pentru a face ceva, 
apărea Paul la poartă. Nu conta ce oră din zi era + dimineața, 
după-amiaza târziu sau seara — întotdeauna apărea pentru 
a ajuta. M-a întrebat dacă să-l invite pe Christopher la 
pescuit de ziua lui. I-am spus că eram sigură că ar fi încântat 
să meargă, dar va trebui să fie duminică - cu o zi după ziua 
de naştere a lui Paul - deoarece Christopher lucra sâmbăta. 
Paul a spus că planul era ca să meargă împreună cu toată 
familia. Era foarte încântat. Mi-a mulțumit pentru că îl 
lăsam pe Christopher să meargă cu ei. I-am spus că trebuie 
să aibă grijă de Christopher, să se asigure că se va întoarce 
acasă cu bine şi să prindă mulţi peşti, astfel încât să-i pot 
găti pentru dejunul de luni. Paul a râs şi a spus că se va 
strădui. 

Când Christopher s-a întors de la şcoală în acea zi, 
i-am spus despre invitația la ziua de naştere a lui Paul. 
Christopher era încântat, a pregătit uneltele de pescuit și 
le-a pus dinainte pe hol. Data următoare când vopseam 
poarta, a sosit Paul. Mai erau doar câteva zile până la ziua 
lui şi era foarte încântat. Am vopsit poarta împreună, iar 
Paul s-a întors fericit acasă. L-am urmărit cum pedala spre 
casă. Nu am văzut nicio schimbare la îngerii lui, erau atât 
de aproape de el, protejându-l, gata să îl prindă. 

Nu l-am mai văzut pe Paul. O zi sau două mai târziu, 
Christopher a descuiat ușa şi a intrat în bucătărie. Era 
foarte supărat şi înainte de a spune un cuvânt, ştiam că era 

despre Paul. 

- Mamă, Paul a murit azi-dimineaţă. A fost un accident 
tragic. Nu pot să cred. Trebuia să mergem la pescuit de ziua 
lui; să mergem acasă la Paul, mamă. 

Eram devastată; părea atât de nedrept. L-am consolat 
pe Christopher și l-am îmbrățișat. I-am spus că trebuie să 
le mai acordăm puţin timp părinţilor lui înainte de a merge 
acolo. 

În seara următoare, Christopher și cu mine ne-am dus 
acasă la Paul; era multă lume care venea și pleca. Tatăl lui 
Paul a vorbit cu Christopher câteva minute, după ce am 
băut o ceaşcă de ceai. Apoi ne-am luat rămas-bun şi am 
plecat acasă. Pe drum, Christopher mi-a spus: 

- Mamă, era atât de ciudat fără Paul; casa părea atât de 
goală. Întotdeauna îmi va lipsi Paul. | 

Ştiu că acei patru îngeri ai lui Paul l-au dus direct în Rai, 
împreună cu geanta de pescuit şi cu undiţa legate de coșul 

din spatele bicicletei. Știu că Paul pescuieşte mult în Rai. 

Probabil la șase luni de la moartea lui Paul, în una 

din tot mai rarele ocazii când Joe se simţea destul de bine 
pentru a se ridica din pat, Christopher, care avea acum 
cincisprezece ani, s-a dus împreună cu Joe la Dublin pentru 
a se întâlni cu Matt, un vechi prieten al lui Joe, într-un local 
din centru. Christopher mi-a spus că localul era întunecat, 
aglomerat și zgomotos. Christopher stătea aproape de tatăl 
său, deoarece oamenii din local deveniseră violenți. Tatăl 
lui l-a întâlnit pe Matt și toți trei au mers prin mulțime 
spre ușă. 

Cineva a împins pe altcineva și s-a iscat o bătaie. 
Christopher a spus că era speriat. Câţiva bărbaţi i-au 
urmărit pe Christopher, Joe şi Matt până în stradă şi au 
început să caute un pretext de ceartă; unul dintre ei avea o 
sticlă spartă în mână. Joe i-a spus bărbatului că ei nu căutau 
ceartă şi au continuat să meargă. Dintr-odată, un bărbat 
a început să îi împingă. Christopher mi-a povestit că era 

foarte înspăimântat. Dintr-odată a simţit puternic prezența 
lui Paul. 

- Mamă, sunt sigur că cra acolo, a susținut Christopher. 
Parcă Paul era cu adevărat acolo, ca tine şi ca mine. I-a 
impins pe acei bărbaţi înapoi, şi pe noi înainte. Simţeam 
cum Paul ne proteja pe mine şi pe tata. Niciodată nu am 
lost atât de speriat din cauza acelor bărbaţi, dar când am 
simţit prezenţa lui Paul, am știut că vom fi în siguranţă. 

l-am spus lui Christopher să-și amintească faptul că 
Paul va fi mereu alături de el atunci când va avea nevoie de 
protecția lui. De multe ori m-am gândit la Paul de-a lungul 
anilor şi îi mulțumesc pentru că l-a protejat pe Christopher 
pentru mine. l-am mulțumit pentru că şi-a amintit că i-am 
cerut să aibă grijă de Christopher. 


În fiecare zi când mă întorc de la cumpărături, îi duc lui 
Joe o ceaşcă de ceai şi stau lângă el pentru a discuta. Într-o 
zi, Joe avea să-mi povestească o întâmplare. Îngerul lui 
păzitor stătea lângă el şi erau mai mulți îngeri care stăteau 
pe pat, uitându-se spre Joe, aşteptând să audă ce are de 
spus. 

- Lorna, nu o să-ţi vină să crezi, a spus el, azi, când erai 
plecată, un spirit de copil a intrat țopăind în cameră. Ea 
avea aproximativ trei ani şi părul lung şi zburlit, castaniu 
deschis. Era murdară, ca şi cum s-ar fi jucat în noroi. Stătea 
chiar acolo unde stai tu şi a spus: „Tată, joacă-te cu mine“, 
apoi s-a întors şi a ieşit din cameră ţopăind. 

Eram încântată şi foarte surprinsă! Ştiam ce însemna 
acest lucru. Urma să avem încă un copil. Întotdeauna 
ne-am dorit un alt copil, dar Ruth avea cam doisprezece 
ani şi, luând în considerare starea de sănătate a lui Joe, era 

ultimul lucru la care mă aşteptam. A fost o minune. Le-am 
mulțumit lui Dumnezeu şi ingerilor mei. 

Joe nu a mai văzut spirite. Era ca şi cum Dumnezeu 
şi îngerii îi permiteau să vadă mai mult, ajutându-l să 
înțeleagă faptul că era ceva mai mult decât un corp. 

Nu i-am spus imediat lui Joe că văzând acel spirit 
insemna că vom mai avea o fiică; ci l-am lăsat să se bucure 
de acest minunat spirit mic. 

- De ce m-a numit tată? a întrebat el cu mirare. 

Am văzut acest mic spirit chiar înainte de a fi însărcinată. 
Era exact aşa cum o descrisese Joe. Odată eram în bucătărie 
și îi făceam lui Joe un ceai, iar când treceam cu tava pe uşa 
bucătăriei, acest lucru mic, această fetiță, a ieşit pe uşa 
sufrageriei. Era atât de frumoasă, iar apoi pur şi simplu a 
dispărut. Când am deschis uşa dormitorului, primul lucru pe 
care l-a spus Joe a fost că fetița a mai fost acolo, strigându-l 
tati şi cerându-i să se joace cu ea. 

De data aceasta i-am spus lui Joe ce însemna acest 
lucru - că Dumnezeu ne trimitea încă o fiică. Lui Joe îi era 
greu să creadă așa ceva. 

- Dumnezeu 'va trebui să toarne o cantitate mare de 
viață în mine pentru a-mi permite să fiu tatăl unui copil. 
Va trebui să facă o adevărată minune! 

Dar la scurt timp după aceea, am aflat că sunt însărcinată. 

Într-o zi stăteam în faţa oglinzii. Îngerii au apărut în 
jurul meu, ca de altfel şi o lumină aurie. Apoi am văzut 
energia vieţii rotindu-se în burta mea - toate culorile, 
albastru, verde, roşu, mov. Vârtejul s a deschis şi am văzut 
un copil ca un fir de praf. Imaginea m-a umplut de emoție 
şi dragoste pentru copilul meu nenăscut. 

După o pauză de doisprezece ani, de când se născuse 
Ruth, am avut nevoie de o perioadă de acomodare cu 
senzaţia de a fi însărcinată. Dăruisem toate lucrurile de 
care are nevoie o mamă pentru un copil, aşadar, îngerii 

aveau mult de muncă pentru a mă ajuta - trebuiau să 
şoptească mult la urechile oamenilor. Dar până când s-a 
născut fiica mea Megan în 1996, aveam tot ce îmi trebuia 
pentru un nou-născut şi le eram foarte recunoscătoare 
îngerilor şi tuturor celor care i-au ascultat. 

Câteodată este foarte clar pentru mine că îngerii au 
lucrat din greu. În acel an, de Crăciun aveam din nou foarte 
puțini bani. Într-o seară, chiar înainte de Crăciun, stăteam 
la masa din bucătărie şi luam cina, când s-a auzit o bătaie 
în uşă. Christopher a mers să răspundă, apoi s-a întors 
ajutând un străin să ducă o cutie imensă. 

Christopher l-a prezentat pe bărbat ca fiind părintele 
Tom, unul din preoții de la şcoala lui. 

- Sper să nu mă consideraţi un musafir nepoftit, ne-a 
spus părintele Tom. Catedra de gospodărie a fost de acord 
să doneze toate produsele de Crăciun pregătite de elevi unei 
familii din Maynooth şi am auzit că aveţi nevoie. În Ajunul 
Crăciunului mă voi întoarce cu un curcan gătit şi cu şuncă. 
Nu vă faceţi griji. Nimeni nu ştie unde ajunge mâncarea. 
De aceea am venit singur și speram să fie Christopher aici 
pentru a mă ajuta să aduc înăuntru cutia. 

l-am mulțumit și l-am invitat la o ceaşcă de ceai. În 
timp ce făceam ceaiul, părintele Tom, Joe și copiii au 
început să scoată mâncarea din cutie. Era tot ce te puteai 
gândi; era atâta mâncare, toată gătită în casă. Nu-mi venea 
să cred! Am făcut ceaiul şi le-am mulţumit lui Dumnezeu 
şi îngerilor. Când i-am întins părintelui Tom ceașca de ceai 
şi am tăiat una din delicioasele tarte cu mere, am aruncat o 
privire spre copiii mei, văzând lumina din ochii lor. 

- De unde aţi știut? l-am întrebat eu pe părintele Tom, 
întorcându-mă spre el. 

Părintele Tom a spus că doar a auzit că aveam dificultăți, 

dar nu ştia mai multe. M-am uitat peste masă la Joe; dădea 


305 


LORNA BYRNE 


din cap. Ştiam că nu dorea să-i spună părintelui Tom 
despre gravitatea bolii lui. 

- Mulţumesc pentru că ați ascultat de îngerii voştri, 
am spus eu. Şi mulţumiri elevilor din clasa de gospodărie 
din partea noastră pentru că au adus abundență în casa 
noastră. 

În Ajunul Crăciun, părintele Tom a sosit acasă la noi 
cu cel mai mare curcan pe care l-am văzut vreodată, la 
fel şi cu o minunată şuncă. Stând lângă foc în acea zi de 
Crăciun, Joe s-a întors spre mine şi a spus că se simţea 
îngrozitor pentru că nu putea să ne asigure cele necesare 
mie și copiilor. 

- Nu este vina ta că ai fost bolnav de-a lungul anilor, am 
spus eu uitându-mă la el. Am încercat să-l consolez. Nu ai 
vrut tu să te îmbolnăveşti. Nu are niciun sens să vorbeşti 
astfel. 

Joe spusese acest lucru de multe ori şi am auzit aceleaşi 
vorbe adesea de-a lungul anilor de la oamenii care erau 
bolnavi. Deşi boala nu este din vina lor, se simt ruşinaţi, ca 
o pacoste şi o povară pentru familiile lor. 

- De ce eşti atât de supărat astăzi? îl întrebam eu uneori 
pe Joe. 

- Nu sunt supărat pe tine sau pe copii, îmi răspundea el 
de fiecare dată, sunt supărat pe mine însumi că sunt bolnav 
şi nu sunt în stare să am grijă așa cum trebuie de tine şi de 
copii. Nu pot face nimic. 

I-am zâmbit lui Joe în timp ce stăteam lângă foc în acel 
Crăciun şi l-am asigurat: 

- Când te simți bine, lucrezi în grădină până la epuizare, 
iar când faci curat în bucătărie, mă bucur de asta atunci 
când vin de la cumpărături. Faci tot ce poţi. Eu şi copiii te 
iubim foarte mult. 

Mihail îmi spune cine este cu adevărat 


Într-o seară mă simțeam împovărată. Mă rugam 
întruna, implorându-L pe Dumnezeu să facă minuni 
pentru oamenii care îmi ceruseră ajutorul. Era târziu, în 
casă era linişte, copiii dormeau, iar eu voiam să mă duc la 
culcare, lăsându-l pe Joe să bea o ceaşcă de ceai lângă sobă. 
Am aprins lampa de pe noptiera care era în partea de pat a 
lui Joe. Mă rugam stând cu pernele la spate, cu genunchii 
strânşi și cu faţa în palme. 

Nu ştiu cât timp a trecut, când mi-am auzit strigat numele. 
Strălucitor ca întotdeauna, Îngerul Mihail stătea lângă 
lampă, de cealaltă parte a patului. Dar arăta diferit. 

Îngerul Mihail se îmbracă întotdeauna în funcţie de 
mesajul pe care îl transmite — așa mă ajută să-l înţeleg. În 
acea seară arăta ca un prinţ. Purta o coroană de aur; talia 
îi era încinsă cu o centură aurie şi neagră, iar mantia lui 
albă şi aurie îl învăluia până deasupra genunchilor. Ținea 
în mână un sul. Avea părul lung până la umeri, care părea 
mișcat de o adiere de vânt. Purta sandale ale căror curele 
se încrucişau până la genunchi, iar deasupra fiecărui 
picior era câte un crucifix. Ochii lui albaştri ca safirul erau 

strălucitori şi avea un zâmbet divin. Strălucea incredibil de 
puternic. 

- Lorna, Dumnezeu îţi aude toate rugăciunile, a spus 
Mihail. la un creion şi o hârtie din sertar. Am un mesaj 
pentru tine, o rugăciune de la Dumnezeu. 

Am făcut aşa cum mi-a spus şi m-am ridicat în pat cu 
hârtia şi creionul în mână. Mihail a deschis sulul şi a citit 
aceste cuvinte: 


Rugăciune pentru Îngerii Tăi Vindecători, 

Adusă vouă de Arhanghelul Mihail de la Dumnezeu. 
Revarsă-ţi Îngerii Vindecători 

Și oștile cerești asupra mea, 

Și asupra celora pe care îi iubesc. 

Lasă-mă să simt raza Îngerilor Tăi Vindecători asupra mea, 
Lumina Mâinilor Tale Vindecătoare. 

Voi lăsa să înceapă Vindecarea Ta, 

În orice fel ţi-o acordă Dumnezeu, 

Amin. 


Când Mihail a terminat de citit sulul, i-am cerut să-l 
mai citească o dată, dar mai rar, deoarece îmi era greu să-l 
scriu în totalitate. Limbajul mi s-a părut puţin ciudat. Nu 
era genul de limbaj cu care eram obișnuită, dar aşa mi s-a 
transmis. Îngerul Mihail mi-a zâmbit, apoi a întins mâna și 
m-a atins pe frunte cu degetul. 

- Scrie acum, Lorna, a spus el. 

Când Îngerul Mihail a citit din nou sulul, n-am mai 
avut nicio problemă să scriu fiecare cuvânt al rugăciunii. 
Vorbele pe care le-am scris aici sunt exact cele care mi-au 
fost transmise, chiar dacă nu sună corect pentru noi. 

- Dă această rugăciune tuturor celor care vin să te vadă. 
Ţi-a fost dată de Dumnezeu, mi-a spus Mihail. 

Le-am mulțumit lui Mihail şi lui Dumnezeu, pentru 
mine și pentru cei care vor beneficia de această rugăciune. 

Mihail şi-a plecat capul şi a dispărut. 

De prima dată când l-am văzut pe Mihail în dormitor, 
în Old Kilmainham, cu mulți ani în urmă, am ştiut că era 
diferit; că era o forță foarte puternică, mai puternică decât 
a majorității celorlalți îngeri. Când aveam cam paisprezece 
ani, mi-a spus că este un arhanghel, dar că nu trebuia să 
spun nimănui acest lucru. Doar în acea seară, când mi-a 
dat rugăciunea de la Dumnezeu pentru a o împărtăşi şi 
mi-a spus să scriu: „Adusă vouă de Arhanghelul Mihail de 
la Dumnezeu“, am ştiut că mă pot referi la el în acest fel. 

Câteodată când Arhanghelul Mihail apare, el străluceşte 
aproape ca şi cum ar sta în mijlocul soarelui. În acele 
momente, lumina e orbitoare și sunt nevoită să-l rog să 
o diminueze. Strălucirea lui arată că Mihail este o forță 
puternică, dincolo de înţelegerea noastră și asemenea 
soarelui, dă viață planetei. 

Mihail mi-a spus că arhanghelii sunt asemenea 
generalilor printre îngeri; ei au putere peste îngeri și suflete 
şi toți îngerii îl ascultă. Ei trimit îngeri în toate. părțile 
universului, pentru a face voia lui Dumnezeu şi a transmite 
mesajele Lui. 

Sunt mulţi arhangheli, mai mulți decât ni se spune 
în mod tradiţional, iar Mihail este unul dintre cei mai 
importanţi. Aşa cum Mihail este arhanghelul soarelui, 
Gabriel este arhanghelul lunii. Toţi arhanghelii sunt uniţi 
între ei: îngerii stau în jurul tronului lui Dumnezeu și sunt 
o forță puternică, apărând cerurile şi păstrând ordinea în 
procesul creaţiei. 

În ziua următoare i-am spus lui Joe că Arhanghelul 
Mihail mi-a dat o rugăciune de la Dumnezeu. Joe a 
început să o transcrie pe coli de hârtie, pentru a o putea 
da oamenilor care veneau căutând ajutor. Mai târziu, un 

prieten s-a oferit să-mi tipărească rugăciunea. Până în 
ziua de azi, încă mai dau acea rugăciune tuturor celor care 
imi cer ajutorul, iar mulţi oameni mi-au spus că „ingerii 
vindecători“ i-au ajutat, ca răspuns la rugăciune. 

Toţi îngerii tac vindecări, dar există un grup special 
de îngeri numiţi „îngeri vindecători“ care sunt chemaţi 
de îngerii păzitori, atunci când este necesară vindecarea, 
Sunt literalmente milioane de îngeri vindecători - de 
toate formele şi mărimile —, iar Dumnezeu trimite îngeri 
vindecători în lume tot timpul. Tot ce trebuie să facem este 
să le cerem ajutorul. 

Trebuie să ne amintim întotdeauna că vindecarea se 
va petrece în felul în care Dumnezeu ştie că este mai bine 
pentru noi. Câteodată am putea să nu ne dăm seama că 
vindecarea s-a produs deoarece ar putea să nu fie cea pe 
care am cerut-o — ar putea fi vindecare emoţională sau 
spirituală în loc de una fizică. Trebuie să fim atenţi la ce 
fel de vindecare este, pentru a o recunoaşte atunci când 
s-a produs. Adesea vindecarea poate părea neînsemnată - 
poate cineva care a fost deprimat mult timp zâmbeşte sau 
râde; poate cineva care are o suferință fizică se simte mult 
mai bine; sau poate o mamă care a fost stresată ori nu făcea 
faţă situaţiei se simte dintr-odată fericită. 

Câteodată, aceşti îngeri vindecători comunică prin 
intermediul copiilor. Un copil se poate întoarce şi să-i 
spună ceva important mamei sau unui alt adult, ceva care 
îi ajută să înţeleagă de ce lucrurile sunt aşa cum sunt şi cum 
să le îmbunătăţească. 

Într-o dimineaţă, în vara următoare, au venit la mine 
o mamă şi fiica ei. Fiica, Sophie, care avea puţin peste 
douăzeci de ani, avea dureri constante în braţ şi prin corp, 
provenite de la un accident. Doctorii făcuseră tot ce le 
stătuse în putinţă. Ea suferea de aceste dureri de câţiva 
ani, iar mama ei era foarte îngrijorată. Sophie a insistat să 

vorbesc mai întâi cu mama ei, iar ea a rămas să citească o 
revistă pe hol în timp ce discutam. 

Am petrecut aproximativ jumătate de oră cu mama ei, 
iar la sfârşit m-am rugat pentru ea, am binecuvântat-o şi 
le-am cerut îngerilor vindecători să vindece orice aspect 
al vieții ei. l-am dat de asemenea rugăciunea pentru 
îngerii vindecători. Am condus-o pe mamă în hol, unde 
aştepta Sophie şi imediat am ştiut că îngerii fuseseră acolo. 
Atmosfera era mult mai luminoasă şi caldă, iar aerul se 
rotea cu ceea ce numesc eu adierea îngerilor vindecători. 
Am zâmbit, ştiind ce s-a întâmplat. 

Sophie adormise pe scaun. Mama ei a trezit-o cu blân- 
deţe, iar ea s-a uitat uimită la noi. 

- Nu mai am nicio durere, a exclamat Sophie dintr-odată 
şi a zâmbit. Toată durerea a dispărut! 

Sophie s-a ridicat în picioare în timp ce vorbea şi se 
mișca mult mai uşor decât înainte, îndoindu-şi braţele și 
picioarele, verificând dacă îi dispăruse durerea. 

Era ca un copil fericit. Râdea încântată că se putea 
mişca fără dureri. 

- Mă simt minunat, Lorna. Am visat că m-ai adormit şi 
în timp ce dormeam, o mulțime de îngeri m-au înconjurat 
şi m-au atins. M-au vindecat. 

Am invitat-o în micuța mea cameră pentru a o bine- 
cuvânta şi pentru a-l mulțumi lui Dumnezeu şi îngerilor 
pentru că o vindecaseră. Nici măcar nu-i dădusem rugăciunea 
şi deja îngerii vindecători îşi făcuseră treaba. 

Câteodată, oamenii îmi spun că ei cred că eu am o 
legătură specială cu Dumnezeu şi cu îngerii și că dacă 
îmi cer să mă rog pentru ceva, dorinţa li se va împlini. 
Câteodată mă înspăimântă că oamenii au atât de multă 
încredere în mine. Mă tem că Dumnezeu nu va îngădui 
întotdeauna vindecarea pe care o cer, deoarece ea nu e 
menită să se întâmple. Știu că Dumnezeu întotdeauna 

asigură o vindecare, dar câteodată oamenii nu recunosc ce 
primesc, deoarece nu este ceea ce aşteptau ei. 

Primesc telefoane de la părinți care mai fuseseră cu 
copilul la mine și mă rugaseră să mă rog pentru el, deoarece 
trebuia operat în acea zi. Ei îmi spun că îl binecuvântează 
pe copil, la spital, în fiecare zi cu acea rugăciune, sau că el 
însuși o citeşte. Știu un copil care a ţinut rugăciunea sub 
pernă tot timpul cât a stat în spital. De asemenea, primesc 
telefoane de mulțumire pentru mine şi îngeri, spunând că 
vindecarea s-a produs. 


Într-o dimineaţă de duminică, când abia mă întorsesem 
de la liturghie, împreună cu copiii, am auzit o bătaie în uşă. 
Când am deschis uşa, am fost surprinsă să văd o doamnă în 
vârstă în prag. Și-a cerut scuze că îndrăznise să vină în ziua 
de duminică. Plângea, iar mie mi-a fost foarte milă de ea. 
Am invitat-o să intre. Era bătrână şi bolnavă; era pe moarte 
şi se temea că o să moară în chinuri. Îşi dorea o minune de 
la Dumnezeu. M-am rugat pentru ea, am binecuvântat-o 
şi i-am dat rugăciunea vindecătoare. A plecat simțindu-se 
mult mai fericită. După aproximativ şase săptămâni, a venit 
din nou pe neaşteptate. S-a scuzat şi a spus că mă va reţine 
doar un minut. 

- Dumnezeu a făcut o minune, mi-a spus ea. Stăteam 
pe canapeaua din bucătărie şi mă simţeam rău, când din- 
tr-odată am simțit linişte și pace în cameră. Mi-am ridicat 
privirea şi în mijlocul camerei se afla un înger. Era complet 
îmbrăcat în alb şi părea să plutească; îngerul strălucea 
puternic și mi-a zâmbit. În clipa următoare a dispărut. 

Pentru ea era de ajuns, trăise minunea. Dumnezeu i 
ingăduise să vadă îngerul şi îi dăruise liniştea sufletească; 

alungând frica de moarte. Bătrâna mi-a spus că ştia că va 
muri din cauza bolii ei, dar până atunci avea să-și trăiască 
viaţa din plin, se va bucura de ea și le va arăta celor din 
familia ei cât de mult îi iubea. 

- Acum ştiu că există un loc numit Rai, Lorna, deoarece 
am văzut un înger, a continuat ea. Nu îmi mai este frică de 
moarte. Ştiu că un înger va fi aici pentru mine. Când va 
veni timpul, acel înger îmi va lua sufletul şi va lăsa în urmă 
acest corp zbârcit şi bătrân, care nu mai serveşte nimănui, 
nici măcar mie. Aşadar, nu îmi este frică de moarte - şi asta 
este o minune! 

Îmi aduc aminte că am zâmbit la felul în care a spus 
acest lucru. 

Nu se mai temea și lucrul minunat era că, într-un fel, 
abia aştepta ziua în care îngerul va veni pentru a-i lua 
sufletul, când corpul ei fizic va muri. 

- Nu ar fi frumos, m-a întrebat ea, dacă într-o zi, când 
vine clipa, voi veni eu însămi ca un înger pentru a lua în 
Rai sufletele celor din familia mea pe care îi iubesc atât de 
mult? 

Doamna în vârstă strălucea din interior şi avea un 
zâmbet minunat pe buze. Am spus o rugăciune împreună 
şi a plecat. Nu am mai văzut-o niciodată. 

Un lucru pe care trebuie să ni-l amintim întotdeauna 
este că îngerii pe care îi trimite Dumnezeu din ceruri pot să 
ne ajute cu adevărat, dacă le permitem acest lucru, dacă ne 
deschidem inima şi le îngăduim îngerilor să intre în viața 
noastră. Nu trebuie să ne temem; nu avem niciun motiv 
să o facem. Ne este teamă din cauză că nu-i înțelegem pe 
ingeri; ne temem pentru că nu Îl înţelegem pe Dumnezeu. 
Amintiţi-vă întotdeauna că un înger nu vă va face niciodată 
rău; niciun înger nu mi-a făcut rău mie şi vă asigur că nu 
vă va face nici vouă. 

x 

Într-o duminică, eram în munţii Dublin, în apropiere 
de Sally Gap, împreună cu Megan, care avea aproximativ 
doi ani. Eram departe de drum, într-o zonă pustie, destul 
de întinsă, plină de iarbă şi mici pietre răspândite prin jur. 
Când am început să coborâm mica pantă, au apărut mai 
multe pietre, iar apoi, mai departe, pietrele au devenit mai 
mari şi panta foarte abruptă - era mai mult o râpă, unde 
creşteau nişte copaci. De pe marginea prăpastiei, vedeam 
un lac frumos. Lacul era între munți, cu o casă mare pe mal 
şi vedeam căprioare păscând în depărtare. 

După ce am mai coborât puţin, m-am așezat pe o 
stâncă, iar Joe şi Ruth au mers mai departe, împreună cu 
Megan. Mă uitam la ei cum se ţineau de mână, cu Megan 
în mijlocul lor. M-am întins pe stâncă şi am închis ochii 
pentru câteva minute, stând la soare. Chiar dacă era puţin 
rece, simțeam căldura soarelui, iar stâncile erau calde. După 
puţin timp, i-am auzit venind pe Joe, Ruth şi Megan, am 
deschis ochii şi m-am ridicat. M-am uitat spre cărare, dar 
încă erau în afara câmpului meu vizual. Cu cât se apropiau, 
o vedeam pe Megan în mijloc, Joe era în dreapta, iar Ruth 
în stânga ei, ridicând-o pe sora ei mai mică și legănând-o în 
aer. Megan râdea şi se simţea minunat, țopăind cu ajutorul 
tatălui şi al surorii ei mai mari. 

Ce s-a întâmplat în continuare m-a umplut de încântare: 
a apărut îngerul păzitor al lui Megan. Părea să sară prin ea 
şi țopăia la aproximativ trei picioare în faţa ei. Îngerul 
păzitor al lui Megan arăta ca o fată, cu ochii mari și căprui. 
Era atât de strălucitoare și frumoasă; era desculţă și, 
desigur, nu atingea pământul. Părea să aibă opt ani, avea 
părul împletit, lung şi închis la culoare, legat cu şnururi 

din picle portocalie, roşie şi verde. Avea o pană roșie în păr, 
iar în mijlocul frunţii avea o lumină de forma unei stele. 
Pentru un scurt moment, cred că am văzut aripi. Purta o 
tunică fără mâneci, de culoare auriu-deschis, fără o formă 
anume. Îngerul păzitor al lui Megan strălucea; mișcările ei 
erau graţioase, ca ale unei pene. 

Apoi acest frumos înger păzitor a sărit iar în corpul 
lui Megan şi a dispărut. Nimeni altcineva nu i-a observat 
prezenţa şi toți trei şi-au continuat drumul spre mine, pe 
cărare. 

Îngerul păzitor al lui Megan arată foarte diferit de 
ceilalți îngeri ai copiilor mei — nu sunt copilăroși, dar acest 
înger era, şi cred că acest înger păzitor va creşte odată cu 
Megan. Gândindu-mă în urmă, îmi amintesc de primul 
cuvânt al lui Megan, care nu a fost „mama“ sau „tata, ci 
un cuvânt pe care nu l-am mai auzit. I-am spus lui Joe că 
îngerii îmi spuneau numele îngerului ei păzitor şi le-am 
cerut îngerilor să mi-l spună pe silabe pentru a-l putea scrie 
pentru Megan, astfel încât să îl poată avea când va creşte. 


a păi 
Era 


Când lucrez pe lângă casă, în grădină sau chiar când mă 
duc până la magazin, întotdeauna mă rog în gând. Într-o 
seară lucram din greu acasă, aşa cum o fac multe mame; 
casa era doar a mea, mai mult sau mai puțin, iar Joe şi 
Megan dormeau duși. Ruth ajuta o prietenă să aibă grijă de 
un copil, Owen era la joacă, iar Christopher era acasă la un 
prieten, în partea cealaltă a oraşului. Era întuneric afară, 
dar pe fereastră vedeam stâlpul de iluminat din colț. Mă 
bucuram de linişte, fiind singură, dar nu în totalitate. Am 
observat liniştea din aer, schimbarea timpului care începea 
să se oprească; am auzit un sunet. M-am uitat la mâinile 

mele și am observat energia din jurul lor, care pâlpâia şi 
strălucea. Această energie este mereu acolo, dar câteodată 
devine mai puternică şi mai strălucitoare chiar înainte de a 
apărea un înger. Nu este întotdeauna așa; câteodată nu bag 
de seamă nimic şi lucrurile se întâmplă pur şi simplu. 

Am ieşit din bucătărie cu un prosop în mână şi am dat 
peste un înger alb în hol. Mi-a spus să vin în sufragerie, 
apoi a dispărut. Când am deschis uşa sufrageriei, am văzut 
alt înger, mult mai puternic şi excepțional de frumos, 
stând lângă fereastră. Mi-a zâmbit; era foarte diferită de 
orice înger pe care îl văzusem vreodată. Îmbrăcămintea 
ei era uluitoare - roşu ca focul şi auriu - nu am mai văzut 
o asemenea îmbrăcăminte. Pe cap, avea o coroană splen- 
didă, iar din centrul coroanei curgeau peste tot corpul 
milioane de fire împletite, subțiri precum mătasea. Fiecare 
împletitură avea diamante şi safire de toate culorile. Acest 
înger frumos avea aripi orbitoare, ca flăcările, care pulsau 
constant, şi nestemate printre pene. Vedeam toate aceste 
detalii splendide şi totuşi îmi este greu să descriu acest 
uimitor înger. Era unică, perfectă în orice fel; fiecare parte 
a ei părea vie. Era atât de orbitoare, a trebuit să-mi iau 
privirea de la ea, deoarece ochii nu puteau suporta atâta 
frumuseţe. 

Faţa ei sclipea plină de viaţă. Era perfectă; ochii ei albaş- 
tri străluceau ca soarele, dar de miliarde de ori mai mult. 
Cum poţi descrie aşa ceva în cuvinte? Tot ce pot spune 
este că atunci când m-am uitat în ochii ei, atâta blândeţe, 
compasiune, pace și multă dragoste radia din ei! Ştiu că 
acest superb înger care stătea în faţa mea putea vedea totul. 
Era ca şi cum cunoştea fiecare particulă din univers - ceva 
complet dincolo de înţelegerea noastră umană. 

Tremuram; eram în prezența unei asemenea forțe. Mi 
s-a permis să simt această putere şi să o recunosc. Mai 

era un înger care stătea în spatele meu, pe partea dreaptă. 
Mi-am dat seama că era acolo doar când mi-a vorbit. 

- Lorna, mai intră puţin în cameră. 

Am mai făcut câţiva paşi, fără să-mi iau ochii de pe 
frumosul înger care era în faţa mea. Eram conștientă de 
ușa care se închidea în spatele meu. Minunatul înger s-a 
indreptat spre mine. 

- Lorna, nu te teme, mi-a spus cu un zâmbet. 

În acel moment am simţit atât de multă pace şi bucurie. 

- Ştii cine sunt, Lorna? m-a întrebat. 

- Nu, am răspuns eu. 

- Sunt Regina Îngerilor. 

- Vrei să spui că eşti Maica lui Dumnezeu? am întrebat 
eu. 

Eram şocată, dar la un alt nivel ştiam cu cine eram, 
sufletul meu ştia, dar partea mea umană era şocată. 

- Da, Lorna, a răspuns ea, Sunt Regina Cerului, Regina 
tuturor Îngerilor, Regina tuturor Sufletelor. Lorna, nu te 
teme. Pune-mi întrebarea pe care o ai în minte. 

- Regină a Îngerilor, am spus eu, te-am văzut de multe 
ori. Tu eşti mama pe care am văzut-o în cer cu un copil. 
Îmi aduc aminte că atunci când eram mică, mă dădeam în 
leagăn în Ballymun, iar îngerii mi-au arătat chipul ei. 

- Da, Lorna, ai dreptate, a spus ea. 

- Adevărata mea dorinţă este ca tu, Maica lui Dumnezeu, 
să apari pentru a te vedea întreaga lume. Plângeam. Pentru 
ca toată ura şi războaiele să se oprească. Pentru ca toată 
durerea, foametea şi toată distrugerea cauzată de războa- 
ie — care se poartă pentru lucruri materiale, pentru religie, 
pentru putere - să înceteze. Mă uitam la ea, rugătoare, cu 
lacrimi în ochi. Lumea are nevoie de o minune. 

- Lorna, voi atinge inimile oamenilor. Într-o zi voi 
apărea şi întreaga lume mă va vedea, așa cum mă vezi tu 
acum. 

Regina Îngerilor mi-a zâmbit atât de frumos, ochii ei 
radiau iubire, iar lumina care O înconjura ca nişte flăcări a 
venit spre mine şi m-a atins, luându-mi toată tristeţea. 

Am întrebat-o dacă o voi mai vedea şi a spus că da. Apoi 
a dispărut. 

Cred că acest lucru se va intâmpla. Regina Îngerilor 
a mai apărut oamenilor în trecut şi continuă să apară în 
diferite locuri şi astăzi, dar numai unor grupuri mici. Cred 
că într-o zi Regina Îngerilor va apărea pentru toată lumea, 
nu doar pentru câţiva oameni, şi nu va apărea doar pentru 
un moment, ci va rămâne un timp, pentru ca lumea să o 
vadă şi să O recunoască. Va veni pentru a face dovada de 
care are nevoie omenirea, în slăbiciunea ei — şi acesta va fi 
începutul unei schimbări majore pentru rasa umană. 

Un spirit rău se arată 


Uneori, Satana intră în viaţa unei persoane cu voia 
acesteia. Acest lucru se poate întâmpla din cauza unei 
rele intenţii, din cauza sentimentelor de mânie sau gelozie 
sau din cauza percepţiei asupra vieţii, pe care o consideră 
nedreaptă. De exemplu, Satana intervine frecvent între. 
persoane atunci când acestea sunt implicate într-un litigiu 
care vizează o proprietate sau un testament. Măsura în care 
diavolul poate întuneca un suflet variază; influenţa lui îi 
poate dărui unui individ ceea ce pare a fi, din exterior, o 
viață minunată, însă vieţile celor din jurul acestuia vor fi 
afectate; în cele din urmă, în cazul în care nu se ia nicio 
măsură, sufletul persoanei implicate va fi distrus. 

Creşterea spirituală este singura cale prin care îl putem 
îndepărta pe diavol, prin reconectarea cu Dumnezeu şi cu 
îngerii, prin iubirea şi compasiunea lui Dumnezeu, pe care 
le primim înapoi în suflet. Când îi veţi ruga, îngerii vă vor 
ajuta. Nici măcar nu este nevoie ca acest ajutor să fie cerut 
de persoana afectată: un membru al familiei sau un prieten 
se poate ruga pentru ajutor, şi am văzut multe cazuri în care 
acest lucru a funcționat şi este bine să vi-l amintiţi atunci 
când întâlniți răul în viaţa voastră: rugăciunea oricărei 

persoane, indiferent de religia acesteia sau de mediul din 
care provine, poate schimba semnificativ situaţia. 

Oamenii pot creşte spiritual şi fără să-şi dea seama, fără 
să observe acest lucru. Poate că o anumită persoană s-a 
rugat pentru ei. Poate că ei înşişi s-au rugat când au fost 
copii şi, după ani de zile, spiritul le va fi trezit. Am cunoscut 
o mulţime de oameni care au trecut prin așa ceva. 

De-a lungul anilor, am fost vizitată de multe persoane 
care, într-o anumită măsură, se aflau sub influenţa dia- 
volului, iar eu am ştiut acest lucru, deoarece Satana nu se 
poate abține să nu-şi facă simțită prezenţa. 

Odată am fost vizitată de un om de afaceri irlandez de 
succes. Mi-a spus că nu ştia de ce anume se afla acolo şi 
că un prieten îl convinsese să vină - deși a admis că abia 
după doi ani se lăsase convins să mă viziteze. Mi-a zis că 
făcuse nişte lucruri îngrozitoare. Mi-a mărturisit că nu se 
gândise niciodată la faptul că acțiunile sale i-ar putea afecta 
pe ceilalți; din punctul lui de vedere, contau doar două 
lucruri - el şi banii. 

Cu toate astea, ceva se întâmpla cu el. Vechii lui prieteni 
nu-l mai plăceau, iar familia nu mai voia să audă de el. 
Eu ştiam însă că cineva se ruga pentru el şi că acesta era 
motivul pentru care venise să mă vadă. M-a întrebat de 
ce nu avea nicio remușcare. Cumva, într-un fel, ştia că 
procedase greşit; ştia că ar fi trebuit să aibă remușcări, dar 
nu ştia cum anume să o simtă. Își dorea să se poată simți 
vinovat şi să-şi recapete prietenii şi familia. 

Bărbatul stătea cu braţele încrucişate la masa mea din 
bucătărie şi mi-a spus că dorea să se schimbe, să fie altfel. 
Deşi ţinea capul plecat, am văzut că avea lacrimi în ochi. 
Apoi mi s-a arătat duhul cel rău al Satanei. 

Bărbatul şedea adus puţin de spate la masă, cu capul pe 
braţele încrucişate, am văzut înălțându-se un chip strâmb, 
care părea să-i iasă din piept, din adâncul fiinţei sale şi care 

şi-a întors capul într-o parte. Omul de afaceri era perfect 
nemișcat, de parcă nu-şi dădea seama ce se întâmpla. 
Chipul distorsionat, fața răului, m-a privit şi a chicgtit. De 
data aceasta, ca și în alte situații în care am văzut spiritul 
rău din oameni, duhul părea să-mi spună: 

- Aproape că te-am păcălit de această dată. Era cât pe 
aci Să scap! 

Din cine ştie ce motiv pe care nu reușesc să-l înțeleg pe 
deplin, spiritele rele nu pot rezista să nu se arate şi, atunci 
când acestea mi se arată, ştiu că Satana a pierdut din nou și 
că Dumnezeu și îngerii au câștigat. 

M-am rugat deasupra lui, l-am binecuvântat şi apoi i-am 
dat o hârtie pe care era scrisă rugăciunea vindecătoare, pe 
care a pus-o în portofel. În următoarele câteva luni, m-am 
rugat mereu pentru el. 

După aproape un an de zile, mi-a dat un telefon. Mi-a 
spus că viaţa lui se schimbase și că, de fapt, începuse să 
se schimbe imediat după ce plecase de la mine, doar că îi 
fusese teamă să recunoască acest lucru. A încercat să se 
revanşeze față de cel puţin câţiva dintre oamenii pe care 
ii rănise. Mi-a zis că afacerea îi mergea bine, dar că acum 
o conducea într-un mod cinstit şi că spera că nu zăbovise 
prea mult în a ne mulțumi mie, lui Dumnezeu și îngerilor. 
I-am adus aminte să le ceară îngerilor ajutor în continuare 
şi să nu uite să le mulțumească întotdeauna, pentru orice 
lucru, indiferent de cât de mărunt ar fi fost. Şi în ziua de 
astăzi mă rog pentru el. 


Intr-o zi, când mă îndreptam spre Maynooth să-mi fac 
cumpărăturile, traversând strada principală, am auzit o 
voce, 

- Lorna, mergi mai incet, mi-a spus. 

Lângă mine nu am văzut nimic altceva în afară de o 
lumină, dar am ştiut că era vocea lui Mihail. 

- Hai să o luăm pe această străduță, ca să putem vorbi 
în linişte. 

Am făcut la dreapta chiar pe străduţă şi am mers până 
când am fost sigură că nu pot fi văzută din drum şi atunci, 
după cum mă aşteptam, Mihail a apărut într-o formă 
umană - ei bine, semăna izbitor cu un om, cu excepţia 
faptului că mi s-a părut că arăta prea bine. Când l-am privit 
în ochi, am văzut îngerul din el. 

- În drumul tău spre Maynooth, vrem să traversezi încet 
canalul Bridge, a spus el, şi să priveşti în jos, în depărtare, 
de-a lungul acestuia. 

- Ce s-a întâmplat? am întrebat eu. Spune-mi înainte să 
traversez podul. 

- Lorna, mi-a spus Mihail, în acest moment nu ești 
conștientă de sufletul unui bebeluş, de sufletul unui copil 
care a fost conceput, dar care nu s-a născut încă. În 
momentul în care vei traversa podul, se va crea o legătură 
între sufletul tău și cel al copilului. De asemenea, vei fi 
conştientă de prezența mamei, dar o vei percepe foarte slab, 
ca pe o stafie. 

Am simţit că mi-a vorbit ca şi când aş fi fost un copil, ca 
şi cum nu aș fi înţeles. | 

- Mihail, acum sunt și eu mamă, sunt o femeie în toată 
firea, i-am răspuns eu. Nu înţeleg ce se petrece, dar accept 
legătura dintre mine şi acest mic suflet. Vom traversa podul 
împreună? 

- Nu, Lorna. Trebuie să traversezi podul singură. 
Mergi încet; pe pod se va afla un alt înger care te va ajuta 
să înţelegi şi să cunoşti sufletul bebeluşului care creşte în 
pântecele mamei sale. Fă orice îţi va cere îngerul. De fiecare 
dată când vei traversa podul, acest înger te va aştepta şi 

te va însoți într-o bună parte din călătoria ta. Legătura ta 
cu sufletul bebeluşului va deveni mai puternică odată cu 
trecerea lunilor. 

Ne-am întors din nou pe alee şi, când ne-am apropiat 
de drumul principal, Îngerul Mihail a dispărut. Am privit 
în direcția podului de peste canal și am văzut un înger care 
mă aştepta. Era înalt, zvelt, elegant, radios şi alb ca zăpada. 
Am mers încet, aşa cum îmi spusese Mihail, şi când am 
păşit pe pod, am simțit legătura cu acel sufleţel. 

Îngerul se afla la mijlocul podului şi, când am ajuns 
lângă el, m-am oprit. M-a privit cu mare dragoste şi 
blândeţe. 

- Numele meu este Arabia, mi-a spus el. 

Îngerul Arabia mi-a atins mâna, iar eu m-am întors 
ca să privesc în jos, de-a lungul canalului. Totul era ca 
de sticlă; nimic nu părea să se miște, întocmai ca într-o 
fotografie. Mi s-a permis să o simt pe mamă şi dragostea 
pe care o purta pentru copilul ei nenăscut, dar şi multele 
lacrimi vărsate. Pe pod, cineva a trecut pe lângă mine și 
m-a salutat. Am răspuns din obişnuință. 

Am ajuns până la capătul podului, apoi am coborât de 
pe deal spre oraş. În tot acest timp, îngerul a mers alături de 
mine. Oameni şi mașini treceau în ambele direcții. 

- Ne vedem curând, Îngere Arabia, am șoptit eu. Apoi 
m-am dus la cumpărături. 

Pe măsură ce timpul trecea, bebelușul creștea în 
pântecele mamei, iar eu am aflat mai multe lucruri despre 
sufletul acestuia, despre dragostea pe care copilașul i-o 
transmitea mamei sale şi despre dragostea profundă a 
femeii pentru copilul ei nenăscut. Cu toate că niciodată nu 
am putut să o văd clar pe mamă - semăna cu o fantomă -, 
ştiu că se afla acolo şi că avea probleme. 

În fiecare zi am trecut podul cel puţin o dată. 

Dece este mai puternică legătura atunci când traversez 
podul decât atunci când cobor de pe deal? l-am întrebat 
adesea pe Îngerul Arabia, care mergea alături de mine cu 
paşi mari, mişcându-se parcă cu încetinitorul. 


Îngerul Arabia nu mi-a răspuns niciodată la această 
întrebare. 

- Uneori simt că mama și copilul se află în acele două 
lanuri de acolo, i-am spus într-o zi, de dincolo de zid. 
Câteodată vreau să ajung de cealaltă parte a zidului şi 
să-i caut, dar ştiu că nu sunt nici acolo, nici de-a lungul 
canalului. Nu poți să-mi dai mai multe detalii? 

- Doar atunci când va fi necesar, a răspuns Îngerul 
Arabia. 

De-a lungul anilor petrecuţi alături de îngeri, am 
învăţat că, indiferent de câte ori le adresezi o întrebare, 
răspunsul lor va fi întotdeauna cel pe care ţi l-au dat iniţial 
și că, uneori, nu îţi răspund deloc. Cred că am traversat 
podul de sute de ori alături de Îngerul Arabia şi l-am rugat 
de multe ori să-mi dea informaţii, dar răspunsul lui a fost 
mereu acelaşi: 

- Doar dacă şi când va fi necesar. 

Într-o dimineaţă, după ce copiii plecaseră la şcoală, 
i-am spus lui Joe că urma să plec în oraș ca să cumpăr câte 
ceva și să-i iau rețeta de la farmacie și că mă voi întoarce 
cât voi putea de repede. În timp ce mă îndepărtam de casă 
am observat că lucrurile se schimbaseră. Îngerul Arabia nu 
mă aştepta în locul în care se afla de fiecare dată, ci stătea 
în capătul aleii mele, pe drumul principal, la o oarecare 
distanță de pod. Am văzut că în partea dreaptă a podului 
era ceaţă, însă nu şi pe acesta. 

Am ajuns lângă Îngerul Arabia şi am mers împreună. 
Am simţit tăcerea, cuvintele nerostite. Voiam să vorbesc, 
dar ştiam că nu se cuvenea. Când am ajuns în dreptul 

podului, am văzut că apa din canal şi malurile acestuia nu 
erau acoperite de o ceaţă obişnuită, ci de îngeri! Toată zona 
malului care ducea până la pod era învăluită de o ceaţă albă 
și lăptoasă, plină de îngeri, de îngeri frumoși şi luminoşi, 
albi ca zăpada. 

Am rămas pe loc, copleșită de frumuseţea şi ciudăţenia 
a ceea ce vedeam. Îngerul Arabia mi-a atins mâna. Am auzit 
îngerii cântând ca într-un singur glas. Înconjuraţi de ceaţă, 
aceştia se deplasau lent în sus şi-n jos, de-a lungul malului. 
Unii dintre ei au privit în direcția mea şi mi-au remarcat 
prezența; Îngerul Arabia mi-a spus că se pregăteau. Când 
acesta şi-a retras mâna, am lăcrimat. 

Cu greu mi-am simţit picioarele atingând pământul 
când am coborât dealul şi ne-am îndepărtat de pod. Ceaţa 
plină de îngeri mi s-a adunat în jurul gleznelor. 

- Nu va mai dura mult, mi-a spus Îngerul Arabia la 
poalele dealului. 


Am terminat repede de făcut cumpărăturile. Nu am 
văzut îngeri în jurul meu, dar știam că sunt acolo. 

- Aş vrea să vă pun o întrebare, le-am spus eu. 

Nu am primit niciun răspuns. M-am gândit că, în drum 
spre casă, nu ar trebui să trec pe lângă canal, dar când am 
ajuns în centrul orașului, am fost trasă spre stânga, aşa că 
am ştiut că trebuia să mă întorc pe același drum pe care 
am venit. 

Îngerul Arabia mă aştepta, mai strălucitor decât înainte. 
Am urcat împreună dealul spre pod. Am privit în jos, de-a 
lungul canalului și mi-am dat seama că, dacă aş cădea în 
ceaţă, nu aş atinge pământul, ci aș fi protejată, iar căderea 
mi-ar fi amortizată. 

Într-un fel, această amortizare făcea parte din pregătirea 
pentru sosirea bebeluşului, dar la momentul respectiv nu 
am înțeles pe deplin acest lucru. Mai târziu mi-am dat 
seama că aleea ceţoasă creată de îngeri era drumul pregătit 
pentru spiritul copilaşului. Îngerul Arabia îl aştepta. De 
fiecare dată când m-am apropiat de pod, am văzut ceața și, 
într-un fel, mi s-a dat de înţeles că îngerii ghidau sufletul 
bebeluşului. 

Câteva zile mai târziu, Joe a remarcat faptul că devenisem 
foarte tăcută, ca şi când m-aş fi aflat în altă parte. 

- Chiar dacă ţi-aş spune, nu cred că ai înțelege ce se 
întâmplă, i-am spus eu uitându-mă la el. 

- Pune-mă la încercare, a răspuns el. 

Ceea ce am şi făcut. I-am povestit câte ceva despre 
îngerul de pe pod, despre sufletul unui bebeluș şi mama 
acestuia. M-a ascultat cu atenţie şi mi-a spus că îi era greu 
să înţeleagă, dar că nu-mi va mai pune alte întrebări. I-am 
mulțumit și l-am îmbrățișat. 

Nu știu unde s-a născut copilul, dacă mama a fost sin- 
gură sau dacă a avut pe cineva alături de ea, dacă a fost o 
naştere prematură sau la termen, dar ştiu că acesta a venit 
pe lume într-o zi din luna martie. 

Din acea zi, am pierdut noţiunea timpului. Indiferent de 
locul în care mă aflam, simțeam constant atingerea mâinii 
Îngerului Arabia. Prezența lui era atât de intensă, încât nu 
vedeam persoana care se îndrepta spre mine şi mă loveam: 
de aceasta. Îngerul Arabia încă se afla la jumătatea podului, 
plutind impunător. De această dată, când m-am apropiat de 
pod, cobori să mă întâmpine, dar fără să atingă pământul. 

Într-o zi, când m-am dus să o iau pe Ruth de la şcoală, 
l-am văzut pe Îngerul Arabia în capătul aleii dinspre casă. 
Mi-a făcut semn să traversez strada. Am văzut ceva uluitor! 
Sufletul frumos al unui copilaş mergea de-a buşilea pe 
cărarea moale şi netedă pe care o creaseră îngerii. Fetiţa 

părea să se deplaseze, dar, de fapt, îngerii erau cei care o 
transportau. Am văzut aripile îngerilor care o sprijineau. 
Era înconjurată de îngeri care mergeau de-a buşilea pe 
lângă ca, ajutând-o și jucându-se cu ea. Sufletul copilului 
era foarte fericit; am auzit-o râzând. Inima-mi era plină de 
bucurie şi totuşi aveam lacrimi în ochi. Brusc, mi-am dat 
seama că sufletul copilaşului se îndrepta spre casa mea! 

Nici până în ziua de azi nu am aflat de ce Dumnezeu 
şi îngerii m-au ales să văd acest mic miracol sau motivul 
pentru care sufletul acelui bebeluş s-a îndreptat spre 
locuința mea, însă aşa a fost. Se tot apropia. Nu ştiu cât 
timp le-a luat îngerilor să parcurgă acea distanță alături de 
sufletul copilului, dar într-o zi mi s-a spus că se aflau foarte 
aproape. 

În acea seară m-am culcat şi m-am trezit a doua zi 
dimineaţă la ora șase, ca de obicei. M-am dus în bucătărie 
și, pe fereastră, am văzut o lumină strălucitoare. Am luat 
un pahar cu apă și, când m-am întors, Îngerul Arabia stătea 
în picioare la uşa bucătăriei. Știu că nu ar fi trebuit să mă 
sperii, dar m-am speriat — chiar şi acum îngerii mă pot face 
să-mi pierd suflarea. 

- Du-te înapoi în pat, mi-a spus Îngerul Arabia, şi stai 
mai aproape de Joe, ca să fie loc şi pentru altcineva. 

Am făcut aşa cum mi s-a zis. Am simţit cum sufletul 
copilului a intrat în casă. Stând culcată în pat, am auzit 
mișcare pe hol. M-am tot rugat ca totul să fie bine 
pentru sufletul copilașului. Când îngerii au intrat în 
cameră, dormitorul s-a umplut de ceață. Ajunseseră. Nu 
am văzut sufletul bebelușului, dar am ştiut că era pe podea, 
înconjurat de îngeri. 

- Îngerilor, pot să mă ridic? am întrebat eu. 

- Nu, mi s-a spus, încă nu ai voie să priveşti. Întoarce-te 
pe o parte şi stai mai aproape de Joe, ca să fie mai mult loc. 

Făcând cum mi s-a zis, l-am deranjat pe Joe care, 
somnoros, m-a întrebat dacă îmi era frig. M-am temut 
că Joe s-ar fi putut trezi în acel moment crucial, deşi o 
părticică din mine ştia că îngerii nu ar fi permis să se 
întâmple acest lucru. 

Am simţit cum îngerii au mișcat cearşafurile. Am simțit 
mişcare în pat, apoi sufletul copilului culcat în pat, lângă 
mine. Deoarece stăteam cu fața spre Joe, nu am văzut 
sufletul copilului, care se afla acum în spatele meu. Nu 
m-am mișcat, de teamă să nu o rănesc în vreun fel. Am 
simțit cum fetița m-a atins cu mâna pe spate. 

- Pot să mă întorc acum? am întrebat. 

- Da, au răspuns îngerii. Întoarce-te încet şi cu atenție; 
sufletul copilaşului stă lângă tine. 

M-am întors, îngrozită de gândul că aş putea să o 
strivesc. 

- O, Doamne, am exclamat, uitând că Joe era lângă 
mine. Mi-am dus repede mâna la gură. Joe nu s-a mișcat. 
Culcată în pat se afla o fetiță nou-născută, superbă și goală. 
Era sănătoasă şi puternică şi îşi mişca braţele și piciorușele. 
Era frumoasă şi perfectă, în carne şi oase, cu o înfăţişare 
complet umană, dar mai frumoasă decât oricare alt bebeluş 
pe care l-am văzut vreodată. Sufletul care lumina trupul 
ce mi se arăta îl făcea să radieze. La marginea patului, doi 
îngeri o priveau de sus. Aceşti îngeri albi magnifici purtau 
haine lungi şi albe, care le veneau perfect. Fiecare trăsătură 
a chipurilor minunate de porțelan se distingea clar; îngerii 
străluceau ca soarele. Ochii le scânteiau ca zăpada, iar 
aripile lor împănate păreau să formeze o spirală şi să atingă 
lumina de deasupra lor. 

- Pot să o ating? am întrebat eu. 

- Nu, dar poţi să-ţi ţii mâinile deasupra ei, mi-au spus ei. 

Când mi-am întins mâinile şi le-am ținut aşa cum mi-au 
is îngerii, ea şi-a întors capul şi m-a privit. Ochii plini de 
viaţă străluceau mai puternic decât stelele de pe cer. 

- Spune-le părinţilor mei că îi iubesc, mi-a zâmbit ea. 

Apoi, cei doi îngeri s-au aplecat şi, cu aripile împreunate 
în jurul ei, au ridicat-o. Pe măsură ce urcau, cerurile se 
deschideau cu blândeţe; au dispărut pe o rază de lumină, 
iar camera a revenit la normal. 

Am ştiut că totul se terminase. L-am slăvit pe Dumnezeu 
şi l-am mulțumit. 


Mai târziu în acea dimineață m-am dus la măcelăria lui 
Jim, unde toată lumea vorbea despre ceva. Am fost întrebată 
dacă am auzit noutăţile. Cadavrul unui nou-născut fusese 
găsit de-a lungul canalului, în apropierea podului. Nimeni 
nu ştia nici cine era mama şi nici ce anume se întâmplase; 
trupuşorul fusese descoperit de un bărbat care își plimba 
câinele, mai devreme în acea dimineață. Atunci mi-am 
dat seama că bebelușul fusese găsit în momentul în care 
îngerii au dispărut din dormitorul meu. Am fost atât de 
fericită. Nu pot să explic bucuria pe care am simţit-o, dar 
a fost o mare bucurie şi uşurare să ştiu că sufletul copilului 
ajunsese în Rai și că îmi îndeplinisem misiunea. 

Cei din comunitatea locală erau foarte supăraţi; era 
pentru prima dată când se confruntau cu o asemenea 
situaţie. Erau șocați de gândul că ar fi putut fi vorba despre 
o femeie tânără, poate de o elevă la colegiu, care considerase 
necesar să păstreze secret faptul că era însărcinată. 

Poliţia a investigat cazul, dar, din câte ştiu, nu au găsit-o 
pe mamă. Poate că, într-o zi, va citi aceste rânduri şi îşi va 
da seama că, indiferent de circumstanţele morţii fetiţei ei, 

aceasta a fost iubită şi a avut mereu pe cineva alături de 
ea - îngerii au fost în preajma ei, la fel ca în cazul tuturor 
bebeluşilor, fie ci în viaţă sau nu, indiferent de situaţie. 

Membrii comunităţii au fost atât de înduioşaţi de 
moartea acestui copilaş, încât au pus mână de la mână și au 
strâns bani să-i cumpere un mormânt, pentru ca bebelușul 
să poată fi îngropat în mod corespunzător. Înainte de 
a fi înmormântată, fetița a- primit un nume. Bridget se 
odihneşte acum în cimitirul din Maynooth. 


Joe era tot mai bolnav și a început să sufere o serie de 
accidente vasculare cerebrale minore, care îl îngrozeau; 
uneori, fie orbea timp de câteva minute, fie simţea că se 
moleşeşte cu totul. Îi venea greu să meargă, și de multe ori 
cădea. Deşi mi-am dat silința să-l supraveghez și să-l prind, 
era plin de vânătăi din cauza căzăturilor. Doctorii au spus 
că nu pot face nimic. 

Îngerii au încercat să mă înveselească. Într-o zi, pe când 
mă plimbam pe lângă casele din apropiere, bucurându-mă 
de soare şi privind totul în jurul meu, am ajuns într-un 
parc. Copiii jucau fotbal, iar oamenii mari stăteau întinşi pe 
iarbă la soare şi se bucurau de vremea bună. Am observat 
o fată într-un scaun cu rotile. Dormea ghemuită. Nu părea 
să stea într-o poziţie prea confortabilă și era groaznic de 
slabă. Nu puteai să-ți dai seama de vârstă, dar cred că avea 
cam șapte ani. Mama ei stătea de vorbă cu vecinii, pe zid, 
nu foarte departe. 

Când m-am apropiat, am văzut că fetița şi scaunul 
în care se afla străluceau din ce în ce mai tare. S-a făcut 
linişte și totul a încremenit; nu mi-a venit să cred ochilor. 
Sufletul ei a ieşit din corp, lăsând-o să doarmă în scaunul 

cu rotile. Acesta împrăștia lumină și arăta întocmai ca fetiţa 
în momentul plecării ei în Rai: perfect în orice privinţă. 
Doi îngeri au apărut în faţa ei şi au luat-o de mâini - ambii 
ingeri erau două fete care păreau să fie de aceeaşi vârstă 
cu ea. Apoi au apărut alţi trei îngeri, tot fetiţe, îmbrăcaţi 
complet într-un alb atât de strălucitor, încât părea să aibă o 
tentă albăstrie. Copleşită de ceea ce vedeam, nu am putut 
să mă mişc. Sufletul fetiţei ieşise din corp pentru a se juca 
cu îngerii. S-au jucat de-a prinselea, însă. nu departe de 
scaunul cu rotile. S-au ţinut de mână şi s-au învârtit în 
cerc. Le-am auzit râzând; sufletul fetiţei era atât de liber şi 
de fericit. Am încercat să înaintez, să pun un picior în faţa 
celuilalt, dar îngerii nu m-au lăsat să mă mișc, indiferent de 
cât de mult m-am străduit. 

Îngeraşii stăteau pe iarbă, în cerc, în apropierea scaunului 
în care se afla sufletul fetiţei. Am privit fascinată; nu ştiam 
ce urma să se întâmple. Deodată, un înger a atins un fir de 
iarbă cu mâinile și a făcut să apară o margaretă. Apoi, şi 
ceilalți îngeri au început să-și miște mâinile, atingând firele 
de iarbă cu vârfurile degetelor, transformând fiecare fir 
într-o frumoasă margaretă. În iarbă s-a format un cerc plin 
de margarete albe, în mijlocul căruia se aflau îngeri și un 
suflețel radios. Mama vorbea în continuare cu vecinii, fără 
să ştie ce se întâmpla. 

- Lănţişoare de margarete, a strigat micul suflet atunci 
când au început să împletească florile. 

Îngerii au împodobit-o cu lănţișoarele, pe care i le-au 
pus în jurul gâtului, pe cap, asemenea unei coroane de 
prinţesă, în jurul braţelor şi chiar al gleznelor. I-au arătat 
cum să facă lănţișoare de margarete cu mici despicături în 
tulpină, iar ea le-a confecționat singură. Îngerii erau atât de 
iubitori şi de blânzi, încât de bucurie lacrimile au început 
să mi se prelingă pe faţă. Am privit-o pe fetiţă, admirându-i 
lănţişoarele de margarete. Faţa îi strălucea ca soarele. 

Îngerii au luat-o în braţe și au dus-o în scaunul ei cu 
rotile. Nu părea supărată. Sufletul a coborât uşor și a intrat 
înapoi în corpul ei uman, adormit în tot acest timp. 

Îngerii au plecat la fel de brusc precum au venit, iar 
lumina a dispărut. Fetiţa s-a mişcat în scaun. Când am 
fost eliberată și am putut să mă mişc din nou, aproape că 
am căzut. În jurul meu, totul a revenit la viaţă. Am auzit 
păsările, am simţit adierea vântului și am văzut oameni. 
Îndepărtându-mă de fetiţă, am privit-o pe mamă și m-am 
gândit la cât de binecuvântată era să aibă un suflet atât de 
pur în familie. 


CAPITOLUL 27 
Joe 


Spre sfârşitul vieţii, lui Joe îi era greu să își aducă aminte 
unde se afla sau cine era. Nu ne recunoștea întotdeauna pe 
mine și pe copii. Din fericire, copiii nu au părut să observe 
acest lucru. Am stat lângă el şi i-am vorbit mult, încercând 
să-l ajut să-şi amintească. Mi-am dorit cu disperare să 
fie alături de noi aşa cum era înainte, cât mai mult timp 
posibil. 

Aproape în fiecare dimineață mă duceam în oraș - era 
mereu nevoie de câte ceva - şi când ajungeam acasă, primul 
lucru pe care îl făceam era să trag cu ochiul la Joe, care se 
afla în pat, ca să mă asigur că totul era în ordine. Apoi 
făceam ceai pentru amândoi şi mă așezam pe scăunelul de 
lângă pat ca să vorbim. 

Într-o dimineaţă, când stăteam de vorbă, Joe a spus: 

- Ştii, Lorna, zac aici în pat de când ai plecat azi- 
dimineaţă, încercând să-mi aduc aminte lucruri din trecut; 
fapte despre vieţile noastre şi despre copii. Uneori mă 
sperie că nici măcar nu recunosc locul în care mă aflu. 

Ca de obicei, eram înconjurați de mulți îngeri. Deodată, 
toți îngerii care stăteau pe pat au dispărut, cu excepția 
ingerului păzitor al lui Joe, care a rămas. Era ca şi când 

acesta îl sprljinen, ca glend potul ous t ehala, deyi Jor 
stătea întins în el, Joe ceru puţin conbuz, 

Ţine-mă de mână ul te vol njuta ni II adod abule, 
iam zis cu, 

Îngerul păzitor ul lut Joel a sprijini din upale yha hellent 
o mână deasupra hih turnănul în el dndn memorie, 
Această lumină, o substan albă cn o cren eu neâneleri 
de argint, părea sii basi din mâna îngerului păzitor yi u 
pătruns prin vârtul cuprului lu) Joc. A content ná cupă și 
nu s-a oprit până ce nu am terminal de vorbit, 

Neam lăsat în volu armintiellor giam lost înc Ântută de 
lucrurile pe care și lea ninini Joe cât un stat în pat, A 
vorbit despre Prima Împărtăgunle a lut Owen gi despre cu 
Owen i: u cheltuit banii de lu îm părtigunie ca să pl etumpere 
o pereche noni de ghete pentru fotbal, Pâni atunci, Owen, 
cărula îl plăcea fotbalul, uvutene nul perechi vechi de 
încălțări, cu acen ocazie tyi cumpărate, pentu prima dată, 
o pereche nouă, Joea râs aducându şi aminte cum Owen 
încercate pereche după pereche, ullându ae lu preţ inalte 
de n te hotări anupra unel dintre ele, A feont atât de mândru 
de noile nle ghele, 

Aceantkmibotire Fa eul pe Joe ni erhineze, 


Pe Jor Î n înpaljorut meren relaţia mea ou inper chlar 
ducă ian împărat lucruri el tot na tema că 
aoea mit vor luu cate), peaingel vulnerabil din cauza 
bolii. Uneori i nelin Inptul că unele peroane md 
vizib eh abes atunce bal ae nloţean bolnav nau slăbit, 

pi ee hurde fopi mine apane el once, Vu aa nwl 
titi nevede hee bee ce bt e, 

Înţelegeam ce simţea, dar ştiam că trebuia să fac ceea ce 
era necesar. 

Îmi amintesc de un bărbat anume și de soţia lui, care 
veniseră să mă vadă deoarece soţia lui era pe moarte şi 
erau disperaţi. Bărbatul îşi dorea ca nevasta lui să trăiască, 
dar aceasta era împăcată cu faptul că va muri şi, în schimb, 
simţea nevoia să se dezvolte din punct de vedere spiritual. 
Mă vizitau destul de des, uneori chiar când nu mă aşteptam. 
Pe Joe îl deranja asta. 

- Şi eu sunt pe moarte, îmi spunea el. 

Deşi o zicea, nu sunt sigură că el credea ceea ce spunea. 
Nu accepta că avea să moară în curând. 

Odată cu trecerea timpului, medicamentele conven- 
tionale nu au mai putut să controleze durerea femeii, iar 
ea, ca mulţi alții, s-a orientat spre tratamentele alternative. 
Cu sprijinul medicilor ei, ea a călătorit în Brazilia. Ştiam 
că avea să fie ultima ei călătorie și că, deși acest lucru 
urma să o obosească din punct de vedere fizic, era foarte 
important pentru spiritul ei. Uneori, oamenii care ştiu 
că sunt pe moarte își doresc să afle mai multe despre 
călătoria sufletului lor, deoarece îi ajută să înțeleagă mai 
bine moartea. 

Timpul petrecut în Brazilia a fost foarte scurt şi, când 
s-a întors, slăbită din cauza efortului fizic, am fost prima 
persoană pe care a vizitat-o. A venit să-mi povestească 
tot ce se întâmplase acolo şi să-mi ceară ajutor în vederea 
călătoriei ei spirituale. Cât timp mi-a vorbit, soțul ei a stat 
lângă mine, în bucătărie. La un moment dat, ea i-a spus 
să tacă și să nu o întrerupă. Și-a dorit cu disperare să-mi 
povestească ea totul, să se vindece astfel încât să moară în 
pace. Am îmbrăţișat-o când a plecat, ştiind că nu aveam 
să o mai văd. Când a coborât scările, am văzut o rază de 
lumină - sufletul ei perfect s-a întors să mă privească. S-a 
dus acasă, s-a culcat şi nu s-a mai trezit. 

ingerii mi-au spus că timpul lui Joe era limitat, aşa că 
mă certam constant cu ci pentru că îmi spuneau lucruri pe 
care nu voiam să le aud. Într-o zi, când m-am întors de la 
cumpărături, un înger a apărut în fața mea, înconjurat de 
păsări. 

= Pleacă! i-am spus. 

Îngerul a dispărut, dar nu şi păsările, care erau de toate 
telurile - vrăbii, mierle, prigori şi păsări mai mari, precum 
săile sau ciorile. Acestea zburau în jurul meu, atingân- 
du-mă cu aripile. Mi-am întins mâinile ca să le îndepărtez 
şi, până la urmă, au zburat de lângă mine. Pe acel înger îl 
numesc acum „Îngerul Pasăre“. 

Îngerul Pasăre era frumos: foarte înalt, elegant şi îmbră- 
cat în alb, cu mâneci lungi, care erau tăiate în unghi; în 
jurul taliei avea o cingătoare aurie. La gât îi atârna un colier 
în formă de V, cu un safir mare şi verde, de aproximativ 
doi centimetri grosime. Avea chipul din aur şi ochii albi. 
Nu l-am văzut decât de câteva ori, însă înainte de a-l vedea, 
eram mereu înconjurată de păsări de toate mărimile, care 
se apropiau de mine. 

Atunci când putea, lui Joe îi plăcea să vină şi să stea o 
vreme lângă foc şi uneori, cu ajutorul meu, se străduia să 
facă o plimbare până la poarta din faţă. Într-o seară, de 
îndată ce am ajuns afară, păsările au apărut de peste tot şi 
au zburat în jurul picioarelor lui, culegând pietricelele, iar 
altele s-au așezat pe poartă şi au început să-şi curețe penele. 

- De unde vin toate păsările? a întrebat Joe. Nu am 
văzut niciodată atât de multe la un loc. 

I-am arătat. 

_ Sunt aici pentru că Îngerul Pasăre e în apropierea 
noastră, i-am zis cu, 

Desigur, Joe nu l-a văzut, dar ochii i s-au luminat. 

_ Îmi place Îngerul Pasăre, a zâmbit el. 

Apoi ne-am întors şi am intrat în casă. 

Am discutat despre posibilitatea de a se interna sau de a 
rămâne acasă. El a spus că mie şi copiilor ne-ar fi mai uşor 
dacă s-ar interna și ar muri acolo, deoarece nu voia să fie 
0 povară. 

- Nu, Joe, nu ești o povară, am protestat. Noi te iubim. 
Nu vrem să mori în spital. Vrem să rămâi cu noi acasă. 

Cu câteva zile înainte ca Joe să moară, doctorul a venit 
să-l vadă pe la ora prânzului și i-a spus că poate ar fi fost 
timpul să se interneze. 

- Dacă Joe vine la spital, ce şanse va avea să revină 
acasă? l-am întrebat pe doctor. . 

- Este mai mult decât probabil să nu se mai întoarcă 
niciodată, a răspuns doctorul. 

Ne-am uitat unul la altul şi amândoi am refuzat. Joe i-a 
spus doctorului că discutaserăm despre faptul că el voia să 
moară acasă. 

- Ne-am decis, am adăugat eu. 

Privindu-l pe doctorul care stătea în picioare la capătul 
patului, i-am citit pe chip mila şi înţelegerea. 

- Sunaţi-mă oricând, indiferent dacă e zi sau noapte. 
Ora nu contează, a zis el. 

A doua zi, Joe mi-a spus că la cină și-ar dori să mănânce 
friptură de porc, aşa că m-am dus la măcelărie şi i-am cerut 
lui Jim o bucată de carne de porc. Acesta ştia că Joe era 
bolnav, dar şi-a cerut scuze că nu avea. A ieşit şi când s-a 
întors, mi-a spus că va avea în ziua următoare. 

În seara aceea, Joe mi-a zis că ar vrea să se plimbe puţin, 
aşa că l-am ajutat să ajungă până la poartă. Era o noapte 
înstelată, dar foarte rece. În timp ce stăteam acolo, Îngerul 

337 


Pasăre a apărut din nou, în stânga felinarului de pe peluză, 
în direcţia opusă casei. Joe s-a odihnit, sprijinindu-se de 
poartă. 

_ Este o seară frumoasă, a spus el. 

M-am întors din nou spre felinar, dar Îngerul Pasăre 
nu mai era acolo. Un fulger de lumină pe cerul nopții mi-a 
atras atenţia. 

— Joe, priveşte! i-am spus eu. 

Joe s-a întors să se uite în direcția casei. O frumoasă 
pasăre albă a zburat spre noi din întuneric, devenind mai 
luminoasă şi mai vizibilă în timp ce se apropia. Pasărea 
zbura jos, iar noi o puteam vedea din ce în ce mai bine. 
Era de un alb strălucitor, enormă, iar noi i-am văzut toate 
penele. Era magnific. 

- Este o bufniță albă! a exclamat Joe. 

Am crezut că va intra în noi, aşa că ne-am lăsat în jos 
în momentul în care bufnița a zburat pe deasupra capetelor 
noastre, îndreptându-se direct spre lumina felinarului. 
Lumina devenise extrem de strălucitoare - când mă 
gândesc, îmi dau seama că a fost un lucru neobișnuit. 
Am văzut clar cum bufnița a zburat spre lumină. Apoi a 
dispărut. 

- Ce privelişte minunată! a spus Joe uimit. Bufnița 
aceea era atât de mare şi de albă. Unde s-a dus? 

A dispărut când a zburat spre lumină. A fost ca o 
explozie de lumină și apoi nu s-a mai văzut. 

I-am zâmbit lui Joe şi i-am spus că mai devreme, când 
am ieşit, l-am văzut pe Îngerul Pasăre stând lângă felinar și 
că acesta se transformase într-o bufniță albă pentru ca el 
să-l poată vedea. 

Am stat afară mai mult ca de obicei, iar lui Joe îi 
tremurau picioarele. L-am ajutat să intre în casă şi înapoi 
în pat. I-am adus o cană cu ceai şi el mi-a zis să stau lângă 
el; voia să-mi spună ceva. 

A deschis sertarul noptierei, a scos un plic şi mi l-a dat, 
spunându-mi: 

- Acesta este pentru ziua ta. Mâine este o zi deosebită 
pentru tine şi pentru Ruth. Este ziua de naștere a 
amândurora. 

Am privit confuză plicul. 

- Deschide-l! mi-a zis el. 

Nu mi-a venit a crede ochilor. În plic erau o sută de lire 
sterline! 

- Joe, de unde ai aceşti bani? 

Joe mi-a zis că îi strânsese de ceva vreme. 

- Lorna, nu ţi-am spus niciodată, dar uneori, cei care 
te-au vizitat au insistat să-mi dea nişte bani pentru ţigări. 
Eu i-am strâns. Vreau să vă duceţi amândouă în Dublin, 
Să luaţi masa în oraş și să îţi cumperi inelul pe care ți l-am 
Promis acum mult timp în urmă. 

Desigur, Joe se referea la inelul care să mi-l înlocuiască 
pe cel de logodnă, care fusese furat de la cămătari. El îmi 
promisese că-mi va cumpăra altul şi acum se ținea de 
cuvânt, dar în ce condiţii! De vreo şase săptămâni Joe îmi 
tot spunea că va încerca să rămână în viață pentru ziua 
noastră de naştere; acum ştiam unul dintre motivele pentru 
care voia acest lucru. 

L-am îmbrăţişat, l-am sărutat, m-am dus în dormitorul 
lui Ruth şi i-am spus că dimineață urma să plecăm în 
Dublin, ca să-i sărbătorim cea de-a şaisprezecea aniversare 
și ca să-mi cumpăr un inel. Ruth a fugit în dormitorul 
tatălui ei și l-a îmbrățișat şi l-a pupat. 

În dimineața următoare, eu şi Ruth ne-am dus cu 
autobuzul în Dublin. Am mers pe jos îngrozitor de mult, 
dar, până la urmă, am găsit inelul pe care îl căutam într-un 
mic magazin cu bijuterii de pe strada O'Connell, după 
care am mers să luăm prânzul. La masă am vorbit; Ruth 


339 


LORNA BYRNE 


mi-a spus că plănuia să plece în acel weekend cu familia şi 
părinții prietenei ei. 

- Mamă, crezi că e bine să plec în weekend? Eu abia 
aştept, dar sunt îngrijorată din cauza tatei. 

- Du-te şi distrează-te, i-am spus. Nu-i vom spune 
nimic tatei despre plecarea ta, ca să nu-l bulversăm şi ca să 
nu-şi facă griji. 

A fost o zi minunată, în care ne-am simţit bine, dar eu 
eram foarte îngrijorată din cauza lui Joe și m-am tot oprit 
să sun acasă, să mă asigur că era bine. Din fericire, telefonul 
era lângă patul lui. 

Cât timp am fost plecate s-a întâmplat un lucru minunat, 
despre care mi s-a povestit mai târziu. Megan, care avea 
patru ani, s-a dus să-i vorbească tatălui ei, aşa cum făcea 
adesea. Ea obișnuia să stea pe pat lângă el, iar el îi citea, și 
alteori Megan îi desena imagini stând pe podea, alături de 
el. În acea zi i-a spus „Vino să te joci cu mine“ — acestea erau 
aceleaşi cuvinte pe care i le spusese când i se arătase înainte 
de a se naşte. A insistat foarte mult ca el să vină să o dea în 
leagăn. De undeva, poate că doar din partea lui Dumnezeu 
şi a îngerilor, Joe a găsit energia să se ridice, să se îmbrace 
(ceea ce nu mai făcuse de câteva săptămâni) şi să iasă să o 
dea în leagăn. Christopher era acolo, supraveghindu-i pe 
amândoi, nevenindu-i să creadă ce vedea. Megan şi Joe au 
râs și s-au jucat în leagăn zece minute, după care Joe s-a 
dus înapoi în pat. 

Odată ajunse înapoi în Maynooth, m-am dus la 
măcelăria lui Jim să iau friptura de porc. Când am vrut să 
plătesc, el mi-a zis că e din partea casei şi să-i transmit lui 
Joe că se interesase de el. I-am mulțumit şi apoi eu și Ruth 
ne-am grăbit spre casă. 

În acea seară, casa era plină cu îngeri. Focul era aprins 
în camera din faţă, iar eu tot mergeam dintr-o cameră în 
alta, în timp ce găteam friptura de porc, cartofii, legumele 

şi sosul. Am luat cina la masa de cafea de lângă foc și ne-am 
sărbătorit zilele de naştere. Joe abia s-a atins de mâncare. 
A spus că așteptase cu nerăbdare să guste friptura, dar 
nu a putut mânca decât o bucăţică. A observat că Ruth se 
pregătea să iasă și a tot întrebat-o unde se ducea. Ea i-a zis 
că se ducea în vizită la o prietenă, dar el era foarte confuz. 

În bucătărie, în timp ce se pregătea să plece, Ruth m-a 
întrebat: 

- Mamă, crezi că tata va fi bine? 

- Tatăl tău ar vrea să te bucuri de ziua ta. Du-te şi, dacă 
se va întâmpla ceva, te voi suna imediat, i-am răspuns eu. 

Ruth a alergat înapoi la tatăl ei, l-a pupat și și-a luat 
la revedere, Fratele ei Christopher a venit acasă, și-a pus 
singur de mâncare şi ni s-a alăturat în camera din faţă, 
lângă foc. În timpul cinei, a stat alături de tatăl său şi a 
vorbit cu acesta, apoi l-a îmbrățișat pe Joe și i-a spus că va 
reveni mai târziu. 

Când am rămas singură în cameră cu Joe, acesta mi-a 
spus: 

- Ştii că mi-a fost foarte greu să rezist până de ziua ta. 

- Ştiu, i-am spus eu. Îți mulțumesc, este cel mai frumos 
cadou pe care l-aş fi putut primi, iar inelul îmi place la 
nebunie. Ce mi-aș putea dori mai mult? 

L-am îmbrățișat. În jurul lui, am văzut îngeri şi pe 
îngerul lui păzitor, care era lângă el. Am zâmbit. Am 
observat cum îngerii îi îndemnau blând pe copii să-şi ia la 
revedere de la tatăl lor. Când a ieşit în hol, Christopher a 
trecut pe lângă Owen, iar Owen a venit şi s-a aşezat lângă 
foc, să vorbească cu tatăl lui. Şi el urma să iasă în oraș. În 
acea seară, eu şi Joe am rămas singuri. 

Am stat puţin de vorbă lângă foc şi după aceea Joe a 
adormit. Eu m-am uitat la televizor, lângă el. Pe la miezul 
nopţii, Joe s-a trezit. Era confuz și nu ştia unde se afla. 

L-am mângâiat şi i-am spus că totul era în regulă, că era 
acasă. M-a privit şi mi-a zâmbit. 

- Lorna, ar trebui să te duci la culcare, mi-a zis. 

- Te voi aştepta, i-am răspuns. 

- Nu, du-te înainte, a zis Joe. Vreau să rămân singur o 
vreme. 

L-am sărutat pe Joe, i-am urat noapte bună şi m-am dus 
la culcare. La puţin timp după aceea, a venit și el în cameră. 
Nu știu cum a reușit să meargă; cred că l-a cărat îngerul lui 
păzitor. 

- Lorna, crezi că îmi va fi bine? Voi trăi să apuc 
dimineaţa? m-a întrebat Joe când s-a băgat în pat lângă 
mine. 

- Joe, nu te îngrijora. Voi avea grijă de tine. Vei fi 
bine, i-am spus, dar l-am văzut pe îngerul lui păzitor cum 
scutura din cap. 

La un moment dat, cred că am adormit cuibărită 
lângă Joe. M-am trezit brusc. Joe se simţea rău. Camera 
era luminată, aglomerată cu îngeri şi spirite; în această 
mulțime, am văzut spiritul tatălui meu, care stătea la 
marginea patului. M-am uitat în ochii lui Joe şi am văzut 
că lumina era pe sfârşite. Nu m-a recunoscut. Nimic nu 
strălucea în jurul lui. 

- Lorna, lasă-l să plece. Ştii că nu mai poţi cere încă o 
dată să trăiască, mi-a spus tata. | 

Îl ţineam pe Joe în braţe, cu ochii plini de lacrimi. Ştiam 
că nu-l mai puteam cere lui Dumnezeu să-i îngăduie lui 
Joe să mai rămână; știam că răspunsul ar fi unul negativ. 
L-am întins pe Joe înapoi pe pat. Christopher era plecat 
cu prietenii, dar l-am strigat pe Owen, care a venit în tugă. 

- Tatăl tău este pe moarte, i-am zis eu. Nu mai are mult 
timp de trăit. 

Owen a sărit imediat în pat. 

- Mamă, a zis el privindu-mă, ştiu că tata a spus că 
trebuie să-l lăsăm să moară, dar trebuie să încerc. Este tatăl 
meu şi îl iubesc. 

L-am lăsat să încerce. A stat în pat, strigându-l pe nume 
şi frecându-i obrajii, în încercarea de a-l face să-și revină. 
Nu m-a lăsat inima să-i spun că de data aceasta nu va 
funcționa. Dumnezeu spusese nu, iar toți ceilalți, îngeri şi 
spirite, veniseră să-l ia pe Joe în Rai. 

Am alergat în bucătărie să dau telefon şi să cer să vină 
o ambulanță. Am făcut tot ceea ce făceam de obicei când 
Joe se simţea rău. Am sunat la un taxi și l-am rugat pe şofer 
să-l sune pe Christopher şi să-l ia în drum spre casă. Apoi 
Owen a strigat: 

- Mamă! Tata nu mai respiră. 

M-am repezit în dormitor și în uşă am întâlnit sufletul 
lui Joe, însoţit de îngerul lui păzitor. Joe era atât de frumos; 
radia. Mi-a zâmbit, apoi, înainte să dispară, s-a uitat din 
nou în cameră, la Owen. 

Ambulanţa a sosit şi a luat trupul lui Joe. Christopher și 
cu mine am mers la spital cu un taxi, în urma ambulanței. 

Nu-mi amintesc prea multe lucruri de la înmormântare. 
Moartea lui Joe a fost un mare şoc, deși am ştiut că nu mai 
avea mult de trăit. Dumnezeu îi dăruise lui Joe miracolul 
vieții şi ştiam că nu va mai face acest lucru și a doua oară. 
El îmi spusese să nu-L mai rog niciodată să-l lase în viață 
pe Joe, pentru că ar fi trebuit să mă refuze. Mi-a fost foarte 
greu să nu-L rog pe Dumnezeu, să nu-L implor. Nu am 
vrut să-l las pe Joe să moară, dar am ştiut că trebuia. Ştiu 
că are grijă de mine şi de copii în fiecare zi și-l mulțumesc 
pentru dragostea pe care ne-o poartă, pentru bunătatea şi 
blândeţea lui. 

Am purtat inelul pe care mi l-am cumpărat de ziua mea 
timp de aproximativ două săptămâni după moartea lui Joe. 
Apoi l-am dat jos şi nu l-am mai purtat niciodată. 

La scurt timp după înmormântarea lui Joe, am început 
iar să mă întâlnesc cu oamenii şi să-i ajut cu problemele lor. 
Nu mi-am amestecat niciodată viața privată cu sarcina dată 
de Dumnezeu şi de îngeri. Cei mai mulți dintre cei care au 
venit să mă vadă nu și-au dat seama de pierderea pe care o 
suferisem. Cu toate acestea, câţiva au aflat despre moartea 
lui Joe şi s-au purtat foarte frumos. În ciuda problemelor 
personale pe care le aveau, oamenii care au venit să mă vadă 
mi-au dăruit scrisori în care îşi exprimau condoleanţele. 

A fost o perioadă dificilă pentru mine, dar plimbările 
lungi pe terenul Colegiului Maynooth m-au ajutat. M-am 
plimbat prin jur, am vizitat biserica şi am mers de-a 
lungul coridoarelor lungi ale colegiului, privind fotografiile 
tinerilor care deveniseră preoți. Am vorbit des cu Joe şi 
l-am întrebat cum a fost călătoria. I-am spus ce au mai 
făcut copiii şi am râs împreună, spunându-i: 

- Ştiu că tu ştii oricum ce fac! 

L-am simţit mergând alături de mine. Într-o zi, la 
câteva luni după moartea lui Joe, mi-a venit greu să accept 
realitatea. M-am întâlnit cu câţiva oameni în acea zi, iar 
unii dintre ei se confruntau cu probleme grave - cu copii 


344 


foarte bolnavi şi cu situaţii extrem de dificile. După ce 
au plecat, m-am simțit epuizată şi tulburată, așa că am 
ieşit să mă plimb spre terenul colegiului. Întotdeauna 
am aşteptat să trec dincolo de poartă pentru a vorbi cu 
Dumnezeu despre problemele oamenilor care m-au vizitat, 
despre durerea şi suferinţa lor, cât şi despre bucuria lor. Îi 
spuneam toate problemele din lume. 

- Nu poţi face un miracol? îl întrebam pe Dumnezeu. 

În acea zi, mi-a fost greu să fac față situaţiei şi le-am 
împărtășit grijile mele îngerului meu păzitor şi lui 
Dumnezeu. Le-am spus că mă simţeam demoralizată. 

Chiar și acum îmi amintesc acea zi în care am mers 
pe terenul colegiului, briza rece şi ploaia care mă lovea în 
faţă. Nu aveam mănuși, iar mâinile îmi erau reci; mi-am 
ținut mâinile în buzunar şi am simțit micuța carte de 
rugăciuni care era într-unul din ele. A trebuit să evit gropile 
de pe aleile din spatele colegiului deoarece erau pline cu 
apă de ploaie şi de frunzele care căzuseră din copaci. Un 
preot pe care l-am văzut de multe ori a trecut pe lângă 
mine spunându-și rugăciunile. I-am zâmbit şi am mers în 
continuare. Pe o altă alee am văzut o mamă care alerga cu 
un premergător. Alerga și apoi se oprea, după care mergea 
foarte repede și alerga iar. 

Am ajuns într-un loc în care una dintre alei se ramifica. 
În dreapta mea erau copaci mari şi un câmp deschis, verde 
şi un cimitir cu o cruce mare în partea stângă. Când am 
trecut pe lângă cimitir, i-am spus lui Dumnezeu cum mă 
simţeam. 

- Nu cred că mai pot continua. Am mare nevoie de 
ajutor din partea Ta şi a îngerilor Tăi. Dacă nu mă ajuţi, nu 
știu cum voi reuși să fac faţă situaţiei. 

Am cotit iar la dreapta şi chiar în fața mea se afla 
clădirea veche şi mare a colegiului. O vedeam clar. Apoi 
s-a întâmplat cel mai ciudat lucru. Când m-am uitat spre 

colegiu, deasupra acestei vechi şi frumoase clădiri, în 
depărtare, cerul se umpluse de îngeri. Ei erau foarte departe. 
La început nu am fost sigură că erau îngeri. Am continuat 
să privesc şi să mă întreb ce altceva ar putea fi. Pe măsură 
ce se apropiau, zburând deasupra colegiului, îndoiala a 
dispărut. S-au tot mărit până au devenit imenşi. Au coborât 
şi s-au apropiat şi mai mult. Erau atât de frumoși - albi şi 
aurii. Aripile lor erau minunate, puternice şi frumoase; 
m-au impresionat. Am râs şi am plâns; tremuram. 

- Mi-ai dăruit ceva cu adevărat special! am spus eu. Îmi 
înalți sufletul şi inima. Acum îmi dau seama că, indiferent 
de cât de rău stau lucrurile, viața are un scop - există 
un motiv pentru care să trăieşti, un motiv de fericire şi 
bucurie; chiar și lacrimile noastre au un înţeles! 

În tot acest timp, am continuat să merg, sau cel puţin 
asta am crezut că fac. Picioarele mi se mișcau, și totuşi, 
mai târziu, mi-am dat seama că pământul de sub mine nu 
se mișca. Unii îngeri s-au îndepărtat de colegiu în zbor. A 
părut că se îndepărtau de mine, zburând din ce în ce mai 
departe, devenind din ce în ce mai mici, dispărând până la 
urmă. M-am întristat puţin. 

Apoi mi s-a spus să privesc în sus şi acolo, sus în cer, 
atât de incredibil de sus, am văzut mult mai mulţi îngeri. 
Când aceşti îngeri frumoşi s-au apropiat, deasupra lor am 
văzut mai mulți îngeri. Deodată, între aceştia, mai sus, am 
văzut ceea ce mi s-a părut a fi un alt înger. Era atât de sus şi 
atât de mic - a fost un miracol că mi s-a permis să văd ceva 
atât de minuscul. M-am întrebat cum anume am putut să 
văd acel înger micuţ, care era atât de departe şi care acum 
tot cobora. 

Căzând printre ceilalţi îngeri, nu a părut să se mărească. 
Am râs în continuare, eram foarte emoționată — pot să simt 
și acum emoția! Tremuram de plăcere. Când s-a apropiat, 
am văzut că nu era un înger; era o mică pană! 

Ingeri în părul meu 


Am privit uimită cum acea pană mică era ghidată în 
jos de îngerii enormi și frumoși. A fost spectaculos să văd 
cum pana a coborât ca un fulg. În acea dimineaţă sufla un 
vânt puternic, dar pana a continuat să cadă, ghidată prin 
aer, direct spre mine. M-am temut că o va lua vântul, dar 
nu ar fi trebuit să mă îngrijorez; ar fi trebuit să ştiu că nu se 
va întâmpla acest lucru. Pana a tot căzut, însoțită de îngeri, 
pe fiecare parte. 

Când a ajuns în apropierea mea, dar nu îndeajuns de 
aproape încât să o prind, știți ce am făcut? Am sărit ca să 
o prind! Nu am mai putut aștepta să se apropie. Am sărit 
cât de sus am putut. M-am simțit ca şi cum aş fi sărit cinci 
metri în aer şi, întinzându-mă, am luat-o. Am prins-o și 
am ţinut-o cu grijă în mână. M-am bucurat, strângând-o 
la piept. 

Deodată, lucrurile s-au schimbat. Am devenit 
conştientă de picăturile de ploaie de pe obraji şi de vântul 
rece. Abia atunci am observat un cuplu în vârstă care se 
îndrepta spre mine și mi-am dat seama și că, pentru mine, 
timpul încremenise. Atunci când văzusem îngerii pentru 
prima dată, deşi crezusem că mergeam, de fapt, nu mă 
mișcasem deloc. Acum, amintindu-mi, îmi dau seama că 
din momentul în care am văzut îngerii deasupra clădirii 
colegiului, nu am simțit pietrele sparte de sub tălpi și nici 
suprafaţa neuniformă a aleii, şi acest lucru s-a întâmplat 
tocmai pentru că tălpile mele nu atingeau pământul. Nu 
am simţit nici ploaia, nici vântul și nici frigul. Apoi, când 
am prins pana, timpul şi-a reluat cursul. Îmi aduc aminte 
de faptul că acel cuplu în vârstă mi-a zâmbit - probabil că 
m-au văzut sărind în încercarea de a prinde ceva. Le-am 
zâmbit şi eu. Acum, astăzi, în timp ce scriu aceste rânduri, 
mă întreb ce-or fi crezut acei oameni. Ce au văzut? Au 
văzut pana? 

LORNA BYRNE 


Am fost atât de fericită şi de exaltată. A fost una dintre 
cele mai frumoase dimineţi ale vieţii mele, deoarece am 
primit un asemenea dar din partea lui Dumnezeu și a 
îngerilor. L-am slăvit pe Dumnezeu și l-am mulțumit 
pentru pană. I-am mulțumit şi lui Joe, deoarece am simțit 
că şi el a fost implicat. 

Prețuiesc pana care a ajuns la mine trecând de porţile 
Raiului, ghidată de îngeri. A fost un cadou pentru ca eu să 
mă simt mai bine și în siguranţă, pentru a-mi aminti că am 
un motiv să trăiesc şi ca să conştientizez că există speranță 
în orice situație. De asemenea, mi-a amintit de faptul că 
noi toți avem suflete-perfecte - indiferent de lucrurile pe 
care le-am făcut —, că doar trupurile noastre mor, însă nu şi 
sufletele şi că toți avem aripi într-un fel sau altul, chiar dacă 
nu reuşim să le vedem. De fapt, toți suntem îngeri. 

